
J^aViyos ’ku0re ? 



Ang mga linya ay naghahatid mula sa kauna-unahang Kristiyanismong Judio 
hanggang sa ikapitong dantaon, katiyakang patungo sa Islam. . . . Ang mga 
paghahambing sa pagitan ng larawan sa Qur’an ni Jesus at ng isang Kristolohiyang may 
isang timbreng Judio-Kristiyano ay nakalilito. Ang mga pagkakatulad na ito ay di- 
matatanggiban at bumibingi ng mas malawak na makasaysayan at mapamaraang 
pagninilay. 

—Hans Kiing, Islam, Past, Present and Future 
(2007, One World Publications, p. 37, 44) 

Mga Tala (Rekord) sa mga Kasulatang Pinagkunan at mga Salin - 

Ang mga sinipi sa Bibliya sa sumusunod na akda, maliban kung isinasaad nang naiba, ay 
mula sa New King James Version. Ang dahilan ng pagpili sa bersyong ito ng Bibliya ay di- 
tumutukoy sa antas ng pagkamakatotohanan ng kasulatan, na mapagtatalunan, manapa’y dahil sa 
popularidad ng teksto. Sa mga bansang Inggles ang katutubong wika, ang edisyong 1611 ng King 
James Version ang pinakamalaganap na binabasang salin ng Bibliya. Ang New King James 
Version (NKJV) ay tumubo mula sa isang pagsisikap na digit na maipaabot ang saling 1611 sa 
mga modemong mambabasa, na nagtatapon ng mga thee at thou. Sa kasamaang-palad, 
kakaunting pagsisikap ang nagagawa upang pagkaisahin ang mga pagkakaiba sa 1611 King 
James Version at mga codex na Sinaiticus at Vaticanus, na natuklasan noong mga taon ng 1800 
at nagtataglay ng mga pinakamatatanda at pinakamapatitibayang sulat-kamay (manuskrito) ng 
BagongTipan na natagpuan hanggang sa ngayon. Ngayong ang mga tekstong ito ay naririto, 
maaaring asahan ninumang makita ang impluwensya ng mga ito sa mga higit na makabagong 
salin ng Bibliya. Hindi ganito ang pangyayari sa kaso ng New King James Version, na 
nagpapanatili sa mga talata at pangungusap na salungat sa mga pinakaluma at iginagalang na 
sulat-kamay ng Bagong Tipan. Samakatwid, samantalang tumutukoy ang karamihan sa aklat na 
ito sa New King James Version sa ikasisiya ng mayorya ng mga Protestante ng Kanluraning 
Kristiyanismo, isang karagdagang bersiyon ang isinasaalang-alang kung saan may mas malaking 
katumpakan sa pag-aaral ang kailangan. 

Ang New Revised Standard Version (NRSV) ay pumupuno sa kakulangang ito. Katulad 
ng nauna ritong Revised Standard Version (RSV), ang NRSV ay isang pagtutulungang 
ekumeniko, na nasasalamin sa tatlo nitong magkakahiwalay na edisyong Protestante, Catolico 
Romano at Eastern Orthodox. Higit na mahalaga, ang NRSV ay naglalarawan ng makabagong 
pag-aaral sa Bibliyang noong una ay hindi umiiral. Sa katotohanan, ang alikabok ay bahagya pa 


lamang napapawi sa mga Dead Sea Scrolls nang ang salin ng RSV sa Lumang Tipan ay 



malathala noong 1946. Sa mga kadahilanang ito, ang NRSV ay mabisang pumalit sa Revised 
Standard Version at nagtatamasa ng pinakamalawak na pagtanggap ng lahat ng mga salin ng 
Bibliya. 

Ang mga sipi mula sa World Bibliography of Translations of the Meanings of the Holy 
Qur ’an (mula ngayon dito ay TMQ), maliban kung nakasaad nang naiba, ay mula sa The Holy 
Qur'an: Translation and Commentary ni Abdullah Yusuf All. Sa mga high na akmang saling 
kinakailangan, yaong Saheeh International o nina Muhammad Al-Hilali at Muhammad Khan 
(alalaong-baga, The Noble Qur ’an) ang ginagamit. 

Sa mga nag-aalinlangan sa paggamit ng maramihang pagsasalin, masasabing walang 
anumang wika, at lalung-lalo na ng isang kasinsalimuot ng Arabik, ang maaaring isalin nang 
ganap na katumpakan. Gaya ng sinabi ng Orientalista at tagasaling si Alfred Guillaume, “Ang 
Qur’an ay isa sa mga klasika ng daigdig na hindi maisasalin nang walang malubhang 
mawawala.’’* 

Kung kaya, may pangangailangan sa maramihang pagsasalin ng Qur’an, sapagkat 
walang iisang salin ang maaaring sapat na makapaghatid ng kahulugan ng orihinal. 


Guillaume, Alfred. 1990. Islam. Penguin Books, pp. 73-74. 

- Panimula - 


Ang buhay ay tulad mandin ng isang latang sardinas — 
lahat tayo ay ang susi ang siyang hinahanap. 

—^Alan Bennett, Beyond the Fringe^ 

Ito ang pangalawa sa dalawang aklat na nauukol sa isang pagsusuri ng tatlong 
pananampalatayang Abrahamikong Judaismo, Kristiyanismo, at Islam. Gaya ng isinasaad sa 
unang aklat, NaDiyos ’grasya, ang mga layunin ng ganitong pagsusuri ay mabigyang-kahulugan 
ang mga kawing sa tanikala ng rebelasyon, matunton ang tanikalang ito tungo sa konklusyon nito, 
at sa prosesong ito ay mailantad ang mga mananampalataya at di-mananampalataya [alalaong- 
baga, ang mga “naDiyos’kubre” (ang Gabay ng Diyos) at ang mga “naDiyos’grasya” (nalihis sa 
Gabay)] buhat sa kalipunan ng mga nag-aangkin ng gabay na makadiyos. Inaakala kong natapos 
na ng mga mambabasa ang unang libro sa seryeng ito, ngunit para sa mga hindi pa, binigyang- 
kahulugan ng NaDiyos ’grasya ang mga pagkakaiba sa pagitan ng mga pang-unawa tungkol sa 
Diyos ng Judaismo, Kristiyanismo, at Islam, nagsuri ng mga pagkakaiba sa doktrinang 
naghihiwalay sa Kristiyanismo mula sa Islam, at naglantad ng mga kahinaan ng kasulatan at 
dogmang (katuruang) Judio-Kristiyano. Kaugnay nitong hub, karamihan ng mga kahinaang ito ay 
naging masalimuot, gaya ng paghango ng mga mating turo sa pananampalatayang Kristiyano 
mula sa mga kamalian ng pagsipi (pagkopya) o mga panghuhuwad ng kasulatan. Sa ibang mga 
pagkakataon, ang mga labag na turo ng pananampalatayang Kristiyano ay hinango sa mga 
pinagmulang di-biblikal, na mangyari pang nangangahulugang ang kasulatan ay may maliit o 
walang kinalaman sa mga ito. Saanman na ang mga elemento ng batas ng Krisityanismo ay 
hinango sa mga pinagmulang biblikal, nakakagulat na matuklasang ang mga turo ni Pablo ay high 
na pinahahalagahan kaysa roon sa kay Jesucristo, lalo na kapag ang dalawang mga turo ay 
lantarang magkasalungat 


^ Cohen, M.J. and J.M. 1996. The Penguin Dictionary of Twentieth-Century Quotations. Penguin Books. 




Ang pagiging di-mapagkakatiwalaang ito ng mga pinagmulang Judio-Kristiyano ay 
pumipilit sa mga tapat na mapaghanap upang tumingin sa iba pa para sa paggabay. Kaya’t narito 
ang pangalawang librong ito sa serye. Ang maraming tumutuligsa sa naitatag na katuruang Judio 
o Kristiyano ay nakakatuklas na ang kanilang mga makatwirang pagtutol ay kinakalaban ng 
maapoy na damdaming kaakibat ng bulag na pangangaral. 

Hindi gayon sa Islam.. 

Sa mga salita ni Margaret Nydell, “Sila [kumbaga, ang mga Arabeng Muslim] ay matatag 
sa kanilang paniniwala tungkol sa pagiging ganap ng Islam, yayamang ito ay tanggap bilang 
pangatlo at pangwakas na pagpapadalisay ng nangaunang dalawang ipinahayag na relihiyon, ang 
Judaismo at Kristiyanismo..”^ 

Natutuklasan ng marami na ang pagtalakay ng Islam sa relihiyon ay nakagiginhawa, 
sapagkat kinokondena ng Islam ang bulag na pangangaral at humihingi ng paghango ng mga 
katotohanan sa relihiyon mula sa mga ebidensyang pinagbabatayan. Itinuturo ng Islam ang mga 
tanggap na paniniwala, upang makatiyak, subalit nag-aangkin din ito ng di-pagtapak nang labis sa 
mga hangganan ng katwiran. Ang pag-aaral na may panlabas na pananaw ay inaasahang 
makapagbunyag ng tanikala ng rebelasyon at maglantad ng mga di-tanggap, di-makadiyos na 
elemento ng lahat ng mga kasulatan at pilosopyang napalitan ng rebelasyon ng Banal na Qur’an. 
Ang nagsisisang-ayon sa kuru-kurong ito ay kumikilala sa “pagtalima sa kalooban ng Diyos” 
bilang tanging panuntunan ng buhay na katanggap-tanggap sa Lumikha, at natutuklasan ang mga 
turo ng Islam hindi lamang sa Banal na Qur’an, kundi gayundin sa mga kasulatang nanagauna 
rito. 

Ang paninindigan ng Islam ay hindi dapat makadama ng pangamba ang mga tapat na 
mapaghanap, sapagkat ang Islam ay hindi hihigit sa isang pagbabalik-buhay at pagpapatibay sa 
mga turo ng lahat ng mga propeta. Gaya ng nasasaad sa Banal na Qur’an, “Itong Qur’an ay hindi 
isang malilikha ng maliban sa Allah; sa kabaligtaran, ito ay isang pagpapatunay ng (mga 
rebelasyong) dumating nang una rito, at pagkatapos ay ng isang higit na buong paliwanag ng 


^ Nydell, Margaret K. 2006. Understanding Arabs. Intercultural Press, p. 34. 




Aklat — kung saan ay walang alinlangan — mula sa Panginoon ng mga Daigdig ” (TMQ 10:37). 
Sa kabilang dako, ang mga institusyong Judio at Kristiyano ay maaaring makaramdam ng 
matinding pagbabanta, sapagkat ibinubunyag ng Islam ang mga huwad na pundasyong 
pinagtayuan ng mga ito — mga pundasyong mas madalas kaysa hindi, ay inimbento mula sa mga 
turo ng mga tagasunod na higit na may pagpapahalaga kaysa roong mula sa mga propeta mismo. 

Paanong nangyari ito? Ayon sa Islam, noong panahon ng kaugaliang ipinahayag ng 
bibig, ang Allah (alalaong-baga, ang Diyos) ay nagpadala ng isang propeta sa bawat nasyon. 
Subalit nang hinandugan ng Allah ang sangkatauhan ng wikang nakatitik, ang mga aklat ng 
kasulatan ay humalili sa gayong karaming mga propeta. Nakarating ang rebelasyon sa sumunod 
na mga salinlahi (henerasyon) sa pamamagitan ng pinagsamang kaugaliang ipinahayag, 
kasulatang itinitik, at mga relihiyosong kalalakihan at kababaihang nagsilbing mga banal na 
halimbawa sa kanilang mga pamayanan. 

Iniuulat na hinandugan ng Allah ang sangkatauhan ng isang serye ng mga kasulatan, na 
nagpahayag ng suhuf (“mga pahina”) kay Abraham, zaboor (mga salmo) kay David, tawraat 
(Torah) kay Moises, injeel (ebanghelyo) kay Jesus, at Qur’an kay Muhammad. Bawat aklat ay 
humalili sa naunang tala sa sandaling ang dalisay na mensahe ng rebelasyon ng Diyos ay 
nahaluang sapat upang mangailangan ng pagtutuwid. 

Maaaring maging pangkaraniwan ang senaryong ito, sapagkat hindi banyaga ang 
kasaysayan sa maraming taong bumago o nagbigay ng piniling pakahulugan sa rebelasyon ayon 
sa mga lihis na paghahangad. Tungkol sa mga taong ito, itinuturo ng Allah, 

“Sa kanila ay may isang bahaging sa Aklat ay sumisira 
sa pamamagitan ng kanilang mga dila, 

(habang binabasa nila) na aakalain mong iyon ay bahagi ng Aklat, 

subalit hindi iyon bahagi ng Aklat, 

at sinasabi nila, Tyan ay mula sa Allah,’ 

subalit iyon ay hindi mula sa Allah: 

sila yaong nagsisinungaling laban sa Allah, 

at iyon ay (ganap na) alam nila!” (TMQ 3:78), 



“Kaya’t sa habag nilang isinusulat ang Aklat sa sariling mga kamay nila, 
at pagkaraa’y sinasabing: ‘Ito ay mula sa Allah,’ 
upang kalakalin (negosyohin) ito sa isang napakahamak na halaga! 

— sa aba nila dahil sa isinusulat ng kanilang mga kamay, 
at sa tubong dahil doon ay kanilang nakakamtan” (TMQ 2:79). 


Ang makasaysayang bunga ay ang paglaganap ng isang pambalanang paksa sa kabuuang 
himaymay ng relihiyong Abrahamiko. Gaya ng tinalakay sa NaDiyos ’grasya, ang mga Luma at 
Bagong Tipan ay kapwa may di-maitatangging tanda ng pagkasira. Datapwat isang pambalanang 
paniniwala ang naglalagos sa kawing ng rebelasyon sa Lumang Tipan, Bagong Tipan at Banal na 
Qur’an. Lahat ng tatlong aklat na ito ay nagtuturo ng kaisahan ng pagkadiyos at nag-uutos ng 
pagtalima sa mga utos ng Diyos. Ang mga paglihis ay pumasok nang ang gawaing magtala, 
magsalin o magsabatas ay bumagsak sa mga kamay niyaong naghangad na ihugis ang relihiyon 
nang mas malapit sa paghahangad ng kanilang mga puso. 

Isaalang-alang, halimbawa, ang mga Salmo (Awit) ni David. Kung sinuman ang 
naniniwalang ang mga nalalabi sa mga kamay ng tao ay isang kompleto at di-nahaluang aklat ng 
patnubay, na may kakayahang tumayo sa sarili nitong kahalagahan, makabubuting magkaroon 
sila ng ibang mababasa. Isunod na isaalang-alang ang Lumang Tipan, na natatadtad ng sapat na 
mga kamaliang makapagtuturing sa obrang ito upang mapag-alinlanganan. Pagkatapos ay 
isaalang-alang ang Bagong Tipan, na nagtanggal ng nasa pagitan ng tinatayang 250 at 2,000 mga 
di-naisabatas na mga obra, epistola (sulat) at ebanghelyo (na hindi pinahalagahan at sinunog na 
may isang dakot lamang na mga nalalabing “apocripa”)."^ Ipinagtataka ng isa ang tungkol sa 


Ayon sa Encyclopaedia Britannica, “Ang kasaysayan ng gamit ng katawagan [apocripa] ay 
nagbabadyang ito ay tumukoy sa isang kabuuan ng mga sulating mahirap unawaing nang una ay 
pinahalagahan, pagkatapos ay pinahintulutan, at sa wakas ay tinanggal.” Nakawiwiling mapansing ang 
apocripa, bagamat sa Simula ay “pinahalagahan,” ay unti-unting nalaglag sa katayuang basta lamang 
pinahintulutan, at pagkatapos ay tinanggihan. Ang paninindigang ang ga 3 atnding pagkakasunud-sunod ng 
pagtubo ng relihiyon ay nagbunga sa wakas ng pagbabago at / o pagtanggi sa mga turo ni Jesucristo ay 
hindi ganap na nananatiling malayo. At paanong magkakagayon, samantalang ang mismong kasaysayan 
ng sinaunang “Kristiyanismo” ay nalalambungan (natatakpan) ng alinlangan? Pagbanggit muli sa 
Encyclopaedia Britannica, 

Ang mga sumulat ng apat na Ebanghelyo na kabilang sa Bagong Tipan ay sumaksi sa mga tiyak 
na katotohanang marapat malaman ng mga mananampalataya, at walang kapani-paniwalang pagbuong 
muli ng mga katotohanang makasaysayan ang posible mula sa mga aklat na ito ng Bagong Tipan. Ang 
tanging maaaming makasaysayang aklat sa loob nito (alalaong-baga, sa Bagong Tipan) ay ang Mga 



pagkatao niyaong nagsigawa ng gayong pagpili ng pagtutuwid, ng kanilang layunin at kasanayan 


sa relihiyon, at kanilang kagustuhang ilagay sa alanganin ang katotohanang pangkasulatan bilang 
pagtataguyod sa ideolohiya ng pangkat. 

At pagkatapos ay mayroon tayong bantog na dalubhasa (eksperto) sa pagsuri sa teksto, si 
Profesor Bart D. Ehrman, na nagsasabi sa ating tinataya ng mga iskolar ang bilang nga mga 
pagkakaiba sa mga manuskrito ng Bagong Tipan sa daan-daang libo, ang iba ay nagtatayang 
sintaas ng 400,000. ^ Sa mga tanyag na salita ngayon ni Ehrman, “May mas maraming mga 
pagkakaiba sa ating mga manuskrito kaysa mga salita sa Bagong Tipan. 

Kaya’t saan iniiwan nito ang mapaghanap ng katotohanang panrelihiyon, kung hindi 
naghahanap ng pangwakas, na walang- halong aklat ng rebelasyon? At maaari bang ang 
pangwakas na rebelasyong iyan ay ang Banal na Qur’an? Hahayaan kong ang lahat ng mga 
mambabasa mismo ang tumugon sa tanong na iyan, batay sa ebidensyang sumusunod. 

Sa wakas, ang suliranin sa mga gawang may napakaraming mga sangguniang tulad nito 
ay ang hindi kaalamang lagi ng mga mambabasa kung mahalagang buklat-buklatin ang mga 
pahina upang mabasa ang mga tala-hulihan (endnotes). Upang lutasin ang problemang ito, ang 
mga tala-hulihang nagtataglay ng tekstong nagpapaliwanag ay ipinapahiwatig ng bilang ng tala- 
hulihang sinusundan ng (EN), kagaya nito,^^^™' na ang ibig sabihin, “Tala-hulihan bilang 
(Endnote number) 36: Paliwanag.” Ang mga bilang ng Tala-hulihang walang tandang (EN) ay 
nagtaglay lamang ng tanging impormasyong pansangguniang-aklat (bibliograpiya). 


Gawa ng mga Apostol. Ang Bagong Tipan sa kabuuan ay kumakatawan sa isang kalipunan lamang 
mula sa mga sinaunang sulatin ng Kristiyanismo. Ito ay nagtaglay niyaon lamang na umangkop sa 
doktrina ng simbahan, na sa bandang buli, ang doktrinang iyon ay naging palagian sa isang anyo. Sa 
pagitan ng Mga Gawa ng mga Apostol, na marabil ay may petsang mula sa buliban ng unang dantaon, 
at ng mga sulatin ni Eusebio ng Cesaria (namatay bandang 340) at ng kanyang mga kapanabon sa 
unang sangkapat (quarter) ng ikaapat na dantaon, may balos kompletong puwang sa nakasulat na 
kasaysayan ng Kristiyanismo. (Akin ang mga italisasyon sa itaas.) 

At magkagayon, dapat nating ipagtaka, “Ano ang alam ng mga sinaunang una-, ikalawa- at ikatlong- 
dantaong “Kristiyano” na bindi natin nalalaman?” 

^ Ebrman, Bart D. 2005. Misquoting Jesus. HarperCollins. p. 89. 

Ibid., p. 90. 

UNANG BAHAGI: ANG BANAL NA QUR’AN 


Kapag lumilikha si Satanas ng maruruming berso, 
Nagpapadala ang Allah ng makadiyos na himig upang linisin ang mga ito. 

—George Bernard Shaw, The Adventures of the Black Girl in Her Search for God 



1: Isang Maikling Kasaysayan ng Banal na Qur’an 


Isang dahilan kung bakit nauulit ang kasaysayan 

ay dahil sa di-nakinig ang kaymming tao sa Simula pa lamang. 

—Margaret Hussey 

Ang Banal na Qur’an ay ipinahayag sa Simula ng ikapitong dantaon, humigit-kumulang 
sa 600 taon kasunod ng pangangaral ni Jesucristo. Pinaninindigan ng mga Muslim na sa bawat 
salita, ang rebelasyon ay naisaisip at naisabibig ng propetang si Muhammad sa loob ng huling 23 
taon ng kanyang buhay. Sa kabaligtaran, ang mga di-mananampalataya ay nagbibintang kay 
Muhammad ng isang buong tala-batikos ng huwad na propesiya. Ang mga bintang ng plahiyo 
(plagiarism) ng kasulatan, panlilinlang, pagsisinungaling, at ligaw na kaisipan ay pawang 
naisulong, kagaya ng pananaw ng pagkilala kay Muhammad sa pagiging isang taong may di- 
karaniwang talino at kaisipan, ngunit di-higit dito. Ang ilan ay nakaabot sa pagpapalagay na si 
Muhammad ay epileptiko, at ang Banal na Qur’an ay isang kalipunan ng kanyang 
pinagbububulong samantalang nasa pagdedeliryo ng pagsumpong. 

Marahil ay bunga ito ng mga nakatalang paglalarawan kay Muhamamad sa nabagong 
kaanyuan samantalang tumatanggap ng rebelasyon. Ang kanyang mahal na maybahay, si A’ishah, 
ay nag-ulat na siya ay pinagpawisan nang tumanggap ng rebelasyon, maging sa isang 
napakalamig na araw. Yaong naghahangad na tahasang patayin ang pagkatao ni Muhammad ay 
makalilikha ng anumang konklusyong ayon sa kanilang nais mula sa gayong mga kakarampot na 
ebidensya. Gayunman, yaong mga high na mahinahon ay maipapalagay na ang gayong 
kakaibang anyo ay hindi lamang mapauumanhinan, kundi maaasahan. Sapagkat, ano ba, kung 
tutuusin, ang maaasahan nating makita sa mukha ng sinumang taong nahaharap sa isang 
isipiritwal na pagsalakay ng deretsong rebelasyon? 

Yaong mga nakaranas na ng matinding kaba, kilabot, paninindig ng buhok, panlalamig 
ng gulugod, at pagbilis ng mga pakiramdam na kaakibat ng isang di-normal na kalagayang 



ispiritwal ay madaling maiisip na ang anghel ng rebelasyon ay makapagdudulot ng higit na 
matinding nerbiyos. Katiyakang ang isang nakatuong pansin, pawis sa noo, isang titig sa kawalan, 
ay hindi hihigit sa inaasahan. Lalong hindi makatwirang ipalagay na ang sinuman ay maaaring 
makipag-usap sa anghel ng rebelasyon sa pangkaraniwan at maginhawang kondisyon — gaya 
halimbawa ng may kapeng cappuccino at biskotso sa isang kapihang lokal. Maraming taong 
pinagpapawisan makaharap lamang ang kanilang amo. Kung gaano lalong titibay ang kanilang 
nerbiyos kung makaharap ang Maylikha ng lahat ng mga amo ay mahirap hulaan. Bukod dito, 
sinumang makasaksi ng mga matinding atake ng pagsumpong ay nalalamang ang mga epileptiko 
ay hindi makapagsalita nang matino, at hindi makakausap kapag may sumpong o kahit sa 
panahon ng pagkabawi ng mga pakiramdam na kasunod. Gaya ng pagpuna ni W. Montgomery 
Watt, 


Ang mga kaaway ng Islam ay madalas igiit na si Muhammad ay may epilepsya, at 
samakatwid ang kanyang mga karanasang panrelihiyon ay walang bisa. Sa katotohanan, ang mga 
inilarawang sintomas ay hindi katulad ng sa mga may epilepsya, yayamang ang karamdaman ay 
nagtutuloy sa kapinsalaan sa katawan at isip, samantalang si Muhammad ay nanatiling matatag 
hanggang wakas. Subalit, kahit naging totoo ang mga bintang, ang argumento ay magiging ganap 
na di-makatwiran at batay lamang sa kamangmangan at mating palagay; ang gayong mga pisikal 
na kaugnayan ay hindi nagbibigay-bisa ni nagpapawalang-bisa sa karanasang panrelihiyon. ^ 

Si Hartwig Hirschfeld, isang taong hindi kailanman naubusan ng mga paninirang-puri sa 
Qur’an, isang taong naglantad ng kanyang mating palagay sa pambungad ng kanyang New 
Researches into the Composition and Exegesis of the Qoran sa mga salitang, “Ang Qoran, ang 
batayang-aklat ng Islam, sa katotohanan ay di-higit sa pagiging panghuhuwad ng Bibliya,” * 
gayunpaman, ay nagwakas. 


Ano ang nalalabi ngayon sa impluwensya ng epilepsya o histirya sa pinagmulan ng 
Islam? Walang-wala. Kailanman ay walang taong bumigkas ng isang pangungusap nang may 


’ Watt, W. Montgomery. 1953. Muhammad at Mecca. Oxford: Clarendon Press, p. 57. 

* Hirschfeld, Hartwig, Ph.D. 1902. New Researches into the Composition and Exegesis of the Qoran. London: 
Royal Asiatic Society. Preface, ii. 



higit na katinuan at kamalayan kaysa ginawa ni Muhammad sa iqra ’ [ang ika-96 na surah, o 
kabanata, ng Qur’an], Kung naipahayag niya iyon nang wala maliban sa kasabikang pangpropeta, 
siya na ang magiging pinakadakilang henyong nabuhay kailanman.® 

Mangyari pa, pinaninindigan ng mga Muslim na binigkas ni Muhammad ang buong 
Qur’an, kabilang ang Surah (alalaong-baga, kabanata) Al-Alaq (lalong kilala bilang ang Surah 
Iqra ’) tahasang sa labas ng katinuan, sapagkat inulit lamang niya ang ipinahayag sa kanya. Si 
Hirschfeld, bagamat nasa malinaw na di-pagsang-ayon sa pananaw na Muslim, gayunpaman ay 
pinawalang-halaga ang bintang ng epilepsya bilang isang maingay na paninirang-puri. 

Ang hibang na pag-iisip ay dapat ding ipagwalang-bahala, sapagkat si Muhammad ay di- 
lumitaw na ganap na naunawaan ang kanyang unang karanasan sa rebelasyon. Lubhang 
nakababagabag ang kanyang unang pakikipagtagpo sa anghel na si Gabriel kung kaya’t si 
Muhammad ay nangailangan ng pagkumbinsi. Ayon sa New Catholic Encyclopedia, “Si 
Mohammed mismo ay nahintakutan, di-makapaniwala, at di-tiyak ang kahulugan ng karanasan. 
Nangailangan iyon ng paghimok ng kanyang maybahay at mga kaibigan bago siya nakumbinsi at 
naniwalang tunay siyang nakatanggap ng isang rebelasyon mula sa Diyos.” 

Ang mga taong nalilinlang ay madaling maniwala sa mga panlilinlang sa kanila. lyan ang 
ibinabadya ng salita: isang kahandaang tanggapin ang di-totoo dahil sa ilang pagkabaluktot sa 
proseso ng pag-iisip. Bukod dito, isang mahalagang haba ng panahon ang lumipas (ayon sa ilan 
ay kasing-ikli ng 40 araw, sa iba ay kasintagal ng dalawang taon) sa pagitan ng una at 
pangalawang rebelasyon kay Muhammad. Ngayon, ang isip ng isang taong nalinlang ay bumubuo 
ng mga magugulong kaisipan nang madalas. lyan ang kalikasan ng mga nagugulo ang pag-iisip 
— ang kanilang nabaluktot na pangangatwiran ay hindi kaagad naitutuwid sa loob ng dalawang 
araw, lalong hindi sa isang linggo, lalong hindi sa 40 araw o higit pa. Gayon din ang mga 
madaldal at talamak na sinungaling, na waring hindi kayang pawiin ang kanilang mga 
panlilinlang, na unti-unti rin namang nahahalata sa anumang pagkakataon. 

Sa pakakapaglinis kay Muhammad sa mga bintang na pagkakaligaw, pagsisinungaling at 


^ Ibid., p. 32. 

panlilinlang, walang tunay na iskolar ang tumatanggap ng gayong mga paninirang-puri. 
Halimbawa, nagkomentaryo si Thomas Carlyle, 


Kung paanong siya (si (Muhammad) ay nahirang ni Kadijah, isang mayamang hiyuda, 
hilang kanyang katiwala, at naglakhay para sa negosyo nito, muli sa mga pagtatanghal (perya) ng 
Syria; kung paano niyang pinamahalaang lahat, gaya ng mauunawaang mahuti, nang katapatan, 
kahusayan; kung paanong ang kanyang (Kadijah) pagpapasalamat, ang kanyang paghanga 
kayMuhammad ay umunlad: ang kuwento ng kanilang kasal ay ganap na mahini at kauna-unawa, 
ayon sa pagkakasalaysay sa atin ng mga awtor na Arahe. Siya ay 25; si Kadija ay 40, hagamat 
marilag pa rin. Sa wari’y namuhay siyang luhhang mapagmahal, mapayapa, at kapaki-pakinahang 
sa piling nitong pinakasalan niyang tagapagtaguyod; minamahal niyang tunay, at hukod-tanging 
siya lamang. Ito ay sumasalungat sa teoriya ng pagkaimpostor, ang katotohanang namuhay siya 
sa ganitong luhos na di-mapapantayan, luhos na tahimik at pangkaraniwan, hanggang sa natapos 
ang init ng kanyang mga taon. Siya ay 40 hago siya nagsalita ng anumang misyon mula sa 
Kalangitan. Lahat ng mga di-kaayusan, tunay at ipinalagay, ay nagsimula sa kanyang ika-50 taon, 
pagkamatay ng hutihing si Kadijah. Lahat ng kanyang “pangarap,” sa wari, mula’t sapul, ay 
mamuhay nang tapat; ang kanyang “katanyagan,” ang sapat na mahuting-palagay ng kanyang 
mga kapithahay na nakakilala sa kanya, ay naging sapat na sa Simula pa lamang. Hindi gayon 
nang siya ay nagkakaidad, nang malipasan na siya nang ganap ng mapagnasang init ng kanyang 
huhay, at nang ang kapayapaan ay lumalaking maging pangunahing hagay na maihihigay sa 
kanya ng mundo, na ang pinasimulan niyang “tungkulin ng amhisyon;” at, pagpapasinungaling sa 
lahat ng kanyang nakalipas na katauhan at pamumuhay, ay natatag na isang ahang walang- 
kakayahang nagdurunung-dunungan upang magkamit ng hindi na niya makakalugdan! Sa aking 
hahagi, wala akong anumang paniniwala riyan. 

Ah hindi: ang may pusong malalim na Anak ng Kaparangang ito, na may maniningning 
na matang maiitim, at hukas na makakapwang malalim na kaluluwa, ay may ihang mga kaisipan 
sa kanyang sarili kaysa amhisyon. Isang tahimik na dakilang kaluluwa; siya ay isa sa mga di- 
maaaring hindi magsumigasig; na mismong hinirang ng Kalikasan upang maging tapat. . . . 

Ganap naming iiwanan ito, ang pagpapalagay na ito ng pagkaimpostor, sa pagiging hindi kapani- 
paniwala; ni hindi rin labis na mapahihintulutan, na pangunang karapat-dapat lamang na hindi 
namin pahalagahan.'' 

Tungkol sa mga ihang pagtatangkang pawalang-bisa ang rebelasyong inangkin ni 


” Carlyle, Thomas. 1841. On Heros, Hero-Worship and the Heroic in History. London: James Fraser, Regent 
Street, pp. 86-87, 89. 



Muhammad, marapat tayong bumaling sa pagsusuri ng Qur’an mismo. 

Bilang pasimula, ang salitang Qur ’an ay di-tumutukoy sa isang aklat, kundi sa isang 
rebelasyon. Pinanghahawakan ng kaugaliang Islamikong ang rebelasyong ito ay inihatid nang 
pasalita sa propetang si Muhammad ng anghel ng rebelasyon, si Gabriel. Kung kaya’t ito ay 
napanatili — bilang isang tradisyong binigkas na nananatili hanggang ngayon sa mga puso at isip 
ng mga debotong hafith (nagsaulo, o mga “tagapagtanggol” ng Qur’an), na ang bilang sa 
kasalukuyan ay konserbatibong tinatayang di-bababa sa 30 milyon. 

Ang Qur’an ay naitala rin ng mga eskriba, na buong katapatang kinopya ang bawat 
elemento ng rebelasyon nang ito ay naipahayag. Di-gaya ng Bagong Tipan, na ang mga 
pinakasinaunang mga aklat ay isinulat mga dekada pagkatapos ng pangangaral ni Jesus, ang 
Banal na Qur’an ay ang tanging aklat ng kasulatang naitala sa panahon ng pagkakapahayag 
(rebelasyon) at napanatiling di-nababago hanggang sa kasalukuyan. Ang kagamitan sa pagsulat 
ay madalang, kaya’t ang Banal na Qur’an ay naunang naitala sa mga dahon ng palmira, mga 
piraso ng katad, mga talim ng balikat ng malalaking hayop, at anumang iba pang dagliang 
makuha. Ang lubhang malaki at di-maginhawang talaang ito ay ipinag-utos ni Abu Bakr (ang 
kauna-unahang Califa)'" (EN-E.plana,oo>Nee, taliwaas sa pagtukoy sa bibUyograpiya) (kopyahin) at 

likumin sa isang opisyal na mushaf (libro), kulang-kulang sa dalawang taon pagkamatay ni 
Muhammad. 

Ang proyektong ito ay pinamahalaan ni Zaid ibn Thabit, isa sa pinakamatatapat na 
eskriba ni Muhammad. Sa pagitan ng apat at walong sipi ang natapos nang panahon ng pagiging 
Califa ni Uthman, at bawat sipi ay inihandog sa isa sa mga teritoryo ng daigdig na Islamiko. 

Dalawa sa mga librong ito ay buhay pa — isa sa Tashkent, Uzbekistan, ang isa ay sa Istanbul, 

Turkiya — at patuloy na nagsisilbing mga batayang-sipi. Alinmang Qur’an, saanman sa mundo, 
ay mapapatotohanan laban sa mga “orihinal” na ito upang ipakita ang katatagan at pagpapanatili 
ng banal na aklat ng Islam. Ang preserbasyong ito ang itinuturing na mahimalang patunay ng 

12 (EN) Islam ay walang katumbas na kaparian o isang papa, ngunit mayroon itong mga opisyal (kumbaga, 
mga hukom, gobernador, atbp.) na naglilingkod para pamahalaan ang ummah (bansang Islamiko). Ang 
Califa ang pinakamataas sa mga namumunong ito, subalit hindi ito nagbibigay-kapangyarihan sa kanya sa 
ibabaw ng relihiyon. Sa halip, ang kanyang mga kautusan ay sakop ng patibay ng mga iskolar ng relihiyon. 



pagiging sagrado ng Banal na Qur’an. Idinaragdag ni Dra. Laura Vaglieri ang elementong ito ng 


pagpapatunay sa kanyang talaan ng ebidensya: “Mayroon pa tayong isang katibayan ng 
makadiyos na pinagmulan ng Quran sa katotohanang ang teksto nito ay nananatiling dalisay at di- 
nababago sa mga dantaon mula sa pagpapadala nito hanggang ngayon . 

Si Profesor Arthur J. Arberry, Profesor sa Arabik sa Cambridge University mula noong 
1947 hanggang 1969, ay nag-aambag: “Bukod sa ilang mga pagbabagong ortograpiko 
(pagbaybay o ispeling) ng orihinal na may pagka-sinaunang paraan ng pagsulat, na nilalayong 
makapagbigay ng di-malabo at ng magaang gawain ng pagbigkas, ang Koran ayon sa 
pagkalimbag noong ika-20 dantaon ay siya ring Koran ayon sa pagpapahintulot ni Uthman 
mahigit sa 1300 taon na ang nakalilipas.”*"' 

Ang opinyong ito ay hindi na bago. Si Sir William Muir, ang ika-19 na dantaong 
Orientalista (dalubhasa sa kaalamang pansilanganin o Asyatiko) at tagatalambuhay ni 
Muhammad, ay sumulat ng sumusunod: “Ang pagsasaayos ni Othman ay nakarating sa atin nang 
di-nababago. . . . Marahil ay walang ibang gawa sa mundong nanatili nang 12 dantaon nang may 
gayong kadalisay na teksto.”'^ 

Samantala, isang higit na napapanahong komentaryo ang mabubuo sa mga salita ni 
Adrian Brockett, 

Ang paghahatid ng Qur’an pagkamatay ni Muhammad ay palagian, sa halip ng tumutubo, 
sa pinakakaibuturan. May kaisa-isang teksto, at walang anumang mahalaga, ni maging 
diumano’y pinalitang materyal, ang matatanggal ni hindi maipapasok ang alinman. Ito ay 
tumukoy maging sa mga sinaunang Califa. . . . Ang paghahatid ng Qur’an ay laging pabigkas, 
gaya ng ito ay laging naisulat. 

Nagkakaisang pinagtibay ng sampu-sampung libong sahaba (mga Muslim na namuhay at 
nakipag-ugnayan sa propetang si Muhammad) ang isinulat na tala ng Banal na Qur’an. Lahat ng 

mga sahabang ito ay nakapagsaulo ng mga bahagi ng Qur’an at marami ang hafith, na naisaulo 
ang Qur’an sa kabuuan nito. Nang unang malikom sa isang libro ang Qur’an, maraming sahaba 
ang nagmay-ari ng personal na sipi ng kanilang sariling pagtatala. Marami sa mga siping ito ay 
hindi kompleto at ang iba (gaya ng kina Abdullah ibn Masud, Ubay ibn Kab at Ibn Abbas), 
bagamat wasto sa isang pagbasa, ay hindi nagbigay-daan sa mga maramihang pagbasang 
bumubuo ng isa sa mga himala ng Qur’an.Bilang bunga, ang mga bahaging talang ito ay 
hindi kinilala, maging ng mga may-ari ng mga ito, sa pagiging alinman sa kompleto o 
makatotohanan. 

Ang tanging nakasulat na tala ng Qur’an na tinanggap sa nagkakaisang pagpapatibay ay 
ang opisyal na pinagtibay na mushaf na nilikom ni Zaid ibn Thabit at ipinag-utos ni Abu Bakr. 
Upang maiwasan ang kalituhan at posibleng pagkakahati sa mga darating na henerasyon, lahat ng 
mga personal na kopya ay kusang-loob na isinuko at, kabilang ang mga nalabing mga buto, balat 
ng hayop, at papyrus na tinitikan ng kasulatan, ay winasak. Kung hindi isinagawa ito, ang mga 
darating na henerasyon ay maaaring maging biktima ng kamangmangan o pagmamataas, na may 
pagkiling sa isa sa mga di-kompletong gawang napagsalin-salin sa isang pamilya o tribo sa halip 
ng wasto at kompletong rebelasyon. Ang pagkakaisa ng tribo at pagkakahiwalay sa relihiyon ang 
halos tiyak na magiging bunga. Ang mga banal na sahaba ay waring napagkilala at pinawi ang 
panganib na ito sa pamamagitan ng pagpreserba ng kompletong rebelasyon lamang, na 
nagpawalang-bahala sa mga katiting at kapirasong bahaging sa pinakamababa’y pagmumulan ng 
mga pag-aaway. 

Mahilig tukuyin ng mga Muslim na walang isa man sa mga kapanahon ni Muhammad 
ang tumutol sa teksto ng opisyal na mushaf. Wala isa mang sahaba ang nag-angking nalaktawan 
ang alinmang bahagi o ang isang bahaging di-galing sa Qur’an ay naisingit. Mahalaga sa lahat, 
ang mga tekstong natipon at winasak ay mga di-kompletong tala at hindi mga naiibang tala. Ang 
mga nagmamay-ari ay kusang-loob na nagsuko ng kanilang mga sipi, sapagkat ang mushaf na 
nilikom ni Zaid ibn Thabit ay masaklaw: sadyang walang tumpak na mga talang di-nakabilang 

doon. Bukod dito, gaya ng nakasaad sa itaas, ang Qur’an ay pangunahing napanatili hindi sa 
pagkakasulat, kundi sa mga memorya (pagsasaulo) ng mga mananampalataya. Ang mga nagsaulo 
ay nagsuri at nagpatibay sa opisyal na mushaf, at pinatunayan ang kaganapan at katumpakan 
nito. Wala isa mang hafith ang tumutol. At ang bilang nila ay libu-libo. 

Ang pagkakaroon ng kahit ilang nakapagsaulo ng Qur’an matapos ang 1,400 taon ay 
pambihira, ngunit ang pagkakaroon ng sampu-sampung milyon? lyan . . . bueno, iyan ay tila 
kahima-himala. 

Sang-ayon sa napapanahong mga estadistika ng sensus, may isang bilyong Kristiyano at 
maraming milyong Judio sa buong mundo, subalit wala isa man sa kanilang naghahawak ng 
orihinal na kasulatan ng kanilang relihiyon sa kanilang memorya. Maaaring isang pambihirang 
rabbi ang nakapagsaulo ng Torah — hindi kung paano itong naipahayag, kundi kung paano ito 
nabuong muli kulang-kulang na dalawang dantaon matapos ang pagkawasak ng orihinal nang 
panahon ng paglansag sa Templo ni Solomon ng nanakop na imperyong Babilonyo noong 586 
CE (Christian Era o Panahong Kristiyanoj . Ang tanging kilalang bersyon ng Lumang Tipan, 
maging sa memorya o pagkalimbag, ay nagtataglay ng mga di-makadiyos na kamaliang tinalakay 
nang malalim sa aking naunang aklat, NaDiyos ’grasya. 

Bukod dito, isang labis na pambihirang magkaroon ng ni isang Kristiyano na 
makapagsaulo ng buong BagongTipan, sa pagkakasalin ng isa man lamang sa libu-libong 
bersyong kilalang umiiral. Lalo pang pambihira, kundi man di-nangyayari, ay ang isang 
Kristiyanong nakapagsaulo ng isa sa 5,700 nawalang manuskritong Griyego. Subalit wala 
saanman ngayon sa buong mundo at wala saanman sa kasaysayang may isang nakilalang 
nakapagsaulo ng orihinal na Ebanghelyo ni Jesus — sa simpleng dahilang, sa abot ng aming 
kaalaman, ito ay hindi na umiiral. Kung sadyang umiral ito, ang daigdig ng Kristiyanismo ay 
titigil nang magsikap na maituwid ang daan-daan at libu-libong pagkakaiba-iba ng kanilang mga 
nangawalang manuskritong Griyego, at haharapin ang mundong taglay ang walang pagkasirang 
orihinal. 

Ang Qur’an, kung gayon, ay kakaiba. Ito lamang ang tanging aklat ng kasulatang naitala 
sa panahon ng rebelasyon at napanatili sa kadalisayan ng orihinal hanggang ngayon. Maaaring 



may mga iba’t ibang salin sa mga wikang di-Arabik, subalit may iisa lamang na orihinal. Kaya, 
walang kalituhang gaya ng umiiral sa maraming bersyon ng Bibliya. Walang kabiguan, tulad ng 
ibinubunga ng kakulangan ng natitiyak na orihinal na kasulatan. Walang di-katiyakan, gaya ng 
pag-aalala kung anong mga katotohanan ang nakamkam mula sa mata ng publiko sa pribadong 
aklatan ng Vaticano o sa mahigpit na natatanurang rolyong Qumran (Dead Sea Scrolls). Walang 
sinumang dapat magtaka kung gaano naiiba ang nakalalamang na Griyegong Koine (orihinal) sa 
Aramaik na sinalita ng propetang si Jesus. Kung ang mga kamalian sa pagsasalin mula sa 
Aramaik at lumang Hebreo sa Griyegong Koine ay naging kasindami at kasimbigat ng mga 
kamaliang naganap sa pagsasalin ng Griyegong Koine sa Inggles, lahat ng pag-asa sa 
katumpakang bibliko ay naalis na sanang matagal noon pa man. 

Ang isang malaking pagkakaiba sa pagitan ng Bibliya at ng Qur’an ay ang pagiging nasa 
kamay palagi ng mga tao ng Qur’an, samantalang lubhang tiyak na ang Bibliya ay hindi. 
Sinumang nagnais na magkaroon ng isang Qur’an ay nagkaroon ng isa. Ang nilalaman ng 
modemong Bibliya, sa kabilang dako, ay hindi nabigyang-linaw hanggang ikaapat na dantaon, ni 
Atanacio, ang Obispo ng Alejandria, malawakang kilala bilang ang "Ama ng Ortodoxia." Sa 
kanyang Liham-Pagdiriwang ng 367 CE, nagpalabas si Atanacio ng kauna-unahang kompletong 
pagtatala ng 27 aklat ng Bibliyang Katoliko. Kahit noon, iyon ay mahigpit na pinanatili sa 
Vulgatang Latin sa loob ng isang milenyo (sanlibong taon). At nang ang salin sa Inggles ni John 
Wycliffe ng bagong Tipan noong 1382 ay sinundan ng kay William Tyndale (kinompleto ni 
Miles Coverdale at isinaayos ni John Rogers) at ng salin ng Bibliya sa Aleman ni Martin Luther 
(na kapwa naisalin lamang nang ika-16 na dantaon ), ano ang gantimpala ni Tyndale? Kamatayan 
— sinunog sa tulos (poste) noong 1536. Ni Rogers? Gayunding kapalaran, ibang tulos, noong 
1555. Ang kanilang sinundan, si Wycliffe, ay nakapuslit sa pagpatay ngunit hindi sa apoy, 
sapagkat ang Consejo Ecumenico ni Constancio noong 1415 ay naghatol sa kanya pagkamatay 
niya, at ang kanyang mga buto ay hinukay at sinunog sa harap ng publiko. Kung hindi lamang sa 
pagpapamagitan ng Dinamarka (Denmark), si Miles Coverdale sana ay nahatulan din ng gayon. 
At katulad ng kanilang mga awtor, ang mga salin nina Wycliffe at Tyndale ay sinunog sa harap 


ng madia. 



Kaya’t sa mahigit na 1500 taon, ang mga kasulatang Kristiyano ay mayroon lamang sa 
mga wikang Griyego o Latin: mga wikang tanging ang mga uring edukado at ang higit na maalam 
na kaparian ang makakabasa, sapagkat maraming paring Katoliko ang di-makabasa ng sarili 
nilang kasulatan. Isang malungkot na kaisipan ang mapagkilalang kung magbabalik si Jesucristo, 
maging siya ay hindi mababasa alinman sa Griyego ng ating Bagong Tipan o ang Latin ng 
Vulgatang Katoliko, sapagkat ang kanyang katutubong wika ay Aramaik. Katotohanan, ang 
mga edukado ay isang maliit na bahagdan (porsyento) ng populasyon kahambing ng ngayon; sila 
lamang ang makakabasa ng Bibliya, at sila lamang ang mayroon niyon. Ang kombinasyon ng 
napakalaking gastos at pagkakaroon ng napakakaunti ng mga Bibliya (lahat ay kinopya ng 
kamay), kabilang ang mga mahihigpit na batas na nagbawal sa layko (mga di-pari) ng 
pagkakaroon ng Bibliya, ay matinding pumigil sa kanilang pagkakaroon nito. Marami sa mga 
batas na ito ay naghatol ng kamatayan, lalo na sa pagkakaroon ng mga salin sa katutubong wika 
o ng di-awtorisadong saling itinuring na kaagapay ng erehiya (paglaban sa simbahan), na ang 
mga Bibliyang Protestante ang itinuring na pinakalabag na halimbawa. 

Ang maramihang paglimbag ng mga Bibliya ay di-madali kundi dahil lamang sa 
pagkaimbento ni Gutenberg ng tipong nagagalaw noong mga 1450, at kundi hanggang sa 
Repormasyong Protestante ng ika-16 na dantaon ay hindi lamang nasalin ang Bibliya sa mga 
wika ng mga laykong nag-aral (alalaong-baga, Aleman at Inggles), kundi malawakang nalimbag 
at ipinahintulot sa madia. 

Sa kauna-unahang pagkakataon sa kasaysayan, ang ika-16 na dantaon ay nakasaksi ng 
produksyon ng mga Bibliyang isinalin sa wikang lokal, kaagapay ng pagtubo ng mga bago, di- 
Katolikong simbahang itinaguyod ng isang monarkiyang mapagtaguyod. Pagtugon sa mga 
pagkalaban ng Repormasyong Protestante, ang Iglesya Katolika ay nagpalimbag ng Bibliyang 
Douay-Rheims, na nagbigay ng salin ng Vulgatang Latin sa Inggles sa kauna-unahang 
pagkakataon. Ang bahaging Bagong Tipan ay natapos sa Rheims, Pransiya noong 1582, at ang 
Lumang Tipan ay natapos sa Douay noong 1609-10. Gayundin sa kalahatan, kahit may 

maramihang produksyong noon ay madali, ang pagkakaroon ay labis na napigilan, sapagkat, . . 
tinayang mayroon marahil na humigit-kumulang sa 25,000 nalimbag na Bibliyang nakakalat sa 
kanlurang Europa nang bandang 1515, kalahati ng mga ito sa wikang Aleman, para sa mga 50 
milyong mamamayan; alalaong-baga, isang Bibliya sa bawat 2,000 kaluluwa.” 

Ang kahulugan nito ay sa loob ng mahigit 1,500 taon, ang karaniwang mamamayan ay 
hindi mapapatunayan ang mga turo ng kasulatang Kristiyano, kapwa sa kawalan ng kaalamang 
bumasa at sa kawalan ng mga Bibliya. Sa loob ng mas mahaba pang panahon, ang layko ay hindi 
maaaring pag-alinlanganan ang mga doktrinang isinabatas na ipinilt sa kanila sa pangamba sa 
isang “di-madugong kamatayan” — ang katawagang may magandang tunog na pinagkakilanlan 
sa pagsunog sa tulos. 

Ang mga Katoliko ay nangangatwirang ang pagtatakda ng pagpapakahulugan sa 
kasulatan at pagtuturo ng relihiyon sa mga pamunuan ng simbahan (na nananatili hanggang 
ngayon) ay kinakailangan upang mapanatili ang orihinal na pag-unawa. Ang iba ay 
naninindigang ang simbahan ay may mas mababang malasakit sa pagtatanggol sa kasulatan laban 
sa mating pakahulugan kaysa noong ito ay may kapangyarihang batayan at katayuang natatangi 
sa lipunan. Malinaw nating alam na ang simbahan ay naniwalang ang mga kasalimuutan ng mga 
hiwaga ng Kristiyanismo ay malamang na di-maunawaan sa pamamagitan ng may-batayang 
pangangatwiran at ng mga pagpapasya ng mga di-pari. Ang di-gaanong malinaw na alam ay ang 
hindi man lamang pagtitiwala ng simbahan kahit sa kanilang mga sariling iskolar sa pagbibigay- 
kahulugan sa kasulatan. Gaya ng isinaad ni Papa Inocente 111 noong 1199, 

Ang mga misteryo ng pananampalataya ay hindi dapat ipaliwanag nang daglian 
kaninuman. Karaniwan, sa katotohanan, ang mga ito ay hindi mauunawaan ng bawat isa, kundi 
ng mga may kakayahang maunawaan ang mga ito nang katalinuhang napag-alaman .... Ang 
mga Kasulatang makadiyos ay gayong kalalim na hindi lamang ang mga hindi nag-aral at hindi 
naturuan ang may kahirapang maunawaan ang mga ito, bagkus pati ng mga nakapag-aral at 

nabiyayaan. 

Ang paninindigang Protestante, sa kabilang dako, ay, nilikha ang lahat ng taong may mga 
utak at kakayahang maipaliwanag ang kasulatan para sa kanilang mga sarili. Naninindigan 
ngayon ang mga Protestanteng, gaya ng ginawa nila sa nakalipas, na sa sandaling ang mga tao ay 
malayang makabasa at makapag-aral ng Bibliya sa kanilang sariling wika, mapagkakaiba nila ang 
katotohanang bibliko laban sa isinabatas na di-makatotohanan. Sa sandaling ang mga kamalian ng 
Katolisismo ay nailantad at ang pundasyon ng teolohiyang Katoliko ay nabunyag na sa karamihan 
(at sa maraming pagkakataon, sa kabuuan) ay di-biblikal, ang pagkahigop patungo sa 
Protestantismo ay di-maiiwasan. 

Tinatanggap ng mga Muslim ang argumentong ito nang may dagdag na hakbang at 
pinaninindigang ang mabuway na pundasyon ng mga kasulatang Kristiyano ay di-dapat magtaboy 
sa mga tao mula sa isang sektang Kristiyano patungo sa iba, sa patuloy na pagbatay sa mga 
paniniwala sa isang batas ng kasulatang nakakalatan ng mga naipapakitang kamalian at 
salungatan. Sa halip, naniniwala silang ang mga naghahanap sa katotohanan ng Diyos ay dapat 
kilalanin ang pangangailangan ng Lumikha para bigyang-pagpapanibago ang Kanyang 
rebelasyon. 

Sa pag-angking ang pangwakas na rebelasyong ito ay ang Banal na Qur’an, ipinapakita 
ng mga Muslim na ang Qur’an ay laging nasa mga kamay at isip ng mga tao. Ang Qur’an ay 
dinadalit (binibigkas) nang malakas sa mga araw-araw na pananalangin ng mga Muslim mula pa 
noong rebelasyon. Taun-taon, sa buwan ng Ramadan, ang Qur’an ay dinadalit sa kabuuan nito 
nang malakas, sa halos bawat moske sa buong mundo. Sinumang Muslim na nakikinig ay 
maaaring magsabi ng pagtutuwid, subalit sa 1,400 taon, walang gaanong kahit iisang titik na 
pinagtalunan sa Upon ng mga ortodoksong (Sunni) Muslim. Sa kasalukuyan, iyan ay nasa 
kabuuang isang bilyong nagkakaisang mga boto. Lubhang kataka-takang sa mahabang panahon 
ay nagkaroon ng mga pagkakahati sa mga Muslim na Sunni, ang ilan sa kanila ay 

Denzinger, Henricus & Schonmetzer, Adolfus. 1973. Enchiridion Symbolorum, Defmitionum et 

nakipagdigmaan sa isa’t isa. Si Uthman, ang pangatlong Califa, ay pinaslang samantalang 


nagbabasa ng Qur’an, at ang kanyang natuyong dugo ay makikita pa hanggang ngayon sa mga 
pahina. Gayunpaman, sa kalipunan ng mga pangkat na ito ng mga nagkakaibang Muslim, at sa 
loob ng lahat ng mga dantaon, ang pagkamakatotohanan ng Qur’an kailanman ay hindi 
pinagtalunan. Katiyakang hindi ito masasabi tungkol sa Bibliya. Gaya ng komentaryo ni F.F. 
Arbuthnot isang dantaon na ang nakalipas. 


Sa pananaw na pampanitikan, ang Koran ay itinuturing na isang halimbawa ng 
pinakadalisay na Arabik, isinulat sa kalahating tula at kalahating tuluyan. Sinasabing sa ilang mga 
kaso, ang mga gramatiko ay iniakma ang kanilang mga kautusan upang sumang-ayon sa 
partikular na mga parirala at pahayag na ginamit dito, at, bagamat marami ang mga pagtatangka 
upang makabuo ng isang obrang makakapantay rito sa pagsasaalang-alang sa pagsulat na 
maringal, wala pang nagtagumpay hanggang ngayon. 

Makikita kung gayon sa itaas, na isang pangwakas at kompletong teksto ng Koran ang 
inihanda sa loob ng 20 taon pagkamatay {A.D. 632) ni Muhammad, at ito ay nanatiling gayon, 
nang walang anumang pagpalit o pagbago ng mga masigasig, mga tagasalin, o mga tagasingit, 
hanggang sa kasalukuyan. Mapanghihinayangang ang ganito ay hindi masasabi tungkol sa lahat 
ng mga aklat ng mga Luma at Bagong Tipan.^' 

Ang Qur’an, dagdag dito, ay umiiral sa isang buhay na wika, nauunawaan ng daan-daang 
milyong tapat na tagasunod kahit hanggang sa kasalukuyan. Ang Bibliya ay pangunahing umiiral 
sa patay na wikang Griyegong Koine, na may mga pinagtabasan ng katulad na patay na antigong 
Hebreo (hindi ang Makabagong Flebreong ginagamit ngayon) at Aramaik. Sa buong mundo, 
mayroon lamang kakaunting iskolar ang may bahaging pagkaunawa sa mga patay na wikang ito, 
at maging sila ay hindi nagkakaisa sa pagsasalin. Ang ebidensya ng kahirapan ay matatagpuan sa 
Pambungad sa Revised Standard Version ng Bibliya, na pinagtibay ng boto ng National Council 
of the Churches of Christ sa Estados Unidos noong 1951. Ang RSV sa malas ay nagkaroon 
pagkatapos ng pinakamalawak na tanyag na pagtanggap sa buong daigdig ng Krisityanismo, 
subalit sa kabila ng ekumenikong pag-aaral at pandaigdigang pagtanggap, inaamin ng RSV, 

Maraming kahirapan at kalabuan, di kasi, ang nananatili. Kung saan ang pagpili sa 
pagitan ng dalawang kahulugan ay partikular na mahirap o mapag-aalinlanganan, nagbigay kami 
ng isang altematibong paliwanag sa isang talababa (footnote). Kung sa palagay ng Lupon, na ang 
kahulugan ng isang pahayag ay lubhang di-tiyak o malabo, alin sa dahilan sa pagsira ng teksto o 
dahilan sa kakulangan ng aming kaalaman sa kasalukuyan tungkol sa wika, ang bagay na iyan ay 
ipinapahiwatig sa isang paliwanag. Hindi dapat ipalagay, gayunman, na ang Lupon ay ganap na 
nakatitiyak o nagkakaisa tungkol sa bawat pakahulugang hindi naipahiwatig nang gayon.^^ 

Ang pag-unawa sa mga manuskritong biblikal ay nararagdagan sa bawat isang bagong 
tuklas, gaya ng ebidensya ng paghimok ng mga kapangyarihang pansimbahan upang rebisahin 
ang King James Version ng 1611 sa American Standard Version ng 1901, atpagkatapos sa 
Revised Standard Version makalipas ang 50 taon. Ang panghikayat para sa gayong mga rebisyon 
ay nakabatay, gaya ng isinaad sa Pambungad sa RSV, na ang KJV ay may pinsala ng “mabibigat 
na depekto.” Higit na tiyakan, iminamatwid nito, “Ang King James Version ng Bagong Tipan ay 
ibinatay sa isang tekstong Griyegong ginulo ng mga kamalian, nagtataglay ng mga natipong 
kamalian ng 14 na dantaong pagkopya ng manuskrito.”^^ 

At samantalang ang pag-unawa sa Bagong Tipang Griyego ay patuloy na pinagbubuti, ito 
ay malayo sa pagiging mauunawaan, at malamang na hindi ito magkakagayon. Sa ganitong 
kalagayan ng di-katiyakan, ang mating salin — maging sinadya, nagkataon, o pinagbalakang 
mabuti — ay madaling naipapasa bilang wasto sa mga kulang sa kaalaman sa wika upang 
makaalam nang mas mabuti. Ang ganito ay hindi magiging totoo kung ang wika ay nauunawaan 
ng mga mananampalataya, na sa katiyakan ay siyang kaso ng wikang Arabik at ng Banal na 
Qur’an. 

Maipagtataka natin, kung gayon, kung paanong sinusuportahan ng mga Muslim ang 
paninindigang ang Qur’an ay kakaiba at di-nababago. Ang mga walang batayang pag-aangkin ay 
hindi tanggap. Karamihan sa sangkatauhan ay tinanong — pagtutuwid, pinilit sa bulag na 
paniniwala nang napakatagal. Ang matalinong layko ay sawa na sa mapang-akit ngunit di- 

mapatunayang mga linya, binudburan ng laway ng mga tagapagpalaganap, at nanlalamig sa diwa 
hanggang sa kaibuturan ng buto. Ang mga tapat na naghahanap ay nangangailangan ng isang 
kumot ng ebidensya upang painitin ang kanilang mga paninindigan. Hindi lamang ng isang 
pantakip na nagmumukhang maganda at maginhawa mula sa malayo, kundi isang tumutupad ng 
gawain. 

Ang sumusunod, kung gayon, ay ang di-mabilang na mga katangian ng Qur’an na 
tumatahi sa karamihan ng kumot ng ebidensyang ipinagpapaginhawa ng mga Muslim sa kanilang 
mga paninindigan. 



2: Ebidensya — Isang Pahapyaw 


Kapag nagawa ng pagbabakasakali ang kanyang pinakamasama, 
Ang dalawa at dalawa 'y apat pa rin ang magagawa. 

—Samuel Johnson 

Ang kakulangan ng mga sanggunian (reperensya) sa mga sumusunod na pagtalakay ng 
kasaysayang Islamiko at saligang-batas ng Qur’an ay maaaring makapagtaka sa mga di-pamilyar 
sa kasaysayang Islamiko, ngunit sa katotohanan ay itinuturing na kaalamang panlahat sa mga 
edukadong Muslim. Kung kaya, kung paanong ang mga gayong katanyag na pahayag na gaya ng, 
“Ang Bibliya ay ang batayang aklat ng Kristiyanismo at nagtataglay ng mga ebanghelyong 
iniuugnay kina Mateo, Marcos, Lucas, at Juan” ay di-nangangailangan ng reperensya, gayundin 
ang karamihan ng sumusunod. 

Gayunpaman, ang mga detalye ay mapapatotohanan sa pamamagitan ng maraming 
iginagalang na aklat ng pinagmulan, kabilang dito ang Manaahil al- ‘Irfaan fee ‘Uloom al-Qur’an 
(Mga Bukal ng Karunungan sa Siyensya ng Qur ’an) ni Shaykh Muhammad ‘ Abd al Adheem az- 
Zarqaanee, al-Madkhal li Dimsaat al-Qur’an al-Kareem (Ang Pintuan sa Pag-aaral ng Banal na 
Qur’an) ni Muhammad Abu Shahbah, at dalawang aklat, kapwa may pamagat na Mabaahith fee 
‘Uloom al-Qur’an (Mga Pag-aaral sa Siyensya ng Qur’an), ang isa ni Dr. Subhee al-Saalih, ang 
ikalawa ni Dr. Mannaa’ al-Qattaan. Ang mga librong ito ay isasalin pa mula sa Arabik, ngunit 
may dalawang napakahusay na aklat sa Inggles. ‘Ulum Al-Qur’an: An Introduction to the 
Sciences of the Qur’an (Mga Siyensya ng Qur’an: Isang Pagpapakilala sa mga Siyensya ng 
Qur’an), ni Ahmad Von Denffer, ay isang batayan bagamat isang mababaw na pagpapakilala sa 
paksa. Ang isang sulating higit na pandalubhasa at malawak ay ang An Introduction to the 
Sciences of the Qur’aan (Isang Pagpapakilala sa mga Siyensya ng Qur’an), ni Abu Ammaar 



Yasir Qadhi.^"^ 

Sa kabilang dako, ang mga kapasyahan ng marami, kundi man ng karamihan, ng mga 
awtor na Muslim ay karaniwang namamantsahan ng maling palagay na panrelihiyon. Karamihan 
ng mga maselang sulating ito ay may napakababang grade sa panlabas na kahalagahan sa pag- 
aaral na sukat makapagwalang-bahala rito hindi lamang ng mga Muslim, kundi maging ng 
edukadong kaparian, mga orientalista, at mga iskolar sa relihiyon, na ikalulungkot ng sinumang 
awtor. 

Ang ganap na maling mga pahayag na ginagawa tungkol sa Islam sa Kanluran kung 
minsan ay siyang bunga ng kamangmangan, at kung minsan ng sistematikong pagmamaliit. Ang 
pinakaseryoso sa lahat ng mga kasinungalingan tungkol dito gayunpaman ay, tumutukoy sa mga 
katotohanan, sapagkat samantalang mapauumanhinan ang mga maling opinyon, hindi gayon sa 
paglalahad ng mga pahayag na sumasalungat sa katotohanan. Nakaliligalig na makabasa ng mga 
tahasang kasinungalingan sa mga sulating tanyag na iginagalang na sinulat ng mga awtor na 
ipinalalagay na mga may kakayahan. 

Bukod dito, maraming diumano’y “sulatin ng mga iskolar” ang pinawawalang-halaga 
ng mga kasama sa relihiyon mismo ng mga awtor. Kadalasan, gayunman, ang mga sumusunod na 
detalye ay basta tinatanggal sa mga aklat na iyon, maipapalagay na marahil ay dahil sa ang 
pagtalakay ng paksa ay nakaiilang sa mga tumatanggi sa mga tandang waring nagpapatotoo sa 
rebelasyong Islamiko. 

Sa kabilang dako, halos ay walang di-napagkakasunduan sa daigdig na Islamiko sa mga 
sumusunod na paksa, at ang pagpapatotoo sa mga iyon ay sadyang magaan kung isasaalang-alang 
ang katumpakan ng pag-iingat ng mga talang katutubo sa mga siyensya at kaugaliang Islamiko. 

Katanggap-tanggap, na ang ilan sa mga makabagong akltat ng Muslim na pagkaawtor ay 
nagdaranas ng di-katumpakan, kadalasang mula sa mga labis na sabik na pagtatangkang alinman 

Ang huling aklat na ito ay makukuha sa Al-Hidaayah Publishing, P.O. Box 3332, Birmingham, U.K. BIO 

sa pagsasamodemo o pagluluwalhati sa relihiyon. Magkagayunman, ang gayunding 
pangkalahatang tanggap na mga elemento ng kasaysayan ng Qur’an ay natatagpuang naglalagos 
sa karamihan ng gayong mga sulating may kapansin-pansing katatagan. Ang mga ganitong 
pangkalahatang tanggap na elemento ang siya lamang tatalakayin sa kasalukuyang sulatin. Ang 
mga bagay na personal, pangsektang lumilihis (gaya ng Ahmadi’a, Shi’a at Nation of Islam), o 
opinyong minorya (di-nakararami) ay iniiwasan dito, na iniiwan sa mga nagnanais na saliksiking 
mag-isa ang mga sektang di-kabilang sa mas nakararami sa Islam. 



3: Ebidensya #1 — Panloob na Pang-akit 


Lahat ng katotohanan, sa bandang hulihan, 
ay sentido komun lamang, na binigyan ng linaw. 

—Thomas Henry Huxley, On the Study of Biology 

Sa pinakamababaw na antas, pinanghahawakan ng mga Muslim ang katotohanan ng 
Qur’an bilang may sariling patotoo dahil sa simpleng katotohanang ito ay makatwiran, ganap na 
umaayon sa ating katutubong pang-unawa tungkol sa Diyos at sa Kanyang pamamaraan. Ngunit 
anong relihiyon ang nagkukulang ng ganitong pag-angkin? Walang patotoong nakasisiya sa lahat 
ng sangkatauhan, gaya ng pinatutunayan ng katotohanang ang mundo ay bind! Muslim. 
Gayunman, sa indibidwal na antas, ang patibay ay nasa pagkakalantad. Maraming bumabasa ng 
mga batayang aklat ng iba’t ibang relihiyon, na sa di-maipaliwanag na dahilan ay nahahatak sa 
isang partikular na aklat at sa mga ideolohiyang taglay nito. Hindi naiiba ang Qur’an. Ang mga 
tao ay kailangang maupo lamang at basahin. 

Ang mga gumagawa nito ay makatatagpo ng isang librong may kapansin-pansing 
katangiang kakaiba roon sa nasa ibang pananampalatayang Abrahamiko. Samantalang ang 
Lumang Tipan ay karamihang isang aklat ng mga batas, mahahabang listahan ng mga “isinilang” 
at kasaysayang walang-sigla, ang Bagong Tipan ay nagpapamalas ng espiritwalidad habang 
nagkakait sa mambabasa ng ganap na patnubay sa mga mahahalagang kapakanan sa buhay. Ang 
Banal na Qur’an, sa kabilang dako, ay nagkakaloob ng pundasyong di-lamang para sa relihiyong 
Islam, kundi para rin sa Islamikong batas, pamahalaan, asal sa lipunan, balangkas ng pamilya, at 
bawat bahagi ng makamundo at espiritwal na pag-iral. Nagkomentaryo si H. G. Wells sa mga turo 
ng Islam, gaya ng sumusunod: 

Itinatag ng mga ito (mga turo) sa daigdig ang isang dakilang tradisyon ng marangal na 
pakikitungong patas, ang mga ito ay humihinga ng isang espiritu ng kabutihang-loob, at ang mga 
ito ay makatao at maisasagawa. Lumikha ang mga ito ng isang lipunang higit na ligtas sa laganap 
na kalupitan at pang-aaping panlipunan kaysa sa alinmang lipunan sa mundo sa una 



pa. . . . Ito [alalaong-baga, ang Islam] ay tigib ng diwa ng kabaitan, kagandahang-loob, at 
kapatiran; ito ay isang payak (simple) at kauna-unawang relihiyon; ito ay kalikasang katutubo na 
may damdaming maginoo (galante) ng desyerto; at ginawa nitong tuwiran sa pinakakaraniwang 
mga katutubong kalikasan ang pang-akit nito sa kabuuan ng mga ordinaryong tao. Inilaban dito 
ang Judaismo, na lumikha ng isang panlahing pag-angking sarili (pagtinggal) sa Diyos; ang 
Kristiyanismong nagsasabi at nangangaral nang walang humpay (tigil) ngayon ng mga trinidad, 
doktrina, at erehiyang walang karaniwang taong makakikilala ng pagkakaibaiba (“ulo ba o 
buntot”?); at ng Mazdaismo, ang kulto (sekta) ng Mago ng Zoroastrianismo, na nagbigay- 
inspirasyon sa krusipiksyon ni Mani. Ang karamihan ng mga taong dinatnan ng hamon ng Islam 
ay hindi nag-abala nang napakabuti kung si Muhammad ay mapagnasa o hindi, o kung nakagawa 
siya ng ilang bagay na mapanlinlang at mapag-aalinlanganan; ang nakaakit sa kanila ay: ang 
Diyos na ito, ang Allah, na kanyang iniaral, sa pamamagitan ng pagsusuri ng budhi (konsyensya) 
sa kanilang mga puso, ay isang Diyos ng pagiging matuwid, at ang tapat na pagtanggap sa 
kanyang doktrina at pamamaraan ay nagbukas ng pinto nang maluwag sa isang daigdig ng di- 
katiyakan, kataksilan, at mga di-mapahihintulutang pagkakahiwalay para sa isang dakila at 
lumalaking pagkakapatiran ng mga mapagkakatiwalaang tao sa mundo, at sa isang paraisong 
walang panghabambuhay na pagsasanay sa pagpuri at pagsamba, kung saan ang mga santo, mga 
pari, at mga hinirang na hari ay nanatiling may mas nakatataas na puwesto, kundi ng pantay na 
kapatiran at ng mga simple at mauunawaang kalugurang gaya ng kinasabikan ng kanilang 
kaluluwa. Walang anumang malabong sagisag (simbolo), walang anumang pagdilim ng mga altar 
o paghimig ng mga pari, naiuwi ni Muhammad yaong mga kaakit-akit na doktrina sa mga puso 
ng sangkatauhan.^® 

Ang punong bato ng pananampalatayang Islamiko, na binibigyang-diin nang paulit-ulit 
sa Banal na Qur’an, ay ang simpleng mensahe ng monoteismo. Itinuturing ng mga Muslim ang 
mensaheng ito ng pagkakaroon ng pinakamalaking panloob na pang-akit ng lahat ng kaalaman, 
yayamang ang Lumikha ay nagpaloob ng kaalaman tungkol sa Kanyang kaisahan at mga 
kakaibang katangian sa isip, puso, at kaluluwa ng bawat tao. Kaya’t walang tao (maliban kung 
natadhanang gayon sa buhay) ay maaasahang tumutol kapag naturuan ng kaisahan ng Lumikha, 
ng Kanyang mga pambihirang pangalan, at ng Kanyang mga perpektong katangian. 

Kaugnay ng kaisahan ng Allah, ang ideolohiyang Islamiko ay malinaw sa puntong ito. 
Ang Allah ay lisa, walang-hanggan at ganap. Hindi ipinanganak at hindi nag-aanak, walang 

katambal o kahati sa pagkadiyos: 


Sabihin mo: Siya ang Allah, Ang lisa lamang; 

Ang Allah, Ang Walang-Hanggan, 

Hindi nagsisilang, ni hindi isinilang; 

At walang sa Kanya ay maipapantay. 

(TMQ 112:1-4) 

Ang paglilinaw na ito ng di-mapasusubaliang Kaisahan ng Allah ang tinututulan ng mga 
Kristiyanong Trinitaryo, sapagkat ang ideolohiyang Trinitaryo ay nagtuturong tunay ngang lisa 
ang Diyos, subalit tatlo rin sa Isa. Ang mga argumentong Trinitaryo ay tinalakay nang buo sa 
aking naunang aklat, NaDiyos’grasya, kaya’t dito ay maimumungkahi natin ang isang pagsubok 
ng panloob na pang-unawa. Kung ipapalagay nating ang mga paninindigan ay napagiginhawa ng 
pagyakap sa mga likas na pang-unawa, ang kabaligtaran ay lubos na katiyakang dapat maging 
totoo. Ang pagyakap sa mga turong sumasalungat sa katutubong kaalaman ay makapagbibigay ng 
bagabag at di-kaginhawahan. Kaya’t dapat ang pagsubok. Yaong mga namumuhay sa isang 
relihiyong umaayon sa panloob, pang-unawang kaloob ng Diyos (gaya ng kaisahan ng Lumikha) 
ay magiginhawahang ipaliwanag ang kanilang mga paninindigan, sapagkat ang kanilang 
paliwanag ay aangkop din sa likas na pang-unawa ng kanilang tagapakinig. Sa kabilang dako, 
yaong magtatangkang ipaliwanag ang mga kaisipang salungat sa katutubong kaalaman ay 
magpapamalas ng kabiguan, kapwa sa kahinaan ng kanilang mga argumento at sa kanilang di- 
kakayahang ipagpilitan ang kanilang mga kaisipan sa isang grupong tagapakinig na nakaaalam 
nang higit. Ang mga sapilitang pagtungo sa mga pag-akit sa emosyon, mga pagkukunwa- 
kunwariang pagkamatuwid sa sarili at mga pag-aartista ang siyang mga palatandaan ng mga 
nabibigo sa makatwirang pagtatalo. 

Pangalawa sa paniniwala, ang Banal na Qur’an ay naghaharap ng maraming turong 
angkop sa araw-araw na pamumuhay. Itinutuwid ang mga pagkilos, na may diin sa kababaang- 
loob. Ang paggamit ng salapi, panahon, at lakas ay hinaharap, na may tuon sa isang timbang na 
paglapat sa tao, pamilya, relihiyon at lipunan. Ang kakuriputan ay kinokondena, gayundin ang 



walang habas (kontrol) na kabulagsakan. Maging ang digmaan ay pinamamabalaan, na may mga 
batas na itinatakda upang magtaguyod ng paglalabang may karangalan, Simula sa pagpapabintulot 
sa pakikidigma sa ilalim lamang ng mga kalagayang ang labat ng ibang mga mapagpipilian ay 
naubos. Magkagayunman, ang mga Muslim ay inuutusang buwag samantalabin ang isang 
nakamtang kalamangan, at maging maawain banggang ipinabibintulot ng pagkakataon. 

Ang pagkapatas at pagkapantay, awa at pag-ibig ay mga pangunabing paksa ng Qur’an na 
kadalasan ay nagbibigay-daan sa isang sistema ng katarungang patas subalit mabigpit laban doon 
sa ang mga paglabag ay nagbabanta sa kapayapaan ng lipunang Islamiko, Walang mga batas sa 
kasaysayan ng tao ang naging bigit na matagumpay sa pagbibigpit sa mga kaimbiban ng 
pagpaslang, panggagabasa, pagnanakaw, pakikiapid, relasyong sekswal sa labas ng pag-aasawa, 
relasyong bomosekswal, alak, at mga bawal na gamut. Ang pandaraya, pagsisinungaling, 
panunubol, pagpapatubo, mating bintang, at labat ng anyo ng kawalang-katarungan ay 
isinusumpa, na nagbibigay-daan sa isang pagbabagong panlipunan na, kapag naipatupad, ay 
malamang na makapagkaisa sa labat ng sangkatauaban sa ilalim ng Diyos. 

Ang poligamya, samantalang isinasagawa ng minorya (di-karamiban) ng mga Muslim, ay 
nagpapabntulot ng isang legal na daan para roon sa ang mga pagnanasa ay maaaring makadala sa 
kanila sa pakikiapid. Ang kababaiban, sa kabilang dako, ay napangangalagaan. Sa nakalipas na 
1400 taon, binigyan ng Islam ang kababaiban ng mga karapatan sa pagmamay-ari, pagmamana, 
relibiyon at edukasyon — mga karapatang itinanggi ng lipunang Kanluranin at sa mga relibiyon 
ng Luma at Bagong Tipan banggang sa ika-20 siglo (dantaon). 

Samantalang binibigyang-diin ng Banal na Qur’an ang mga pakinabang ng pagpapalaya 
sa mga alipin, gayon ding pinalalaya nito ang isip — itinutuwid ang mga mating paniniwala at 
pinasisigla ang malayang pag-iisip. Ang matapat na katotobanan ay binibigyan ng paunang 
pabalaga sa ibabaw ng personal na kuru-kuro, mga kaugalian ng lipunan, mga tradisyon ng 
pamilya, mga isinabatas na turo ng mga institusyon, at labat ng mga makiling na impluwensyang 
panlabas. Ang pamimilit sa relibiyon ay ipinagbabawal sa labat ng pagkakataon. Bukod dito, 
binabamon at pinasisigla ng Qur’an ang talino samantalang pinagiginbawa ang espiritu. Sa 
maikling salita, makikita ang Qur’an bilang isang “pangwakas na testamento,” na nagbibigay sa 



sangkatauhan ng timbang na gabay sa lahat ng kapakanan ng buhay. 

Ipinapalagay ng mga Muslim na ang rebelasyon ay di-matatanggihan. Tumututol ang 
mga di-Muslim; itinuturing nilang labis na matatanggihan ang rebelasyon, at ipinapalagay na ang 
mga pag-aangkin ng mga Muslim sa panloob na pang-akit ay huwad. Mangyari pa, hindi ito 
nakaaakit sa kanila. 

Paanong nilulutas ng mga Muslim ang suliraning ito? Naniniwala ang mga Muslim na 
ang mga kaisipang walangpagkiling ay magiging bukas sa mga turo ng Banal na Qur’an. Tulad 
ng isang matabang lupa, ang mga bukas na isip ay makabubungkal ng pinakamabubuting 
kanilang tatanggapin kung kaya sila ay nilikha. Gayunpaman, karamihan ng mga isip ay labis na 
nalalabuan. Sa panahong ang karamihan sa mga Kanluranin ay matutuhan ang Islam, nalantad na 
sila sa isang habambuhay na propagandang laban sa Islam sa mga lipunang sosyal, relihiyoso at 
pambalitaan {media). Bilang bunga, ang kanilang mga puso at isip ay nakapinid. 

Bilang paghahambing, ang photon theory (teoriya sa linaw ng mata) ng mga epekto ng 
liwanag at prisma (pagpapalihis ng liwanag) sa pananaw ay magkakaroon ng maliit o walang 
kahulugan sa isang taong bulag. Gayundin, yaong ang mga puso at isip ay nakapinid (sarado) sa 
Islam ay di-maaasahang kalugdan ang ebidensyang Islamiko. Subalit katulad ng liwanag sa isang 
taong bulag, ang kabiguang makakita ay hindi nakabubura ng katotohanan; sadyang hindi lamang 
ito makakakumbinsi sa mga bigong makilala ito. Yaong nag-aaral ng mensahe at nakikita ito 
bilang isang pinagmumulan ng lakas ay mauunawaan ang pananaw na Islamiko; yaong ayaw, ay 
hindi. 

Sinasabi sa atin ng Allah na maaari Niyang mautusan ang sangkatauhan upang maging 
may iisang isip: 

“Kung niloob ng inyong Panginoon, magagawa Niyang 

iisang Bayan lamang ang sangkatauhan: 

ngunit sa pagtatalu-talo’y hindi sila maglulubay ’’ (TMQ 11:118), 

subalit sa mga dahilang tanging Siya ang nakaaalam, hindi Niya ginawa ito. Ang 


malinaw na pakahulugan ay ginagabayan ng Allah ang ilan at iniiwan ang iba pa upang maligaw. 



at ito ang eksaktong itinuturo ng Qur’an: 


“Tunay, iniiwan ng Allah upang maligaw 
ang sinuman nang ayon sa Kanyang kalooban; 
subalit ang nagsisising Siya’y binabalikan 
ang siyaNiyang ginagabayan” (TMQ 13:27). 

Ang katotohanang ginagabayan ng Allah ang ilan at hindi ang iba ay malayo sa pagiging 
makiling. Sa katunayan, iyon ang bunga ng mga gawa’t pagtanggap ng bawat indibidwal, 
sapagkat 


“Ipinadadala Namin ang mga Sugo upang ang mabuting balita 

ay ihatid lamang at magbigay-babala: 

kaya’t yaong naniniwala at nagbabagumbuhay, 

hindi sila matatakot, ni hindi sila malulumbay. 

Subalit yaong tumatanggi sa mga Tanda Namin, 
dadantayan sila ng parusa, dahil sa paglabag sila’y di-nagtigil.” 

(TMQ 6:48-49), at 

“Anumang may kabutihang sa inyo’y dumating, 
ay sa Allah ito nanggagaling, 
subalit anumang may kasamaang sumapit sa inyo, 
iyon ay mula sa sarili ninyo” (TMQ 4:79). 

Sa ibang salita, ginagabayan ng Diyos yaong kumikilala sa Kanya, humahanap ng 
Kanyang paggabay, at napatutunayang karapat-dapat. Ang lahat ng iba ay matinding nagpipinid 
ng sarili nilang mga pintuan sa harap ng Kanyang paggabay. Na ginagabayan ng Allah yaon 
lamang kumikilala sa Kanya at humahanap ng Kanyang paggabay ay di-mahirap maunawaang 
gaya ng katotohanang ang mga guro ay nagtuturo sa mga dumadalo lamang sa klase, at ang mga 
naglilingkod sa estasyon ng gasolina ay magtuturo lamang ng direksyon sa mga nagtatanong. 
Gaya ng iniuulat ng Bibliyang isinaad ni Jesus, “Humingi ka, at ibibigay sa iyo; humanap ka, at 
iyong masusumpungan (makikita); kumatok ka, at ikaw ay pagbubuksan. Sapagkat ang bawat 
humihingi ay tumatanggap, at ang humahanap ay nakasusumpong, at ang kumakatok ay 



pinagbubuksan” (Mateo7:7~8). Huwag kang humingi, huwag kang humanap at, bueno, ano ang 
inaasahan ng mga tao, kundi ang maiwan sa kalagayan ng kamangmangang sila mismo ang 
pumipili? 

Ang lahat ng ito ay isa pang kawing sa tanikala ng pagpapatuloy ng mga Luma at Bagong 
Tipan sa Banal na Qur’an. Itinuturo ng Lumang Tipan, “Hindi nila nalalaman ni nauunawaan; 
Sapagkat ipininid Niya ang kanilang mga mata, kung kaya hindi sila makakita, At ang kanilang 
mga puso, kaya’t hindi sila makaunawa” (Isaias 44:18). Ang Bagong Tipan ay mabisang inuulit 
ang aral na ito sa Marcos 4:11-12 at Mateo 13:11-15. 

Ang pananagutan sa pagpili, kung gayon, ay nasa indibidwal. Ang mga humahanap ng 
paggabay ay tutugon sa anyaya para sa kabutihan. Yaong mga tumatanggi sa Allah ay mag-aani 
ng Kanyang pagkamuhi (galit), subalit walang maaaring sisihin kundi ang kanilang sarili mismo. 

Na ang Allah ay naggagabay sa mga bumabaling sa Kanya nang tapat ay isang 
pagpapakita ng Kanyang awa; na iniiwan Niyang naliligaw ang mga tumatanggi sa Kanya ay 
isang pagpapakita ng Kanyang katarungan.. 

Ang pananaw na ito ay maaaring may pagkaelitista (pagkiling sa mataas na lipunan), 
subalit gayon din ang lahat ng mga relihiyon. Ang daigdig ay isang paghahalo ng sari-saring ang- 
aming-sekta-ay inililigtas-ng-Diyos-at-ang-iba-ay-susunugin-sa-impyemo na bumubuo ng mga 
grupong relihiyoso. 

Maraming relihiyon ang naglalarawan sa kanilang sarili bilang pinili ng Diyos at 
nakikipagtalo kung bakit sila, at tanging sila lamang, ang magkakamit ng kaligtasan. Ang gayong 
mga pagtatalo ay karaniwang kapos sa pangangatwiran kung bakit ang isang partikular na grupo 
ay “inililigtas,” na ang paliwanag ay laging may mabuting himig sa mga kabilang, ngunit walang 
kakayahang ipaliwanag kung bakit ang nalalabi sa sangkatauhan ay isinusumpa. Ang pagkakaiba 
sa pagitan ng relihiyong Islamiko at ng iba pa sa bagay na ito ay ang pagkakaloob ng Islam ng 
buong paliwanag na nakasisiya sa magkabilang bahagi ng tuusan. Ang ibang relihiyon ay 
karamihang nabibigong harapin ang paksang ito, at iniiwan ang tagalabas na nagtatanong kung 
bakit gagabayan ng Diyos ang ilan at ang iba ay hindi. Ang konsepto ng isang Diyos na may 
kinikilingan (pinipili) ay sadyang hindi katanggap-tanggap sa isipan ng nakararami. 



Ang mga Muslim ay nag-aangking, para roon sa nakalantad sa lahat ng ebidensyang alay 
ng Islam, ang isa o dalawa ay makaaakit. Patuloy na umaangkop sa layunin ng rebelasyon, 
nagkakaloob ang Allah ng isang bagay mula sa lahat ng ebidensya upang mapapaniwala ang 
bawat isang indibidwal sa makadiyos na pinagmulan ng Kanyang rebelasyon. Ang pagkilala ay 
madali, ang pagtanggi ay nangangailangan ng katigasan. 

Kaya, gantimpala laban sa parusa. 



4: Ebidensya #2 — Ang Wika (Lenggwahe) ng Qur’an 


Ang wika, gayundin ang kakayahang magsalita, 
ay ang dagliang biyayang sa Diyos nagmula. 

—^Noah Webster 

Ang Banal na Qur’an ay umiiral sa isang anyong nakasulat ngunit sampung 
magkakaibang (bagamat magkakaugnay na) pagbasa o pagbigkas, at sa pitong magkakaibang 
diyalekto (sangay ng isang wika). Maaaring pagtakhan kung paano itong nangyayari. Nakasalalay 
ang sagot sa mga kasalimuutan ng wikang Arabik, na di-gaya ng ibang mga wikang di-Semitiko 
ay nagpapanatili ng isang pambihirang katangiang mapagbabago dahil sa katotohanang ang 
alpabeto ay walang maiikling titik na patinig (vowel). Ang maiikling patinig, na siyang 
pinakakaraniwang patinig sa Arabik, ay ipinakikita sa mga markang diakritiko (mga 
mapagkakilanlang tanda, gaya ng isang hilis o paikot) sa ibabaw o ibaba ng mga katinig 
(consonants). Halimbawa, ang letrang Arabik na katumbas ng B sa Inggles ay bibigkasing ba 
kung ang isang hilis ay nasa ibabaw ng titik, subalit bi kung ang hilis ay sa ilalim ng titik. Ang 
ibang pagbuo ay magagawang bu, baan, been, bum, baa, bii, buu, bai, bau, atbp. ang titik. 

Kapag ang mga salita ay isinusulat na may markang diakritiko, madali nating 
nauunawaan ang kanilang tamang bigkas at kahulugan. Datapwat kapag ang Arabik ay isinusulat 
nang walang mga markang diakritiko, dapat tayong umasa sa kabuuan upang matiyak ang tamang 
bigkas at kahulugan ng bawat salita, sapagkat ang mga salitang magkatulad ang pagbaybay ay 
maaaring magkaroon ng ibang kahulugan depende sa kung paanong nalagyan ng patinig ang mga 
ito. Halimbawa, sa pangungusap na, “Ang isang butil ng alikabok ay lumipad sa aking mata,” ang 
salitang Arabik para sa “mata” (‘ayn) ay maaaring lagyan ng patinig upang mangahulugan ng 
isang espiya, mahalagang tao, mataas na pinuno, o maging ng walang-kuwentang tao. Katunayan, 
ang salitang ito ay may mahigit sa 30 kahulugan, kabilang ang mga magkakaibang posibilidad na 
isang bukal ng tubig at isang kapital na pag-aari. Subalit isang kahulugan ang karaniwang 
nagbibigay-saysay (halaga) sa isang gamit sa kabuuan. Pambihirang ang mga maramihang 



kahulugan ay mailalapat, subalit lubhang pambihirang lahat ng posibleng kahulugan ay 
maiuugnay sa kabuuang tekstong ginamitan ng isang salita. Guni-gunihing ang isang 
pangungusap na nagtataglay ng isa o mahigit na salitang may maraming kahulugang posible, na 
ang lahat ng mga kahulugan ay may saysay. Ngayon, iyan ay isang mayamang wika. Bukod dito, 
iyan ang isa sa mga himalang binabanggit ng mga Muslim tungkol sa Banal na Qur’an, sapagkat 
ganyan isinusulat ang Qur’an mula sa Simula hanggang sa katapusan. 

Bilang pasimula sa pag-unawa man lamang sa kasalimuutan ng puntong ito, maaaring 
hapyawin natin ang alinmang iginagalang na diksyunaryong Arabik-Inggles, gaya ng A 
Dictionary of Modern Written Arabic ni Hans Wehr. Ang makikita natin ay ang nakapananaig na 
nakararaming mga salitang Arabik na nagtataglay ng maramihang salin. Kung hahanapin natin 
ang mga salita ring iyon sa pinakaiginagalang na aklat-sanggunian, Arabic-English Lexicon ni 
Lane, makikita natin ang paliwanag sa Inggles ng isang salitang Arabik na madalas lumabas na 
hindi lamang mga parapo (paragraphs) kundi mga pahina. 

Sa harap ng ganitong kasalimuutan, maliit ang ipagtatakang ang Qur’an ay makaiiral sa 
sampung opisyal na kinikilalang pagbasa sa pitong iba’t ibang diyalekto. Para mapagbigyan ang 
ganitong pagkakaiba-iba, ang orihinal na mushaf (aklat) ng Qur’an ay kulang sa mga markang 
diakritiko, na nagpapahintulot ng mga pagkakaiba sa pagbigkas at kahulugan ayon sa mga batas 
ng pagtakda ng mga tanda ng patinig sa mga tekstong walang patinig. Subalit ang kataka-taka ay 
sa kabila ng maraming mga posibilidad, lahat ng mga pagbigkas ay hindi lamang may saysay, 
kundi nagdaragdag pa sa isa’t isa. Saanman ay walang isang pangungusap, ni isang salita, ng 
isang pagbigkas na sumalungat sa iba. Halimbawa, ang mga salitang Arabik para sa may-ari at 
hari ay nagkakaiba sa isa lamang tanda ng patinig, gayunpaman ay kapwa angkop na mga 
paglalarawan sa Allah. Ang resulta ay, ang pagbigkas ng Qur’an ng isang taong may malawak 
na kaalaman sa Arabik, ay hindi lamang naghahatid ng isang partikular na aral, kundi tumatawag 
din ng isang maramihang paglalarawan ng mga pangitain at pang-unawa. 

Ang mga Judio at Kristiyanong nahihirapan sa konsepto ng isang kasulatang walang 
patinig ay dapat kilalanin ang iisang batayan sa pagitan ng Bibliya at ng Qur’an tungkol sa bagay 
na ito, sapagkat ang mga batayang manuskrito ng Lumang Tipan ay gayon ding walang patinig. 



Gaya ng ayon sa 'Encyclopaedia Britannica: 


Yayamang ang mga teksto ay kinaugaliang alisan ng mga patinig sa pagsulat, ang mga 
Masoreto ay nagpasimula ng mga pananda sa patinig upang tiyakin ang tamang pagbigkas. 
Kabilang sa maraming sistema ng pagpapatinig na naimbento, ang binuo sa lunsod ng Tiberia, 
Galilea ay unti-unting nakilala. Bukod dito, ang mga tanda para sa diin at pagtigil ay idinagdag sa 
teksto upang pagaanin ang pagbasang pangmadla ng mga Kasulatan sa sinagoga.^* 

Gayundin, ang mga modemong aklat ng Qur’an ay karamihang nakatala sa pagbasang 
Hafs ‘an ‘Aasim, na naging pinakatanyag sa maraming tanggap na pagbigkas sa mga Muslim. 
Ang isang mahalagang kaibahan sa pagitan ng dalawang halimbawang ito ay ang “unti-unting 
pagkilala” ng tekstong Masoretiko ng Lumang Tipan mula “sa iba’t ibang sistema ng 
palapatinigang inimbento” (at, tumigil muna tayo sa salitang iyan, inimbento), samantalang ang 
pagbigkas na Hafs ‘an ‘Aasim ng Banal na Qur’an ay isa sa mga kilalang pagbigkas ng orihinal. 

Gaya ng tinalakay sa naunang aklat, NaDiyos ’grasya , wala alinman sa mga orihinal na 
rebelasyong ibinaba kay Moises o Jesus ang nalalamang matatagpuan pa. Ngunit gaya ng Arabik 
ng Qur’an, ang dalawa ay kapwa isinulat sa mga wikang Semitiko (lumang Hebreo para sa Torah 
ni Moises; Aramaik — katutubong wika ni Jesus — para sa Ebanghelyo ni Jesus). Kaya’t kung 
mayroon pang orihinal na Ebanghelyo ni Jesus, maaasahan nating ang teksto ay walang patinig. 
Subalit dahil ang orihinal na Torah at Ebanghelyo ni Jesus ay wala na, ang mga tagasalin ng 
Luma at Bagong Tipan ay nagtangkang punan ang pagkukulang na ito. Ang Pambungad ng 
Revised Standard Version of the Bible ay nagsasaad ng sumusunod, kaugnay ng Lumang Tipan: 
“Ang mga tandang pampatinig, na idinagdag ng mga Masoreto, ay tanggap din sa kabuuan, 
subalit kung saan may higit na posible at kapani-paniwalng pagbasa ang makakamtan sa 
paggamit ng iba’t ibang mga patinig, ito ay 
isinagawa..” 


27 (EN) eskribang Judio mula ikapito hanggang ika-11 dantaon na lumikha ng mga markang diakritiko 

na nagsapamantayan ng pagbigkas, paghahating-talata, at pagtatanda ng patinig sa Lumang Tipan. 
Encyclopaedia Britannica. CD-ROM. 

The Bible, Revised Standard Version. Preface, p. iv. 



Oh. Bueno, hindi ba iyan nagbibigay sa atin ng isang mainit at maginhawang 
pakiramdam, kung isasaalang-alang na ang ating kaligtasan ay nakasabit sa alanganin. 

Ang pagkakataon para sa pagbabago (manipulasyon) ng teksto ay kapansin-pansin, at ang 
isip ay tumutukso sa guni-guni: una pa sa pagsasapamantayan ng mga Masoreto, ang Bibliyang 
Judio ay kulang ng mga palatuldikan, mga patinig, malalaking titik, at maging ng mga puwang sa 
mga salita. Bilang katuwaan lamang, makapaglilista tayo ng mga salitang sama-sama sa isang 
pangungusap sa alinmang wika, paliitin ang mga malalaking titik, tanggalin ang mga tuldik, mga 
titik na patinig at markang diakritiko, at pagkatapos ay makikita kung gaano kadaling ang 
modelo ng orihinal na mensahe ay maaaring sirain. 

Halimbawa, ang katuruang, “God is One” ay maaaring isulat na gdsn, na maaaring 
muling palawakin sa “God is One.” Subalit ang gdsn ay gayon ding kadaling maling 
ipakahulugan sa “Good son,” “Good sin,” “Go do sin,” “God’s son” (pagsunod sa mga batas ng 
mga wikang Semitiko, ang iisang katinig, gaya ng S sa halimbawang ito, ay maaaring doblehin), 
o kahit maging “Sun-God” [sa mga wikang Semitiko, ang isang panturing (modifier) ay 
sumusunod sa pangngalan (noun) nito. Kaya’t ang gdsn ay maaaring palawakin sa “God-Sun,” 
ang katumbas na Semitiko ng “Sun-God” sa Inggles]. 

Sa ganitong paraan, madali nating pakahuluganan nang mali o baguhin ang pinaikling 
gdsn mula sa pagkaorihinal na turo tungo sa erehiya (maling turo), at yaong babasa ng salin ay 
mawawalan ng palatandaan tungkol sa ating pagsira. Gaano pa kayang high na madali kung tayo 
(o, sa deretsahan, ang mga tagasalin ng Bibliya) ay maipakahulugan nang mali ang mga buong 
pahina ng manuskrito ng Luma at Bagong Tipan nang mas malapit sa ating mga hangad kaysa sa 
tunay na kahulugan? At gayunman, ang ganito ay di-magagawa sa Banal na Qur’an, sapagkat 
kailanman ay di-nawala ang kasulatan ng Islam, ang orihinal ay laging matatagpuan bilang 
pangunahing pinagmulan, na sa pamamagitan nito ay makikilala ang mga kamalian. 

Ang tuldik ay gayon ding kaselan, gaya ng tinutukoy ni F. F. Arbuthnot, na 
nagsasalaysay ng isang kawili-wiling kuwento ng isang Kagawad ng Parlamento ng Britanya, na 
napilitang maglathala ng isang pahayag ng pagbawi matapos niyang sabihing sinungaling ang isa 
pang kagawad. Ipinahayag ng kagawad ang kanyang pagbawi nang, “Sinabi kong nagsinungaling 



ang ginoo, ito ay totoo; at ikinalulungkot ko ito.” Subalit nang sumunod na umaga, ang pagbawi 
ay lumabas sa pahayagang lokal na, “Sinabi kong nagsinungaling ang ginoo. Ito ay totoo; at 
ikinalulungkot ko ito.” Ang isang pagbaligtad sa kahulugan ay maaaring magresulta mula sa 
isang kamalian sa isang tuldik sa gayong mga pagkakataon. 

Maitatanong natin nang patas, kung gayon, sino ang nagpasya kung ano ang ang bumuo 
ng isang “digit na posible at kapani-paniwalang babasahin” sa isang sadyang walang katangian, 
walang patinig, walang tuldik, walang malalaking titik na kasulatang Judio? Ang pasya bang iyan 
ay batay sa doktrinang may pagkiling o pananaliksik na may layunin? At kung ang sistema ng 
palapatinigan ng mga Masoreto ay sapat na mapagtitiwalaang tanggapin bilang awtoridad sa 
kasulatan para sa isang buong relihiyon, bakit may pangangailangang gumamit ng “iba’t ibang 
patinig” sa ilang bahagi upang magkamit ng “isang higit na posible at kapani-paniwalang 
babasahin”? Pangwakas, bakit hihigpitan ang kamalayan ng mga manonood sa mga 
kontrobersyang ito para sa bihirang mabasang pambungad kaysa sa ipatalastas ang mga ito kung 
saan lumilitaw sa teksto? 

Ang tugon sa huling katanungang ito ay madali — ang mga kontrobersya ay lubhang 
napakarami. Naisulat na ang kabuuang mga libro tungkol sa mga pagtatalong ito, at para ibilang 
ang mga talakayang ito sa teksto ng Bibliyang Judio ay mangangailangang gawing higit sa doble 
ang sukat nito. Makasisira rin ito sa mga mambabasa. Kahit ang bulag na pananampalataya ay 
may kahirapang ipagwalang-bahala ang labis sa darning mga kontrobersya. 

Ang mga kalagayan ay makatwirang nag-uudyok ng di-maliit na paghihinala sa panig 
niyaong kinikilala ang kakayahang baguhin ang salin upang umayon sa pagkiling sa doktrina. 

Ang Pambungad sa RSV ay nagpapatuloy nang ganito “Kung minsan ay malinaw na ang teksto ay 
nagdusa sa pagsasalin, subalit wala sa mga bersyon ang nagkakaloob ng kasiya-siyang pagsasauli. 
Dito ay makasusunod lamang tayo sa pinakamabuting pasya ng mga may-kakayahang iskolar 
para sa pinakaposibleng pagsasauli ng orihinal na teksto..”^' 


Arbuthnot, F. F. p. 10. 

Ang katotohanang ang pinakatanggap na Bibliya sa buong mundo sa kasaysayan ay 
inaaming ang teksto ay “nagdusa sa pagpapadala” ay hindi nangangailangang magpakahulugan 
ng anumang kapintasan sa makabagong pag-aaral, subalit ito ay sadyang nagpapakahulugan ng 
isang di-tiyak na batayan. 

Kaya’t samantalang ang Bibliya at ang Qur’an ay naitala sa mga tekstong katinig, ang 
dalawa ay nagkakaibang malaki sa pagiging mapagkakatiwalaan. Ang Qur’an ay naipahayag at 
nananatiling tradisyong binigkas hanggang ngayon, kaya’t ang bigkas at kahulugan kailanman ay 
hindi naging suliranin. Ang iba’t ibang pagbasa ng Qur’an ay pawang magkakaugnay, di-gaya ng 
Biblia kung saan ang “higit na posible at kapani-paniwalang pagbasa” ay humahanap ng 
depinisyon, yayamang ang iba’t ibang posibilidad sa pagbigkas ay nagkakaiba nang malaki sa 
kahulugan. Ang Qur’an ay pinanatiling di-nababago hanggang ngayon, samantalang (pagbanggit 
muli sa Pambungad ng RSV) “para sa Bagong Tipan ay mayroon tayong isang malaking bilang 
ng mga manuskritong Griyego, na nagpapanatili ng maraming iba’t ibang anyo ng teksto.” 
Walang isa man nito ay makapangyayari. 

Ang kabuuang teksto kung saan ang pampanitikang himala ng Qur’an ay naipahayag ay 
mahalaga sa kapakanang ito, sapagkat ang bawat propeta ay lumilitaw na pinagkalooban ng isang 
pambihirang tanda na mabisang katangi-tangi sa mga pinaghatiran sa kanya. Ang kakayahang 
higit sa lahat na pinahalagahan ng mga antigong Ehipsyo ay mahika (salamangka), at yaong higit 
sa lahat ay iginalang ng mga Judio, ang panggagamot. Di-nakapagtataka, kung gayon, na si 
Moises ay binigyan ng mga himalang nakagulat sa mga salamangkero ng palasyo ng Faraon 
upang tumalima. Katumbas nito, walang dapat ipagtakang si Jesus ay bingyan ng himala ng 
pagpapagaling. 

Kaya, ano ang pinakamataas na kakayahan at sining na higit sa lahat ay iginalang ng mga 
Arabe? Ang tula, at kahusayan sa pagbigkas. Ang kasalimuutan ng wikang Arabik ay nag-uugat 
sa kasaganaan ng mga dialekto, na “makapagpapaiba-iba sa 80 pangalan ng pulot, 200 ng 
ulupong (ahas), 500 ng isang leon, ang sanlibo ng isang espada, sa isang panahong ang 


32 


Ibid., Preface, p. iv. 



masaganang diksyonaryong ito ay ipinagkatiwala sa isip ng isang bayang di-nag-aral.”^^ Gayong 
katapat ang mga Arabe sa pagtatalumpati kung kaya’t nagdaos sila ng mga taunang pagdiriwang, 
na inilalarawang ganito: 


Tatlumpung araw ang ginamit sa palitan, hindi lamang ng mais at alak, kundi ng 
pagtatalumpati at pagtula. Ang gantimpala ay pinaglabanan sa pamamagitan ng bigay-kayang 
paggaya sa mga makata; ang matagumpay na pagganap ay inilagak sa mga artsibo (pag-iingat ng 
mga kasulatan) ng mga prinsipe at amir, at mababasa natin, sa ating wika, ang pitong orihinal na 
tula, na itinitik sa ginto, at nakasabit sa templo ng Mecca. 

Si R. Bosworth Smith ay nagkokomentaryo, 


Kung ano ang ginawa ng mga Palarong Olimpiyada sa Gresya para sa 
pagpapanatili ng pambansang damdamin, bilang kaibahan sa kalayaang pantribo, sa 
pagbibigay ng isang maikling pagtigil sa mga paglalaban, at gumaganap bilang isang 
sentrong pampanitikan, gayon din ang mga taunang pagtatanghal sa Okaz at Mujanna sa 
Arabia. Dito ay ginawa ng mga tribo ang kanilang mga pagtatalo, nagpalitan ng mga 
bihag (preso) ng digmaan, at, pinakamahalaga sa lahat, naglaban-laban sa mga 
paligsahang biglaan sa pagtula. Kahit sa “mga panahon ng kamangmangan,” ang bawat 
tribo ay nakalikha ng sarili nitong makatang laureado; at ang pinakahanda at 
pinakamahusay ay nakita ang kanyang tulang isinulat sa mga titik na ginto, o isinabit sa 
binding ng pasukan ng Kaaba, kung saan ito makikita ng bawat peregrinong dadalaw sa 
pinakabanal na pook sa bansa. 

Sa madaling salita, kinagiliwan ng mga Arabe ang kanilang poesiya. 

Ang pagiging patuloy ay nagaganap, sapagkat kung paanong ang mga himala ni Moises 
ay nakagimbal sa mahika ng mga salamangkero ng Faraon, at samantalang ang mga 
pagpapagaling ni Jesus ay nagpahiya sa mga manggagamot ng kanyang panahon, si Muhammad 
ay naghatid ng isang rebelasyong binubuo ng pinakamagandang Arabik na nakilala ng tao. Ang 


Gibbon, Edward, Esq. 1854. The History of the Decline and Fall of the Roman Empire. London: Henry G. 

isang talata ng Banal na Qur’an ay makapagpapaluha sa mga matitigas ang pusong taga-desyerto, 
samantalang ang isa pa ay makaaangat ng mga espiritu ng mga mananampalataya sa mga tuktok 
ng kaligayahan. Ang nobelistang si James A. Michener, sa kanyang sanaysay, “Islam: The 
Misunderstood Religion (Islam, ang Di-Nauunawaang Relihiyon), ” ay sumusulat: 

Ang Koran marahil ang pinakamadalas basahing aklat sa buong mundo, katiyakang 
pinakamadalas isaulo, at maaaring pinakamaimpluwensya sa araw-araw na buhay ng mga taong 
nananalig doon. Di-gaanong kasinghaba ng Bagong Tipan, isinulat sa isang estilong nagpapauri, 
hindi ito isang tula ni isang karaniwang tuluyan (prosa), subalit nagtataglay ng kakayahang 
makapukaw sa mga tagapakinig nito sa mga kaligayahan sa pananampalataya. 

Ang mahimalang kagandahan ng Qur’an ay lubhang nakaaantig na sapat makalikha ng 
mga masaganang pagpapatotoo. Ang higit na kapani-paniwala sa lahat ay ang makasaysayang 
ulat ng mga kaaway ni Muhammad, na karamihan ay labis na nahatak ng kagandahan ng Qur’an, 
kung kaya’t palihim silang sumalunga sa gabi sa gitna ng pusikit na kadiliman ng desyerto upang 
makinig nang patago sa mga panggabing pagbigkas. Sa isang gayong pagkakataon, isang bilang 
ng mga kalalakihang ito ang nagkabungguan sa isa’t isa habang papauwi mula sa pagbasa. Sa 
pagkakakilala sa isa’t isa bilang mga pinuno ng mga kaaway ni Muhammad (sina Abu Sufyan 
at Abu Jahl na dalawa sa tatlo), nanumpa silang hndi na magbabalik. Sa sumunod na gabi, muli 
silang nagkatagpu-tagpo sa gayunding pangyayari. Ngayon ay tunay silang sumumpang hindi na 
magbabalik, lakip ang pagsumpa sa ngalan ng kanilang mga diyus-diyusan bilang patotoo sa 
kanilang katapatan. Sa sumunod na gabi, muli na naman silang nagkabanggaan sa gitna ng dilim. 

Itinuturing ng mga Muslim ang kuwentong ito bilang ebidensya ng di-mapaglabanang 
kagandahan ng Banal na Qur’an — isang kagandahang lubhang kaakit-akit na nahatak nito ang 
mga pandinig at mga guni-guni ng kahit na pinakamatalamak sa mga tumututol, pinakamahigpit 
sa mga kaaway. 

Michener, James A. May, 1955. “Islam: The Misunderstood Religion,” in Reader’s Digest (American 
Edition), p. 70. 

Ang paglipat-pananampalataya (kombersyon) ni Umar, isa sa pinakadakilang 
mandirigma ng kanyang panahon at, hanggang sa sandali ng kanyang kombersyon ay siyang 
kinatakutang higit sa lahat bilang kaaway ng Islam, ay madalas na mabanggit. Patungo sa 
pagpatay kay Muhammad, siya ay nalihis ng pagpunta sa bahay ng kanyang kapatid na babae, 
kung saan, pagkarinig sa pagbigkas ng iisa lamang na surah, siya ay nagbalik-loob sa iglap na 
iyon. 

Ang iba pang mga natatanging pangyayari ay makikita sa mga halimbawa nina Unays al- 
Ghifaaree at Al-Kindii, dalawa sa mga pinakadakilang makata sa panahon ni Muhammad. Si 
Unays al-Ghifaaree ay ganito ang sinabi pagkatapos ng kanyang unang pakikipagtagpo kay 
Muhammad: “Nakatagpo ko ang isang lalaki sa iyong relihiyon sa Makkah, na nagpahayag na 
ipinadala ng Allah. Sinasabi ng mga taong siya ay isang makata, o isang salamangkero, o isang 
mahikero. Subalit nakarinig na ako ng mga salita ng mga salamangkero, at ang mga salitang ito 
ay di-nahahawig sa anumang paraan sa mga salitang binibigkas ng isang salamangkero. At 
inihambing ko rin ang kanyang mga salita sa mga berso ng isang poeta, ngunit ang gayong mga 
salita ay di-maaaring bigkasin ng isang poeta. Sa ngalan ng Allah, siya ang nagsasabi ng totoo, 
sila ang mga sinungaling!” Si Al-Kindii, nang hinilingang lumikha ng isang talatang tulad ng 
matatagpuan sa Qur’an, ay nagsaad na sadyang hindi iyon posible. Ipinahiwatig ni Al-Kindii na 
mangangailangan siyang sumulat ng mga aklat upang maihatid ang kahulugan ng kahit iilan 
lamang na mga talata ng Qur’an. Ang kanyang di-kakayahang pantayan ang kagandahan at 
nilalaman ng Qur’an ay itinuturing ng mga Muslim bilang patotoo sa makadiyos na kalikasan ng 
hamon ng Allah sa sangkatauhan: 

“At kung kayo [mga Arabeng pagano, Judio at Kristiyano] ay nag-aalinlangan 
tungkol sa Aming ibinaba (ang Qur’an) 

sa Aming alipin (propeta Muhammad), kayo kung gayon ay lumikha 
ng isang surah [kabanata] na ito’y kamukha 
at ang lahat ng inyong mga saksi (kapanalig) ay tawagan 
bukod sa Allah, kung kayo ay makatotohanan” (TMQ 2:23). 

Isinalaysay sa Muslim (ng pamosong ika-9 na dantaong iskolar ng hadith scholar, Muslim ibn Al-Hajjaj). 



Ang mambabasa ay pinaaalalahanang ang “Kami” at “Amin” sa banggit sa itaas na mga 
salin ng “maramihang pangmaharlika” (na tinalakay sa NaDiyos ’grasya) at hindi pangmaramihan 
sa bilang. Sa pagsasabi nito, ang banggit ay nakikinabang mula sa malapitang pagsusuri. 

Ang Allah ay nakatalang humamon sa sangkatauhan nang di-bababa sa limang beses na 
tangkaing pantayan ang Qur’an. Ang unang hamon (sa pagkakasunud-sunod sa rebelasyon, hindi 
sa pagkakalahad sa mga kabanata) ay upang sumulat ng isang buong aklat na katumbas ng sa 
Qur’an (mga surah 17:88 at 52:33-34). Nang ang mga dakilang makata ng wikang Arabik ay 
hindi makakuha ng kahit isang kalahok, nagbigay ang Allah ng pangalawang hamon upang 
sumulat ng sampung kabanata katulad ng sa Qur’an {surah 11:13). Nang ang bansang Arabyano 
ay iyuko ang ulo nito sa abang pagkapahiyang pampanitikan, binabaan ng Allah ang hamon sa 
paggawa ng iisang surah na katulad ng matatagpuan sa Qur’an {surah 10:38, sinundan ng surah 
2:23). Sa loob ng 1,400 taon, ang mga katutubong Judio, Kristiyano, pagano, at ateistang 
nagsasalita ng Arabik ay nagsumakit na pabulaanan ang Qur’an sa mga relihiyoso, pulitikal, at 
personal na kadahilanan. At Arabik ang kanilang katutubong wika. 

Isang bagay ang tila halos di-mapaniniwalaan sa senaryong ito, sapagkat ang 
pinakamaikling surah sa Banal na Qur’an ay Al-Kauthar, bilang 108, tumitimbang ng puspos- 
kapangyarihan, tigib-kahulugang tatlong linya. Tatlo. Tatlong talatang may kabuuang sasampung 
salita lamang. Kaya’t bakit ang sangkatauhan ay nabigong makasulat ng tatlong linyang katumbas 
o higit sa nakalipas na 1,400 taon? Bakit bigo ang sangkatauhang “lumikha ng isang surah na 
katulad nito”? 

Ipinapahayag ng mga Muslim na ang pamantayang pantao ay madaling masira. Ang 
inaakalang mga imposibleng hadlang ay nilalabag nang pangkaraniwan, ang mga di-mahigitang 
rekord ay nahihigitan, at ang mga dating di-maisip na tagumpay ay naisasagawa. Ang isang 
milyang apat na minuto ay nasira na, ang bilis ng tunog ay nawasak, nalakaran ang buwan, nahati 
ang atomo, at naging elado ang mga elektron. Subalit bakit ang lahat ng sangkatauhan ay bigong 
makasulat ng katulad ng Qur’an? Makaraan ang 1,400 taon? lyon ay hindi sa kakulangan ng 
panahong pag-isipan iyon, iyan ay tiyak. 



Si Al-Waleed ibn al-Mughera, isang habampanahong kumakalaban sa Islam at isang 
makata sa sarili niyang kakayahan, ay umaming, “Sa ngalan ng Allah, narinig ko ang isang 
pagbigkas (ang Qur’an) mula kay Muhammad ngayon; hindi iyon galing sa mga tao o mga jinn 
(mga espiritu) — para itong katamisan. Para itong pinakamataas na prutas sa isang punong- 
kahoy sa mayamang lupa, at wala nang ibang hihigit doon.” Kapag ang mga pinakamahuhusay 
na makata at pinakamahihigpit na kaaway ay umaamin sa pagiging pinakamataas ng rebelasyon, 
ang gayong mga opinyon ay dapat igalang. 

Samantalang iginigiit ng ibang si Muhammad ay isa lamang napakadakilang poeta, 
idinidiin ng mga Muslim na ang isang katangian ng pagkatao ng mga dakilang alagad ng sining 
ay ang katotohanang kapag natapos na nilang putulin ang kanilang mga taynga, nayayamot sila 
sa kanilang di-kasiyahan sa kanilang ginawa. Maaasahan ba ng isang taong si Beethoven, na 
matinding nagsumakit sa kanyang mga obra maestro, gaya ng pinatutunayan ng kanyang mga 
piyesang may mabibigat na markang-guhit ng pagbabago, ay hamunin ang daigdig na makasulat 
ng mas mahusay na musika? O si Michelangelo, na nangwasak ng kanyang mga estatwang 
nagkapira-piraso, dahil naadama niyang ang mga ito ay hindi pa gaanong mahusay, ay humamon 
sa mundo upang lumilok ng mas mahusay na estatwa? Ang gayong matapang na paghamon ay 
maaaring magawa lamang, nang may pagtitiwala, ng Isang Siyang nag-uutos sa nilikha at 
nakababatid na hindi Niya pahihintulutang matugunan ang hamon. Kung kaya, pagkatapos ng 
1,400 taon, kagaya ng pinapansin ng maraming awtor, ang hamom ay nananatili pa. Si Profesor 
A. J. Arberry ay nagsasaad: “Walang pagtutol na ang Koran ay sagana sa maiinam na sulatin; 
mayroon itong sariling mga katangiang lubhang pansarili; ang wika ay labis na idiyomatiko 
(mayaman sa pananalita), gayunman sa karamihan ay napakasimpleng di-inaakala; ang mga 
indayog at tugma ay mga di-mapaghihiwalay na katangian ng kahanga-hangang kahusayan nito, 
at tunay na ang mga ito ay di-mapaparisan.” 

Si Dra. Laura Vaglieri ay nag-aambag, 


Ang Himala ng Islam par excellence (higit sa lahat) ay ang Quran, na sa 
pamamagitan nito ay naihahatid sa atin ng isang patuloy at walang-patid na tradisyon ang 
mga balita ng ganap na katiyakan. Ito ay isang aklat na hindi mapamamarisan. Bawat isa 
sa mga pahayag nito ay malawak, gayunman ay may angkop na sukat, hindi napakahaba 
ni napakaikli. Walang huwaran ng ganitong estilo sa panitikang Arabik sa mga panahong 
nauna rito. Ang epektong dulot nito sa kaluluwa ng tao ay nakakamtan nang walang 
anumang tulong mula sa labas sa pamamagitan ng sarili nitong mga katutubong 
kagalingan. Ang mga berso ay para-parang (magkakatulad na) mahuhusay sa loob ng 
teksto, kahima’t ang mga ito ay ukol sa mga paksang gaya ng mga utos at mga 
pagbabawal, na mangyari pang nakapagpapaganda sa himig nito. Ang mga salaysay 
tungkol sa mga Propeta, paglalarawan ng Simula at katapusan ng mundo, pag-iisa-isa at 
paglalahad ng mga makadiyos na katangian ay inuulit subalit nauulit sa isang paraang 
lubhang kahanga-hanga na hindi nakapagpapahina ang mga ito sa epekto. Ang teksto ay 
nagtutuloy mula sa isang paksa hanggang sa susunod nang hindi nawawala ang 
kapangyarihan nito. Ang lalim at tamis, mga katangiang karaniwan ay di-magkasama, ay 
natatagpuang magkasama rito, kung saan ang bawat anyo ng pananalita ay nakatatagpo 
ng perpektong gamit.... Natutuklasan natin doon ang mga malalawak na imbakan ng 
kaalamang di-sakop ng pinakamatatalinong tao, mga pinakadakilang pilosopo at 
pinakamagagaling na pulitiko. 

At si A. Guillaume ay nagbubuod nang gaya ng sumusunod: 


Ang Quran ay isa sa mga klasika ng mundo na hindi maisasalin nang walang 
malalang kawalan. Ito (ang Banal na Quran) ay may indayog ng pambihirang ganda at 
isang kumpas na nakahahalina sa pandinig. Maraming Kristiyanong Arabe ang nagsasabi 
tungkol sa estilo nito nang may mainit na paghanga, at karamihan ng mga maka-Arabik 
ang kumikilala sa kagalingan nito.. .. tunay na mapaninindigang sa loob ng panitikan ng 
mga Arabe, sa pagiging malawak at mayaman nito kapwa sa poesiya at itinaas na 
panitikan sa tuluyan, walang makakahambing dito. 

Isang kapansin-pansing punto sa wika ng Qur’an ang unang pagtanggap ni Muhammad sa 

rebelasyon nang siya ay 40 taong gulang. Alam ng mga tao ang kanyang pagkatao, paglakad, 
pagsasalita, asal, mga pag-uugali. Alam nila ang kanyang pananalita. Ang obserbasyon ay 
madalas mangyaring ang mga ugali at pagkatao ay di-nababagong gaano paglampas ng 30. Ang 
isang matandang kawikaang Intsik ay tumpak na nagsasabi, “Sa mga tao at sa seda, 
pinakamahirap magpalit ng kulay sa sandaling ang pangkulay-tina ay nailagay.” 

Sa edad na 40, karamihan ng mga tao ay nagiging matatag sa isang buong balangkas ng 
mga katangian ng pagkatao. Hindi lamang napatunayan ni Muhammad ang sarili bilang di-awtor 
(isang puntong tinutukoy sa bersong, 

“At hindi mo [kayang] mabigkas ang isang Aklat bago ito [dumatal], 

ni [kayang] maisulat ito sa iyong kanang kamay; 

sa gayon, tunay, na mag-aalinlangan ang mga nagsasabi ng mga kapalaluan” [TMQ 

29:48]), 


subalit ang wika ni Muhammad ay mapagkikilalang nasa mababang antas kaysa ng sa 
Qur’an. Bukod dito, si Muhammad ay lubhang tiyak tungkol sa mga salitang naiulat bilang 
rebelasyon. Sinimulan niyang pagbawalan ang kanyang mga kasamahan na itala ang kanyang 
mga sariling salita, sa anumang anyo, at nag-utos, “Huwag kayong sumulat ng anumang mula sa 
akin maliban sa Qur’an. Sinumang sumulat ng anuman bukod sa Qur’an ay nararapat sunugin 


Maging sa bandang hull, nang pinahintulutan ni Muhammad ang pagtatala ng hadith, ang 
kanyang mga salita at yaong sa rebelasyon ay hindi kailanman pinaghalo, at walang kalituhan sa 
katotohanang ang mga salita ni Muhammad ay hindi kailanman lumapit sa makadiyos na 
kagalingan ng Qur’an. Hangang ngayon, mapatutunayan natin ang kaibahan ng wika sa 
pamamagitan ng paghahambing ng alinmang aklat ng hadith sa Banal na Qur’an. Ang mga 
tradisyon ni Muhammad ay itinala sa dala-dalawampung bulto ng hadith, nagpapanatili ng 
kanyang pananalita sa isang kalipunan ng mga pinagmulang nagbibigay sa mga mambabasa ng 
di-pangkaraniwang pananaw sa kanyang pagkatao at kakayahan sa panitikan. Gayunman, ang 
tugma at indayog.ang madamdaming nang-aakit na pinakabuod ng mensahe at ang pambihirang 
kagandahan ng Qur’an ay di-natatagpuan sa sariling pananalita ni Muhammad. Gaya ng 
itinatanong ni Dr. Laura Vaglieri, “Paanong ang aklat na ito ay magiging obra ni Muhammad, 
isang di-aral na Arabeng sa buong buhay niya ay nakalikha ng dadalawa o tatatlong berso 
lamang, na walang ni isang nagbubunyag ng pinakamababang uring pantula, gaya ng ‘Ako ay ang 


43 


Isinalaysay sa Muslim. 



Propeta at di-nagsasabi ng di-matuwid. Ako’y anak ni Abd el-Muttalib.’?” 


Nagdaragdag si Professor A. J. Arberry nang sumusunod: 


Alam na alam nating mabuti kung paanong nagsalita si Mohammed sa kanyang 
normal, pang-araw-araw na kondisyon; sapagkat ang lahat-lahat ng kanyang mga 
pahayag (obiter dicta) ay naipreserba nang masagana. Sadyang di-totoong sabihin, kung 
gayon, gaya ng sinabi ni Margoliouth, na “magiging mahirap makakita ng isa pang kaso 
na may kompletong pagkakatulad sa pagitan ng obrang pampanitikan at ng kaisipan ng 
isang taong lumikha nito.” Tanggapin man, yayamang may mabuting dahilan tayong 
tanggapin, ang mga sinabi ni Mohammed na nakatala sa mga aklat ng mga Tradisyon 
(Kaugalian) bilang makatotohanan sa kabuuan, at ipalagay man, gaya ng pagpapalagay 
ni Margoliouth, na ang Koran ay likha ni Mohammed nang buong kamalayan, magiging 
lalong makatwirang sabihin na magiging mahirap makakita ng isa pang kaso na ang 
pahayag na pampanitikan ng isang tao ay naiba nang napakalaki sa kanyang karaniwang 
pananalita. 

Ang punto ay gayong kadaling mapagkikilala ang pagkakaiba sa pagitan ng pananalita ni 
Muhammad at ang sa Qur’an, na ang mga kasalungat ng Islam ay nailayo ang kanilang mga 
kaisipan nang napakalaking agwat upang matutulan ang Qur’an bilang rebelasyon. Maraming di- 
Muslim, gaya ng nabanggit sa itaaas na taga-Oxford na orientalista, si David Margoliouth, ay 
nakarating na nang malayo sa pagpapahintulot sa mating palagay sa relihiyon upang lampasan 
ang mga patakaran sa pag-aaral. Ang mga orientalistang ito ay walang kaisip-isip na 
tinatanggihan yaong sa ganang mga iskolar na may mas mababang pagkiling ay isang malinaw na 
katotohanan. Ang mga di-Muslim na Arabeng iskolar (gaya ng unang nabanggit na si A. J. 

Arberry ay dagliang napagkikilala ang pagkakaiba ng pananalita ni Muhammad at ang 
pampanitikang himala ng Qur’an. Bunga nito, ang pagkakaibang ito ay humingi ng paliwanag. 
Sapagkat kundi mula sa isip ni Muhammad, ano ang pinagmulan ng Banal na Qur’an? 

Vaglieri, Dr. Laura Veccia. pp. 40-41. 

Arberry, A. J. The Holy Koran: An Introduction with Selections, pp. 31-32. 

46(EN) gayunding pahinang tulad ng sa naunang banggit ( p. 31), sinulat ni Profesor Arberry, “Sa ganang 
mga mananampalataya, hindi ko ipaglilihim sa kanila, ang anumang di-sukat nilang maisip, na ako ay di- 
Muslim, ni magiging gayon kailanman.” 



Sa pagsisikap na makapagbigay ng isang paliwanag nang di-kikilalanin ang rebelasyon , 


ang ilang iskolar ay nakarating sa pagpapahiwatig na si Muhammad ay maaaring nagkaroon ng 
isang gurong nagturo ng pagbuo ng Qur’an. Ito, ipinalalagay nila, ang magpapaliwanag sa 
kaibahan. At tunay na maaari nga. Gayunpaman, ang mga kapanahon ni Muhammad ay 
kumikilalang ang pagkakabuo ng Qur’an ay ganap na banyaga sa lahat ng mga anyo ng 
pananalita ng poesiyang Arabik. Nananatiling gayon ito hanggang ngayon. Bukod dito, kung 
sakali mang nagkaroon ng gayong magaling na tagaturo, sino siya at ano ang nangyari sa kanyang 
mga ibang obra? Nasaan ang kanyang ibang mga komposisyong gayon ding maluwalhati at 
naiiba? Sentido komun (karaniwang pag-iisip) ang nagsasabi sa ating ang isang bayang 
nagpahalaga sa kanilang panitikang katulad ng mga Arabe ay papananatilihin (preserba) ang 
gayong mga kayamanan mula sa sinasabing tagaturong ito. Datapwat walang nalalamang 
anumang mayroon nito. 

Para palawakin ang argumento, ang Banal na Qur’an ay sumira ng marami kundi man ng 
nakararaming mga batas ng panitikang unang umiral. Sa isang banda, ang poesiya ay 
pinakamadalas na nauukol sa mga bagay ng pangkaraniwang hilig — alak, babae at awit, bilang 
halimbawa — na may mga paglalakbay tungo sa di-maunawaan sa mga panitik ng mga maestro. 
Sa panahon n Muhammad, ang poesiyang Arabik, kagaya ng katumbas nito sa Kanluran, ay 
nagdiwang sa mga romantiko at maluhong kaligayahan. Datapwat ang mga suliranin ng 
kalamangan ng tribo, ang mga karangalan ng mga tao at mga hayop na may dakilang pagpapalaki 
o mga tanyag na katangian, mga paligsahan sa lakas at talino, mga bayani at kasaysayang lokal ay 
naging paksa rin ng pagluwalhati sa pamamagitan ng tula. Gaya ng maaaring isaisip, karamihan 
ng tulang Arabik ay nagparangal sa mga kabutihan ng isang tao, tribo, kamag-anak, samantalang 
inaalipusta ang lahat ng iba pa. 


Said Qutub, Fi Thilal Al-Qur ’an. 

48 (EN) jjg jjjg^ Arabe ang poesiya na gayong makapangyarihan kaya’t ang mga digmaan kung minsan 

ay sinimulan, pinaglabanan at tinapos sa gayong batayan. Sa ganitong mga pagkakataon, ang mga tagisang 
(paglalabang) pampanitikan ay tumaas mula sa matatalim na mga dila hanggang sa matatalim na mga 
espada. Ang gayong mga alitan sa taludturan (berso) at karahasan ay karaniwang nagwakas kung paanong 
nasimulan, na may isang matalinong makatang nagpaalaala sa magkabilang tribo sa makayanig-pusong tula 
tungkol sa kanilang mga kawalan at sa madilim na hinaharap ng patuloy na pagkakagalit, bilang kahambing 



Sinira ng Qur’an ang kaanyuang ito. Ang pagpapalabis ay iniwasan, ang mga 
paglalarawan ay itinakda sa mga hangganan ng katotohanan, at ang mga piling paksa ay 
lumaganap sa mga larangan ng batas at pagsasabatas, mga kaasalan at kaugalian, mga 
pananagutang panlipunan at pantao, at mga paniniwala at gawaing panrelihiyon. Ang 
kombinasyon ng gayong mga paksang waring tuyot (walang-sigla) na may di-pinagandang 
pagtutuos ay bigong makabuo ng inaasahan ng higit na nakararami sa mga tao na mga sangkap 
para sa isang pampanitikang obra maestra (dakilang gawa). At gayunpaman, kinikilala ng mga 
makatang Arabe ang Qur’an sa loob ng 1400 taon bilang pinakamagaling at pinakamapang-akit 
na pagpapahayag ng kanilang wikang nakita ng buong daigdig. 

Mahirap paniwalaan. 

Subalit hindi ba iyan ang kung ano ang isang himala? Isang napakapambihirang 
katotohanang tumataliwas sa mga makatwirang pag-asam? 

Kahima’t paulit-ulit, ang Qur’an ay hindi nakababagot; bagamat inihatid sa pamamagitan 
ng isang taong pinagdaanan (alalaong-baga, si Muhammad), hindi nito ipinagkakanulo ang mga 
pagtaas-baba ng damdamin at himig na di-maiiwasan sa mga makata; bagamat naipahayag sa 
loob ng mahigit sa 23 taon, walang pagbabago sa estilo, walang pag-unlad ng pamamaraang 
karaniwan sa isang obrang sinulat sa loob ng gayong kahabang panahon. Sa paglabag sa normal 
na pantaong pagkakaiba, ang Qur’an ay namalaging di-nabago sa pagpapahayag nito at sukdulan 
sa kahusayan nito, paksa sa paksa, Simula hanggang wakas. 

Ang isa sa pinakakahanga-hangang aspeto ng sukdulang ganda ng Banal na Qur’an ay 
ang hindi nito pagkakapahayag nang kronolohikal (ayon sa panahon ng pagkakasunud-sunod). 
Habang ipinahahayag ang mga talata, si Muhammad ay inatasang ilagay ang bawat isang bagong 
talata sa isang tiyak na pook sa balangkas ng naipahayag na hanggang sa bahaging iyon. 
Kadalasang may mga bagong talatang ipinagitan sa dalawang naunang mga berso, isiningit sa 
isang kalagayang may makadiyos na tagubilin sa kasulatan. Sa Panimula ng kanyang salin ng 
Banal na Qur’an, si Profesor A. J. Arberry ay nagkomentaryo sa ganitong pamamaraan nang 


ng mga pakinabang ng pagkakasundo sa mga ipinagkaiba. 





ganito: 


Sinundan ko ang kinaugaliang pagsasaayos para sa lahat ng tanggap na kasalmuutan nito. 
Ang mga Sura mismo sa maraming pagkakataon — at ito ay kinilala ng mga estudyanteng 
Muslim mula sa sinaunang mga panahon — ay may kabuuang katangiang naghahawak dito ng 
mga baha-bahaging tinanggap ni Muhammad sa mga petsang may malalawak na pagitan . . 

Muli, tinutukoy ng mga Muslim ang di-pagkakatulad ng prosesong ito at ng 
pamamaraang pantao. Nagkukuwento ang mga tao at iniuugnay ang mga pangyayaring 
makasaysayan, at nagtatangkang pag-ugnayin ang mga ito. Sinusuri man natin ang isang aklat- 
kasaysayan o ang Bibliya, ang kaayusan ay iisa — pinagkakabit ang mga kuwento nang wakas- 
sa-wakas, sa pagsisikap na makamtan ang pagiging tuluy-tuloy. Ang pagbuo sa Qur’an nang 
baha-bahagi, gaya ng ginawa rito, ay sumasalungat kapwa sa kakayahang pantao at sa 
pamamaraan. Bukod dito, kung hinuwad ni Muhammad ang rebelasyon, ang pampanitikang 
pagpapabago ay sadyang di-kailangan, sapagkat sa buong kasaysayan, ang mga huwad na 
mesiyas ay nakapagligaw ng mga tao sa gayong di-karamihan, at sa mabuting dahilan — ang 
mga huwad na mesiyas ay tamad. Walang huwad na mesiyas na mapag-aakalang gagawa ng 
gayong kahirap na gawain! 

Bunga nito, upang maging patas, yaong mga naniniwalang makalilikha sila ng tatlong 
talatang mapapantayan ang nasa Qur’an ay dapat gawin ito nang pabalik! Ngayon ay dapat nilang 
sulatin nang una ang huling linya nang di-iniisip kung ano ang mga unang dalawang linya), 
susunod ang unang linya, at sa huli ay ang pangalawang linya. O isang kagaya niyan. Ngayon, 
kailangang gawin nila ito sa isang paraang ang bawat yugto ng komposisyon ay makatitindig 
nang mag-isa, nagtataglay ng isang matalinong mensahe, at nakagagawa ng isang di- 
mapapantayang kahusayan sa panitikan. Bilang karagdagan, ang mga turo ay dapat magpahayag 
ng isang pangyayari sa hinaharap, tumalakay ng isang pangkasalukuyang suliranin, o magturo ng 
isang katotohanan sa siyensya na hindi matutuklasan sa darating na 1,400 taon. Sampung 
magkakaibang pagbasa sa pitong iba’t ibang diyalekto sa bawat yugto ng pagbuo ng pahayag ang 

Arberry, A. J. 1996. The Koran Interpreted. A Touchstone Book: Simon & Schuster. Preface, p. 25. 



kinakailangan — bawat isa ay nagkakaugnay sa kahulugan, bawat isa ay nagtataglay ng mga 
katangiang nasa itaas. Kung ito ay nagmumukhang imposible, ang pag-aangkin ng Muslim ay, sa 
pananaw na makatao, ito ay gayon nga! 

Datapwat ang Qur’an ay sadyang naitala sa ganitong anyo sa loob ng 23 taon, na ang 
rebelasyon ay inihatid sa mga labi ng isang lalaking mangmang (hindi nakababasa’t nakasusulat), 
si Muhammad. Kung ang paglikha ng tatatlong linya lamang ay mukhang imposible, paanong 
nakalikha si Muhammad ng isang kompletong libro sa ganitong paraan, gayong hindi naman siya 
makabasa at makasulat, sa Simula pa lamang? At kulang sa luho ng isang isinulat na obrang- 
nasa-progreso na kanyang mapagsasanggunian, paano niyang mailalagay ang mga nawawalang 
piyesa sa loob ng dalawang dekada? Bawat yugto ng gawain ay nagtataglay ng isang kauna- 
unawang mensaheng may gayong kapakinabangan at kagandahan na wala pang taong nakapantay 
kahit sa kakaunting tatlong linya. Walang maipakikitang mga kamalian, pagbabagu-bago, o 
pagkahadlang sa agos ng pagpapatuloy. Maiisip ba natin ang lahat ng nasa itaas, sa bawat isa sa 
daan-daang (kundi man libu-libong) yugto ng rebelasyon, na naisakatuparan ng sinumang tao? 
Karamihan sa mga tao ay di-makabuo ng isang proyektong do-it-yourself (sa sariling kamay) 
nang hindi naipasok ang isang mahabang piyesa sa maikling butas, naiwawala ang mga estante o 
mga partisyon, o kahawig na mga pagkakamali — at lahat-lahat ng mga iyan sa kabila ng 
paghahawak ng isang librong-gabay (manual) sa kamay. Sa huli, nararating ng mga pagsisikap 
ng tao ang pagiging perpekto sa pamamagitan ng isang serye ng mga pagkakamaling naituwid. 

Kaya’t ang isang aklat ba ng gayong kasalimuutan ay maaaring isulat ng isang tao, o 
maging ng isang pangkat ng mga tao? Pinaninindigan ng mga Muslim na ang rebelasyon at 
nilalaman ng Banal na Qur’an ay sumasalungat kapwa sa kakayahang pantao at pamamaraan. 
Makalipas ang ilan lamang taon, kundi man dalawang buwan, ang mga kaganapan ay maaaring 
magsabwatan upang biguin ang mga nakaplanong talata, ang planong ilagay ang gayu’t gayong 
talata, rito o roon ay maaaring makalimutan, at ang buong bagay ay mauwi sa pagsama sa 
pagiging isang walang kaayus-ayos na kalagayan. 

Kung walang ibang anuman, walang sinumang taong makahuhulang mabubuhay sila 
nang ganap na katagal upang matapos ang gawain; ang isang maagang pagpanaw ay mag-iiwan 



sa gawain nang may mga nakabukang butas na pagdaraanan ng binalak na mga talata sa 
hinaharap. 

Nang nakalipas na 14 na dantaon, isang lalaking 40 taong gulang na naninirahan sa 
desyerto ang maaaring makatwirang mag-akalang nasa wakas na ng kanyang buhay, at 
magkaroon ng kasiyahan doon. Ang umasang mabuhay pa ng susunod na 23 taon sa panahong 
iyon sa ilalim ng mga kalagayang may pag-uusig at pakikidigma laban sa labis na nakalalamang 
ay magiging tila di-makatotohanan, sa pinakamataas na pagsusuri. Ang isa pang mas malaking 
paglayo sa katotohanan ay ang isiping sinuman ay makahuhula ng mga kaganapang pagmumulan 
ng pagpapahayag ng mga talata ng Qur’an sa hinaharap. 

Ang isa sa mga unang araling natututuhan ng isang artistang kontrabida ay ang 
pagkakaroon ng mga mas mabuting memorya ng mga mabubuting sinungaling. Subalit ang 
pananaw na Islamiko ay walang sinumang taong nabuhay na may memoryang kailangan upang 
makabuo ng isang gayong kasalimuot na obra. At gayunman, ito ang paraan kung paano 
naipahayag ang Qur’an. Tala-talata, sa loob ng 23 taon, ang Qur’an ay napagdugtung-dugtong at 
napuno sa paraang ito, na sa lahat ng yugto ng pag-unlad ay isang di-mapantayang mahusay na 
rebelasyon, na may gayong kataas na lakas at gandang sapat na nakapagpabago ng mga puso ng 
tao at sa patutunguhan ng sangkatauhan. 

Ang tanong na kung Sino ang awtor, sa kaisipan ng Muslim, ay di-tumatanggap ng isang 
taong kandidato. 

May mga sumasang-ayon na walang sinumang taong makakasulat ng gayong aklat, na 
naninindigang ito ay gawa ng Satanas. Ang gayong mga paninindigan ay nakalulungkot, sa 
pinakamataas na pagsusuri, sapagkat ang Bagong Tipan ay nag-uulat na maraming di-naniwalang 
mga Judio ang nagbigay ng gayunding palagay tungkol kay Jesus — na ang kanyang mga gawa 
ay hindi mula sa Diyos, bagkus sa Satanas, ang prinsipe ng mga diyablo (Mateo 12:24, Marcos 
3:22, Lucas 11:15). 

Sa isang dako, ang mga pusong Kristiyano ay natutunaw sa mga kuwento ng mga 
milagro ni Jesus, nagtataka kung paanong ang di-naniwalang mga Judio ay gayong makatatanggi 
sa mga himala bilang ebidensya ng pagkapropeta ni Jesus. Iniisip ng mga Kristiyanong bumabasa 



ng mga kuwento ng Bibliya na, kung sila lamang ay naroon, hindi sila magiging mga bulag — 
sila ay maniniwala. Ngunit magkakagayon nga kaya sila? Yayaman din lamang, na ang mga ito 
ay kadalasang ang mga Krisityano mismong naninirang-puri sa himala ng Qur’an bilang gawain 
ng demonyo. Ang gayong mga Kristiyano ay nagsisimulang magmukhang katulad ng mga di- 
naniwalang mga Judio sa panahon ni Jesus, sapagkat sa kabila ng bigat ng ebidensya (kabilang 
ang mga himala), hindi lamang sila gumagawa ng mga masalimuot na dahilan upang pawalang- 
halaga ang kasulatang Muslim, subalit madalas nilang isinusulong ang mismong nabibiglaanang 
palagay — na ito’y gawa ng “prinsipe ng mga demonyo.” 

Maging ang ganyang hamon ay may isang sagot, magkagayunman, sapagkat itinuturo ng 
mga Muslim na inaalis ng Banal na Qur’an ang gayong posibilidad. Ang Surah 16, ayah 98 
(kabanata at talata) ay nag-uutos sa Muslim, “Kapag nangyaring binabasa mo ang Qur’an, hingin 
mo ang proteksyon ng Allah laban sa Isinumpang (Satanas) Shaytan” (salin ng Yusuf Ali). Ang 
salin ng Muhammad Al-Hilali at Muhammad Khan ay lalo pang tiyakan: “Kaya’t kung nais mong 
dalitin (bigkasin) ang Qur’an, hingin mo ang pagkupkop ngAllah laban sa itinakwil na 
(isinumpang) Shaytan.” Ang sentido comun ay nagsasabi sa ating ang Satanas ay hindi susulat ng 
isang librong nag-uutos sa isang taong magpakupkop sa Makapangyarihang Diyos laban sa 
kanyang sarili. Maaaring palawakin ng ilan ang kanilang pag-iisip nang sapat na layo upang 
panindigang ang Satanas ay sadyang gayong mapanlinlang, subalit ang ipokritong Kristiyano 
lamang ang makagagawa ng gayong pag-aangkin, sapagkat isinasaad ng Bibliya, 

Subalit nabatid ni Jesus ang kanilang mga iniisip, at sinabi sa kanila: “Bawat kahariang 
nahahati laban sa sarili nito ay nahahantong sa pagkawasak, at bawat lunsod o tahanang nahahati 
laban sa sarili nito ay hindi makatitindig. Kung itinataboy ng Satanas ang Satanas, siya ay 
nahahati laban sa kanyang sarili. Paano kung gayon titindig ang kanyang kaharian?” (Mateo 
12:25-26) 

Ang katuruang ito ay nauulit sa Marcos 3:23-27 at Lucas 11:17. Ang pagtanggi sa 
argumento ay pagtanggi hindi lamang kay Jesus, kundi sa tatlo rin sa mga ebanghelyo ng Bagong 
Tipan. At para roon sa nagtuturing sa Bibliya bilang salita ng Diyos, ito ay pagtanggi sa Diyos 



Mismo. Ang punto? Na ang surah 16, ayah 98 ay hindi lamang isang argumentong Muslim. Ito, 
sa katotohanan, ay isang argumentong biblikal! 

Ang mundong Islamiko ay naghaharap ng ganitong hamon kung gayon: Kung ang tao at 
ang Satanas ay di-kabilang sa mga awtor, Sino ang tiyakang iniiwan nito? 



5: Ebidensya #3 — Kaugnayan ng Rebelasyon sa mga Unang Naganap 


Ang lumipas ay isang banyagang bayan; 
doom ay kakaiba nilang ginagawa ang mga bagay. 

—L.P. Hartley, The Go-Between, Prologue 

Maraming mga kuwentong biblikal ang isinasalaysay na mull sa Qur’an, subalit may 
mga mahahalagang kaibahan. Ang isang madalas na hamon ay ang paninindigang ang Qur’an ay 
kinopya sa mga Luma at BagongTipan. Maraming suliranin sa ganitong pag-aakala, ang una ay sa 
pagiging hindi nakapag-aral ni Muhammad, at ang hindi pagkabasa sa mga kasulatang Judio at 
Kristiyano kung sinubukan niya. Sa bagay na ito, ang mga Arabeng Judio at Kristiyano ay di- 
mababasa ang kanilang mga Bibliya, kahima’t sinubukan nila. Bakit? Sapagkat wala pa ang mga 
ito noon. Ipinahihiwatig ng mga ebidensya na walang gayong bagay na isang Bibliyang Arabik sa 
buong buhay ni Muhammad, at sa mga dantaong sumunod. 

Ang kawalang ito ng isang Bibliyang Arabik ay nakaliligalig sa mga nag-aakalang 
kinopya ni Muhammad ang mga kuwentong biblikal para sa Qur’an. Bagamat ang pagkakatuklas 
ng isang Bibliyang Arabik nang una pa sa ikapitong siglo (dantaon) ay makapagbibigay ng 
malaking galak sa gayong mga nag-aakala, ang pagsasaliksik na ito ay nagpatunay na 
nakakasirang-loob. Ang Encyclopedia of Religion and Ethics, isang serye ng mga makakapal na 
tomo (bulto) na tigib sa mga lason at paninirang-puring nakatutok sa Islam, gayunpaman ay 
umaaming, “Walang ebidensya sa alinmang bahagi ng Bibliyang naisalin sa Arabik nang una sa 
Islam. ’’ Ang Dictionary of the Bible ni Hastings ay nag-uugnay ng kauna-unahang salin sa 
Arabik ng Bibliya sa ikasampung siglo, samantalang ang Encyclopedia Judaica ay nag-uugnay 
ng kauna-unahang salin sa Arabik ng Lumang Tipan alinman kay Hunayn ibn Ishaq (800-873 


Hastings, James. 1913. The Encyclopedia of Religion and Ethics. Charles Scribner’s Sons. Vol X, p. 540. 

CE) 0 kay Saadiah (isinilang na Joseph Gaon, 882-942 CE).^^ 

Kaya, dapat tayong magtaka kung anong mga pinagmulang Judio at Kristiyano ang 
mayroon sa panahon ni Muhammad. Kung walang Bibliyang Arabik, ano ang mayroon? Ang 
pagkopya mula sa isang hindi nagkaroon ay magiging, bueno, mahirap — mas mahirap pang lalo 
sa isang di-makabasa’t makasulat. 

Ang paglitaw ng mga Judio at Krisityano sa Tangway (Peninsula) ng Arabia nang 
panahon ni Muhammad ay lubhang tanyag. Si Khadijah (unang asawa ni Muhammad) ay may 
isang matandang pinsan, si Waraqah ibn Nawfal, na isang Kristiyano. Bukod dito, nakatagpo ni 
Muhammad si Bahira-Sergio, isang mongheng Nestorio sa Syria, nang siya ay bata pa. Ang 
pakikipagtagpo sa mga Judio sa kanyang pamayanan, at ang pagkakataon sa pag-aaral tungkol sa 
kanilang relihiyon, ay hindi isang maliit na posibilidad. Kaya’t isang pagkakataon ang maaaring 
mangyaring si Muhammad ay natuto ng mga batayan ng mga relihiyong Judio at Kristiyano sa 
pamamagitan ng kanilang mga kaugaliang ipinahayag. Habang inihatid ng mga Judio at 
Kristiyano ang mga turo ng kanilang mga relihiyon sa isa’t isa, maaaring naihatid din nila ang 
mga iyon kay Muhammad. Ang gayong kaso ay magagawa. At ang gayong kaso ay maaaring 
masira. 

Ang problema sa ganitong palagay ay hindi ang kawalan ng mga tradisyong Judio at 
Kristiyano, sapagkat walang dudang ang mga ito ay mayroon nang madalian. Hindi, ang 
problema ay ganap na kaugnay sa kung ano ang mga katuruang Kristiyano ang lumaganap sa 
Tangway ng Arabia noong panahon ni Muhammad. Sapagkat sa katotohanan, ang mga Arabe ay 
mukhang di-yumakap sa mga umiiral na pananaw ng mga relihiyong Judio at Kristiyano nang 
panahong iyon. Kaugnay ng panahon ng pagkapropeta ni Muhammad, ang New Catholic 
Encyclopedia ay nagkokomentaryo, 

Sa kasamaang-palad, walang Arabeng Judio ni Kristiyano ang manuring kabilang sa mga 
nakahihigit na kumakatawan sa kanilang mga pananampalataya nang panahong iyon. Ang una ay 
namuhay nang maituturing na pagiging hiwalay marahil mula nang kalagitnaan ng unang milenyo 

(sanlibong taon) bago ang Christian Era, bagamat sila ay nagtagumpay nang maliit sa 
pagpapalaganap, at ang huli ay karamihang eretikong Monofisito, lubhang malayo sa bawat 
pakahulugan mula sa sentro ng pag-aaral ng Kristiyanismo. 

Si Paul D. Wegner, awtor ng The Journey from Texts to Translations, ay nag-aambag 

nito: 


Ang mga Kasulatan ay waring di-umiral sa isang bersyong Arabik bago 
dumating ang panahon ni Muhammad (570-632), na nakilala ang kuwento sa ebanghelyo 
sa anyong isinalaysay lamang, at karamihang sa mga pinamulang Syriaco. Ang mga 
pinagmulang Syriacong ito ay may tatak ng Docetismo (naniwalang si Jesus ay may 
kalikasang makadiyos lamang at lumitaw na nagkatawang-tao — inakala nilang ang 
mundong materyal at samakatwid ang katawan ng isang tao ay likas na masama). . 


Kung kaya, may problema. Ang pag-aakala ay nangopya si Muhammad mula sa mga 
pinagmulang Judio at Kristiyano, bagamat siya ay di-makabasa’t makasulat, walang mga 
nilimbag na kopya ng Bibliya, at ang bukod-tanging pinagmulang mga ipinahayag na tradisyong 
Judio at Kristiyano ay yaong sa mga nakakababang-uring “kinatawan ng kanilang mga 
pananampalataya.” Sa ibang salita, ito ang mga tradisyon ng mga eretikong Monofisito, 
Docetista, at Nestoriano. Bakit, kung gayon, hindi na lamang kumopya ang Qur’an ng dogmang 
kakatwa sa mga eretikong sektang ito? Bakit isinusumpa ng Qur’an ang pag-uugnay kay 
Jesucristo sa pagkadiyos, sa halip na itaguyod ang paniniwalang Monofisito sa isang pagsasama 
ng pagkadiyos at pagkatao sa isang kalikasan ni Jesucristo? Bakit pinatitibayan ng Qur’an si 
Jesucristo bilang isang tao, at hindi ipagtanggol ang pananaw na Docetico sa pagiging isang 
pantasma (pangitain) ni Jesus? At bakit tinatanggihan ng Qur’an ang pag-aangking Nestoriano sa 
pagkakaisa ng Diyos (anak) kay Jesus (ang tao)? Kung ang Qur’an ay sinipi (kinopya) sa mga 
tradisyong ipinahayag sa bibig, at ang mga Arabeng Judio at Kristiyano ay mga hamak na 
kinatawan ng kanilang mga pananampalataya, bakit ang kanilang erehiya (pagiging labag) ay 

hindi pinagtatalunan sa Banal na Qur’an? Bakit kinakaharap ng Qur’an ang mga paniniwalang 
may bisa ng ortodoksong Judio, ang mga karaniwang tanggap na makasaysayang ulat ng kapwa 
Luma at Bagong Tipan, at ang mga pinakatampok na isyu ng Kristiyanismong Trinitaryo ng 
Constantinopla? Bakit hindi nito inilalahad ang mga di-orihinal na pananaw ng mga Arabeng 
Judio at Kristiyano sa kapanahunan ni Muhammad? 

Kahawig nito, dapat tayong magtaka kung bakit itinatala ng Qur’an ang kasaysayan nang 
naiiba sa pagkakaunawa rito ng mga Arabe. Inaangking paulit-ulit ng Qur’an ang pagbubunyag 
ng mga detalye ng kasaysayang dating lingid sa mga Arabe — kabilang ang mga Judio at 
Kristiyano. Kasunod ng kuwento ni Noe, itinuturo ng Qur’an, “Gayon ang ilan sa mga kuwento 
ng mga Di-Nakikita, na Aming ibinunyag sa inyo: una rito, maging kayo o ang inyong mga 
mamamayan ay hindi nabatid ang mga ito” (TMQ 11 ;49). 

At gayunman, walang sinuman, maging isang maraming nalakbay na pagano, matalinong 
Judio o Kristiyano, o kahit Muslim, ang kailanman ay humangos sa harap ng konggregasyon nang 
sumisigaw, “Tayka muna sandali, alam ko na iyan!” Minsan pa, ang pagkopya sa mga di-umiral 
na tradisyong Judio o Kristiyano, kahit sa papel o sa binigkas na tradisyon, ay magiging, bueno, 
magusot. Ano ang maaaring maging pinagmulan ng gayong impormasyon kung ang ibang mga 
kapangyarihan sa relihiyon mismo ay walang palatandaan? 

Ang pinakamahalagang punto, gayunman, ay ang pagtutuwid, sa halip ng pag-uulit, ng 
Qur’an sa mga kamaliang biblikal. Ano ang dapat nating isipin sa isang aklat na nagtuwid ng 
hindi pa kilalang mga kamaliang itinuring na “katotohanan sa ebanghelyo” sa panahon ng 
pamumuhay ni Muhammad? Ang isang aklat na likhang-tao na itinalagang makaakit sa mga masa 
ay aasahang magpatibay, sa halip ng tumutol, sa popular na opinyon. Subalit ang tunay na 
rebelasyon, ay aasahang magtuwid ng mga kasinungalingan, gaano mang kapait lumitaw ang 
katotohanan. At ganito ang kaso sa Banal na Qur’an — pinatatag ang mga tumpak na paniniwala 
at ang mga di-kilalang kamalian ay itinuwid. 

Ang mga pinakamahalagang pagwawasto ay nauugnay sa mga bahagi ng paniniwala, 
gaya ng tinalakay sa unang tomo ng seryeng ito, NaDiyos ’grasya. Ang Banal na Qur’an ay 
humahamon sa mga Kristiyano sa pamamagitan ng pagsasabi sa kanilang tingnan ang kanilang 



sariling aklat, sapagkat makikita nilang hindi kailanman tinawag ni Jesus ang kanyang sariling 
“Anak ng Diyos” [tingnan ang NaDiyos’Grasya\. Ngayon, paanong maaaring nalaman iyan ni 
Muhammad? Gaya ng tinalakay sa itaas, hindi niya mababasa ang kanilang aklat. Sa ganyang 
bagay, hindi nila mababasa ang kanilang aklat; dalawang dantaon pa bago sila magkaroon ng 
isang salin nito. Kaya’t ano ang mga pinagmulan para kay Muhammad? Muli, ang 
pinakamalamang na narinig niya ang mga bahagi ng mga binigkas na tradisyong Krisityano. 
Ngunit paano niyang malalaman kung narinig niyang lahat ang mga iyon? O kaya ay tumpak? 
Kung walang isang Bibliya bilang sanggunian, paano niyang malalamang sa buong BagongTipan, 
kailanman ay hindi kinilala ni Jesus ang kanyang sarili bilang “Anak ng Diyos”? Ang mas 
malamang na pusta, ipagpalagay nang siya ay sinabihan, ay ipahayag ang eksaktong kabaligtaran. 
Hanggang ngayon, ang pambihirang Kristiyano ang nakaaalam na hindi tinawag kailanman ni 
Jesus ang kanyang sariling “anak ng Diyos” sa Bibliya. Kaya’t paanong nalaman ito ni 
Muhammad? 

Ang mga halimbawa ng matapat, mapatutunayang pagtutuwid ay ibinibilang ang 
ebidensyang siyentipiko. Subalit maaari rin nating isaalang-alang ang edad in Jesus sa pasimula 
ng kanyang pangangaral. 

Ayon sa Bibliya, “Ngayon, si Jesus ay nagsimula ng kanyang pangangaral nang humigit- 
kumulang sa 30 taong gulang . . .” (Lucas 3:23) 

Gayon ang sinasabi ng Bibliya. 

At gayundin ang sinasabi ng nakararaming mga Kristiyano. 

Datapwat ang kasaysayan ay nagpapahiwatig na si Jesus ay maipapalagay na may 
katandaan —marahil ay kasintanda ng 46, ngunit hindi bababa sa 38.^^ Saan natin nakukuha ang 
mga numerong ito? Si Jesus ay isinilang sa panahon ng pamumuno ni Haring Herodes Magno 
(Herodes ang Dakila) ng Judea (na namatay nang maikling panahon matapos ang isang eklipse ng 
buwan, binibigyang-petsa ng mga astronomo nang Marso 12-13, 4 BC) at nagsimula ng kanyang 
pangangaral matapos ang pagkakabilanggo ni Juan Bautista. Bakit nabilanggo si Juan Bautista? 

Dahil sa pinagsabihan niya si Antipas — ang anak ni Haring Herodes Magno, kilala rin bilang si 
Herodes ang Tetrarka (alalaong-baga, gobernador) ng Galilea at Perea —sa pagpapakasal sa 
kanyang sarling pamangkin at hipag. Ngayon, malinaw nating maipapalagay na hindi 
mangyayaring pakasalan ni Antipas ang kanyang hipag maliban kung, sa isa o ibang kadahilanan, 
ang kanyang kapatid na lalaki ay wala sa usapan. Kung hindi ay maaaring magkaroon ng 
kaunting pag-aaway ng magkapatid. Tamang-tama, sa kanyang Jewish Antiquities, ang 
mananaysay ng unang dantaon na si Josef ay nagtatala na ang mahal na kapatid ni Herodes na si 
Filipo ay namatay “noong ika-20 taon ng paghahari ni Tiberio,” na pumapatak sa taong 33-34 
CE. Isang madramang kuwento rito, isang paglalaban doon, isang paglalakbay upang sunduin 
ang kahina-hinalang nagluluksang biyuda, isang kasalan, isang pananalita ng pagtutol sa harap ng 
madia, at natagpuan ni Juan Bautista ang sarili sa loob ng bilangguan habang naghihintay ng 
mapang-akit na anak-anakang babae upang magsayaw. Ang pagkakatiyempo ay nagbigay-daan 
kay Jesus na pasimuilan ang kanyang pangangaral noong 34 CE o pagkatapos, ayon sa mga 
ebanghelyo nina Marcos at Lucas: “Ngayon matapos mabilanggo si Juan, dumating sa Gelilea si 
Jesus, na nangangaral ng ebanghelyo ng kaharian ng Diyos” (Marcos 1:14). 

Sa pagiging 38 taon sa pagitan ng 4 BC hanggang 34 CE, hindi maaaring si Jesus ay 
makapagsimula ng kanyang pangangaral bago sumapit sa gulang na 38. 

Kung ipagpapalagay na si Jesus ay hindi isinilang nang araw na namatay si Haring 
Herodes Magno, at maglalaan ng mas makatwirang panahon para ang kanyang anak, si Herodes 
Antipas ay mapangasawa ang kanyang hipag, si Jesus ay malamang na patungo sa ika-40 taong 
gulang o higit pa. Ang gayong pagpapalagay ay hindi walang-katwiran. 

Para maunawaan kung bakit, isaalang-alang natin ang mga pagkakasunud-sunod ng mga 
pangyayari: 

Isinilang si Jesucristo noong pamumuno ni Haring Herodes Magno. (Mateo 2:1) 

Pagkatapos ng pagsilang ni Jesus, ang mga Mago (mga pantas), na nakita ang bituing 
nagbigay-tanda sa kanyang mahimalang pagsilang, ay dumatimg sa Jerusalem mula sa silangan. 

(Mateo 2:1) 


-lyan ay isang pangunahing paglalakbay. Sa isang bahagi ng kasaysayan na ang 

sasakyang pinakamataas na uri ay nangahulugang isang kamelyong hindi lumulura, ang mga 
gayong bagay ay mahabang panahon. 

Pinapunta ni Herodes ang mga Mago sa isang paglalakbay ng pagmamanman sa 
Bethlehem. (Mateo 2:8) 

-lyan ay isang pangalawang paglalakbay. 

Ang mga Mago ay bumalik sa kanilang mga bansa, nang lihim kay Herodes. (Mateo 

2 : 12 ) 

-lyan ay isang pangatlong biyahe. 

Isang anghel ng Diyos ang nag-atas kay Jose “upang bumangon,” at tumakas. (Mateo 

2:13) 

Bumangon si Jose. . . (Mateo 2:14) 

-lyan ay maaaring naganap sa isang minuto o higit pa. 

At inilikas ang mag-anak sa Ehipto para sa isang di-tiyak na haba ng bakasyon (Mateo 

2:14) 

-lyan ay mas mahabang panahon marahil. Isang pang-apat na biyahe. 

Natuklasan ni Herodes ang panlilinlang. (Mateo 2:16) 

-Maaaring nagtagal din iyan. Ikalimang biyahe (ng sugo). 

Si Herodes, bilang isang taong may gayong kabaliwan upang patayin ang kanyang mahal 
na asawang si Marianne at, sa ibang mga pagkakataon, ang tatlong anak na lalaking inakalang 
banta sa kanyang trono, ay ipinadala ang kanyang mga tapat na tagasunod sa malupit na pagpatay 
sa lahat ng anak na lalaking dalawang taong gulang at pababa sa Bethlehem at karatig. (Mateo 
2:16) 

-Bakit dalawang taon at mas bata pa? “. . . ayon sa panahong natiyak niya mula sa 

mga pantas” (Mateo 2:16). Sa ibang salita, si Jesucristo ay nasa gayong gulang ng isang sanggol. 
Pagkatapos ng isang di-tiyak na panahon, namatay si Herodes. (Mateo 2:19) 

Sa paglalarawan sa itaas, makatwiran nating maaasahan na si Jesus ay naisilang sa 



pinakamababang dalawang taon bago namatay si Haring Herodes Magno. Sa ibang salita, 
isinilang siya noong 6 BC o maaga pa. Gayundin, makatwiran nating maaasahan na ang mga 
pangyayari sa paligid ng madilim na pag-aasawa ni Haring Herodes Antipas ay naganap nang 
may kabagalan kaysa sa pagpapatunog ng mga daliri. 

Bigla, ang tanong na ipinukol kay Jesus sa Juan 8:57, “Ni hindi ka pa man lamang 50 
taong gulang, at nakita mo na si Abraham?” ay nagbibigay-katwiran. Makatwiran nating 
maasahang, kung si Jesus ay nasa kanyang mga ika-30 taon, ang hamon ay maaaring sabihing, 
“Ni hindi ka pa man lamang apatnapung taong gulang . . Subalit hindi gayon. At ngayon ay 
nauunawaan natin kung bakit. 

Ang paglalarawan ng isa pang kahirapan sa Bibliya ay hindi siyang punto. Ang iniuuwing 
mensahe ay ang nababasa ng mga Kristiyano hanggang ngayon sa Lucas 3:23 (“Ngayon si Jesus 
mismo ay nagsimula ng kanyang pangangaral sa edad na humigit-kumulang sa 30 . . .”) at 
naninindigang si Jesus ay nagsimula ng kanyang pangangaral sa edad na humigit-kumulang sa 30. 
Kung nagtanong si Muhammad, ito ang katiyakang sasabihin sa kanya. Ngayon, ano ang sinasabi 
ng Qur’an? Na si Jesus ay nagsalita sa mga tao sa kanyang pagkabata, at nang siya ay kahlan 
{surah 5:110). Kahlan ay naglalarawan sa isang lalaking nasa pagitan ng 30 at 50 taong gulang. 
Kung ang Bibliya ay kinopya, maaasahan nating makita ang pahayag sa “Lucas” na si Jesus ay 
“humigit-kumulang sa 30 taong gulang.” Datapwat kung paanong ang ebidensya ng kasaysayan 
ay sumasalungat sa rekord sa Bibliya, ang paglalarawan sa Qur’an ay nagtutuwid, sa halip ng 
umuulit, sa kamalian sa bibliyang ito. 

Ano ang isa pang halimbawa? Ang txXuXoag faraon ay ikinapit sa mga pinunong Ehipsiyo 
noon lamang mga taong 1539-1292 BC at bandang 945-730 BC. Bilang banggit, “Ang 
katawagang Ehipsiyo ay naging isang titulo ng paggalang sa hari noong ika-18 dinastiya. . . . 
Anumang gamit ng ‘Faraon’ para sa mga hari nang una kay Thutmose III ay anakronismo 

(maling panahon).” At si Thutmose III ay namuhay — pakitunog nga ang mga tambol — 
mula humigit-kumulang noong 1490 hanggang 1436 BC.^° Kaya’t ang anumang gamit ng 
katawagang^araon nang una sa bandang 1490 BC ay magiging isang anakronismo “isang pag- 
uugnay ng isang kaugalian, kaganapan, atbp., sa maling panahon.” ** 

Ano ang kinalaman nito sa Bibliya at sa Banal na Qur’an? 

Noong kapanahunan ni propeta Jose (bandang 1700 BC), ang Ehipto ay pinamunuan ng 
isang naiibang hanay ng pagkahari. At nagkagayon sa ilang panahon. Ang Dinastiyang Hyksos 
ay mga katutubong Arabeng kumamkam sa tronong Ehipsiyo nang bandang 2000 BC, at namuno 
sa Ehipto hanggang matapos ang ika-15 dantaon BC. Hindi nila kailanman tinawag na “Faraon” 
ang kanilang mga hari. At magkagayunman ay narito si Jose, sa panahong bago-mag-1700, 
biglang-pasok sa gitna ng Dinastiyang Hyksos. Gayunman ay tinatatakan ng Bibliya kapwa ang 
mga hari ni Jose (Genesis, kabanata 39-50) at ni Moises (Exodo 2-18) bilang “Faraon.” Ang 
nalalaman natin sa kasaysayan, gayunman, ay sumasalungat sa gamit ng katawagan sa panahon ni 
Jose. Subalit, oh, bueno, ang isa sa dalawa ay hindi masama, kung iyan ang patakaran ng 
katumpakang hinahanap natin sa isang aklat ng rebelasyon. 

Ngayon, paano naman sa Qur’an? 

Kinikilala nang tumpak ng Qur’an ang hari sa panahon ni Moises bilang “Faraon,” subalit 
kinikilala ang hari ng Ehipto sa panahon ni Jose bilang gayon lamang — ang “Hari” (Tingnan ang 
Surah Yusuf— alalaong-baga, surah 12). Muli, rito, itinutuwid ng Qur’an, sa halip ng inuulit, 
ang isang kamalian sa bibliya , sa kabila ng katotohanang binabanggit ng Qur’an ang titulong 
“Faraon” nang mahigit sa 70 beses. Gayunman, bawat isa sa mga banggit na ito ay tumutukoy sa 
isang panahon sa kasaysayan nang ang monarka sa Ehipto ay sadyang kinilala bilang “Faraon.” 

Sa pagsasaalang-alang ng kabuuang ito, ang kapansin-pansing pag-iwas sa taguring ito sa 
pagtukoy sa pinuno noong kapanahunan ni Jose ay lumilitaw na napakahalaga. 

Napag-uusapan ang Ehipto, itinatala ng Qur’an ang Faraon sa pag-aatas sa isang lalaking 

tinawag na Haman upang maghurno ng mga ladrilyo para sa konstruksyon (TMQ 28:38). Ang 
salitang haman ay dumarating sa atin mula sa hiyeroglipiko (lumang paraan ng pagsulat sa 
Ehipto) at pinaniniwalaang nangangahulugang “ang pinuno ng mga manggagawa sa mga tibagan 
ng bato.” Sa ibang salita, sa panahon at pook na ang konstruksyon ay karamihang katumbas ng 
pag-iimbak ng mga bloke, si “Haman” ay may pananagutan sa mga materyales. 

Ngayon, ang hiyeroglipiya ay namatay mga dantaong una sa panahon ni Muhammad, at 
natutuhan lamang muli sa pagkatuklas ng Batong Rosetta (Rosetta Stone) noong 1799 CE. Narito 
ang pangyayari: Pagkatapos ng pagkamatay nina Marco Antonio (alalaong-baga, Marc Antony) at 
Cleopatra noong 30 BC, ang pagkagobernador na Romano ang pumalit sa sistemang dinastiyang 
Ehipto, at Latin ang naging wika ng kaharian. Bunga nito, ang sistema ng pagsulat na 
hiyeroglipiko ay namatay sa loob ng sumunod na dantaon. Ang pagkatuklas ng Batong Rosetta ay 
nagpabalik sa hiyeroglipiko, ngunit hindi ito naging madali. Kahit taglay ang Batong Rosetta, 
ang pagsisikap ay nangailangan ng panahon (mahigit sa 20 taon), inspirasyon, at ilan sa mga 
pinakamatatalino sa Europa. Na lahat ay naghahatid sa ating itanong kung paanong nalaman ng 
awtor ng Qur’an ang pagtataguri sa taong namahala ng mga materyales ng konstruksyon bilang 
“Haman.” Sa pagiging patay na ng hiyeroglipiko at nalibing nang mahigit sa 500 taon, at ang 
gayong mga titulo ay maipapalagay na patay na rin, ano ang pinagmulan ng gayong kaalaman sa 
panahon ni Muhammad? 

Ngayon, isaalang-alang natin ang isang mas di-kilalang halimbawa. 

Kailanman ay hindi kinilala ni Jesus ang kanyang mga tagasunod bilang “mga 
Kristiyano.” Sa katunayan, ang kanyang mga tagasunod ay hindi ginamit ang tatak hanggang 
maraming taon pagkatapos ng kanyang pangangaral. Gayunpaman, minsang nagamit, ang tatak 
ay nanatili. Kaya’t kung tinanong ni Muhammad ang mga Kristiyano nang kanyang kapanahunan 
kung ano ang tawag nila sa kanilang sarili, sasabihin nilang “Kristiyano” (o Masihiyyun, sa 
Arabik). Ang Masihiyyun ay naglalarawan sa mga tagasunod (-iyyun) ni Cristo {Messiah sa 
Hebreo, Masih sa Arabik). 

May katwiran? Siyempre. Hanggang ngayon, ang mga Kanluraning Krisityano ay 
ipinakikilala ang mga sarili nang gay on nga — mga Kristiyano. Gayundin, ang mga Arabeng 
katumbas nila ay kikilalanin ang kanilang mga sarili bilang Masihiyyun (mga tagasunod ni 
Cristo). Sa anong pangalan, kung gayon, makikilala ni Muhammad ang mga tagasunod ni Jesus? 
Bilang Masihiyyun. Bakit, kung gayon, hindi nababanggit ni minsan ang salitang ito sa Qur’an? 

Ni isa, ni minsan, na nag-iisang beses? 

Binabanggit ng Qur’an ang mga Krstiyano nang paulit-ulit, hindi bilang “mga 
Kristiyano” o Masihiyyun, kundi bilang Nasara (mga Nazareno). Ngayon, sandali lang. Hang 
mga Kristiyano saanman sa mundo, ang kailanman ay tumawag sa kanilang mga sarili bilang 
“Nazareno”? Kakaunti, ang hinala ko. Bakit kung gayon ginagamit ng Qur’an ang tapat na 
taguring biblikal na “Nazareno,” sa halip ng popular na markang Arabik na Masihiyyun? Sino 
ang nagsabi kay Muhammad na bagamat halos lahat ng mga Kristiyano ay kinikilala ang kanilang 
mga sarili bilang “Krisityano,” si Jesus kailanman ay hindi? Nakikita natin sa mga Gawa 11:26 na 
“ang mga disipulo ay unang tinawag na mga Kristiyano sa Antioquia.” Sa ibang salita, unang 
ikinapit ng mga di-mananampalataya ang taguring ito sa mga tagasunod ni Cristo nang bandang 
43 CE, kulang-kulang sa sampung taon pagkatapos ng kanyang pangangaral. Bukod dito, hindi 
ito mukhang isang magalang na katawagan. 

Taliwas sa tanyag na paniniwala, ang taguring Kristiyano ay lumilitaw na inisip bilang 
isang katawagang may pangungutya. Ito ang itinawag ng mga di-nanampalataya sa mga 
tagasunod ni Cristo — isang masamang-lasang pangalan para sa mga nanampalatayang kinilala 
ang mga sarili bilang mga Judio, na sumusunod sa mahabang linya ng mga propetang Judio. At 
magkagayunman, ang mismong tatak na iyan ay isinusuot ngayon nang buong pagmamalaki, sa 
kabila ng katotohanang,“lumilitaw na mas malaganap na ginamit ng mga pagano, at ayon kay 
Tacitus, ito ay may pangkalahatang gamit sa panahon ng pagmamalupit ni Nero (Annals, 15.44).” 

mananampalataya ng kanilang mga kaaway. At gayunmam, ang taguri ay nanatili, at taglay ang 
karaniwang kababaang-loob ng Kristiyano, ay unti-unting tinanggap. 

Mabuti. Ngayon ay alam na natin. Subalit ilang mambabasa ang nakaalam ng 
katotohanang ito bago ito nabasa rito? Mas malapit sa punto, sino ang nagsabi kay Muhammad? 
Sino ang nagsabi kay Muhammad na ang taguring “Kristiyano” (Masihiyyun sa Arabik) ay 
nagsimula ng buhay nito bilang isang taguring nangungutya, at kailanman ay hindi sinambit ni 
Jesucristo? Sino ang nagsabi kay Muhammad na ang isang mas magalang na taguring biblikal ay 
Nasara? At bakit mag-aabala si Muhammad na lumangoy laban sa napakalakas na agos ng 
opinyong pangmadla? Maliban, kung magkagayon, inihatid lamang niya ang mga salitang 
ibinigay sa kanya — mga salitang nagtuwid sa kanyang sariling opinyon gayundin sa karamihan 
ng nalalabi sa sangkatauhan? 

Ang mga isyu sa itaas, samantalang hinaharap ang mga may kaliitang detalye ng 
katumpakan sa kasaysayan, ay lubhang napakahalaga. Ang mga maliliit na detalyeng ito ang 
nagsisilbing mga kuryenteng pumalya kung saan ang huwad na pagkapropeta ay natatapilok. 
Walang nababangga sa isang gusali; ang mga maliliit, mukhang walang halagang bukol sa 
karsada ang kinatatapilukan ng mga tao. Gayunman, sa halip na magpinta ng isang bagong 
kintab sa mga lumang kamalian, ang mga maliliit na puntong ito ng detalye ang itinutuwid ng 
Qur’an nang buong katumpakan. 

Itinuturo ng Bibliya, “Ang sinumang tapat sa pinakakaunti ay tapat din sa marami, at ang 
sinumang di-makatarungan sa pinakakaunti ay hindi rin makatarungan sa marami” (Lucas 16:10). 
Kung ang turong ito ay ilalapat sa Bibliya, ang kahalagahan ng kahit na pinakamaliit na kamalian 
(alalaong-baga, katapatan sa detalye) ay nagiging malinaw. Kahit ang kasiinliit ng pagkopya sa 
mali ay dapat magpatunog ng alarma sa katotohanang “ang sinumang di-makatarungan sa 
kakaunti ay hindi rin makatarungan sa marami.” Mahalaga ang mga detalye, sapagkat sa batayan 
ng detalye natin napagkakaiba ang kamaliang pantao at ang makadiyos na walang-kamalian. 

At pagkatapos ay naroon ang Iram. 

Ang Banal na Qur’an ay nagbibigay ng pahapyaw na banggit sa isang lunsod na tinawag 
na Iram (TMQ 89:7). Gaya ng natutuklasan, ang Iram ay nawaglit sa kasaysayan sa loob ng 



mahigit na 3,500 taon, at kamakailan lamang natuklasan. Sino, kung gayon, ang nakaalam na 
banggitin ang Iram sa Banal na Qur’an? Sa loob ng 2,000 taon bago nahayag, wala man lamang 
ebidensyang ito ay lumitaw. 

Ang mapang-landas ng arkiyolohiya (agham sa sinaunang mga tao) sa Iram ay naglalagos 
sa antigong (matandang) limsod ng Ebla, na tinalakay sa Disyembre 1978 na labas ng National 
Geographic. Ang artkulo, “Ebla, Splendor of an Unknown Empire (Ebla, Ningning ng Isang 
Lingid na Imperyo)” ay nagbabalangkas ng isa sa mga pinakadakilang tuklas ng arkiyolohiya sa 
kasalukuyang panahon — ang pagkakatuklas sa lunsod ng Ebla sa Hilagang-kanlurang Syria. 

Ang lawak ng tuklas na Ebla ay iniuulat sa sumusunod: 

Noong 1975, si Matthiae [Paolo Matthiae, isa sa dalawang arkiyologong namahala sa 
paghukay] ay tumama ng isang jackpot sa arkiyolohiya. Sa mga guho ng isang palasyong 
lumilitaw na winasak noong ika-23 dantaon B.C., naratnan niya ang pinakamalaking artsibo 
(lumang kasulatan) ng ikatlong libong taon na nahukay kailanman. Mahigit sa 15,000 mga lapida 
at mga pira-pirasong bahagi sa cuneiform (matandang alpabeto sa bansang ngayon ay Iraq na may 
mga matutulis na titik na hugis kunyas o wedge) — ang mga talaang komersyal, mga kasunduan 
(tratado), kroniko (mga balitaan) — na ibinulong, sa pamamagitan ng mga hamog ng antigo at di- 
malinaw na gramatika, ng isang di-kilalang kahariang Semitiko, na ang Ebla ang punong lunsod, 
na minsang namayani sa nakalalamang na bahagi ng Gitnang Silangan .... ang tuklas na ito ay 
humampas sa mundo ng karunungan nang animo’y bomba ng kidlat at kulog.^^ 

Gaano kalaki ang tuklas na ito? Pagbanggit kay Dr. Ignace J. Gelb, “ Ang Ebla ay isang 
makapangyarihang kaharian, itinuring na kauri ng pinakamakapangyarihang mga estado ng 
panahong iyon.” Gaano kahalaga ang mga lapidang cuneiform na ito? Pagbanggit kay Dr. 
Giovanni Pettinato, “Lahat ng ibang mga teksto ng panahong ito na natuklasan hanggang ngayon 
ay hindi umaaabot sa ikaapat na bahagi ng mga mula sa Ebla.” 


Ang malaking koleksyong ito ng mga kasulatang cuneiform (mga luwad o pinatuyong 
putik na tinitikan ng hugis tulis o kunyas na kasulatan) ay humahawi sa talukbong ng kadiliman 

mula sa mukha ng kasaysayan upang ilantad ang isang larawang salungat sa maraming klasikong 


sinaunang maling kaisipan. Ang mga lapidang ito ay nagbubunyag ng isang mayamang kultura sa 
isang buhay na pamayanan — na sa gayon ay nagpalagay ang mga dalubhasa sa arkiyolohiya: 
“Ang Ebla ay nakipagtunggali sa Ehipto at Mesopotamia bilang isang malaking kapangyarihan sa 
antigong daigdig.”^* 

Waw. 

Kay a, ano ang nangyari sa isang gayong kadakilang kultura? Saan ito napunta? 

Sa lupa. 

Bandang 2300 BC, tinalo ni Sargon ang Ebla at sinunog ang lunsod. Ang pagsunog sa 
palasyo ay ginawang pugon ang aklatan at ang apoy ay naghurno sa mga luwad na lapida sa 
pagkakapreserbang seramiko. Ang mga nahukay na suson ng mga guho ay nagbubunyag na ang 
Ebla ay muling binuo upang muling wasakin mga tatlong dantaon pagkatapos, pinakamalamang 
ng mga Amoritiko. Muling nabuo minsan pa, ang “Ebla ay pamuling umunlad, subalit nang 
bandang 1800 B.C., ang lunsod ay nagsimulang humina, at sa loob ng 200 taon sa wakas ay 
nawala sa kasaysayan.” 

Ano ang kinalaman nito sa Iram? Ang Ebla, katulad ng ibang mga malalaking 
kapangyarihan sa mundo, ay nag-ingat ng mga talaan ng lahat ng mga lunsod na nakipagnegosyo 
sa kanila o kanilang siningil ng buwis. Ang mga talang ito ay inimbak sa aklatan ng palasyo. At 
ano ang natutuklasan natin doon? Pagbanggit sa Beirut, Damascus, Gaza, Sodom, Gomorrah, 
kabilang sa mga iba pa. Ano pa? “Kabilang din ang Iram, isang di-kilalang lunsod na tinutukoy sa 
surah 89 ng Koran.” Kaya’t noong 1975, ang Iram, gaya ng pagbanggit sa Banal na Qur’an 
1,400 taon na ang nakalilipas, ay naging isang napatotohanan sa kasaysayan. 

Ano pa ang napatunayan? Ang mga tala sa aklatan ng Ebla ay bumabanggit din sa mga 
lunsod ng Ad at Shamutu (pinaniniwalaang siyang lunsod ng sinaunang mamamayang 
Arabyanong kilala bilang ang Thamud): dalawang nawalang kabihasnan (sibilisasyon) na 

binabanggit sa Qur’an.^’ Sa katunayan, limang maiikling talata sa Qur’an (89:6-10) ang 
bumabanggit sa apat na nangawalang kabihasnan, na lahat ay pawang kilala na ngayon sa 
kasaysayan: Iram, Ad, Shamutu, at ang bayan ng Faraon. 

Maaari kayang nalaman ni Muhammad ang Iram? Ad? Walang dudang alam niya ang 
mga mamamayan ng Faraon, at lalong tiyak na alam niya ang Shamutu, sa balangkas kundi man 
sa pangalan, sapagkat ang mga guho ng Shamutu ay nananatili pa hanggang ngayon sa lunsod na 
Arabyano ng Mada ’in Salih. Ngunit ang Iram at Ad? Maaari kayang nalaman ni Muhammad ang 
mga kalinangan (kultura) na nangawala libu-libong taon bago sumikat ang araw sa unang araw 
niya sa mga bisig ng kanyang ina? Maaari kaya niyang nalaman ang mga pangalan ng mga 
nawalang lunsod sa isang panahon at pook kung saan ang pinakamalapit na bagay sa isang 
information superhighway (dakilang lagusan ng kaalaman) ay isang patag na daan at isang 
mabilis na kamelyo? 

Malamang ay hindi. 

Ang karaniwang Amerikano ay hindi maibibigay ang mga pangalan ng tatlong kauna- 
unahang pamayanan sa Estados Unidos, at maaaring magmintis sa tamang sagot kahit ibinigay sa 
anyo ng piliin-ang-tamang-sagot na katanungan. At ang mga pamayanang ito ay hindi lamang 
kilalang mabuti, kundi iilang dantaon pa lamang ang gulang. Kaya, sa paanong paraan nalaman ni 
Muhammad ang mga pangalang Iram, Ad, at Thamud? Ang tukuyin ang mga nawalang pangalan 
ay mapanganib — maliban lamang, magkagayon, kung ikaw ay Diyos. 

At iyan, sa paninindigan ng mga Muslim, ang punto. 

Kapag binubuo natin ang larawan ng isang huwad na propeta, nagagawi tayo sa pag-iisip 
tungkol sa isang nagsisikap na makakuha ng tiwala ng kanyang mga tagasunod. Ang isang 
huwad na propeta ay magiging hangal na magsangkot sa mga katotohanan, mga propesiya, o mga 
paniniwalang bukod sa mga karaniwang tanggap, maging may bisa o wala. Kaya, bakit 
maglalakad pa nang iisang paa si Muhammad para pangalanan ang mga nawalang sibilisasyon 
gayong magagawa niyang limitahan ang kanyang mga komentaryo sa mga bantog na lunsod. 

gaya ng Nazareth? Maaaring pinuno ng mga Kristiyano sa paligid ni Muhammad ang kanyang 
mga taynga ng mga kuwento tungkol sa Nazareth, kaya’t dapat nating ipagtaka kung bakit ang 
Nazareth ay hindi nababanggit sa Qur’an. Ang pag-aanunsyo sa Nazareth ay makapagdudulot ng 
sapat na kagandahang-loob sa kanyang mga kababayang Kristiyano, at tayo ay napipilitang guni- 
gunihin ang kapinsalaan. Maliban lamang, magkagayon, kung walang Nazareth. At, sa 
katotohanan, maaari nga. 

Ang Nazareth ay 29 na beses na binabanggit sa Bagong Tipan, subalit walang bayang 
may gayong pangalan ang nakilalang lumitaw sa panahon ni Jesus. Ngayon, kung totoo mang 
may Nazareth o wala ay hindi napakahalaga. Subalit nakalulugod malamang ang mga Romano 
ay may malawak na talaan ng negosyo at buwis ng lahat ng mga bayan sa Palestina. Sila ay 
mapamaraan sa mga talaang ito, sapagkat hindi nila gustong libutin ang buong kanayunan upang 
hanapin ang mga lukbutan ng mga magsasaka at paspasin ang mga buwis mula roon. Ang 
Nazareth, gayunman, ay hindi nababanggit. Bukod dito, ang Nazareth “ay hindi kabilang sa mga 
pook na binabanggit sa Josue 19:10 at mga sumusunod, ni hindi ito tinutukoy ni Josef, na 
nagbibigay-ngalan sa 45 bayang Galileo, ni ng Talmud, na nagbibigay-ngalan sa 63.” 

Sa katunayan, ang Encyclopedia Judaica ay nagsasabi sa ating sa labas ng Bibliya, ang 
Nazareth ay hindi nababanggit sa tala-kasaysayan hanggang sa ikatlong dantaon CE. Dapat 
tayong magtaka kung ito ay nagpapahiwatig ng kakulangan sa makasaysayang tala o isang 
kamalian sa Bibliya. Nagkaroon ba, o hindi ng isang Nazareth sa panahon ni Jesus? 

May ilang iskolar na nagpapalagay na ang Nazareth at ang makabagong en Nasira ay 
iisa lamang. Ngunit walang tiyak na nakaaalam. 

Bakit, kung gayon, tinawag si Jesucristo bilang Nazareno? Mahirap sabihin. 
Gayunpaman, ang Nazarene ay ang salin sa Inggles ng Griyegong Nazoraios, na mukhang 
hinango sa Hebreong Nozrim, na mismong nagmula sa Nozrei ha-Brit — ang pangalang antigong 
Hebreo kung saan kinilala ng pamayanang Qumran ang kanilang sarili bilang “Tagapag-ingat ng 

Tipan.”’"* Kung ang paghango ay mukhang may-kamalian, maisasaalang-alang natin na ang 
makabagong Tsar (o Czar) ay hinahango sa Kaiser, na mismong hinango sa Caesar, at walang 
kinalaman sa alinman sa mabutong rolyo ng hamburger o ensalada ng may-hilig kumain. Gaya ng 
batid ng lahat ng mga etimologo (dalubhasa sa pinagmulan ng mga salita), ang mga salitang 
pinaghiwalay ng 2,000 taon ay kumukulubot sa katandaan. 

Subalit, sa pagbalik sa Nazareno, 

Taliwas sa mga pala-palagay ng mas huling tradisyon, ito ay walang anumang 
kaugnayan sa diumano’y pagpapalaki kay Jesus sa Nazareth, na ayon sa ebidensya, (o kawalan 
niyon) ay nagpapahiwatig na hindi ito naroon nang panahong iyon. Katunayan, waring ito ang 
pinakamalaking gusot sa mga naunang komentaristang nakatatagpo ng di-kilalang katawagang 
“Nazorean” na nagbunsod sa kanilang ipalagay na ang pamilya ni Jesus ay gating sa Nazareth, na 
noon ay sumipot na sa mapa.^^ 

Hanapin ang Palestina ngayon, at makikita natin ang Nazareth sa mababang Galilea 
(alalaong-baga, Hilagang Palestina). Ang problema, ang lunsod na may ganitong pangalan ay 
lumilitaw na hindi umiral sa mga panahong biblikal. Kaya, ang pagbibigay-ngalan ba sa isang 
lunsod na Palestino bilang “Nazareth” ay kumakatawan sa isang pagsisikap na Kristiyano upang 
punan nang pabalik ang isang kakulangan sa kasulatan? Marahil. Subalit ang malamang, kagaya 
ng lunsod na Amerikanong Bethlehem, Pennsylvania, ang mga nagtatag ng lunsod na Palestinong 
Nazareth ay ginamit ang pangalang biblikal sa simpleng kadahilanang nagustuhan nila ito. 

Isang bagay na masasabi naming tiyak ay hindi ipinanganak si Jesucristo sa Bethlehem, 
Pennsylvania. Kahawig nito, walang mabuting dahilang isipin na siya ay may anumang 
kaugnayan sa lunsod na Palestinong ngayon ay umaangkin ng titulong Nazareth. 

Gaano mang naganap ang ganitong pag-alog sa mga pangalang biblikal, ang punto ay 
nagbubuo ito ng isa pang patunay ng katumpakan ng Qur’an. Ang Bibliya ay bumabanggit ng 
isang pook na lumilitaw na hindi umiral nang kapanahunan ni Jesus, samantalang ang Qur’an ay 

hindi. Ang pag-iwas sa pag-ulit ng ganitong di-gaanong alam na kamaliang biblikal ay nagsasabi 
sa atin ng isang mahalagang bagay tungkol sa Qur’an at sa awtor nito. Ang “Nazareth” ay 
sadyang isa lamang uri ng popular na salaping biblikal na sukat makaakit sa mga Kristiyano ng 
kapanahunan ni Muhammad, datapwat hindi ito nabanggit sa Banal na Qur’an. 

Kakatwa. 

lyan ay kung ipapalagay nating ang Qur’an ay inakda (sinulat) ng isang tao. 

Ngunit balik tayo sa Iram. Para ipahiwatig ang pagsipot ng isang lunsod na walang 
rekord nang kapanahunan ni Muhammad (huwag nang banggiting sa sumunod na 14 na dantaon) 
ay lubhang mapangahas para sa isang tao. Higit pang mapangahas ang pagbanggit ng hindi 
lamang iisa kundi tatlong gayong mga lunsod, nang sunud-sunod. lyan ay . . . iyan ay . .. aba, 
iyan ay lagpas na sa di-maaari. Si Muhammad ay magiging kapwa hangal at mapalad sa 
kasaysayan. At ano, maaaring itanong natin, ang motibasyon? Sapagkat walang maaaring 
maipanalo at may napakalaking matatalo sa gayong pagbanggit. 

Sa kabilang dako, nagpapanukala ang mga Muslim na ang ating Diyos na maalam sa 
lahat ay malalamang 1,400 taon ang ebidensya sa bandang hull ng Iram, Ad, at ang bayan ng 
Thamud ay mapagkikilala, na magbibigay ng mga tanda para sa kasalukuyang panahong ito. 

Hmm. 

Pinanghahawakan ng mga Muslim na ang isa sa mga himala ng Qur’an ay sadyang ito — 
iyon ay walang panahon. Bagamat ang rebelasyon ay natapos humigit-kumulang sa 1,400 taong 
nakalipas. Ang mga himala ay patuloy na sumusulpot sa kasalukuyan. 



6: Ebidensya #4 — Kaugnayan ng Rebelasyon sa mga Nagaganap Ngayon 

Ang Katotohanan ay magiging lalongpopular 
Kundi lamang ito laging nagsasaad ng mga pangit na katotohanan. 

—Henry H. Haskins 

Ang katotohanang mga tiyak na talata sa Banal na Qur’an ang naipahayag na kasabay ng 
mga kaganapang inilalarawan ay hindi gaanong kataka-taka. Ang nakapagtataka, gayunman, ay 
hindi kung ano ang taglay ng rebelasyon, kundi ano ang kapansin-pansing nawawala. 

Halimbawa, nagtagal ang buhay ni Muhammad kaysa sa una niyang pag-ibig at unang 
asawa, ang babaeng nakapiling niya sa 25 taon ng kanyang kabataan, si Khadijah. Siya ay yumao 
pagkatapos ng dalawang mahaba, masakit na taong itinakwil, pinagmalupitan, at ginutom ng mga 
paganong taga-Makkah sina Muhammad at ang kanyang mga tagasunod. Dalawampu’t limang 
taon ng pag-ibig, suporta, pangangalaga at kabaitan — wala na. Ang kanyang unang maybahay, 
na sa labis niyang pagmamahal ay namalagi siyang tapat sa kanya sa buong panahon ng 
kanilang kasal at sa buo niyang kabataan — wala na. Ang kauna-unahang taong naniwala sa 
kanyang pagkapropeta, ang asawang nagsilang ng lahat maliban sa isa ng kanyang mga supling 
— wala na. Gayon siyang katapat (Khadija) na inubos niya ang kanyang kayamanan at 
isinakripisyo ang kanyang mga relasyon sa tribo sa pagtataguyod sa kanya. Pagkatapos, wala na 
siya. 

Inaawit ng mga musiko ang kanilang mga nawalang pag-ibig; pinananatiling walang- 
kamatayan ng mga alagad ng sining ang kanilang mga pagkahaling sa pag-ibig sa pamamagitan 
ng marmol at pagpinta, pinupuno ng mga potograpo ang mga album ng makikintab na alaala at 



ibinubuhos ng mga makata ang kanilang mga puso sa papel sa tulong ng tinta ng likido ng 
hinagpis. Gayunman, sa kabila ng maaasahan ng isang tao, wala saanman sa Qur’an binabanggit 
ang pangalang Khadijah. Ni minsan. Ang mga asawa ng Faraon, nina Noe, at Lot ay 
ipinapahiwatig, ngunit si Khadijah ay di-binabanggit nang kahit minsan. Bakit? Dahil hindi siya 
minahal? Nang pagkaraang magkaroon ng maraming asawa si Muhammad, ang kanyang 
paboritong maybahay noon, si A’ishah, ay nagsaad na kailanman ay hindi siya nanibugho 
(nagselos) sa kaninumang babae gaya kay Khadijah, sapagkat ginugunita siya ni Muhammad 
nang madalas, nang buong pag-ibig at paggalang. Minsan ay isinalaysay ni A’ishah na sinabi ni 
Muhammad, 

Naniwala siya sa akin nang walang ibang nagkagayon. Niyakap niya ang Islam nang ang 
mga tao ay di-naniwala sa akin. At tinulungan at inaliw niya ako sa kanyang pagkatao at 
kayamanan nang wala nang ibang tumulong sa akin. Nagkaanak ako mula sa kanya lamang.’^ 

At gayunpaman, ang babaeng pumuno sa buhay at isip ni Muhammad ay di-nabanggit 
kailanman sa Qur'an. Sa bagay na iyan, maging ang kanyang ama (na yumao bago siya isinilang), 
ang kanyang ina (na pumanaw nang siya ay bata pa), ni ang kanyang asawang si Khadijah, o 
sinuman sa kanyang mga anak na lalaki o babae ay di-binabanggit. Ni hindi man lamang sila 
naipahiwatig. 

Maraming orientalista ang nagpapalagay na ang Qur’an ay hindi tunay na rebelasyon, 
kundi nanggaling sa isip ni Muhammad. Nagdaragdag sa pagiging kakatwa ng palagay na ito ay 
ang kagulat-gulat na katotohanang ang nag-iisang babaeng binabanggit ang pangalan sa Qur’an 
ay si Maria, isang Israelita at ina ni Jesus. At siya ay binabanggit sa mga nagniningning na mga 
salita. Sa katunayan, isang buong surah ang nagtataglay ng kanyang pangalan. Itinatanong ng 
Muslim kung ang gawain bang ito ay magiging produkto ng isip ng isang tao. Para ideklarang si 
Muhammad ay isang huwad na propeta, nang tinanggal niya ang mga babaeng pumuno sa 
kanyang buhay at alaala mula sa rebelasyong kanyang inangkin, para sa kapakanan ng isang 

babaeng Israelita at ina ng isang propetang Israelita, ay isang pagmamanehong walang 
pakundangan laban sa daloy ng makatwirang pag-aakala. 

Sa panahon ng buhay ni Muhammad, nakita niyang namatay ang bawat isa sa kanyang 
apat na anak na lalaki. Lahat ng kanyang mga anak na babae maliban sa isa ay nangauna sa 
kanyang pumanaw. Ang kanyang paboritong amain, si Hamzah, ay napatay sa isang labanan at 
winasak ang katawan sa isang kakila-kilabot na paraan. Si Muhammad at ang kanyang mga 
tagasunod ay palagiang ininsulto, inalipusta, sinaktan, at may pagkakataong pinaslang. Sa isang 
okasyon, ang dumi ng bituka ng isang kinatay na kamelyo ay ipinatong sa likod ni Mohammad 
habang siya ay nakapatirapa sa pagdarasal. Ang labis na bigat ng duming ito ay iniulat na nagdiin 
sa kanya sa lupa hanggang sa alisin ito ng kanyang anak na babae. Ngayon, ang mga kamelyo ay 
umaamoy nang sapat na baho kung sila ay buhay. Subuking isipin ang amoy ng kanilang 
natutuyong dumi sa init ng araw sa tropiko. At subuking isipin ang matabunan ng patung-patong 
na masa ng kanilang maputik na pananalakay, na may mga daloy ng nabubulok na katas ng 
kamelyo na umaagos sa mga lantad na braso, pisngi at, oh oo nga, sa likod ng mga taynga. Ang 
isang nakagiginhawang masaheng may buhos sa ulo ay 2,000 pahina ang layo, na ang sabon ay 
hindi pa nakarehistro sa tanggapan ng patente (karapatan sa paglikha ng mga 
produkto). Ang gayong mga pangyayari ay maaaring makapagpahirap sa alaala ni Muhammad. 
Ngunit hindi inilalarawan ang mga ito saanman sa Qur’an. 

Sa isang higit na positibong bagay, si Muhammad ay nabahala tungkol sa kalinisan ng 
bibig. Sinipilyo niya ang kanyang mga ngipin tuwing bago magdasal, na katumbas ng di-bababa 
sa limang beses sa isang araw. Bukod dito, tinuruan niya ang kanyang mga kasamahan upang 
sipilyuhin din ang dila, mahigit na 1,300 taon bago kinilala ang dila bilang pangunahing dahilan 
ng mabahong hininga. Ang kalinisan ay isang malaking hangarin ng Propeta, at isang kaugaliang 
kaugnay ng pagdarasal ng Muslim. Binanggit sa Qur’an? Hindi kahit minsan. 

Itinuro ni Muhammad na ang bawat karamdaman ay may isang panlunas. Totoo man o 
hindi, nagsasalaysay ang mga mapaniniwalaang tradisyon na siya ay matatag na naniwala rito. 
Bakit, kung gayon, hindi natin nakikita ang Qur’an na puno ng mga pagpapagaling na 
pantahanan? Ang tanging pagbanggit ng anumang produktong may kahalagahan sa paggamot ay 



isang pagtukoy sa pulot-pukyutan (honey), kung saan “may pagpapagaling para sa mga tao” 
(TMQ 16:69). Katiyakang ang mga kompanyang parmasyotika ng kalmante sa lalamunan at sa 
sipon-at-trangkaso ay hindi tututulan ang puntong ito. 

Kaya’t ang Qur’an ay kahanga-hanga sa dahilang ang nilalaman nito ay hindi naglalantad 
ng kaisipan ng sugo. Sa katunayan, sa ilang mga pagkakataon, ginagawa ng Qur’an ang 
eksaktong kabaligtaran, at itinutuwid ang mga kamalian sa pagpapasya ni Muhammad. 

Halimbawa, maraming talata ang nagpakahulugan sa mga suliraning si Muhammad at 
ang kanyang mga kasamahan ay biglaang nasangkot, o naghatid ng mga leksyon tungkol sa mga 
kasalukuyang pangyayari. Ang gayong mga pahayag ay isang hukbo (napakarami). Gayunman, 
sa halip ng pagsang-aayon sa pasya ni Muhammad, ang Qur’an ay hindi lamang nagpapaalaala sa 
ilang mga mananampalataya, kundi nagtutuwid din kay Muhammad paminsan-minsan. Ang 
Surah 80 ay nagpapaalaala kay Muhammad sa pagkunot-noo at pagtalikod sa isang bulag na 
Muslim na, sa paghingi ng patnubay, ay nakagambala sa isang pakikipag-usap na naipagkamali ni 
Muhammad na bigyan ng higit na pahalaga. Ang kamalian sa pagpapasya ay kauna-unawa, 
subalit isa ring pagkakamali sa anu’t ano pa man. At ayon sa Banal na Qur’an, iyon ay 
pagkakamaling marapat ituwid. 

Sa ibang pagkakataon, ang rebelasyon ay nagbabala kay Muhammad sa pagbabawal sa 
kanyang sariling gumamit ng pulot-pukyutan (pagkatapos malinlang na maniwalang ito ay 
nagbigay ng masamang amoy sa kanyang hininga — TMQ 66:1), sa pag-atas sa kanyang ampong 
lalaki na panatilihin ang kanyang pag-aasawa gayong diborsyo ang higit na marapat (TMQ 
33:37), at sa pananalangin para sa kapatawaran ng mga Mapagkunwari (mga-Muslim-sa- 
pangalan-lamang na pinagkaitan ng awa ng Allah dahil sa kanilang sutil (matigas na ulong) 
paglabag — TMQ 9:80). Ang pagbababala sa kanyang maling pasya tungkol sa kanyang ampon, 
si Zaid, at ang malungkot na pag-aasawa nito kay Zainab, ay gayong katinding kahihiyan kung 
kaya ang maybahay ni Muhammad, si A’ishah, ay nagsabi pagkatapos sa pakahulugang, “Kung 
inilingid lamang ni Muhammad ang anumang bagay mula sa rebelasyon, ipinagkaila sana niya 



ang talatang ito [alalaong-baga, TMQ 33:37]”^^ 

Sa isang pagkakataon, si Muhammad ay itinuwid sa pagiging mapaghiganti, at sa 
isa pa sa pagiging mapagbigay ^ Bagamat ang gayong mga pagkakamali sa pagpapasya ay 
madalang, ang mga ito ay nagbigay-diin sa kanyang pagiging isang tao.^°*®^* Gayunding 
kahalaga, ang mga ito ay naghahayag ng kanyang katapatan, sapagkat ang mga kamalian ni 
Muhammad ay nangailangan ng pagtutuwid ng Isang Siyang kinakatawan ni Muhammad, baka 
ang mga ito ay mabigyang-kahulugang may pagsang-ayon ng Diyos. Gayunman, di-tulad ng 
isang huwad na propeta, na maaaring maglihim ng kanyang mga pagkukulang, si Muhammad ay 
naghatid ng rebelasyong nagpanatiling walang-kamatayan ng kanyang mga kamalian, gayundin 
ng mga pagbababala ng Allah sa mga ito. 

Kaya’t narito ang isang taong nag-angking ang bawat letra ng rebelasyon ay mula sa 
Diyos, kabilang ang mga bahaging nagtuwid sa kanyang mga sariling kamalian at nag-utos sa 
kanyang magsisi. Kakatwa. Kung, gayon nga, iisipin nating ang Qur’an ay sinulat ng isang 
huwad na propeta. Ang mga huwad na propeta ay alin sa sinungaling o nalinlang, at ang 
dalawang uri ay nagtatangkang lumikha ng tiwala sa kanilang mga tagasunod sa pamamagitan ng 
paglalarawan sa kanilang sarili bilang perpekto. Ang awtor ng Qur’an ay bigong umangkop sa 
ganitong anyo. Kaya, kung hindi isang tao, Sino, kung gayon, ang awtor ng Qur’an? 


’’’’ Isinalaysay sa Al-Bukhari. 

78 (EN) jvfang ang pinakamamahal na amain ni Muhammad na si Hamzah ay napatay sa labanan at ginutay-utay 

nang kahindik-hindik, ipinangako niyang gagawin ang ga)aindin sa 70 sa mga kaaway. Sa surah Nahl, 

16:126-128, si Muhammad ay itinuwid at inutusan ng di-hihigit kaysa pantay na pagpapamsa, at pagtitiis at 
pagpipigil. Pagkaraan ng ilang taon, sinakop ng mga Muslim ang Makkah at ang babaeng nag-utos ng 
pagpatay kay Hamzah ay humarap kay Muhammad. Hindi lamang niya ipinapatay si Hamzah, kundi biniyak 
nang palabas at nginuya ang atay ng kanyang bangkay. Gayunman ay pinatawad siya ni Muhammad. 

79 (EN) pagkakataong naipatubos na ni Muhammad ang isang pangkat ng mga bihag — mga lalaking 

mapupusok na kaaway ng Diyos, at mga nabihag samantalang nakikipaglaban sa mga Muslim na 
nagtanggol ng kanilang pananampalataya. (TMQ 8:67) 

80 (EN) paliwanag ang kailangan sa bagay na ito. Ang Ortodoksong (Sunni) Muslim ay maramdamin sa 

katotohanang sapagkat si Muhammad ay kilalang nagdusa ng bihirang mating pasyang pantao, ilang 
“Muslim” ang nagpakahulugan nang mali sa bagay na ito, at nagsikap pawalang-halaga ang alinman sa 
kanyang mga salita at gawang mayroon silang personal na di-pagkakagusto. Ang gayong mga tao ay 
kinukuha ang nais nila mula sa sunnah ng propeta, at mapamili nilang nilalabag ang lahat ng di-umaayon 
sa kanilang pagpapahalaga, nagdadahilang marahil ang pasya ni Muhammad tungkol sa partikular na bagay 
ay mali. Ang pinakabuod na sangkap ng pananampalatayang Islam ay naituwid nang siya ay nabubuhay, 
sapagkat hindi ipahihintulot ng Allah na ang mga salita o gawa ng Kanyang sugo ay maghatid ng isang 
kamalian. Kung kaya’t samantalang ang madalang na kamalian sa pagpapasya ay angkop sa pagiging isang 
tao ng sugo, ang dagliang pagtutuwid ng gayong mga kamalian ay angkop sa pagiging ganap ng Maylikha, 
at sa pagiging ganap ng mensaheng pinili Niyang ihatid, kapwa sa rebelasyon at sa buhay na halimbawa ng 
propeta. 



7: Ebidensya #5 — Kaugnayan ng Rebelasyon sa mga Magaganap 


Hindi ko alam kung ano ang mahahawakan ng hinaharap, 

Subalit alam ko kung sino ang sa hinaharap ay may hawak. 

alph Abernathy 

Gaya ng sinabi nang may katalinuhan ni Albert Einstein, “Hindi ko kailanman iniisip ang 
hinaharap. Ito ay dumarating nang sapat na aga.” Ang problema, kapag ang hinaharap ay 
dumating, kadalasang ito ay salungat sa inaasahan. Kaya, may kahirapan sa mga paghula. Ang 
Tanging makakaalam ng hinaharap nang may katiyakan ay ang Isang nagpapasya nito. Ang lahat 
ng iba ay naglalantad ng kanilang makataong pagkakamali kapag sila ay nakikipaglaro sa mga 
hula, sapagkat ang mga darating na kaganapan ay karaniwang nagpapatunay na sila ay mail, kahit 
sa bahagi ng panahon man lamang. 

Ang bisa ng mga hula sa bibliya ay hindi kataka-taka sa mga nag-aakalang ang 
karamihan ng nasa Bibliya ay mula sa Diyos. Kaya, gayundin sa Banal na Qur’an. Ang siyang 
problema, gayunman, ay ang ituring ang Qur’an na may awtor na tao sa harap ng kahanga- 
hangang pagiging tumpak ng mga hula nito. 

Di-gaya ng ibang mga aklat, kabilang ang Bibliya, pinaninindigan ng mga Muslim na 
wala isa mang hulang ginawa sa Qur’an ang matutuligsa mula sa pananaw ng kasaysayan o 
siyensya. At sa katunayan, yaong may hangad na siraan ang banal na aklat ng Islam ay bigong 
naghahanap ng isang mahinang kawing sa mga hula sa Qur’an sa halos 1,400 taon. Hanggang 
ngayon, wala silang nasiraan, sapagkat walang gayong kamalian ang natagpuan. Sa dahilang ito, 
dapat nating pansining ang mga kumakalaban sa relihiyong Islam ay karaniwang itinutuon ang 



mga pamimintas nila sa mga isyung madamdamin, gaya ng mga kaugaliang Islamiko, na 
itinuturing na hindi kanais-nais sa lipunang Kanluranin. Sa ibang salita, sinasabi nila ang hindi 
nila nagugustuhan sa Islam, sa halip na pawalang-halaga ang ebidensyang Islamiko. Ito, sa 
pinakamataas na pagsusuri, ay isang pagkilalang may sumpong. 

Dapat nating isaisip ang ganitong pangyayari, sapagkat ang katotohanan ay walang aklat 
sa kasaysayan, bukod sa Qur’an, na nagtatagumpay nang ganap sa mga prediksyon nito. Pumili 
ng alinmang aklat ng isang pilosopo, manghuhula o huwad na propeta, at makakakita ka ng ilang 
mga hulang nagkatotoo, subalit mattutuklasan mong napakarami ang hindi. Hindi gayon sa Banal 
na Qur’an, na ang katumpakan ay nagtataboy ng anumang makatwirang pamimintas. 

Halimbawa, sa unang bahagi ng kasaysayan ng Qur’an, samantalang ang mga Muslim ay 
isa pa lamang minoryang pinagmamalupitan sa Makkah, isang talata ang naipahayag sa surah 
“Buwan” na nangako ng tagumpay (sa labanan) sa mga Muslim laban sa paganong Quraysh 
(alalaong-baga, ang nakararaming tribo sa Makkah); 

Kayo bang mga Di-Nananampalataya (O Quraysh) sa kanila ay nakalalamang? 

O sa mga Banal na Aklat ba’y mayroon kayong kaligtasan? 

O sinasabi ba nilang : “Magtatanggol kami sa sama-samang paggalaw?” 

Hindi magtatagal na ang kanilang pangkat ay lalaban. 

At ihahantad ang kanilang mga likuran. 


Ngayon, sa panahon ng pahayag na ito, ang mga Muslim ay kakaunti, mahina, at 
karaniwang natatalo at napapatay ng nakararaming mga pagano. Pagkalipas ng limang taon, 
samatalang lumilikas sa Medina, ang mga Muslim ay gayon pang kahihina, na ang pangunahing 
tribo ng Makkah, ang Quraysh, ay nangamkam ng kanilang lupa, ari-arian at kayamanan, binihag 
ang kanilang mga asawa, at pinahirapan at pinatay yaong kulang-palad na kakaunting kulang sa 
proteksyon ng tribo. Hindi lamang walang lakas ang mga Muslim sa pakikilaban, ngunit kulang 


din sila ng sapat na bilang upang umasa ng anuman maliban sa isang buhay ng kalupitan. Ang 



pampatamis sa kanafa‘^^) ay ang hindi pa pagkakapahayag sa mga talata ng Qur’an na nag- 
uutos sa mga Muslim na labanan ang pang-aapi at pagmamalupit. Bukod dito, sa isang bayang 
ang bigkis ng pamilya ay may sapat na higpit upang mag-init, ang konsepto ng pakikilaban sa 
sariling tribo ay banyaga sa lahat maliban sa mga pinakaantipatikong pag-iisip. 

Ang hulang ito ay waring labis na di-inaaakala kaya’t ang pangalawang Califa ng Islam 
sa hinaharap, si Umar ibn al-Khattab, ay nagtanong, “Aling pangkat ang ating tatalunin?” 

Maging siya ay hindi agad naunawaang ang rebelasyon ay tumutukoy sa mga Muslim na tatalunin 
ang mga pagano ng kanyang sariling tribo ng Quraysh. At sa bandang huli lamang, nang ang mga 
Muslim ay tahasang inutusang labanan ang pagmamalupit at pang-aapi, nagkaroon sila ng sapat 
na bilang na isagawa ito. Ang sumusunod na talata mula sa surah “Liwanag” ay sumunod na 
naipahayag sa Makkah, una sa paglikas ng mga Muslim sa Medina: 


Nangako ang Allah, sa mga naniniwala sa inyo at gumagawa ng kabutihan, 

na katiyakang ipagkakaloob Niya sa kanila sa kalupaan, 

ang pagmamana (ng kapangyarihan), 

kung paanong ipinagkaloob Niya ito sa nangauna sa kanila; 

na makapangyarihang itatatag Niya ang kanilang pananampalataya — 

yaong pinili Niya para sa kanila; 

at papalitan niya (ang kanilang kalagayan), 

pagkatapos ng pagkatakot nila (sa pamumuhay), 

tungo sa kapanatagan at kapayapaan: 

“Sasambahin nila Ako (lamang) at hindi mag-aagapay sa Akin ng anuman.” 

Kung pagkatapos nito ay may tatangging sinuman 

sa Pananampalataya, sila’y mapaghimagsik at tigib-kasamaan. (TMQ 24:55). 

Gaya ng prediksyon sa surah “Buwan”, ang “nakararami” sa mga di-nanampalatayang 
Quraysh ay “nakipaglaban” at “inihantad ang kanilang mga likod (nagsiurong)” sa Labanan sa 
Badr. Ang hukbong Quraysh ay high ang dami kaysa mga Muslim nang mahigit sa apat laban sa 

Isang tradisyonal na himagas (minatamis) na Arabe na binubuo ng suson-susong ginadgad na trigo, dinurog 
na mga nuwes (nuts) , at alinman sa krema o tinunaw na keso, na tinimplahan ng kardamom at pinigtaan ng 
asukal at amibal (sirup) na pinaanghang sa sinamon at klabo (tuyong buko ng bulaklak). 

Sa’eid Hawwa. 1990. Ar-Rasool, Salallahu Alayhi Wa Salam. Second Edition. Cairo: Dar As-Salaam 
Publishing, pp. 282-3. 



isa, subalit ang mga Quraysh ang siyang nagdanas ng pinakamalalaking kawalan. Sa halip na 


mapuksa ang mga Muslim, gaya ng maaasahan natin dahil sa napakalaking kalamangan sa bilang 
ng tao at armas, ang mga Quraysh na napatay ay lumamang sa mga napatay na Muslim nang 
lima laban sa isa. Bawat panig ay nag-ulat ng pagkakita sa mga anghel na nakipaglaban sa hanay 
ng mga Muslim, at ang mga Quraysh ay nagsitakas nang buong takot. 

Pagkatapos, bilang katuparan ng surah “Liwanag”, ang mga Muslim ay walang dudang 
nagtagumpay, nang mapayapa nilang binawi ang Makkah noong 8 Pagtupad sa 

prediksyon, ang kanilang pangamba at kawalang-kapanatagan ay nahalinhan ng kapanatagan at 
kapayapaan, bunga ng kanilang itinatag na kapangyarihan kapwa sa kapangyarihan at sa 
relihiyon. 

Ang kapayapaan at kapanatagang natagpuan sa Makkah mismo ay katuparan ng 
rebelasyong sumusunod: 

Hindi ba’t para sa kanila ay Aming itinatag 
ang (Makkah) isang santwaryong panatag 
na dinadalhan ng lahat ng uri ng prutas, 
isang kaloob na sa Amin buhat. . . 


At ito rin: 

Hindi ba nila nakitang ginawa Namin ang santwaryong (Makkah) may kaligtasan, 
samantalang sinusunggabang palayo ang mga tao sa buo nilang kapaligiran? 


Lings, Martin. 1995. Muhammad, His Life Based on the Earliest Sources. The Islamic Texts Society, p. 148. 
Al-Mubarakpuri, Safi-ur-Rahman. \995. Ar-Raheeq Al-Makhtum (The Sealed Nectar). Riyadh: Maktaba 
Dar-us-Salam. pp. 210-226. 

* A.H. —“Taon ng Hijra” — ang puntong sero ng kalendaryong Islamiko, na siyang paglikas ng Propheta 
mula sa Makkah hanggang Medina nang Hulyo 622 CE. 

Salin nina Muhammad Al-Hilali at Muhammad Khan. 



Gaya ng inihula, ang Makkah ay hindi lamang nanatiling isang “panatag na santwaryo” 
hanggang ngayon, kundi sa kabila ng tuyong lupa at marahas na klima ng desyerto, ang 
napakaraming pagkain at mga prutas ay nakatindig na patotoo ng pangakong “bungang-kahoy ng 
lahat ng uri, isang kaloob mula sa Amin .. 

Ang pagbanggit ng mga prutas at pagkain sa rebelasyon ay maaaring sa simula’y maging 
kakatwa, sapagkat para sa anong dahilan gagawin ang gayong pagbanggit? Sa kabila ng haka- 
haka, ang katotohanang ang gayong pagbanggit ay ginawa, at sa kabila ng tigang na lupang 
bulkaniko, marahas na klima ng desyerto, at pagkahiwalay ayon sa heyograpiya, ang banal na 
lunsod ng Makkah mula noon ay nagtamasa ng pinakasapat at di-inaasahang dami ng pagkain. 

Tungkol sa pananakop sa itaas, ang talatang ito ay naipahayag: 

Kapag dumarating ang Saklolo ng Allah, at Tagumpay, 

at namamalas mo ang mga taong pumapasok sa Relihiyon ng Allah nang sabay-sabay . .. 
(TMQ 110:1-3) 

Kasunod ng pagsakop at pagbabalik-loob ng Makkah, ang mga kinatawan mula sa buong 
Tangway ng Arabia ay nanumpa ng katapatan ng buong mga tribo at pamayanan. Ang gayong 
kasaysayan ng maramihang kusang-loob na kombersyon ay lumalabag sa mga kalakaran sa 
relihiyon. At gayunman ay inihula ito. 

Ano pa ang inihula? 

Bago maganap ang pagsakop sa Makkah, kinaharap ng mga Muslim ang maraming 
kahirapan, sapagkat sila ay napagitan sa pagsalungat ng mga di-nanampalataya at kataksilan ng 
mga Mapagkunwari (Ipokrito) sa loob ng kanilang mga hanay. Samantalang nasa Medina, ang 
tribong Judio ng Bani Nadir ay sumira ng kanilang kasunduan sa mga Muslim, at inutusan silang 
lumayo sa lunsod sa loob ng sampung araw. Si Abdullah ibn Ubayy, ang pinuno ng mga 

Ibid. 



Mapagkunwari sa Medina, ay nangako ng suporta sa Bani Nadir sa pamamagitan ng isang 


hukbong 2,000 katao, at nangakong susunod sa mga Judio kapag sila ay lumisan o maitaboy. Ang 
mga sumunod na araw ay isang panabong maligalig para sa mga Muslim, na nakatagpo ng 
ginbawa sa rebelasyon, 


Ang mga Mapagkunwari ay inyo bang napagmasdan 
na nagsasabi sa kanilang di-nanampalatayang mga kapatid na kabilang 
sa ( Krisityano at / o Judio) Bayang may Kasulatan)? 

“Kung kayo ay itataboy, kayo’y amin ding sasamaban, 

at bindi kami kailanman makikinig kaninuman tungkol sa inyong kapakanan; 

at kung kayo ay sasalakayin, kayo’y aming tutulungan 

Subalit ang Allab ay Saksi na sila ay mga sinungaling na tunay. 

Kung sila ay itataboy, bindi sila sasama sa kanila kailanman, 

at kung sila’y sasalakayin, sila ay bindi nila tutulungan. . .. (TMQ 59:11-12) 

Ang anumang pangamba ay napawi nang itaboy ang Bani Nadir sa loob ng sampung 
araw na tuning. Angkop sa bula sa Qur’an, ang mga Mapagkunwari ay bindi sumama ni tumulong 
sa kanila. Sa panabong ang mga Muslim ay mabibina pa at nadaraig, ang mga prediksyong tulad 
ng nasa itaas ay maituturing na sukdulang optimistiko (umaasa sa kabutiban), kundi man 
bayagang bangal, kung ang mga ito ay bubat sa isang tao. 

Ang isang prediksyon na maaaring naging gayunding nakakabigla, sa barap ng mga 
pangyayari, ay ang sumusunod: 


Sabibin mo sa mga Arabe ng desyerto na napag-iiwanan; 

“Kayo ay aatasan (na lumaban) sa isang bayan 

Na sa pakikilabang marabas ay namibasa; 

At kayo ay makikibaka, o kaya ay susuko sila ” (TMQ 48:16). 

Kung ilalagay natin ang ating sarili sa isang kabawig na kalagayan, bindi natin 
maiiwasang magtaka sa ating mararamdaman bilang mga bagong pasok sa Islam, kung tayo ay 
tawagang makipaglaban sa “isang bayang namibasa sa marabas na pakikilaban.” Katiyakang ang 
ganitong rebelasyong nakasisira ng loob ay maituturing na isang kakatwang paraan ng 



pagpapalakas-loob sa pagsunod, kung ito ay manggagaling sa isang tao. Gayunman, ang hula ay 
ginawa, at sa mga sumunod na taon kasunod ng pagkamatay ni Muhammad, hindi lamang 
nilabanan, kundi tinalo pa, ng mga Muslim ang mga kahariang Romano at Persiano, mga 
dakilang kapangyarihan sa daigdig “na namihasa sa marahas na pakikipaglaban.” 
Mapagbibintangan ba natin si Muhammad ng pagmanipula ng mga pangyayari upang matupad 
ang rebelasyong kanyang inihatid? Ng pagsalakay sa mga kahariang Persiano at Romano upang 
maging katuparan ang hula? 

Ah, hindi. Siya ay pumanaw bago natupad ang propesiya. At sa anu’t ano man, sino ang 
makakahulang ang alinmang grupo ay makakagapi alinman sa mga imperyong Romano o 
Persiano, o sa dalawa? 

Ang isa sa mga pinakanakawiwiling prediksyon sa Banal na Qur’an ay ang pagsumpa ng 
surah 111 kay Abu Lahab (isa sa mga amain ni Muhammad) at ng kanyang asawa sa impyemo. 
Ngayon, lubhang malinaw na walang sinumang makasasaksi ng pangwakas na kahihinatnan ng 
mag-asawang ito. Gayunman, itinuturo ng Islam na lahat ng mga Muslim ay magkakamit ng 
kaligtasan sa dakong huli. Bakit? Sapagkat itinuturo ng Islam na maaaring parusahan ng Allah 
ang di-nagsising mga mananampalataya sa kanilang mga kasalanan, ngunit sa bandang huli ay 
hahanguin ng Allah ang lahat ng mga Muslim sa mga parusa ng impyemo at ilagay sila sa paraiso 
bilang gantimpala sa kanilang pananampalataya. Ito ang pinaniniwalaan ng mga Muslim, at ito 
ang panulukang-bato ng kanilang mga paninindigan. 

Paano itong nauugnay sa prediksyon kay Abu Lahab at sa kanyang asawa bilang mga 
isinumpa para sa impyemo? Simple. Si Abu Lahab ay isa sa mga pinakatanyag na kaaway ni 
Muhammad. Ang kanyang galit ang nagtulak sa kanya upang salungatin ang halos bawat sabihin 
ni Muhammad, at kinaugalian niyang sundan si Muhammad sa paligid ng bayan para lamang sa 
layuning ito. Kaya’t bakit, nang ipahayag ang isang surah na nagpahiwatig na si Abu Lahab 
kailanman ay hindi magsisisi, hindi na lamang siya tumindig at magsabing, “Ako ay nagsisisi”? 
Yaman din lamang, na iyon ang kanyang kalikasan — anumang sabihin ni Muhammad, ay 
kanyang sinasalungat. Kahit pakunwari, ang tanging magagawa niya at ng kanyang asawa ay 
bigkasin ang shahada (pagpapatotoo sa pananampalataya), at magkunwaring maging Muslim. 



Kung nagawa lamang sana ng isa sa kanila ito, makalilikha sila ng isang salungatang sapat na 
makasira o makagiba sa relihiyon. Alinman sa ang hula ng Qur’an tungkol sa pagsumpa sa kanila 
ay mapatutunayang mali, o ang turo na ang lahat ng mga Muslim sa bandang huli ay 
mabibiyayaan ng paraiso ay masasalungat ng kanilang kombersyon.Alinman sa dalawa, sa 
ikasisiya ng mga nagmamasid, ang rebelasyon at\y mawawalan ng bisa. 

Kaya’t bakit walang sinuman sa kanilang gumawa nito? Bakit hindi isa man sa kanila ay 
nagkuwaring magbabalik-loob? 

Hindi dahil sa kakulangan ng panahong mapag-isipan iyon, iyan ang tiyak. 

Ang Surah 111, na nagtaglay ng pinag-uusapang prediksyon, ay ipinahayag noong 3-4 
BH (“bago mag-Hijra”), at si Abu Lahab ay namatay noong 2 AH.** Ang kanyang asawa ay 
namatay halos anim na taon pagkatapos.*® Kaya’t si Abu Lahab at ang kanyang asawa ay may 
lima at sampung taon, ayon sa pagkakasunud-sunod, upang magpahayag. Walang alinlangang 
may mga Muslim na nag-udyok sa kanilang gawin iyon, at mga kaibigang anti-Islam na nagsikap 
na magsulsol sa kanilang magkombersyon. Ngayon, tandaang sa batas ng pag-uugali ng mag- 
asawang ito ay kabilang ang pagsisinungaling, pagpapahirap at pagpaslang sa mga 
nanampalataya. Kaya’t bakit hindi nila iginuhit ang linya ng pagkukunwari? 

Ang mga Muslim ay naninindigang isang bagay lamang ang pumigil sa kanila — wala 
silang pahintulot. Ang Isang gumagawa ng mga batas sa buhay na ito, ang Isang nagpahiram sa 
sangkatauhan ng mga isip at katawan (at mag-uutos ng pagsauli ng mga ito), ang Isang 
makapagbubukas o makapagsasara ng mga isip, bibig, at puso ng Kanyang nilikha, ang Isang ito 
ang makagagawa ng pinakamatapang sa mga pahayag. Bakit? Sapagkat hindi lamang Niya alam 
ang hinaharap; ipinapasya Niya ang hinaharap. At kapag ipinasya Niya na may mga tanging 
salitang hindi mamumutawi sa mga labi ng mga tiyak na tao, bueno, sapat na iyon. 

Naninindigan ang mga Muslim na walang taong makagagawa ng mga pangakong katulad 
nito. Ang pangakong iyan ay magagawa lamang ng Isang nakaaalam na hindi Niya 

pahihintulutan ang Kanyang aklat na masalungat. 

Ang propesiya ay dalawang ulit na kahanga-hanga, hindi lamang sa katapangan ng pag- 
aangkin, kundi dahil sa ang halimbawa ay naulit. Isinusumpa ng Surah 74:11-26 ang isa pa sa 
mga kaaway ni Muhammad — sa pagkakataong ito ay si Al-Walid ibn Al-Mughirah.®° Si Al- 
Walid ay nagtatag ng isang kapulungan ng mga kaaway sa pagsisikap na mapagkaisa ang 
kanilang pagpintas sa Banal sa Qur’an. Ang kuwento ng salungatan sa pagitan ng kanyang 
pansariling pagkilala at pampublikong pagpapahayag ay buong gandang naghahalimbawa kung 
paanong ang makatwirang pag-iisip ay nadaraig ng kapalaluan. 

Ganito ang kuwento: Narinig ni Al-Walid si Muhammad na dumadalit (bumibigkas) ng 
Qur’an at tila naantig nito. Sinabi niyang ang pagbigkas ay hindi tula, mahika, o kahibangan, 
subalit maaaring salita ng Allah lamang. Nang ang balita tungkol dito ay nakarating kay Abu 
Jahl (isa pang tanyag na kaaway), binintangan niya si Al-Walid ng pagsisikap na 
makipagmabutihan sa propeta: isang bali-balitang kumakalat sa mga Quraysh. Si Al-Walid ay 
bumigay nang may pagmamalaki at tumugon, “Alam ng Quraysh na ako ang pinakamayaman sa 
kanila at di-nangangailangan ng anuman kay Muhammad.” Ani Abu Jahl, “Kung gayon, 
kailangang ipaalam mo ang iyong katayuan. Sabihin mo sa kanila ang iniisip mo tungkol kay 
Muhammad.” Sumagot si Al-Walid, “Ano ang dapat kong sabihin tungkol sa kanya? Saksi ko 
ang Allah na walang sinuman sa inyo ang high na nakaaalam ng poesiyang Arabik at ang mga 
antas nito kaysa akin, maging ang poesiya ng mga Jinn [mga espiritu]. Ang sinasabi niya 
[Muhammad] ay hindi nahahawig sa alinman diyan. Saksi ko ang Allah, ito ay isang magandang 
pananalita at winawasak nito ang nasa ibaba nito at hinihigitan ang nasa ibabaw nito. ” Ani Abu 
Jahl, “Hindi ito ikatutuwa ng mga tao. Umisip ka ng isang bagay na sasabihin.” Sinabi ni Al- 
Walid, “Hayaan mo akong mag-isip.” Nang siya ay magbalik upang makipagpulong sa mga 
pinuno ng Quraysh tungkol sa dapat nilang sabihin tungkol kay Muhammad, sinabi ng iba na si 
Muhammad ay isang salamangkero. At ang iba ay nagsabing siya ay baliw. Sinabi ni Al-Walid, 

“Alng lahat ng mga bagay na itong sinasabi ninyo ay alam kong hindi totoo, ngunit ang 
pinakamalapit sa mga sinasabing ito ay isa siyang salamangkero, sapagkat ang salamangka ay 
naghihiwalay sa anak mula sa kanyang ama, isang tao sa kanyang kapatid, isang asawa sa 
kanyang maybahay, o isang tao sa kanyang tribo.”®' 

Nagkataong ganito rin ang epekto ng rebelasyon, sapagkat si Jesucristo ay nakatalang 
nagturong, “Inaakala ba ninyong naparito ako upang magbigay ng kapayapaan sa lupa? Sinasabi 
ko sa inyo, hindi nga gayon, manapa’y pagkakahiwalay. Sapagkat mula ngayon, lima sa isang 
bahay ay magkakahiwalay: tatlo laban sa dalawa, at dalawa laban sa tatlo. Ang ama ay 
mahihiwalay laban sa kanyang anak na lalaki at ang anak na lalaki laban sa ama, ang ina laban sa 
anak na babae at ang anak na babae laban sa ina, ang biyenang babae laban sa kanyang manugang 
na babae at ang manugang na babae laban sa kanyang biyenang babae” (Luke 12:51-53). 

Subalit lilihis ako. Ang punto ay sumuko si Al-Walid sa kayabangan, at sa maikling 
panahon ay naipahayag ang sumusunod na mga talata: 


Iwanan mo Akong mag-isa (Allah), (na makitungo) sa Aking nilalang 
Nang (walang kasangkapan at) nag-iisa lamang! 

Na biniyayaan ko ng mga masaganang kayamanan 
At sa kanyang tabi ng mga anak na kalalakihan! 

Na ginawa kong (ang buhay ay maging) maayos at maginhawa! 

Datapwat siya ay sakim — upang (higit na) dagdagan Ko pa 

Subalit hindi kahit anuman! Sapagkat sa Aming mga Tanda ay naging matigas siya! 
At dadalawin Ko siya nang may mga kapahamakan mga sandali pa! 

Sapagkat nag-isip siya at nagbalak; 

At sa aba niya! Paano siyang nagbalak! 

Oo, sa aba niya: paano siyang nagbalak! 

At sa paligid siya ay tuminging palibot; 

Pagkatapos ay nangunut-noo siya at sumimangot; 

At siya ay naging palalong tumalikod; 

At anya: “Ito’y walang iba kung hindi salamangka, 

Hinango sa panahong luma; 

Ito’y walang iba kung hindi salita 
Ng isa lamang taong nilikha!” 

Malao’t madali at siya’y Aking itatapon 
Boon sa Impyemong-Apoy! 


Ang talatang ito ay ipinahayag sampung taon bago ang paksa ng mga talatang ito, si Al- 
Walid ibn Al-Mughirah, ay namatay.^^ Kaya’t minsan pa, ang katapangan ng prediksyon sa 
Qur’an ay humihingi ng paliwanag. Paanong nalaman ng awtor ng mga talatang ito na si Al- 
Walid ay hindi kailanman babalik sa una niyang impresyon at magbalik-loob— o kaya ay 
dadayain ito upang ihagis sa alanganin ang rebelasyon? At mangyayari bang ang isang huwad na 
propeta ay isasapanganib ang kanyang pag-angkin ng pagkapropeta sa isang mapanganib at 
walang saysay na prediksyon? 

Sa isa pa sa ganitong mga di-inaasahang prediksyon, kailangang bumalik tayo sa mga 
Romano at mga Persiano, at itanong kung ang isang huwad na propeta ay itataya ang kanyang 
reputasyon sa mga mahabang hagis na tulad ng mga ito: 

Ang Surah Ar-Rum (ang mga Romano), surah 30, ayah 2-A, ay ipinahayag sa panahon 
ng isang tagumpay na Persiano laban sa Roma, bago nakarating sa Makkah ang balita ng 
labanan. Ang mga talatang ito ay kumilala sa tagumpay ng Persia at humula ng isang pagbaligtad 
ng mga kapalaran sa loob ng tatlo hanggang siyam na taon. At iniuulat ng kasaysayan, 
ipinagdiwang ng Persia ang tagumpay laban sa Roma sa Antioquia noong 613 CE, at ang mga 
Bizantino ay natalo pagkatapos sa Damasco, itinaboy mula sa Armenia, at sinakop sa kanilang 
mahal na lunsod ng Jerusalem.®^ Sinakop ng mga Persiano ang Calcedon noong 617 CE at 
nilupig ang Ehipto noong 619.®"*’ Ang mga Persiano ay nasa paggulong at ang katayuan ay 
nagmukhang madilim para sa Imperyong Romano, patuloy hanggang inilunsad ni Heracleo ang 

kanyang makasaysayang kampanya noong 622-627 CE. Matagumpay na binayo ng mga Romano 


ang mga puwersang Persiano sa lupang Armeniano noong 622 CE, tatlong taon matapos iwala 
ang Ehipto, siyam na taon pagkatapos ng pagkatalo sa Antioqia at maipon ang ibang nasa itaas na 
mga pagkatalo sa loob ng tatlo hanggang siyam na taon.^^’’^ Ang Surah 30:2-4 ay nagsasaad: 


Natalo ang mga taga-Roma 

Sa pinakamalapit na lupa (Syria, Iraq, Jordan, at Palestina), 

At matapos matalo ay mananagumpay sila. 

Sa loob ng tatlo hanggang siyam na taon. Ang pagpapasya 

Sa bagay na ito, bago at matapos (ang mga bagay na ito) ay tanging nasa Allah. 

At sa Araw na iyan, magsisipagdiwang ang mga (Muslim na) Mananampalataya. 


Kahanga-hanga ang kasaysayan, sapagkat sa panahong ito, ang Imperyong Romano ay 
nasa paghina (inilalagay ng mga mananaysay ang Pagbagsak ng Imperyong Romnano sa 395-476 
CE). Dinambong ng mga Visigoth (Kanluraning Goth) ang Roma noong 410 CE, nilooban ito ng 
mga Vandal at Alani noong 455 CE, sinakop ni Attila ang Hun ang pook pagkaraan ng maikling 
panahon, at ang kahuli-hulihang emperador ng di-nahating Imperyong Romano ay inalisan ng 
kapangyarihan sa huling bahagi ng ikalimang dantaon. Kaya’t ang isang hula na ang isang 
nawawatak-watak na Imperyong Romano ay magwawagi laban sa mukhang superyor na hukbong 
Persiano sa unang bahagi ng ikapitong dantaon ay magiging padalus-dalos, kung ginawa ng isang 
tao. Kaya’t ito ay hinatulan ng mga taong tumanggi sa rebelasyon. Mga taong tulad ni Ubay ibn 
Khalaf. 

Ang kuwento ay isinasalaysay sa maraming ulat sa kasaysayang Arabiano. Nakita ng 
mga Arabe ang paglalaban sa pagitan ng Persia at Roma bilang isang paligsahan sa pagitan ng 
paganismo at ng relihiyong ipinahayag. Itinuring ng mga paganong Arabe ang mga Persianong 
sumasamaba sa apoy bilang mga kapatid sa paganismo, habang itinuring ng mga Muslim ang 

mga Romano, na mga Kristiyano sa panahong iyon, bilang mga tagasunod ng mga propeta at ng 
kawing ng rebelasyon, mga tagasamba ng iisang Diyos. Maraming Arabe ang naniwalang ang 
tagumpay sa larangan ay nangahulugan ng kalamangan ng diyos ng nagwagi. Kaya’t nang ang 
mga Persiano ay nagwagi laban sa Roma, ang mga Arabeng pagano ay nagsipagdiwang. 

Pagsunod dito, ang ayat (mga talata) sa itaas ay naipahayag, na nagpalakas sa puso ng mga 
nanampalataya. Nang malaman ng unang Califa sa hinaharap, si Abu Bakr As-Siddiq, ang 
rebelasyon, ipinusta niya sa isa sa mga paganong Arabe, si Ubay ibn Khalf, ang sandaang 
kamelyo na ang tagumpay ng Persia ay mababaligtad sa tatlo hanggang siyam na taon, ayon sa 
hula. Pagkaraan ng siyam na taon, kumita si Abu Bakr ng isang kawan ng mga kamelyo at ang 
ensiklopedya ng ebidensyang Islamiko ay kumita ng isa pang karagdagang tala. 

Ang pang-ibabaw sa cake ng ganitong hula ay ang huling linya, “At sa Araw na iyon, ang 
mga mananampalataya (mga Muslim) ay magsisipagdiwang.” Sa panahon ni Muhammad, ang 
balita ay inaabot ng mga linggo hanggang buwan upang makarating sa lupang Arabiano. Paano, 
kung gayon, mahuhulaan ng Qur’an na magsisipagdiwang ang mga Muslim sa mismong araw na 
matalo ang mga Persiano? Gayunman ay gayon ang ganap na pangyayari, sapagkat ang mga 
Persiano ay nagapi sa eksaktong araw mismo nang ang mga Muslim ay nagdiriwang ng kanilang 
sariling tagumpay laban sa mga di-nanampalataya sa labanan sa Badr. Isang di-inaasahang 
pagkakataon — o piano ng Diyos? 

Ngunit tama na muna ang tungkol sa Roma. 

Bumaling tayo sa surah 15, ayah 9, na nangangakong: 

“Walang alinlangan, ang Mensahe ay Aming (Allah) ibinaba; 

At titiyakin Naming pangangalagaan ito (laban sa pagsira)” (TMQ 15:9). 

Ang pangakong ito ay di-pangkaraniwan batay sa maraming antas, na ang una ay, 
hanggang ngayon, ito ay natupad — ang kasalukuyang Qur’an ay hindi nababago Simula sa 
orihinal na pagkapahayag. Ang hangganan ng himalang ito ay mapapansin kung ihahambing 

natin ang Qur’an sa mga kasulatan ng ibang mga relihiyon sa mundo, sapagkat, gaya ng tinalakay 
sa NaDiyos ’grasya, walang ibang aklat ng rebelasyon ang nananatili sa kadalisayan ng orihinal, 
kabilang ang mga Luma at Bagong Tipan. At samantalang ang rebelasyong inihatid sa 
pamamagitan ni Moises ay tila napreserba nang baha-bahagi, ang ebanghelyo ni Jesus ay 
nawawala na sa kawalang-hanggan. 

Ang isa pang punto ay magiging kapwa kahangalan at di-kailangan ang hula sa itaas (na 
pangangalagaan ng Allah ang Qur’an laban sa pagsira) kung si Muhammad ay naging isang 
impostor. Wala siyang mapapakinabang sa gayong masaklaw na propesiya, at mawawalan ng 
lahat-lahat kung ang isa man lamang na titik ng rebelasyon ay maligaw o makalimutan. At 
mayroong mahigit na 300,000 titik na nakataya. 

Isa pang kapansin-pansing kakatwang propesiya ay matatagpuan sa surah 5, ayah 82: 

Pinakamalakas sa mga tao bilang kaaway ng mga Mananampalataya, 

Ang mga Judio at mga Pagano ay iyong makikita; 

Ang pinakamalapit sa mga iyon sa pagmamahal sa mga Mananampalataya 
Ay makikita mo ang mga nagsasabing, “Kami ay mga Nasara 
(Mga Nazareno, o mga Kristiyano]”: sapagkat kabilang sa kanila 
Ay mga lalaking matapat sa pag-aaral at mga lalaking itinakwil na 
Ang makamundong buhay, at hindi mga palalo sila. 

Kung tatanggapin sa kabuuan, ang pagiging kakaiba ng hulang ito ay hindi lamang ang 
katotohanang ang 1,400 taon ng kasaysayan ay nagpatunay na ito ay totoo, kundi bagkus si 
Muhammad ay nagsagawa ng maraming kasunduan sa pakikipagtulungan sa iba’t ibang tribong 
Judio. Bunga nito, ang ayah (talatang) ito ay isa lamang sa maraming nasa panganib na 
mapabulaanan sa panahon ng buhay ni Muhammad. Ngunit hindi gayon ang pangyayari. Sa 
kabila ng makatwirang pag-asam sa mga Judio upang kumampi sa paparaming 
makapangyarihang mga Muslim, ang iba’t ibang tribong Judio ay nagsilabag halos sa bawat 
kasunduang kanilang ginawa — isang kalakarang napanatili hanggang sa kasalukuyan ng 
mahabang rekord ng Zionistang Israel sa mga paglabag ng kasunduan sa UN (Mga Nagkakaisang 
Bansa) at sa kapayapaan sa Palestina. 



Isang ipagtataka kung gayon, na itiniwalag ni Muhammad ang kanyang mga personal na 
tanod. Namumuhay sa piling ng pagkamuhi at kataksilan, nalampasan ng Propeta ang patung- 
patong na mga pagtatangka sa kanyang buhay. Sa magkakahiwalay na okasyon ay binugbog siya 
nang matindi, sinakal sa sarili niyang balabal, at binato hanggang matigib ng dugo ang kanyang 
mga sapatos. Isang tribo ang nagtangkang daganan siya ng isang malaking bato; nilason ng isa pa 
ang kanyang pagkain. Iba’t ibang kaaway ang gumamit ng mga espada upang siya ay patayin, at 
hindi lamang basta sa labanan. Makalawang ulit na binunot ng mga Bedouin ang sariling espada 
ni Muhammad (minsan nang siya ay natutulog sa desyerto at minsan habang nakaupo sa tabi ng 
isang balon), sa pagtatangkang patayin siya sa isang walang kalaban-labang kalagayan. Ang 
dalawang Bedouin ay kapwa nagbaba ng espada, sapagkat natagpuan nila ang kanilang mga 
sariling walang lakas na hawakan iyon. Sa isang gabi ng kanyang paglikas sa Medina, bawat tribo 
sa Makkah ay nagpadala ng isang kinatawan para patayin si Muhammad ayon sa isang 
kasunduang paghati-hatian ang gawain, upang matakasan ang sisihan. Patuloy ang listahan. 

Kung kaya’t, sa hindi kawalang-katwiran, naglagay si Muhammad ng mga tanod habang siya ay 
natutulog. Datapwat nang ipahayag ang sumusunod na talata, itiniwalag niya ang mga ito: 

O Sugo: Ipahayag mo ang (Mensaheng) ibinaba sa iyo mula sa iyong Panginoon. 

Kundi mo gagawin, hindi mo matutupad at maipapahayag ang Kanyang Misyon. 

At laban sa mga taong may masamang hangad, ikaw ay ipagtatanggol 

Ng Allah sapagkat di-ginagabayan ng Allah yaong sa pananampalataya ay tumututol. 
(TMQ 5:67). 

Narinig ni Muhammad ang pangako ng makadiyos na proteksyon ng Allah, at daglian 
niyang ipinahayag sa kanyang mga tagabantay, “Oh bayan, iwan ninyo ako sapagkat ako ay 
ipinagtatanggol ng Allah ang Kataas-taasan.” 

At gayon ang nangyari. 

Kasunod ng pagtanggal sa kanyang mga tanod, nagpatuloy ang mga pagtatangka sa 
buhay ng Propeta, ngunit kahit papaano ay laging nabigo. Sa wakas, lumisan ang kaluluwa ni 

Muhammad sa loob ng mga dinding ng kanyang sariling tahanan, na ang kanyang ulo ay 
nakakandong sa mga bisig ng kanyang maybahay, si A’ishah, matapos maghirap sa isang maikli 
ngunit nakamatay na karamdaman. Ang punto ng kuwento? Sa isang panahon at pook at sa ilalim 
ng katayuang ang isang tao ay maaaring makatwirang madamang ang buong mundo ay nais 
siyang tapusin, tinanggal ni Muhammad ang kanyang mga tanod sa bisa ng pangako ng 
rebelasyon, at natupad ang pangakong iyon. 

Ang pagiging kakatwa ng pangyayari ay may isang di-matatanggihang bilog ng 
katotohanan. Ang mga huwad na propeta ay tunay na naliligalig. Habang tumataas ang bilang ng 
mga pagtatangka sa kanilang mga buhay, dinaragdagan nila ang kanilang bantay at nagiging 
mapag-isa. Para paalisin ang kanilang mga tanod sa isang panahon ng digmaan — at may isang 
kasaysayan ng maramihang tangkang asasinasyon — ay sumasalungat sa makamundong 
katwiran. Kung ang Qur’an ay dumating sa isipan ng isang nagdudunung-dunungan, maaasahan 
natin ang ganap na kabaligtaran. Maaasahan natin ang “propeta” na ihatid ang huwad na 
rebelasyong nag-uudyok sa mga naniniwala sa kanya na ipagtanggol siya sa kanyang mga 
kaaway. Ngunit hindi gayon ang nangyari kay Muhammad, minsan pang humahamon sa 
sangkatauhan na isaalang-alang ang makadiyos na pinagmulan ng Qur’an. Bukod dito, sino ang 
may kapangyarihang tuparin ang gayong mga pangahas na pangako ng habambuhay na 
proteksyon? Walang isa mang alinlangan, hindi ito isang tao. 

Ang huling entrada sa kabanatang ito ay nasasangkot sa isang pamilyar na kuwento sa 
Lumang Tipan. Ang Faraon ay isang malupit na pinunong nang-api ng isang bansa, pumatay nang 
ayon sa kapritso, at pumuksa ng mga anak ng mga Judio, sa takot sa pagdami ng kanilang lahi. 
Habang ang mga kawal ng Faraon ay namumuksa ng mga sanggol sa kanayunan, si Moses ay 
tangay ng agos sa isang basket na panregalo sa pampang ng ilog sa palasyo ng Faraon. Kaya’t 
habang hinahakot ang malalaking bato mula sa mga pinigang alipin at itinambak ayon sa 
makaharing utos, si Moses ay lumaki upang gimbalin ang mundo ng kanyang takot sa Diyos at 
kabanalan. 

Pagkatapos ng dalawang mainitang pag-uusap sa hukuman, kaunting makadiyos na 
tandang ipinagwalang-bahala, at maraming epidemya at peste, dinala ni Moses ang kanyang 



bayan sa isang paglakad sa kalikasan ayon sa isang makadiyos na utos. Ang punto ay, paano 
mang isalaysay ang kuwento, alam ng bawat isa kung paano ito nagwakas: ang nakakaawang 
langoy-aso ng Faraon ay hindi nakatagal sa nagngangalit na agos ng dalawang pader ng tubig na 
ipinapalakpak ang walang-patawad na mga kamay sa kanyang bibig na may masamang utos. 

Ang kuwentong ito ay gayong katanyag, sa katunayan, hindi maisasaisip na hindi ito 
alam ni Muhammad. Gayunman, ang karaniwang impresyon ay nalibing ang Faraon sa ilalim ng 
dalawang milyong tonelada ng tubig-dagat, kung saan natulog siya at ang kanyang mga tauhan sa 
piling ng mga isda — hanggang sa nagising ang mga isda at kinain sila, ibig sabihin. Flindi 
karaniwang tinatanggap na ang katawan ng Faraon ay napreserba. At gayunman, ito lamang ang 
itinatala ng Qur’an: ang pangako ng Allah na panatilihin ang katawan ng Faraon pagkatapos 
niyang mamatay: 

Sa araw na ito ay ililigtas Namin ang katawan mo 

Upang maging isang tanda sa mga susunod sa iyo! 

Subalit tunay, marami sa sangkatauhan 

Ay di-pansin ang Aming mga palatandaan! (TMQ 10:92) 

Noon lamang 1898 CE natuklasan sa Thebes sa. King’s Valley (LambakngHari) ang 
embalsamadong katawan (mummy) ni Memeptah, kahalili ni Rameses II — at ang 
pinakamalamang na kandidato sa titulong “Faraon ng Exodo,” ayon sa kasaysayang biblikal at 
ebidensyang arkiyolohikal. 

Ang katawan ay nakatanghal, kasama ng iba pang mga maharlikang embalsamado, sa 
Museo ng Cairo. Kaya’t 1,200 taon pagkatapos ng rebelasyon, ang pangako sa Qur’an sa 
pagpreserba ng katawan ng Faraon bilang tanda sa mga henerasyon sa hinaharap ay lumilitaw na 
natupad. Subalit paanong mahuhulaan ni Muhammad ang gayong tuklas, at bakit siya 
magbibigay ng gayong kanipis na pag-aakala para sa isang wari’y napakaliit na halagang detalye? 

Maliban, ibig sabihin, kung ang mga salita ay hindi sa kanya. 


Bucaille, Maurice, p. 239. 



8: Ebidensya #6 — Rebelasyon ng mga Di-Alam 
(Yaong Labas sa Karanasan ng Propeta) 

Walang sinumang lumalapit sa pagiging perpekto 
maliban sa pamamagitan ng sekreto, 
na hindi nila nalalaman ito. 

—William Hazlitt, Sketches and Essays, “On Taste” 

Marahil ang isang mas mabuting pamagat ng kabanatang ito ay “Ebidensyang 
Siyentipiko.” Datapwat ang gayong titulo ay maaaring magpakahulugan sa mambabasa ng 
lubhang kakatwa, sapagkat karamihan sa mga Kanluranin ay nagtuturing sa siyensya (agham) at 
relihiyon bilang hiwalay sa isa’t isa. Ang halimbawa ni Giordano Bruno (hinatulan ng erehiya at 
sinunog sa tulos nang taong 1600 CE) at Galileo (na nakatakas sa parusa noong 1633 sa 
pamamagitan lamang ng pagbawi ng isang pahayag) ay lubhang tanyag. Ang dalawa ay kapwa 
inusig dahil sa pagsuporta sa “erehiya (labag sa simbahan),” subalit tumpak na teoriyang 
Copemico ng heliocentrismo (ang teoriya ng araw sa pagiging sentro ng sistemang solar), 
kasalungat ng opisyal at ipinahintulot, bagamat hindi tumpak, na teoriyang Ptolemaico (ang 
planetang Daigdig bilang sentro). Ang salungatang ito ay nagbigay-daan sa pananaw na 
Kanluranin na ang siyensya at ang relihiyon ay mga magkasambahay na di-magkasundo. 

Sa katunayan, kung isasaalang-alang na maraming turo ng simbahan ang salungat sa mga 
kilala ngayong malinaw na katotohanan, ang isang mas kakatwang pares kaysa agham at 
relihiyon ay mahirap na guni-gunihin. Ang mga tinig niyaong mga kumalaban sa gayong mga 
turo ng simbahan, na pinatahimik ng mga pagsunog na lumamon sa kanilang mortal na mga 
katawan, ay maaasahang sumang-ayon. 

Ang mga pagkatakot na pinalaganap ng isang walang-pakundangan, malupit, at higit sa 
lahat, maling simbahan ay nagtagumpay sa pagsumpa na sapat na unti-uting makapupuwersa sa 
paghihiwalay ng simbahan, siyensya at pamahalaan (bansa). Madugo ang proseso, na waring 
karaniwan sa alinmang pangyayaring ang doktrina at mga paniniwala ng simbahan ay bumangga 



laban sa isang salungat na katotohanan, at ang resulta ay di-masukat na pagdurusa. Ito ay nag- 
iwan sa kasalukuyang henerasyon ng isang tradisyong kung saan ang relihiyon at siyensya ay 
nananatiling kimi upang makialam sa mga kapakanan ng bawat isa. Para sa marami, walang ibang 
sistema ang maaaring isipin. 

Sa kabilang dako, ang paghihiwalay ng simbahan at siyensya ay walang puwang sa 
Islam. Ang rebelasyong Islamiko ay malawak, at nakakaapekto sa nakararaming bahagi ng buhay 
ng tao. Ang Islam ay hindi lamang nagbibigay-kahulugan sa mga doktrina ng pananampalataya at 
mga tadhana ng pagsamba, kundi gayundin sa kalooban ng Maylikha tungkol sa pulitika, 
personal na asal, balangkas ng pamilya at lipunan, mga tuntuning pangkabuhayan, batas na 
pampamayanan at kriminal, at marami pang ibang pangangailangan sa buhay ng tao. 

Ang agham at kalikasan ay binubuhay ng isang rebelasyong nag-uudyok ng pagsisiyasat 
habang nagtatakwil sa pagiging sarado ng isip. Maramihang talata sa Banal na Qur’an ang nag- 
aatas sa mga tao upang mag-isip para sa kanilang mga sarili at sumpain yaong mga lumalabag sa 
pangangatwirang kaloob ng Diyos. Kabilang sa mga bagay na ipinagbabawal ng Allah ay “mga 
kasalanan at paglabag laban sa katotohanan at katwiran . ..” (TMQ 7:33) 

Nasaksihan ng daigdig ng Muslim ang isang pagsabog ng kaalaman kasunod ng panahon 
ni Muhammad, sa isang di-maliit na bahagi sapagkat ang mga pangangailangan ng relihiyon ay 
nagbigay-sigla sa ilang mga hanay ng pagsisiyasat. Ang isang relihiyong nagtatagubilin ng 
pagdarasal sa loob ng mga itinakdang bilang sa maghapon at pag-aayuno sa isang tiyak na buwan 
ay mangyari pang likas na makapagpasigla sa pagsulong sa pagtatakda ng oras at pagtuos sa 
kalendaryo. Kahawig nito, ang isang relihiyong nag-aatas ng pagbabayad ng iba’t ibang bahagdan 
(porsyento) ng kayamanan ayon sa uri (halimbawa, produkto sa pagtatanim laban sa ginto) bilang 
isang kaloob sa maralita ay maaasahang maghatid sa mga pagsulong sa mga paraan ng pagtantya 
at pagkalkula (alalaong-baga, mga timbang at sukat, at matematika). 

Ang mga pinagmulan ng bilangang Arabiko (kasama ang rebolusyonaryong 
matematikang numeral na sero), ay nalahok sa matematikang Europeo nang ika-12 dantaon. 
Hinalinhan ng sistemang Arabik ang masuliranin at walang serong bilangang Romano at ang 
matrabahong paraan ng pagsulat ng mga numero nang nakatitik. Ito, gayundin ang pag-unlad ng 



algorithm at algebra, ay matutunton lahat sa mga Muslim. 


Ang relihiyong Islamiko ay nagbawal ng sining na naglalarawan, kaya’t ang mga Muslim 
na alagad ng sining ay nag-ukol ng kanilang mga kahusayan sa mga sining na arabeskong (anyo’t 
hugis na) batay sa heyometriya, na pagkakantero (masonry), pagkalupkop (inlay), paghabi 
(weaving), at pagkakarpintero. Maging ito ay dahilan o resulta, ang mga larangan ng 
heyometriya at trigonometriya ay umani ng mga mahahalagang ambag mula sa mga Muslim. 
Binuo ang mga tabulasyon ng sine at cosine, ipinaliwanag ang mga tuusang kubiko, tiniyak ang 
mga ugat ng tuusang kuwadratiko, pinalawak ang trigonometriyang pangkabilugan, analitikal at 
pangkapatagan, at isinulong ang heyometriya. 

Ang mga Muslim ay inatasang palaganapin ang salita ng rebelasyon, kung kaya’t isang 
bagong uri ng mga manlalakbay at negosyante ang isinilang. Bukod dito, ang kautusang ibaling 
ang pagdarasal sa direksyon ng Kaba (ang tahanang itinayo ni Abraham) sa Makkah ay nagbigay 
ng pangangailangan sa pagkilala ng tumpak na direksyon; bunga nito, isang pangangailangan sa 
mga pagpapabuti sa pandaragat at pagmamapa ay lumitaw. Ang magnetikong kompas, tabulasyon 
ng mga guhit ng latitude at longitude (pahalang at pababang guhit sa mapa ng daigdig), pagbuo 
ng mga mapa ng mga bituin at ng astrolabe (isang instrumentong pandagat ng gitnang 
kapanahunan) ay sumipot. Ang mga obsebatoryo ay natayo sa paglaganap ng astronomiya bilang 
isang siyensya, at nalikha ang mga mapang pangmundo na nanatiling di-mapantayan sa loob ng 
mga dantaon. 

Kalakip ang pagbibigay-diin sa pag-aaral at pagtuturo, ang papel ay naging isang 
panindang napakahalaga. Ang mga titik na Kufic, ang pundasyon ng makabagong alpabetong 
Arabik, ay naimbento sa mga pampang ng Euphrates. Bagamat ang papel ay unang naimbento ng 
mga Intsik, na ginamit ang bahay ng uod ng paruparo, ginamit at pinakinis ng mga Muslim ang 
paglikha sa pamamagitan ng paggamit ng bulak, kahoy, at basahan bilang karagdagan sa seda. 

Mga kahawig na pagsulong ang ginawa sa mga larangan ng metalurhiya, ng pisikang 
mekanikal, optikal at teoretikal, ng kimikang organiko at inorganiko, ng medisina, heyograpiya, 
agrikultura, at iba pang mga sangay ng karunungan. Sa mga pag-unlad sa teknolohiya ay kabilang 



ang mga instmmentong gaya ng timbangan, ehe {axle), pingga (lever) , kalo (pulley), molinong 
panghangin (windmill), gulong pantubig (waterwheel), may-ngiping gulong, at mga prosesong 
gaya ng kalsinasyon (isang paraan ng paghango ng mga metal mula sa batong mineral), 
reduksyon, distilasyon, at kristalisasyon. Ang mga teoriya ng grabitasyon at ng elastisidad ng 
hangin ay isinulong. Itinayo ang mga ospital, at malalaking pagsulong ang ginawa sa larangan ng 
medisina, kabilang ang pag-unlad ng mga bagong gamot at paraan ng pagtistis. Ang pagtistis na 
caesarean (sa pagsisilang) ay orihinal na binuo ng isang Muslim. 

Ayon kay Jared Diamond, “Noong Edad Media (Gitnang Panahon) ang agos ng 
teknolohiya ay karamihang mula sa Islam tungo sa Europa, sa halip ng mula sa Europa tungo sa 
Islam na kagaya sa kasalukuyan. Noon lamang bandang A.D. 1500 nangyaring ang balanse ng 
direksyon ay nagsimulang mabaligtad..”*°^ 

Ang lawak at kahalagahan ng gayong mga pagsulong ay pinakakilala sa mga iskolar sa 
kani-kanyang larangan, subalit ang isang maikli at madaling basahing sulatin na may pamagat na 
Islam and Science (Islam at Siyensya)^^^ ay isang mabuting panimula para sa mga nagnanais 
magsaliksik nang mas malawak. 

Bago mabigyan ng maling pang-unawa ng mambabasa, walang pagtatangkang ginagawa 
sa librong ito upang bigyang-bisa ang Banal na Qur’an batay sa gayong mga bunga ng 
rebelasyon. Sa halip, ang simpleng pagmamasid ay iniaalay na ang paghihiwalay ng simbahan at 
siyensya kailanman ay hindi naging sangkap ng relihiyong Islamiko. Sa katunayan, noong 
panahong una sa Renaissance (Muling Pagsilang), ang mga Muslim ay nasa harapang 
teknolohikal ng kabihasnan. Gaya ng isinasaad ni Victor Robinson sa kanyang aklat, The Story of 
Medicine (AngKuwento ng Medisina), ang Europa ay pinadilim sa takip-silim, ang Cordova [ang 
punong-lunsod ng Espanyang Moro] ay nagningning sa mga ilawang pampubliko; ang Europa ay 
marumi, ang Cordova ay gumawa ng sanlibong paliguang pangmadla; ang Europa ay nabalutan 
ng peste, ang Cordova ay nagpalit ng mga damit-panloob nito araw-araw; ang Europa ay nahiga 

sa putikan, ang mga lansangan ng Cordova ay sementado; ang mga palasyo ng Europa ay may 
tsimneya (pausukan) sa kisame, ang mga arabesko (sining ng mga anyo’t guhit) ng Cordova ay 
napakaganda; ang maharlika ng Europa ay di-makalagda, ang mga anak ng Cordova ay 
nagsitungo sa paaralan; ang mga monghe (pari) ng Europa ay di-makabasa ng serbisyo ng binyag, 
ang mga guro ng Cordova ay lumikha ng isang aklatang kasinlawak ng sa Alejandria.'*’"' 

Bagamat si H.G. Wells ay pangunahing inaalaalang higit sa lahat bilang may-akda ng 
The Time Machine at ng ibang mga sulatin sa siyensyang katha-katha, ang kanyang mga obra 
tungkol sa kasaysayan ay pinakamabili taun-taon. Mula sa kanyang sulating pinakatampok, The 
Outline of History (Ang Balangkas ng Kasaysayan), ganito ang sinasabi ni Wells tungkol sa 
buhay-katalinuhan ng Islam: 


Mula sa isang bagong anggulong may sariwang lakas, ito [ang kaisipang Arabe] 
ay bumuo ng isang sistematikong pag-unlad ng kaalamang positibo, na sinimulan at 
binitiwan ng mga Griyego. Kung ang Griyego ang ama, ang Arabe ang ama-amahan ng 
paraang siyentipiko ng pakikitungo sa katotohanan, na ang ibig sabihin, sa pamamagitan 
ng ganap na katapatan, ang pinakamataas na kapayakan ng pahayag at paliwanag, 
eksaktong tala at malawak na kritisismo. Sa pamamagitan ng mga Arabik at hindi sa 
landas ng Latin natanggap ng makabagong mundo ang bandog na iyon ng liwanag at 
kapangyarihan .... At isang dantaon o higit pang una sa Kanluran, tumubo ang isang 
serye ng mga dakilang unibersidad sa daigdig na Muslim sa maraming mga sentro, sa 
Basra, sa Kufa, sa Baghdad at Cairo, at sa Cordova, na mula sa Simula ay mga paaralang 
relihiyosong umaasa sa mga moske. Ang liwanag ng mga pamantasang ito ay 
nagningning nang lagpas sa daigdig na Muslim at humakot ng mga estudyante mula sa 
silangan at kanluran. Sa Cordova, sa katunayan, ay may maraming estudyanteng 
Kristiyano, at ang impluwensya ng pilosopyang Arabe na dumating sa pamamagitan ng 
Espanya sa mga unibersidad ng Paris, Oxford, at sa Hilagang Itlaya at sa kaisipang 
Kanlurang Europa sa kabuuan, ay tunay na lubhang kapansin-pansin. 

Makabuluhang tingnang muli ang sanaysay noong 1954 ni James A. Michener, “Islam: 


Robinson, Victor, M.D. 1943. The Story of Medicine. New York: The New Home Library, p. 164. 

Misunderstood Religion (Islam: Di-Maunawaang Relihiyon),” upang pagnilayan ang banggit na 


ito: 


Maraming mga Kanluranin, na namihasa sa kanilang mga aklat-kasaysayan na 
maniwalang ang mga Muslim ay mga barbarong walang pananampalataya, ay 
nahihirapang unawain kung gaano kalalim naimpluwensyahan ang ating buhay na 
intelektwal ng mga iskolar na Muslim sa larangan ng siyensya, medisina, matematika, 
heyograpiya at pilosopiya. Ang mga Krusadero, na nanlupig sa Banal na Lupain upang 
digmain ang mga Muslim ay nagbalik sa Europa na may mga bagong ideya ng pag-ibig, 
poesiya, pagkamaginoo, pakikidigma at pamahalaan. Ang ating konsepto ng kung ano 
maging dapat ang isang pamantasan ay malalim na napagbago ng mga iskolar na Muslim, 
na ginawang ganap ang pagsulat ng kasaysayan at naghatid sa Europa ng malaking 
kaalamang Griyego.'*’'’ 

At mula sa panulat ng iskolar na Aleman na si Hartwig Hirschfeld, bantog na eksperto sa 
mga kulturang Arabik at Judio: 


Hindi tayo dapat magtakang matuklasan na ang Qoran ay kinikilalang 
pinagmulan ng mga siyensya. Bawat paksang nauugnay sa kalangitan o kalupaan, buhay 
ng tao, komersyo at maraming kalakal ay paminsan-minsang natatalakay, at ito ang 
nagbigay-daan sa produksyon ng maraming kasulatan (isa-isang paksa) na bumuo ng mga 
komentaryo sa mga bahagi ng banal na aklat. Sa ganitong paraan, ang Qoran ay may 
pananagutan sa mga dakilang talakayan, at di-tuwirang gating doon ang kahanga- 
hangang paglago ng lahat ng mga sangay ng siyensya sa mundong Muslim. 

Ang talaan ng mga pag-endorso ay mahaba, subalit isang huling banggit nina Thatcher at 
Schill ang karapat-dapat na makabilang. Ito ay labis na pinahalagahan ni H. G. Wells kung kaya’t 
binanggit niya ito sa kanyang pinakamabiling A General History of Europe (Isang Kasaysayang 
Pangkalahatan ng Europa): 

Ang pinagmulan ng tinatawag na bilangang Arabik ay malabo. Sa ilalim ni Teodorico 
Magno, gumamit si Boethius ng ilang mga tandang sa ilang bahagi ay katulad na katulad ng 

siyam na numerong ginagamit natin ngayon. Ang isa sa mga mag-aaral ni Gerbert ay gumamit 
din ng mga tandang higit pa ring kahawig ng sa atin, ngunit ang sero ay hindi kilala hanggang sa 
ika-12 dantaon, nang ito ay maimbento ng isang matematikong Arabe, na ang pangalan ay 
Muhammad-ibn-Musa, na siya ring kauna-unahang gumamit ng palatalaang desimal (sampu- 
sampu), at siyang nagbigay sa mga numero (digit) ng halaga sa kinalalagyan. Sa heyometriya, 
hindi gaanong nagdagdag ang mga Arabe kay Euclid, subalit ang algebra ay halos buo nilang 
likha; ngunit nagbuo rin sila ng spherical trigonometry, inimbento ang sine, tangent, at 
cotangent. Sa pisika, inimbento nila ang pendulo ng orasan, at nagbuo ng mga gawaing optiko. 
Pinaunlad nila ang siyensya ng astronomiya. Nagtayo sila ng maraming obserbatoryo, at gumawa 
ng maraming instrumentong astronomikal na ginagamit pa hanggang ngayon. Kinalkula nila ang 
anggulo ng ekliptika at ang pagsasalitan ng mga equinox (pagkakasinghaba ng araw at gabi). Ang 
kanilang kaalaman sa astronomiya ay walang alinlangang napakalaki. 

Sa medisina ay gumawa sila ng mga dakilang pagsulong sa gawa ng mga Griyego. Pinag- 
aralan nila ang pisiyolohiya at kalinisan, at ang kanilang materia medica (gamit sa medisina) ay 
halos katulad ng sa atin ngayon. Maraming ibang mga paraan ng paggamot ang kasalukuyan pang 
ginagamit natin. Ang kanilang mga siruhano (tagatistis) ay nakaunawa ng paggamit ng anastesia, 
at nagsagawa ng ilan sa mga pinakamabibigat na pagtistis na nakikilala. Sa panahong 
ipinagbawal ng simbahan ang paggagamot sa Europa, na umasang ang mga pagpapagaling ay 
dapat isagawa ng mga ritwal sa relihiyon ng kaparian (kleriko), ang mga Arabe ay mayroong 
tunay na siyensya ng medisina. Sa kimika, gumawa sila ng isang mabuting Simula. Nakatuklas 
sila ng maraming bagong sangkap, gaya ng alkohol, lihiya (potash), nitrat (panlahok na alat) sa 
pilak, pantunaw ng metal, at asidong nitriko at sulpuriko. . . . Sa pabrikasyon, hinigitan nila ang 
mundo sa samut-saring ganda ng disenyo at perpektong paggawa sa tulong ng kamay. Nagtrabaho 
sila sa lahat ng mga metal —ginto, pilak, tumbaga (copper), tingga (bronze), bakal, at yero 
(steel). Sa mga telang hinabi, sila ay hindi nahigitan kailanman. Gumawa sila ng kristal at luwad 
(pottery) ng pinakamataas na uri. Alam nila ang mga sekreto ng pagtitina (dyeing o pagkukulayj, 
at gumawa sila ng papel. Marami silang proseso ng paglilinis ng katad, at ang kanilang gawa ay 
bantog sa buong Europa. Gumawa sila ng mga tintura, pabango, at sirup. Gumawa sila ng asukal 



mula sa tubo, at nagpatubo ng maraming uri ng gagawing alak. Nagsakahan sila sa 

pamamaraang siyentipiko, at nagkaroon ng mga mabubuting sistema ng patubig. Alam nila ang 
halaga ng mga abono (pataba), at iniangkop ang kanilang mga pananim sa uri ng lupa. 
Nangibabaw sila sa paghahardin, na nakaaalam ng paghugpong (grafting) ng punongkahoy at ng 
pagpapatubo ng mga bagong uri ng prutas at bulaklak. Ipinakilala nila sa kanluran ang maraming 
punongkahoy at halaman mula sa silangan, at sumulat ng mga artikulong siyentipiko sa 
pagsasaka. 

Isang bagay sa paksang ito ang dapat bigyang-diin dito dahil sa kahalagahan nito sa 
buhay-karunungan ng sangkatauhan, ang paggawa ng papel. Sa wari ay natutuhan ito ng mga 
Arabe sa mga Intsik sa pamamagitan ng Gitnang Asia. Natanggap ito ng mga Europeo mula sa 
mga Arabe. Hanggang sa panahong iyon, ang mga aklat ay isinulat sa mga katad o papyrus 
(pinagmulan ng papel), at pagkatapos ng pananakop ng mga Arabe sa Ehipto, ang Europa ay 
naputulan ng sustento ng papyrus. Hanggang sa maging laganap ang papel, ang sining ng 
paglilimbag ay may maliit na gamit, at ang mga peryodiko at pagtuturo sa madia sa pamamagitan 
ng mga libro ay imposible. Ito marahil ang isang higit na mahalagang dahilan sa maihahambing 
na pagiging atrasado ng Europa nang panahon ng kadiliman kaysa makakayang aminin ng mga 
mananaysay. . 

Ang ebidensyang itinuturing ng mga Muslim na sumusuporta sa makadiyos na 
pinagmulan ng Banal na Qur’an ay kinasasangkutan ng maraming talatang nagkokomentaryo sa 
kalikasan ng sangkatauhan at ng sanlibutang ating tinitirhan. Marami sa mga talatang ito ay 
umiral bilang hiwagang di-mapatotohanan sa halos 1,400 taon, upang mapatunayan lamang sa 
liwanag ng makabagong kaalaman. 


io8(EN) may-akda (Thatcher at Schwill, gaya ng pagbanggit ni H. G. Wells) ay dapat pagpaumanhinan 

sa anumang bintang ng di-katumpakan sa bagay na ito. Ang katotohanan sa bagay na ito, mula sa panahaon 
ng rebelasyon hanggang ngayon, ay laging may mga Muslim na kusang nagpumilit sa mga ipinagbabawal. 
Karamihan ay kumilos bilang mga indibidwal, subalit ang mga lihis na gawain ay lumaki upang sakmalin 
ang buong mga lipunan nang higit na madalas kaysa kayang tanggapin ng karamihan sa mga Muslim. Ang 
karaniwang halimbawa ng mga Muslim na may-ari / nagpapatakbo ng mga negosyong batay sa negosyong 
alak na gaya ng mga tindahang sari-sari, restawran, at mga di-lisensyado ay naglalarawan na ang gawaing 
ipokrito ay umiiral hanggang ngayon — lantaran sa mga lupaing di-Muslim, at pailalim sa mga ilang bansa 
kung saan ang batas na Islamiko ay ipinatutupad. 

Paano itong naiiba sa mga prediksyon sa bibliya? 

Bueno, bilang pasimula, kailangan nating itanong kung bakit inilalarawan ng Bibliya ang 
Diyos sa pagkakapagkaloob ng liwanag sa Kanyang nilikha tatlong araw bago Niya nilikha ang 
mga bituin (ihambing ang Genesis 1:3-5 sa Genesis 1:14-19). Ang mga posibilidad na sakop ng 
kapasyahang Makadiyos ay di-abot ng kaisipang pantao, subalit ang isang batayang patakarang 
siyentipiko tungkol sa kalikasan ng liwanag ay ang pagkakaroon ng kaunting pananagutan ng 
isang pinagmumulan ng photon (sukat ng silahis ng liwanag) bago magkaroon ng liwanag. 
Kahawig nito, makatarungang itanong natin kung paanong ang isang gabi at umaga ay naganap 
(Genesis 1:3-5) dalawang araw bago nilikha ang Daigdig (Genesis 1:9-13) at tatlong araw bago 
nilikha ang araw (Genesis 1:14-19), sapagkat kung walang guhit-tagpuan (horizon) na sisikatan 
at lulubugan ng araw, at walang araw sa unang banda, paano eksaktong magkakaroon ng isang 
gabi at isang umaga? 

Mayroon pa. Inilalarawan ng Bibliya ang mga ibon bilang nilikha sa ikalimang araw 
(Genesis 1:20-23), isang araw bago nilikha ang mga malalaking hayop ng Daigdig (Genesis 
1:24-25), samantalang ang talaan ng mga kalansay ay nagpapahiwatig ng kabaligtaran. Ang mga 
talaang-lahi sa Bibliya ay ang batayan ng kalendaryong Judio, na nagpapahiwatig na ang mundo 
ay 5,768 taong gulang (sa taong 2007 CE). Sa pagkakaroon ng isang sistemang solar (ng araw) 
na 4!4 bilyong taon at ang pinagmulan ng hominoids (mga unang tao) na sinusukat sa milyun- 
milyong taon, ang pagtayang (kalkulasyong) ito, ay lumilitaw na tila kulang sa ebidensyang 
siyentipiko. 

Ang bahang pandaigdigan, gaya ng nakapetsa sa Bibliya nang halos 300 taong una sa 
kapanahunan ni Abraham, ay tutugma sa ika-21 hanggang ika-22 dantaon BC. Magkagayon, ang 
bahang ito ay bigong lunurin kapwa ang Ikatlong Dinastiya sa Ur ng Babilonia at ang Unang 
Gitnang Panahon bago ang Ika-11 Dinastiya sa Ehipto — dalawang kabihasnang pinatototohanan 
ng kasaysayang hindi nagkaroon ng patlang. Kaya’t ang panahong pinatutungkulan ng mga 
salaysay ng bibliya tungkol sa bahang pandaigdig ay mangangailangn ng rebisyon. 

Gayunpaman, kung pawawalang-halaga ang lahat ng iyan at ipapalagay, sa kapakanan 
ng talakayan, na ang Bibliya ay nagsasaad na gaya ng ulat ng isang aklatang pang-agham at ng 



isang Almanak ng Magsasaka, ang paghamong “Ano ngayon?” ay nananatili. Kinikilala ng Islam 
kapwa ang Judaismo at Kristiyanismo bilang nagmula sa rebelasyon, at nililinaw na ang 
dalawang relihiyon ay kapwa naghihintay ng isang pangwakas na propeta, ayon sa inihula ng 
kanilang mga kasulatan. Ang tanong, kung gayon, ay hindi kung alin sa mga relihiyong 
Abrahamiko ng Judaismo, Kristiyanismo, at Islam ang may pinagmulan sa makadiyos na 
rebelasyon, sapagkat lahat ng mga ito ay gayon nga. Manapa, ang tanong ay alin ang huling 
relihiyong naipihayag na makadiyos. Sapagkat kung hindi iyan ang relihiyong hangad ng 
Maylikha para ating sundin, bakit Niya ito ipinahayag? Ang hamon, kung gayon, ay para 
tanggalin ng mga Kristiyano at Judio ang Islam sa kompetisyon. Gaya ng nakita natin, ang 
paghamong sumulat ng kahit iisa man lamang na surah upang pantayan ang sa Qur’an ay 
kailangan pang mapagtagumpayan. Ayon sa mga Muslim, walang pagtatangkang makagagawa. 

At sa harap ng 1,400 taon ng bigong mga patatangka, mahirap pagtalunan ang puntong ito. 

Isang salita ng pag-iingat ang kailangan sa bahaging ito, sapagkat ang sigasig sa relihiyon 
ay naghahatid sa maraming tao upang malagpasan ang mga hangganan ng katwiran sa 
pagtatanggol ng kanilang paninindigan. Mga partikular na pahayag sa Banal na Qur’an ang 
nagsasaad ng mga bagay na hindi pa natin nauunawaan. Sa gayon, ang kahalagahan ng mga 
talatang ito ay mapag-iisipan. Para tangkaing bigyan ng higit na pakahulugan kaysa tunay na 
umiiral, maging pagtataguyod o pagtatatwa sa Qur’an, ay magigigng di-makatwiran. Ang 
pinakamabuting masasabi sa gayong mga pahayag ay ang pagsasabi ng mga ito ng mga hiwaga 
(misteryo), at magkagayon ay maituturing na hindi mga ebidensyang siyentipiko ni mga 
halimbawa ng pagiging salungat. Marahil sa paglipas ng panahon at sa pagsulong ng kaalamang 
siyentipiko, ang mga pahayag na iyon ay mauunawaan. Hanggang magkagayon, ang mga pala- 
palagay marahil ay hindi naaangkop. Ang isang halimbawa, bilang paglalarawan, ay ito: ang 
ikaapat na ayah ng ika-70 surah (TMQ 70:4) ay isinasaling, “Ang mga anghel at ang espiritu ay 
umaakyat sa Kanya sa isang araw na ang sukat ay (gaya ng) 50,000 taon..” 

Hang mga Muslim ang nakapagpalagay na ang talatang ito, mula sa surah, “Ang mga 
Daan ng Pag-akyat,” ay maiuugnay sa Special Theory on Relativity ni Eistein (patungkol sa 
pagkakaugnayan ng mga likhang bagay) at sa katunayan ay maaari nga. Ngunit muli, marahil ay 



hindi. Subalit upang masubaybayan ang palagay, ay on sa teoriya ni Einstein, ang pananaw sa 
panahon, sukat, at kalakhan ng dalawang magkaibang balangkas ng inersiya (patuloy na galaw o 
di-paggalaw) sa pagtukoy sa pagkilos ayon sa kaugnayan sa isa’t isa. lyan ay nangangahulugang 
ang dalawang nagmamasid na gumagalaw sa magkakaibang bibs ay makakatanaw ng panahon, 
sukat at kalakhan nang magkakaiba. Sa bills na katulad ng nilalakbay ng mga tao sa kasalukuyang 
panahon, ang gayong mga pagkakaiba ay di-napakahalaga. Gayunman, sakaling ang mga 
darating na henerasyon ay palitan ang kanilang Ford 2800 year-model intergalactic positron¬ 
harvesting star-skippers (sasakyang pangkalawakang Ford na modelong taong 2800) ng one- 
millionth gear and shimmy up to the speed of light (gayunding sasakyang kasintulin ng liwanag), 
ang gayong mga pagkakaiba ay magiging lubhang napakalaki. Ang manlalakbay sa kalawakan at 
ang nakatigil na nagmamasid ay makakakita noon ng dalawang napakalaking pagkakaibang 
tanawin sa iisang mundo. 

Ayon sa Special Theory of Relativity (Natatanging Teoriya sa Pagkakauugnayan), habang 
ang bills (tulin) ay papalapit sa bills ng liwanag (5.88 x 10*^ milya bawat taon), ang persepsyon sa 
panahon ay bumabagal, ang sukat ay lumiliit, at ang masa (kalakhan) ay lumalaki. Sakaling si 
Max Planck, ang “ama ng quantim physies (pisika sa enerhiya o lakas)” ay lumipad sa bills na 
malapit sa tulin ng liwanag, maging mabagal nang kaunti, at bumago ng bills na malapit sa tulin 
ng liwanag patungo sa Martha’s Vineyard (alalaong-baga, magpalipad na kasintulin ng liwanag), 
babagal na hindi kayang isipin, magmumukhang labis na maliit, at magkakaroon ng napakabigat 
na kalakhan ang kanyang orasan. 

Ang konsepto ay di-madaling unawain, kaya’t maipagpapasalamat ng mundo kay Albert 
Einstein ang kanyang Lorentz transformations — mga pagtutuos sa matematika sa pag-uugnay ng 
magkaibang pagsukat sa espasyo at oras o panahon ng dalawang nagmamasid. Patungkol sa 
panahon, ang pagpapareho (equation) ay gaya ng sumusunod: 

f = {WlcY\t-vxlc^) 

kung saan v = bills na nilakbay 

c = ang bilis ng liwanag (5.88 x lO'^ milya bawat taon) 



X = kalalagyan (posisyon) sa kalawakan (space) ayon sa equation 
f at t ay ang dalawang magkaibang pananaw sa panahon 

Ilapat sa tuusan (equation) ang mga numero sa ayah sa itaas, na isinasaalang-alang ang t 
na katumbas ng 50,000 taon at ang t bilang nag-iisang araw (2.7397 x 10'^ taon) at ang v ay 
matutuos sa kalkulasyon, sa pinakamagaang terminong siyentipiko, bilang isang bilyong 
bahaging sinliit ng tulin ng liwanag. Ang pagkakaiba ay maliit. Sa katunayan, gayong kalapit ang 
katumbas ng v sa tulin ng liwanag, na ang relasyon (ratio) ng v laban sa c ay magreresulta ng 
numerong di-kayang ipakita ng karaniwang kalkuleytor ang kabuuan (walang katapusang serye 
ng 9). 

Paano itong nauugnay sa Banal na Qur’an? Bueno, ayon sa Qur’an at hadith, ang tao ay 
nilikha sa luwad (clay), ang jinn (mga espiritu) mula sa apoy, at ang mga anghel mula sa liwanag. 
Kaya’t narito ang isang talata sa Banal na Qur’an na hindi lamang nagpapakita ng mga 
magkaibang pagtukoy sa panahon na sa huli ay binibigyang-katawagan bilang time dilation 
(pagpapahaba ng panahon) ng theory of relativity (teoriya ng pagkakaiba ayon sa pagkakaugnay), 
kundi ipinakikita rin ng mga numero ang paglalarawan sa mga anghel na naglalakbay sa bills ng 
iniuulat na kanilang pinagmulan: ang liwanag. 

Ngayon, ang pagsusuring ito ay mainam at malinaw, at maaari pa ring maging tumpak. 
Ngunit para ipalagay na ito ang talagang kahulugan ng ayah sa itaas ay isang pagbibigay ng 
matatapang na palagay. Higit na mabuti, marahil, na pansinin ang kagila-gilalas na 
pagkakatulad, ngunit hindi lalabis sa pagtalakay ng teoriya ng “pagpapahaba ng panahon.” Ang 
payak na (simpleng) katotohanang ang mga magkakaibang pananaw sa panahon ay nabanggit 
nang nakalipas na 1,400 taon, nang ang pagsaksi na sa pinakamabilis na paggalaw na maaaring 
ang paglipad ng isang lawin o pagbinit ng isang palaso, ay sapat na. Para magsuri pa nang higit ay 
waring isang pagpapalagay ng di-matatanggap na kalabisan. 

Subalit iyan mismo ang ginagawa ng mga nagpapabulaan sa Islam — paratingin nang 
malayo ang kanilang mga maling palagay patungo sa pinakamababang haka-haka na nagiging 
sanhi upang ang kanilang mga tagilid na paghatol ay mabali mula sa pinakakatawan ng katuwiran 



(alalaong-baga, lumayo sa katotohanan dahil sa maling akala). Halimbawa, ilang mga tumtuligsa 
ang nag-aangking ang talata sa “Mga Daan ng Pag-akyat” ay sumasalungat sa surah 32, ayah 5, 
na nagsasaad: 

“Pinamamahalaan Niya ang (lahat ng) mga kapakanan 

mula sa mga kalangitan hanggang sa kalupaan: 

sa wakas magsisiakyat sa Kanya (ang lahat ng kapakanan), 

sa isang araw, na roon ay nakapagitan 

ang (gaya ng) sanlibong taon ng inyong pagbilang” 

(TMQ 32:5). 

Para ipalagay na ang dalawang talatang ito ay nagsasalungatan ay pag-aanyaya sa isang 
reseta ng Lithium (pagsubok sa aside), sapagkat ang dalawang pahayag ay ganap na magkaibang 
mga nilikha at pagkakataon. Ang karaniwang pagkaunawa ng nga Muslim ay nagpapahayag na 
ang talata sa “Mga Daan ng Pag-akyat” ay tumutukoy sa pag-akyat ng mga anghel at espiritu, 
samantalang ang ikalawa ay tumutukoy sa Araw ng Paghuhukom, kung kailan ang lahat ng mga 
kapakanan ay magsisibalik sa Allah para sa paghatol. 

Ang pagsusuri sa mga ebidensyang siyentipiko, kung gayon, ay nangangailangan ng ating 
pananatiling maging bukas ang isip, at sa layuning iyan, ang mga Muslim ay hindi dapat pumasok 
sa sakop ng haka-haka, at ang mga di-Muslim na tumutuligsa ay dapat itakwil ang mga walang- 
saysay na argumento. Bukod dito, dapat kilalanin ng mga salungat sa Islam na ang 
pagpapakitang ang isang partikular na talata ay kulang ng ebidensyang siyentipiko ay hindi 
nakawawala ng bisa ng talatang iyon; maraming pahayag sa Banal na Qur’an ang nakatagal ng 
1,300 taon nang walang ebidensyang nagpapatibay, upang magtagumpay lamang ng 
pagpapatibay sa pamamagitan ng pag-unlad ng kaalamang siyentipiko nang ika-19 at ika-20 
dantaon. Ang kakulangan ng ebidensyang nagpapatibay ay katumbas ng kawalan ng pruweba, 
hindi ng kawalan ng katotohanan. Para mapabulaanan ang isang pahayag, kailangan nating 
patunayang isang salungat na katotohanan; ang lahat ng iba ay haka-haka at pagkiling. At ito ang 

Isinalaysay ni Ibn Abbas. 



kapansin-pansing wala sa Banal na Qur’an: ang isa o higit pang talata, gaya ng mga talata ng 
Paglikha sa Lumang Tipan na binanggit sa itaas, na mapatutunayang walang pag-asang salungat 
sa mundong alam natin, o sumasalungat sa sarili. Ang alinman sa dalawang senaryo ay 
magpapalagay ng isang awtor na mababa sa pagkadiyos, ngunit ang kawalan ng gayong pagiging 
mga salungat — kagaya ng kaso ng Qur’an — ay magmumungkahi ng eksaktong kabaligtaran. At 
sa katunayan, ang Qur’an ay nag-aalok ng ganitong hamon: 

“Hindi ba nila isinasaalang-alang (nang maingat) ang Qur’an? 

Kung nagkataong iba kaysa Allah yaong pinanggalingan, 

maraming mga kamalian ang doon ay kanilang matatagpuan” 

(TMQ 4:82). 

Tunay, sa harap ng kayamanan sa kaalamang inihahandog ng Qur’an, ang kakulangan ng 
isang gayong kamalian ay maituturing na mahalaga. 

Ang Qur’an ay hindi gumagaya sa Bibliya sa pagtatakda ng mga petsa o kaguluhan sa 
pagkakasunud-sunod ng Paglikha. Sa pagsasaalang-alang ng bilang at kahalagahan ng gayong 
mga salaysay sa bibliya, ang pag-angking ang Qur’an ay tunay na kinopya nang baha-bahagi 
mula sa nangaunang kasulatan ay kalungkut-lungkot na paghihinala. Kung ang mga kasulatang 
biblikal ay dinalit (binigkas) sa Simula ng paglilikom ng mga aklat, ang unang kasulatang 
maaaring marinig ni Muhammad ay ang mga unang kabanata ng aklat ng Genesis. Ang 
katotohanang ang mga talatang ito ay hindi nalipat sa Qur’an ay matibay na nagsasabi laban sa 
gayong teoriya ng pangongopya. 

Para hanapan ang Qur’an ng mga pahayag na, tulad ng Bibliya, ay sumasalungat sa 
ebidensyang arkiyolohikal, makasaysayan, o siyentipiko, ay lumilitaw na nakabibigo. 
Naninindigan ang mga Muslim na walang umiiral na gayong mga salungatan, sapagkat 
ipinapahayag nilang ang Qur’an ay tumutugma nang ganap hindi lamang sa mga siyensya, kundi 
gayundin sa lahat ng larangan ng kaalamang pantao, na marapat asahan sa isang aklat ng Diyos. 
Ang gayong pag-aangkin ay nagsisimulang lumnitaw na lubhang tama kapag ang ebidensya ng 
siyensya ay sinusuri. At samantalang ang isang buong pagtalakay sa gayong mga pahayag ay 



labas sa saklaw ng aklat na ito, ang isang maliit na muwestra (halimbawa) ay napapanahon. 
Yaong mga may mas malalim na interes ay maaaring suriin ang mga aklat: : The Bible, The 
Qur ’an and Science, ni Dr. Maurice Bucaille; The Universe Seen Through The Quran (Scientific 
Findings Confirmed), ni Mir Anees-u-din M.Sc, Ph.D.; at isang kalipunan ng iba’t ibang maliliit 
na sulating matatagpuan sa mga tindahan ng mga aklat na Islamiko. Ang isang natatanging 
mabuting aralin sa paksang ito ay A Brief Illustrated Guide to Understanding Islam 

Subalit ngayon, tingnan natin ang isang paghahalimbawa ng ebidensyang siyentipiko. 

HEYOLOHIYA (TUNGKOL SA KALUPAAN AT KALAWAKAN) 

Mga Kabundukan. Maaari nating ipagpalagay na, sa isang Bedouin sa desyerto, ang 
isang bundok ay magmumukhang di-hihigit sa isang tatak ng hindi kanais-nais na kagandahan sa 
mukha ng Daigdig. Sa mga manlalakbay sa caravan sa desyerto, mga magsasaka at pastol ng 
panahon ni Muhammad, ang mga bundok ay maaaring magbigay ng kalamangan ng mga 
kahirapan kaysa mga kapakinabangan. Para tumigil at pag-isipan ang mga iyon ay 
magmumukhang kakatwa, at ang makakita ng masasabing kabutihan tungkol sa mga iyon, higit 
na kakatwa. 

Kahit sa kasalukuyan, kakaunting tao ang nag-iisip tungkol sa mga bundok nang higit sa 
mga pakinabang na panlibangang inihahandog ng mga iyon. Isang mainan na paglalakad, isang 
nakapagpapasiglang ski (pagdausdos sa bundok ng yelo), isang mapayapang piknik — ang 
gayong mga kasiyahan ay magiging walang saysay sa isang Bedouin sa harap ng kaabalahan ng 
pangangailangang iligid ang isang caravan sa isang bundok, mag-araro ng sakahan nang 
papataas, o umakyat sa isang matarik, mabatong burol upang hanapin ang isang nawawalang 
tupa. 

Ano ang pakinabang na maaaring matagpuan ng isang Bedouin sa isang bundok? 

Kamakailan lamang napagkilala ng makabagong siyensya ng kalupaan (heyolohiya) ang 

Matatagpuan sa Internet sa http://www.islam-guide.org at sa pamamagitan ng Islamic Foundation of 
America, P.O. Box 3415, Merrifield, VA 22116, USA, Tel.: (703) 914^982, e-mail: ifam@,erols.com 





pinakadakilang kahalagahan ng mga bundok sa mundo ayon sa pagkaalam natin: nagtataglay ang 


mga bundok ng mga ugat. Pagbanggit kina Tarbuck at Lutgens, “Ang pagkakaroon ng ganitong 
mga ugat ay napagtibay ng mga impormasyon tugkol sa lindol at grabitasyon (puwersa ng hatak 
ng kalupaan).” Ang isang bundok na tatlo o apat na milyang taas ay maaaaring magkaroon ng 
isang balangkas ng ugat ng matigas na ibabaw na lupang may 30 o 40 milyang lalim sa 
nakapalibot na latag ng Daigdig. Ang ganitong katawang bundok-ugat ay nagsisilbing suporta 
sa bigat ng nakalatag na bundok, na magkagayon ay nagtatatag ng pagiging timbang (balanse), o 
sa lenggwahe ng heyologo, isang isostasiya (balansiyadong katatagan). ''"'Ang paningin ng tao ay 
nakakakita ng di-hihigit sa talagang maliit na ulbok ng isang bundok, samantalang ang isang 40 
milyang katawan ng lupang Daigdig ay nakabaon nang di-nakikita sa mas malalim, plastikong 
bahagi ng mundo, tulad ng ulo ng isang pakong nakausli sa ibabaw ng isang bloke ng kahoy, na 
nakasakay sa ibabaw ng di-natatanaw na katawang asero. 

O gaya ng isang talusok. 

Kalugod-lugod, kung gayon, na pansinin ang paglalarawan ng mga bundok sa Banal na 

Qur’an: 


“Hindi ba Namin ginawa ang kalupaan 
bilang isang malapad na kalawakan, 
at ang mga bundok 
bilang mga talusok?” 

(TMQ 78:6-7) 


Ngayon, saan nanggaling ang ganyang obserbasyon? Mula sa isip ng isang Bedouin? 
Hindi marahil. 

Nang mga taong kalilipas pa lamang, naipalagay ng mga heologo na ang mga bundok, sa 

Press, Frank and Raymond Siever. 1982. Earth. 3'“' ed. San Francisco: W. H. Freeman and Co. p. 435; 

dahilang ang mga ito ay umaangat sa hugpungan ng mga malalawak na lupa, ay nagpapatatag ng 
ibabaw na kalupaan. Magkagayon, ang mga ito ay tumatayong isang panghinang sa mga 
nagsasalpukang pang-ibabaw na kalupaan. Sa kawalan ng gayong panghinang, ang mabatong 
bahagi ng mundo ay magkakapatung-patong, na magreresulta ng isang lindol sa tuwinang 
magaganap ang isang pagpapalitan ng lugar upang mapalaya ang natitipong bigat. Sa dahilang 
ang lahat ng mga bundok ay tumatayong panghinang na gayon, ang ganap na kawalan ng mga 
bundok ay mag-aalis ng katatagan ng ibabaw ng kalupaan. 

Ang gayong kaalaman ay umunlad na kasunod ng pag-aaral ng mga pagbuo ng lupa sa 
huling bahagi ng ika-20 dantaon, na may kaugnay na konklusyon na kung walang nagpapatatag 
ng impluwensya ng mga bundok, ang ibabaw na bahagi ng Daigdig ay magiging isang madalas, 
kundi man patuloy, na paglindol. Ang kaalamang ito ay itinuturing na malaking pagbabago sa 
larangan ng heyolohiya, subalit nag-aanyaya ng isang 1,400 taong paghihikab sa isang 
rebelasyong nagtatalang, 

“At itinatag Niya sa pisngi ng kalupaan 
ang mga bundok na nakatirik nang matibay, 
upang hindi ito mayanig na kayo ay kabilang .. .” 

(TMQ 16:15) 


PAGLIKHA SA SANLIBUTAN (UNIBERSO) 

Mga Pinagmulan ng Sanlibutan. Isa sa mga pinakaligtas sa pagtatalong prinsipyo ng 
kosmolohiya (siyensya tungkol sa sanlibutan) ay ang pagkabuo ng sanlibutan mula sa isang 
mainit, mausok na paghahalo ng mga gas at materya."^ Ang pagbuo ng mga bituin ay maaari 
pa ring mamasdan sa mga loob ng mga nebula (mga gas at ulap sa kalawakan, ipinalalagay na 
mga tira-tirahan o tumutulad sa mga orihinal na alabok-ulap) sa kasalukuyan. Ang nauugnay na 
banggit sa Qur’an ay gaya ng sumusunod: 

Weinberg, Steven. 1988. The First Three Minutes, A Modern View of the Origin of the Universe. Basic 
Books; Harper-Collins Publishers, pp. 101-121. 



Bukod dito, sinaklaw Niya [Allah] sa Kanyang disenyo ang kalangitan, 
at iyon ay (pagiging) usok ang pinanggalingan. 

Sinabi Niya rito at sa lupa: 

“Magsanib kayo, nang kusa o hindi kusa. . . 

(TMQ 41:11) 

Ang mga kalangitan, sa pagiging dating “gaya ng usok” ay isang tumpak na 
paglalarawan ng orihinal na alikabok-ulap — “usok” sa pagiging mas angkop na paglalarawan 
kaysa bilang “ulap,” sapagkat ang mga ulap ay nagbabadya ng larawan ng isang malamig, di- 
natitinag na malamig na usok, samantalang ang usok ay naglalarawan ng umiikot, mainit na masa 
ng gas na nasasakal ng nangakabiting mga munting butil. Nakatutuklas ang mga astronomo ng 
mga galaxy (grupo ng libu-libong tala o bituin) na nabubuo sa kalawakan hanggang ngayon, at ito 
ang eksaktong katulad nilang anyo. 

Ang pangalawang linya ng banggit sa itaas ay nagsasaad ng “pagsasanib,” isang 
kapansin-pansing komentaryo sa kinakailangang pagsasanib ng mga elementong butil upang 
maging isang sentrong ubod ng pinalamig na materya. Ang pagsambulat ng labis sa lamig na 
sentrong masang ito ang pinagmulan ng teoriyang “Big Bang (Dakilang Pagsambulat)”, na 
sinundan ng paglawak ng uniberso (sanlibutan). Muli, tinutukoy ng Qur’an ang proseso: 

Hindi ba namamalas ng mga di-naniniwala 
na pinagsanib Namin ang langit at ang lupa 
(bilang isang bahagi ng Paglalang), 
bago Namin sila pinaghiwalay? (TMQ 21:30) 

Ang isang pag-unawa ng pinagmulan ng sanlibutan, at lalo na ng konsepto ng iisang 
pinanggalingan ng mga kalangitan at kalupaan, ay kahahango pa lamang noong ika-20 dantaon. 
Unang naipanukala noong 1920 nina Alexander Friedmann at Abbe Georges Lemaitre (at 
sumunod na pinatanyag ni George Gamow at mga kasamahan), hinalinhan ng Big Bang ang 
teoriya ng pagkakalikha. At narito ang punto — kung ang teoriya ng pagkakalikha ay lahat-lahat 
ng nasa isip ng tao hanggang 1920, anong labis na kahanga-hangang tagumpay iyon para sa isang 



Bedouing taga- desyerto upang maisaisip ang Big Bang 13 dantaon nang mas maaga. 

Ngunit, mangyari pa, hindi niya ginawa 

Hindi niya maaaring gawin. 

Ang kasalimuutan ng kaalaman at teknolohiyang kinakailangan upang mabuo ang 
teoriyang Big Bang (o ang Hot Big Bang, Mainit na Big Bang, gaya ng pagkakilala rito, 
yayamang ang temperatura sa 0.0001 segundo ay nakalkulang isang kaiga-igayang 10*^ antas 
(degrees) ng Kelvin), ay nakagugulo sa isip. 

Sa pinakabasihan, nangailangan ang Big Bang theory ng dalawang malaking 
pagpapalagay, ang una, na ang pangkalahatang theory of relativity (teoriya ng pagkakaiba-iba 
ayon sa pag-uugnayan) ni Einstein ay tumpak na naipakahulugan ang pagkakatulungan sa hatak 
(gravity) ng materya, at ang pangalawa, sa pagiging ang prinsipyo sa kosmolohiya 
(cosmological principle), na may gayong kasalimuutang sapat na maging labas ng saklaw ng 
librong ito. Sapat nang sabihing ang teoriya ay nabigyang-bisa sa pamamagitan ng pagsukat sa 
mga hangganan ng hydrogen, helium at lithium, gayundin sa init na bigay ng remnant microwave 
(nalalabing elektro-magnetikong alon), na natuklasan mismo noon lamang 1965. Wala isa man 
dito ang mayroon na noong bago sumapit ang huling bahagi ng ika-20 dantaon. Sa unang bahagi 
ng ikapitong dantaon, ang tanging mayroon si Muhammad, bukod sa rebelasyon, ay isang 
malinaw na tanawin ng panggabing langit. 

Pag-anod ng Kontinente (Lupalop). Bandang taong 1800, napuna ni Alexander von 
Humboldt ang halos perpektong pag-agpang (akma) ng umbok ng Timog America sa ukit ng 
kanlurang baybayin ng Africa. Batay sa obserbasyong ito, ipinalagay niyang ang mga masa ng 
lupang gumigilid sa magkabilang bahagi ng Atlantico ay dating magkakabit. 

Pagkalipas ng 50 taon, napuna ni Antonio Snider-Pellegrini ang pagkakatulad ng 
pahiwatig ni von Humboldt at ng mga tala (record) ng mga nahukay na labi, na nagbunyag ng 
pagkakapareho ng mga nahukay na lahi ng mga halaman at mga mina ng uling sa Hilagang 
America at Europa. 

Makalipas ang isa pang kalahating siglo (dantaon), noong 1912, ang meteorologong 



Aleman, si Alfred Wegener, ay nagpahiwatig ng konsepto ng pag-anod na kontinental. Ipinalagay 
niyang ang lahat ng mga kalupaan ay dating kabit-kabit bilang isang lupalop (kontinente), na 
tinawag niyang Pangaea. Batay sa ebidensya ng heyolohiya (agham sa kalupaan) at 
paleontolohiya (agham sa mga nahukay na labi), ipinalagay niyang nagkahati-hati ang Pangaea 
noong panahong Triassic (208 hanggang 245 milyong taong nakalipas, mayroon man o walang 
mahabang katapusan ng sanlinggo). Sumunod ang paghihiwa-hiwalay at pag-anod, sa 
kasalukuyang posisyon ng mga masa ng lupa ng mundo (bagamat ayon sa mga makabagong 
pagsukat, ang mga lupaing ito ay patuloy pang naaanod). 

Noong 1937, pinakinis ni Alexander L. Du Toit ang teoriya ni Wegener para idagdag 
ang dalawang orihinal na lupalop, Laurasia sa hilaga at Gondwanaland sa timog. 

Ang pagkakaakma ng mga lupa, ebidensya ng pagkatunaw ng yelong lupa, 
pagkakapareho ng mga bato at kaayusan ng lupa, ang tala ng mga labing nahukay, ang teoriya 
ng pagkalat ng lapag ng dagat, at ng magnetismo ng mga labi ay pawang sumusuporta sa 

tinatangap ngayong teoriya ng pag-anod na kontinental. Kaya . . . mukhang natuklasan na ang 
pag-anod ng kontinente. Noong ika-12 siglo. 1,400 taon matapos itala ng Banal na Qur’an ang 
talata: “At Siya Yaong nagpakalat ng lupa . . .” (TMQ 13:3) 

MGA MAKALANGIT NA LIKHA 


Ang Araw at ang Buwan. Inilalarawan ng Surah 10, ayah 5 ang araw at ang buwan sa 
pamamagitan ng dalawang magkaibang salita, na kapwa nangangahulugan ng “liwanag” sa 
wikang Arabik. Gayunman, ang salitang Dhi-yaa-an ay naglalarawan sa araw bilang isang 
pinagmumulan ng liwanag samantalang ang salitang noo-ran ay naglalarawan sa buwan na 


116 (EN) (Jagdag sa ebidensya sa itaas, ang rekcord ng mga labi ay nagpapakitang ang pinakamaagang 

deposito sa dagat sa baybaying Atlantico ng Africa at Timog America hanggang ngayon mula noong 
panahong Jurassic ng 208-144 milyong taong nakalipas, ay nagpapahiwatig ng kawalan ng karagatang 
naghihiwalay sa mga kontinenteng ito bago ang panahong iyon. 

117 (EN) magnetism (magnetismo ng mga labi): ang mga materyales na magnetikong bakal ay 

nadudurog sa pagbabagu-bago ng higop ng magneto (balani) ng Daigdig. Ang kasunod na pagkalat ng mga 
durog, muling pagbabago ng higop ng magneto, at muling pagkakapuwesto ng mga tining na deposito ay 
nagbibigay-tala ng pagbabago ng posisyon ng bawat kontinenete sa paglipas ng panahon. 



nagbibigay-liwanag na galing sa isang pinagmulang bukod sa sarili nito. Ang Arabic-English 


Lexicon ni Lane ay nagkokomentaryo,“Sinasabing ang dui-yaa-an ay pangunahing kailangan, 
ngunit ang noo-ran ay di-sinasadya [liwanag] . . Bagamat ang mga paglalarawan sa Qur’an 

at bibliya ay nagkakaiba (Genesis 1:16—“Pagkaraan ay gumawa ang Diyos ng dalawang 
dakilang liwanag: ang mas malaking liwanag para mamahala sa maghapon, at ang mas maliit na 
liwanag para mamahala sa gabi”), pinagkakaiba ng Qur’an ang pinagmumulan ng liwanag ng 
dalawang makalangit na likhang ito. 

Makalangit na Paggalaw. Inilalarawan ng Qur’an ang mga paikot na ligiran (orbits) ng 
mga makalangit na likha, gayundin ng mga paikot na ligiran ng araw at gabi: 

“Siya Yaong lumikha ng Gabi at ng Araw, 
at ng araw at ng buwan: 

lahat (ng mga makalangit na likha) ay naglalanguyan, 
bawat isa sa kani-kanyang paikot na paggalaw” 

(TMQ 21:33). 

Bukod dito, ang talata ng Qur’an 39:5 ay naglalarawan ng pagsasalitan ng araw at gabi sa 
pamamagitan ng pandiwang kaw-wa-ra, na nangangahulugang bilutin o paligiran, tulad ng 
pagbilot ng turban sa paligid ng ulo (o kaya, gaya ng halimbawa sa Arabic-English Lexicon, 
“Ibinilot niya ang bagay sa pabilog na anyo”). Mula rito ay nauunawaan natin ang Qur’an sa 
paglalarawan hindi lamang ng pabilog na mga ligiran ng mga planeta at ng buwan, kundi maging 
ng pabilog na hugis ng Daigdig mismo. Bukod dito, 

“At ang Araw ay nilalakbay ang daanan niya 
sa loob ng isang panahong sa kanya ay ipinasya. . 

(TMQ 36:38) 

ay nagpapahiwatig ng katotohanang ang buong sistemang solar ay gumagalaw: gaya ng 
katotohanang ginagawa nito ang gayon. Ang araw ay maaaring siyang sentro ng sistemang solar 
natin, gayunpaman, lumiligid ito sa kalawakan sa paligid ng ikutan ng galaksing Milky Way 
(kalipunan ng libu-libong bituin at planeta). 

Sa panahong ang mga eksplorador na Kanluranin ay takot maghanap sa guhit-tagpuan (ng 
langit at lupa - horizon) na baka sila mahulog, ang mga paglalarawan ng Qur’an tulad ng nasa 
itaas ay dantaon, kundi man higit sa libong taon, nang una pa sa kanilang panahon. 

Mga Ligiran ng Araw at ng Buwan. Ang Surah 36, ayah 40 ay nagsasaad: 

“Hindi pinahihintulutan ang Araw na abutan ang Buwan, 

ni lagpasan ng Gabi ang Araw: 

ang bawat isa ay lumalangoy (lamang) 

sa kanyang (sariling) ligiran (ayon sa Kautusan).” 

Ang paglalarawang ito ng mga hiwalay, pabilog na ligiran ay sadyang pambihira. 
Gayunman, ang tunay na nakasisira ng mga inaasahan ay ang pahayag na ang araw at ang buwan 
ay hindi pinahihintulutang mag-abot sa isa’t isa, sapagkat naging karaniwang pananaw ng 
sinaunang tao, kapag pinagmamasdan ang isang eklipse ng araw, na ang araw at buwan ay 
sadyang nagkagayon — inabutan ang isa’t isa. Datapwat kahit naganap ang isang eklipse nang 
kapanahunan ni Muhammad, ang talatang ito ay nagtuwid ng gayong katutubong kaisipan. 

PISIYOLOHIYA (AGHAM SA KATA WAN) 

Teoriya ng Selula. Ang mga selula ang mga blokeng tagabuo ng lahat ng nabubuhay 
na bagay, at ang pangunahing bumubuo ng mga selula ay tubig, sa himig ng 80 hanggang 85 
bahagdan (porsyento). Ang buhay ay hindi iiral kung walang tubig, sapagkat ang isang tuyong 
selula ay patay na selula. At samantalang ang mga katotohanang ito ay hindi lumitaw hanggang 
sa teoriya ng selula nang unang bahagi ng ika-19 na dantaon, sinasabi ng Banal na Qur’an, 



“Nilikha Namin [Allah] mula sa tubig ang bawat buhay na bagay” (TMQ 21:30). 

Pagpanibago ng Balat. Lahat ng mga pananampalatayang Abrahamiko ay nagbibigay- 
diin sa mga pagpapahirap sa impyemong-apoy. Subalit ang Qur’an ay humahakbang nang isa pa, 
sapagkat sinasabi nito, 

“Sa sandaling ang mga balat nila ay masunog nang ganap, 

hahalinhan Namin ang mga ito ng mga sariwang balat, 

upang matikman nila ang kaparusahan: 

sapagkat ang Allah ay Pinakamakapangyarihan, ang Maalam” (TMQ 4:56). 

Ngayon, sa pamamagitan lamang ng pagsubok na elektro-pisiyolohikal, pagtatalang 
intraselular, at mga masalimuot na tekniko sa mikroskopyo, natuklasan ng sangkatauhan na ang 
mga tagatanggap ng hapdi at init ay limitado lamang sa panlabas na salansan ng balat. Ito ay 
bagong kaalaman lamang datapwat, 1,400 taon na ang nakalilipas, sa isang panahon at lugar na 
ang pananaliksik sa pisiyolohiyang pantao ay ni hindi umabante sa yugto ng pagsuri ng bahagi ng 
katawan, inilarawan ng rebelasyon na ang susi sa pagpapanatili ng pahirap sa impyemong-apoy 
ay papanibaguhin ang balat. Yaong mga tumutuligsa kung Sino ang may kapangyarihang 
magdikta ng gayong pamsa, at ng karunungang malaman ang ganitong detalye, ay binibigyang- 
kaalaman, na ang “Allah ay Pinakamakapangyarihan, ang Maalam.” 

Ang mga Umbok sa Harapan. Ang bahagi ng utak na nakalugar sa pinakaharapang 
(pinakaabanteng) bahagi ng utak ay tinatawag na frontal lobes (mga umbok sa harapan) sa isang 
dahilan: Ang mga ito ay nasa harapan. Kapag tinapik natin ang ating mga noo, ang bahagi ng utak 
na pinakamalapit sa ating mga daliri ay ang unang harapang bahagi ng frontal lobes, ang parte ng 
utak na may kinalaman sa personalidad at pag-uugali. Sinasabi sa atin ng siyensya, ang pag- 


uudyok at talino sa pagbabalak at papapasimula ng mga gagawin ay nagaganap sa harapang 



bahagi ng mga frontal lobes, ang bahaging nasa harap.” 

Nakapagtatakang nakakakita tayo ng 


padaplis na pagtukoy sa ganitong katotohanan sa Banal na Qur’an: 

“Siya’y papag-ingatin! Kung bind! siya titigil, 

siya’y kakaladkarin Namin 

sa naa-se-yah (noo) niya, 

isang sinungaling, makasalanang naa-se-yah\” 

(TMQ 96:15-16) 

Ang salitang naa-se-yah (o naa-se-ya-tin, ang kaukulang panlayon ng naa-se-yah), 
bagamat kadalasang isinasaling “harapang buhok,” sa katunayan ay karapat-dapat sa mas 
mahaba at mas tumpak na paglalarawang “unahang [harapang] bahagi ng ulo.” 

Ngayon, may isang kuwento ng lalaking nais malaman kung aling bahagi ng katawan ang 
may pananagutan sa pag-iisip. Naisip niyang kung sasanayin niya ang kanyang isip, ang unang 
bahagi ng kanyang katawang masasaktan dahil sa paged ay ang nag-iisip na bahagi ng kanyang 
katawan. 

Kaya’t naupo siya at nag-isip at nag-isip at nag-isip. Pagkalipas ng ilang sandali, ang 
matigas na upuang kahoy na inupuan niya ay nagsimulang bumigay, na nagbunsod sa lalaking 
ituon ang kanyang konklusyon sa bahagi niyang nasaktan. 

Ito’y isang kuwentong nakakatawa, ngunit hindi ito para sa mga bata lamang. 

Ang punto ay 1,400 taon na ang nakalipas, ang isang Bedouin ay hindi kayang malaman 
ang natuklasan lamang ng makabagong medisina sa kasalukuyang dantaon. Ang isang hindi nag- 
aral na Arabe mula sa nakalipas ay maaaring mag-isip at magsalita ng tungkol sa “mga matang 
sinungaling,” “mga labing sinungaling” at “mga pusong sinungaling.” Sinumang maniwalang 
ang isang Bedouin noong 12 dantaong nakaraan ay maiisip na ang harapang bahagi ng mga 
umbok sa harap ng panlabas na utak na maging kaugnay ng pag-iisip ng mga kasalanan at 

kasinungalingan ay marapat pagbintangang may iniisip na personal na hangarin. Noon ay hindi 
ito karaniwang nalalaman, at maging ngayon ay hindi ito karaniwang alam, maliban sa mga 
pangkat ng siyensya. 

Panloob na Gawain ng Katawan. Anim na raang taon bago inilarawan ni Ibn Nafis ang 
pagligid (sirkulasyon) ng dugo, at 1,000 taon bago kinuha ni William Harvey ang karangalan sa 
kanyang aklat, Exercitatio Anatomica de Motu Cordis et Sanguinis in Animalibus (Mga 
Ehersisyo ng Katawan Kaugnay ng Galaw ng Puso at Dugo sa mga Hayop) noong 1628, ang 
Banal na Qur’an ay nagpahiwatig sa mga proseso ng pagtunaw, pagsipsip, sirkulasyon ng dugo, 
at pagdumi gay a ng sumusunod: 


At katotohanang sa bakahan (man) ay inyong matatagpuan 
ang isang nagtuturong palatandaan. 

Mula sa taglay nila sa kanilang mga katawan, 

sa mga dumi at dugo ay nakapagitan, 

nililikha Namin para inyong pag-inom, 

gatas na dalisay, kasiya-siya sa sinumang iinom niyon. 


Ang mga siyensya ng sirkulasyon ng dugo, pagtunaw, pagsipsip at pagkatas ng glandula 
(gaya ng atay at bato) ay namalaging mga hiwaga (misteryo) hanggang sa nakaraang ilang 
dantaon. Para makatagpo ng isang talatang mag-uugnay-ugnay sa lahat ng mga prosesong ito ay 
pagtagpo sa isang masalimuot na siyentipikong pagkakamali sa panahon. 

MGA KATUBIGAN 


Ang Banal na Qur’an ay nagluluwalhati sa Lumikha sa pagbanggit ng ilan sa mga 
pambihira at di-inaasahang katangian ng Kanyang nilikha. Kunin, halimbawa, ang dalawang 


talatang ito: 



Siya Yaong nagpalaya sa dalawang uri ng umaagos na tubig: 
isang malinamnam at matamis, at isang maalat at mapait, 
ngunit gumawa Siya ng hadlang sa kanilang pagitan, 
isang pagitang bawal na pagdaanan. 

(TMQ 25:53) 


Pinalaya niya ang dalawang uri ng umaagos na katubigan, 
nagtatagpo sila: sa pagitan nila ay may hadlang 
na hindi nila nilalaktawan: 

kaya’t alin sa mga kabutihan ng iyong Panginoon ang iyong tatanggihan? (TMQ 55:19- 

21 ) 


Ang dalawang banggit ay kapwa tumutukoy sa isang hadlang sa pagitan ng matamis at 
maalat na mga tubig na natatagpuan sa isang wawa (bunganga) ng ilog. Ang bahaging ito ng 
maalat-alat na tubig ay lubhang kilala. Sa kasalukuyang panahon, ang ibig sabihin. Kung ito ay 
alam o hindi ni Muhammad ay mahirap hulaan, subalit makapagbibigay tayo ng ilang 
maimumungkahing obserbasyon. Bilang pasimula, ang mga ilog ay bihira sa Gitnang Silangan. 
Bukod dito, karamihan ng tubig-balon sa Gitnang Silangan ay maalat, kaya’t ang maalat-alat na 
tubig sa mga pamantayan ng makabagong maunlad na mga bansa ay malamang na itinuring na 
maaaring inumin sa panahon ni Muhammad. 

Sa anu’t ano pa man, kung iisipin nating isang malaking ilog ang papalabas sa isang 
dagat, kahit sa kasalukuyan, ang ating mga isip ay may pagkakataong magtakang isang araw ang 
isa sa mga katubigang iyon ay hindi mananaig sa isa pa. Kung magsisiyasat sa isang wawa ng 
ilog ang isang lalaking nasa ikapitong dantaon, maaaring asahan niyang ang lakas at dami ng 
tubig ng isang malaking ilog na gaya ng Nile o ng Tigris-Euphrates ay mananaig sa rehiyon ng 
maalat-alat na tubig at unti-unting patabangin ang buong dagat. Para itaas ang puntong ito ay 
magiging kakaiba sa isang bayang taga-desyerto na hindi sanay sa mga pakikipagsapalarang 
pandagat, datapwat nagbabadya ito ng katotohanang ipinahayag ni Muhammad. Sapagkat kung 
siya ay naging masalita, bakit niya babanggitin ang gayong kakatwang bagay, sa isang banda? 



Kahit na nalaman pa niya ang katotohanan (na lubhang hindi mangyayari iyon), anong 
pakinabang ang maaaring makamtan kung babanggitin iyon? 

Ang pangalawa sa mga banggit sa itaas ay maaaring maiugnay sa katotohanang ang mga 
karagatan at dagat ay nagkakaiba-iba sa alat, init, at lapot, at ang mga iyon ay nagtatagpo sa mga 
hangganang malinaw na natutukoy. Halimbawa, ang Dagat Mediteraneo ay nakakatagpo ang 
Karagatang Atlantico sa isang matatag at tiyakang hangganan. Ang Mediteraneo ay nagtataglay 
ng katubigang ilandaang kilometro ang baba, mas mainit, mas maalat at mas malabnaw kaysa sa 
Tangos ng Gibraltar sa lalim na 1000 metro.Ang hangganang may mas malamig, mas 
matabang at mas malapot na Karagatang Atalantico ay may katatagan at talim, sa kabila ng mga 
malalakas na agos, patuloy na mga alon at palagiang taas-baba na maaasahan sa pagsasanib ng 
dalawang uri ng katubigang ito, o sa pinakamababa ay paghaluin ang mga ito sa kanilang 
pagtatagpo. Ito ba ang halimbawa ng “hadlang na hindi nila nilalaktawan,” na binanggit sa talata? 
Kung gayon nga, higit itong kapansin-pansin sa harap ng katotohanang ang halimbawang ito ay 
nauulit sa mga hangganan ng ibang mga dagat at karagatan. 

Isa pang punto ng karagatan ay ang pagbanggit sa malalim, panloob na mga alon. Ang 
gayong banggit ay maaaring sa una’y maging kakatwa, at talagang gayon, sapagkat ito ay isang 
tuklas nang kamakailan lamang, at hindi pa karaniwang alam sa kasalukuyan. 

Ang makabagong kaalaman sa karagatan ay nagtuturong ang mga malalalim, panloob na 
alon “ay matatagpuan sa isang suson sa pagitan ng mga salansan ng tubig na may iba’ibang lapot 
— halimbawa, ang pycnocline (pabagu-bagong lapot sa bawat distansya ng katubigan).” Ang 
mga panloob na alon ay gumagalaw na katulad ng mga pang-ibabaw na alon, at maaari pang 
mabasag. Gayunman, di-tulad ng mga pang-ibabaw na alon, ang mga ito ay hindi makikita o 
mapag-aaralan nang walang kasangkapang komplikado, at katiyakang ito ay hindi naging gawain 
ng isang bansang taga-desyerto na ang karaniwang paglangoy ay isang pambihirang kakayahan. 

May isang paglalarawan sa aklat ni M. Grant Gross, Oceanography, a View of the Earth, 

na nagpapakita ng dalawang antas ng mga alon: isa sa ibabaw at isa pa sa loob, sa isang tagpuang 


nasa pagitan ng pagkalapot-lapot na malalim na tubig at ng mas malabnaw na pang-ibabaw na 
suson. Ang kataka-taka rito ay umaangkop ang paglalarawang ito nang eksakto sa pahayag sa 
Qur’an, 


O kaya (ang di-nananampalataya ay nasa kalagayang) 

katulad ng kadiliman sa isang malawak at malalim na karagatan, 

na napaliligiran ng mga along napaiibabawan 

ng ibang mga alon, na may mga ulap ng kadiliman, 

(suson-suson) ang dilim sa ibabaw ng kadiliman: 

kung ilaladlad ng tao ang kanyang kamay, 

hindi niya gaanong mamamasdan! 

At para sa kanyang ang Allah ay walang liwanag na ibinigay, 
para sa kanya ay walang pananglaw. 

(TMQ 24:40)'“ 


Hindi lamang inilalarawan ng talatang ito ang mga suson ng kapwa pang-ibabaw at 
malalalim na alon, ngunit tumutukoy rin ito sa “kadiliman sa isang malawak at malalim na 
dagat,” kadilimang labis ang kaganapan na ang isang tao ay halos hindi makakita. Ngayon, ang 
kawalan ng liwanag sa isang kalaliman ng karagatang may lalim na 1,000 metro ay isang 
kaalaman kamakailan lamang, at maaari lamang matutuhan sa paggamit ng espesyal na 
kasangkapan, sapagkat ang dibdib ng tao ay may nakayayamot na ugaling sumabog sa gayong 
mga kalaliman.Ang pagkilala sa anumang mahalagang kadiliman ay nangangailangan ng 
isang pagsisid nang higit sa 50 metro, ngunit ang isang walang kasangkapang pagsisid mula sa 
ibabaw nang higit sa 15 metro ay lagpas kahit sa pinakapambihirang kakayahan ng tao. Sa mga 
natutong lumangoy sa una pa man, ang ibig sabihin. 


Ibid., p. 224. 

ANG PAPAWIRIN 


Karamdaman sa Mataas na Lugar. Ang karamdaman sa bundok, o pangangapos ng 
paghinga sa mataas na lugar, ay naipaliwanag noong 1937, at malamang na hindi kilala bago 
mag-1800. Maraming dahilan para rito, subalit ang pinakamahalaga ay dahil nangangailangan 
ang karamdaman sa bundok ng mabilis na pag-akyat, karaniwang taas na 8,000 talampakan o 
higit pa. Bago mag-ika-20 dantaon, ang gayong mga pag-akyat ay paminsan-minsang ginawa, 
ngunit halos hindi kailanmang mabilisan. 

Sa katunayan, may napakaliit, kung mayroon man, na pagbunsod sa mga tagamababang 
lupa na umakyat ng mga bundok, at lalo na isang taas na 8,000 talampakan o higit pa. Ang mga 
pag-akyat na libangan ay halos di-nababalitaan, lalo na sa Gitnang Silangan, kung saan ang mga 
tao ay nagsikap nang higit sa lahat na magsiksikan sa isang payak na pamumuhay sa isang 
lupaing walang pakikiramay. At bago pa nagkaroon ng mga makabagong paraan ng mabilis na 
paglalakbay, ang mga tagabundok ay nasanay na sa pambihirang papawiring kanilang tinitirhan. 
Yaong mga naghanap ng mas mataas na lugar sa pagpapastol ng kanilang mga hayupan ay 
nakaranas ng gayong mabagal na pagtaas na kinasanayan ng kanilang mga katawan. 

Samakatwid, hanggang sa nakalipas na 200 taon, ang karamdaman sa bundok ay ganap 
na hindi kilala, maging sa mga bansang mauunlad. Sa Gitnang Silangan, ang mga taas na 8- 
10,000 talampakan ay kakaunti at malalayo ang agwat, kaya’t ang pagkakataong makaranas ang 
isang Arabe ng karamdaman sa bundok bago naimbento ang makinang sinisindihan ay lubhang 
napakaliit. Gayunpaman, ang Qur’an ay nagpapahiwatig ng pangangapos ng paghingang 
nararanasan ng mga nakikipagsapalarang umakyat sa matataas na lugar: 

Ipinipinid Niya at hinihigpitan ang kanilang mga dibdib, 

na gaya ng sila’y aakyat sa mga langit. . . 

(TMQ 6:125) 

Meteorolohiya (Siyensya ng Papawirin at Panahon). Kamakailan lamang nailarawan 
ng mga meteorologo ang pagbuo ng mga nagdudulot-ulang malabundok (cumulus) na ulap. Sa 
maikling salita, ang mga malabundok na ulap ay sama-samang naglalakbay at ang papataas na 
lamig ay sapilitang pinabababa ang kulumpon ng mainit na hangin, na tulad ng pumpon ng uhay. 

’ Kapag ang isang ulap ay tumaas nang sapat, ang pang-itaas na mga bahagi ay lumalamig, 
nagtutubig at nahuhulog bilang ulan. 

Samantalang ang mga meteorologo ay nangangailangang gumamit ng larawan ng 
pangkalawakang sasakyan (satellite), mga eroplano, lobong pampanahon, mga kompyuter at iba 
pang kasangkapang makabago para maipaliwanag ang proseso, ang Qur’an ay naglarawan nito 
nang nauna: 


Hindi mo ba nakikitang pinagagalaw ng Allah nang marahan 
ang mga ulap, at pinagsasama-sama ang mga ito pagkaraan, 
at ginagawang isang bunton? At makikita mo ang ulan 
na mula sa mga ito ay lumilitaw. 

At pinabababa Niya mula sa kalangitan 

ang mga gabundok (na ulap) na niyebe ang taglay .. 

(TMQ 24:43) 


“Mga gabundok (na ulap) na may taglay na niyebe (hail) ”? Ngayon, iyan ang kataka- 
taka. Ang Qur’an ay naglalarawan sa mga ulap na nagbibigay-ulan bilang mga bunton, subalit sa 
mga ulap na nagdadala ng niyebe bilang mga bundok. At sa katunayan, kapag nabunton lamang 
ang mga ulap na cumulonimbus na tila isang bundok at pumalaot sa kanilang dating taas na 3~ 
4,000 talampakan hanggang sa pinakarurok na 25-30,000-talampakan ay nangyayaring bumuo 
ang mga ito ng niyebe sa pamamagitan ng pagtutubig at pagyeyelo.’^” 

Minsan pa, ito ay kaalamang nababago. Para sa bawat isa maliban sa mga Muslim. 


Ang Ikot ng Pag-ulan. Tila ito di-ginagamitan ng utak para sa nakararaming tao, ngunit 


Anthes, Richard A., John J. Cahir, Alistair B. Fraser, and Hans A. Panofsky. 1981. The Atmosphere. 3rd ed. 
Columbus: Charles E. Merrill Publishing Co. pp. 268-269. 

™ Miller, Albert at Jack C. Thompson. 1975. Elements of Meteorology. 2"^ ed. 

7Wd., p. 141. 



minsan pa ay kailangan tayong lumayo sa katahimikan ng ika-21 dantaon upang marinig ang 


sinasabi ng mga tao tungkol sa ikot ng pag-ulan sa nakalipas na 1000 taon. O 200 taon lamang, sa 
bagay na iyan. 

Ang pilosopo ng ika-17 dantaon, si Rene Descartes , ay nagpahiwatig na ang tubig-dagat 
ay sinipsip ng mga kanal sa ilalim ng lupa patungo sa mga imbakan sa ilalim ng tuktok ng mga 
bundok, isang kagaya ng likas na tore ng tubig. Sinulat ni Athanasius Kircher sa kanyang Mundus 
Subterraneus (Daigdig sa Ilalim ng Lupa) noong 1664 na ang tubig-dagat ay itinulak ng puwersa 
ng mga baba patungo sa mga bitak sa ilalim ng lupa, malaon ay sa mga labasan at mga sibol. Sa 
kanyang An Essay Toward a Natural History of the Earth and Terrestrial Bodies noong 1695, 
ang heologong Inggles na si John Woodward ay nagtulak ng ideyang isang malaking dagat sa 
ilalim ng lupa ang nakaugnay sa mga karagatan at nagdulot ng tubig sa pamamagitan ng mga 
bukal at mga ilog. 

Si Bernard Palissy ang kauna-unahang nagpahiwatig na ang tanging pinagmumulan ng 
mga bukal at mga ilog ay ang buhos ng ulan {Discours Admirables, 1580). Ang kauna-unahang 
eksperimentong nagtaguyod sa teoriyang ito ay isinagawa sa kalaliman ng ilog Seine sa bandang 
katapusan ng ika-17 dantaon.'^' 

Kamangha-mangha, wala kaninuman sa mga mamamayan ng Bundok Waialeale, 

Hawaii, (sa kabila ng pagkakaroon ng pandaigdigang batay sa kabuuan o average na 
pinakamataas na taunang pag-ulan, sa 1,168 sentimetro bawat taon) o kaya ay ng mga Bedouin sa 
desyerto (sa kabila ng pagkakaroon ng pinakamatinding pangangailangan sa ulan) ang kailanman 
ay nag-abalang tuusin ang ikot ng pag-ulan sa kanilang sarili. Isang bahagi ng Qur’an, gayunman, 
ang naglahad ng katotohanan ng bagay na ito mahigit 1,000 taon bago napag-isipan o napag- 
eksperimentuhan ang ikot ng pag-ulan: 

Hindi mo ba nakikitang nagpapababa ang Allah ng ulan 

mula sa kalangitan, at ipinadadala ito sa mga bukal sa kalupaan? 

At sa tulong nito’y pinatutubo Niya pagkaraan 

ang mga inaaning may mararaming kulay . . . (TMQ 39:21) 


ANATOMIYA AT EMBRIYOLOHIYA 
(SIYENSYA NG KATAWAN AT BILIG) 

Ang pagkakaugnay ng mga pahayag sa Qur’an at ng embriyolohiya ay lubhang tumpak 
kung kaya’t ang mga ito ay nakapagbunsod sa mga aklat na nakatuon sa paksang ito. Ang ganap 
na kabuuan sa balangkas ng kabanatang ito, samakatwid, ay natatalaga sa pagiging di-sapat. 
Gayunpaman, ang ilan sa mga mahahalagang katangian ay maaaring banggitin nang maikli, na 
may ilang pagsangguni sa mga aklat na may higit na malawak na saklaw, sakaling ang 
mambabasa ay magnais suriin ang paksa nang lalong malalim. 

Paglilihi. Ang konsepto ng pagmamana sa magkabilang magulang ay unang ipinanukala 
ni Pierre-Louis Moreau de Maupertuis sa kanyang Systeme de la Nature (Sistema ng Kalikasan) 
noong 1751. Una rito, ang mga umiiral na paniniwala ay umasa sa pahiwatig ni Aristoteles noong 
ikaapat na dantaon BC na ang nga bilig (embryo) ay nabuo mula sa pamumuo, o pagkulta, ng 
dugo ng pagreregla, na may “mga singaw” ng semilya bilang isang pangkapit. Ang mga pananaw 
ni Aristoteles ay maaaring nakarating sa mga kaisipan ng di-bababa sa isang awtor ng Bibliya, 
sapagkat itinatala ng Job 10:10, “Hindi Mo ba ako ibinuhos na gaya ng gatas, at pinamuo akong 
gaya ng keso . .Kahit nang matuklasan sa mikroskopyo ni Antonie van Leeuwenhoek, ang 
semilya ay “pinatunayan” ng mga eksperimento ni Lazzaro Spallanzani bilang mga parasito sa 
semilya. 

Ang teoriyang biglaang henerasyon (pagkabuhay) ay napangibabawan ng teoriya ng 
pangunang pagkabuo — na nagpanukalang ang isang naunang nabuong sanggol sa sinapupunan 
ay nabuhay bilang isang munting tao sa ulo ng isang esperma (Jan Swammerdam, 1637-1680) o 
sa ukit sa obaryo (De Graaf, 1641-1693). Ito ay sumunod na nagbigay-daan sa teoriya ng 
pagmamana sa magkabilang magulang noong ika-18 dantaon, na malaon ay natalo sa digmaan, 
kasunod ng mga eksperimento ni Driesch sa Simula ng ika-20 dantaon. Datapwat sa loob ng 
naunang 12 dantaon, itinuro ng Banal na Qur’an, “O sangkatauhan! Nilikha Namin kayo mula sa 



isang (pares na) lalaki at babae . . (TMQ 49:13) at “Tunay, nilikha Namin ang tao mula sa 


Nutfah (mga patak) ng pinaghalong semilya (mula sa pagtatalik ng lalaki at babae). . (TMQ 
76:2) 

Noong ika-14 na dantaon, itinala ni Ibn Hajar A1 Asqalani ang salungatan sa pagitan ng 
mga mating opinyon ng mga anatomista ng kanyang panahon at ng rebelasyon ng Banal na 
Qur’an: 


Maraming mga anatomista ang nagpalagay na ang semilya ng lalaki ay walang 
gampanin sa paglikha ng sanggol. Ang papel nito, anila, ay limitado sa pagpapamuo ng 
dugo ng regia na pinagmumulan ng pagsilang ng tao. Ang mga pahayag ng Propeta ay 
nagpapabulaan sa kanilang sinasabi. Ang semilya ng lalaki ang sa katunayan ay 
gumaganap nang kapantay ng sa babae sa pagbuo ng bilig.'^^ 

Bilang isang halimbawa ng gayong turo, si Muhammad ay tinanong minsan, “O 
Muhammad! Saan nilikha ang tao?” Ang Propeta ay nakatalang tumugon, “Siya ay nilikha sa 
dalawa: mula sa Nutfah (esperma) ng lalaki at sa Nutfah (itlog) ng babae.” 

Kapansin-pansing hindi roon nagwawakas ang kuwento, sapagkat ang Qur’an ay 
nagtuturong isang maliit na sangkap lamang ng semilya ang gumaganap sa paglilihi: “Nilikha ng 
Diyos ang mga anak ng tao mula sa isang dalisay na likidong iwinaksi” (TMQ 32:8). Sa isang 
hiwalay na hadith, nakatalang sinabi ni Muhammad, “Hindi sa buong likido (buga), nililikha ang 
tao, bagkus mula sa isang munting bahagi niyon.” Ito, sa katunayan, ay hindi nalaman ng 
mundo ng siyensya hanggang sa inilarawan ni Hertwig noong 1875 ang pagkahinog ng isang 
itlog sa pamamagitan ng isang esperma. 

Pagkabuo. Ang bilig at sanggol ay umuunlad sa loob ng matalbog na inunan, na 
nakabitin sa malamang sinapupunan, na mismo ay nakasilid sa nakalobong gilid ng sikmura. Ang 
tatlong salansang ito ang wari’y tinutukoy ng pahayag, 

“Sa mga sinapupunan ng inyong mga ina kayo ay Kanyang nilalang, 
nang yugtu-yugto, sunud-sunod, sa tatlong taking ng kadiliman.” 

(TMQ 39:6). 

Kapansin-pansin, ang konsepto ng bilig (binhi) ng tao, na nabubuo nang yugtu-yugto ay 
hindi naitala sa panitikang siyentipiko bago ang ika-15 dantaon. Ayon sa mga teoriya ng 
panimulang pagkabuo at dagliang henerasyon, ang tao ay nilikhang kompleto, at kusang lumaki 
ang sukat. Kundi pa hanggang ika-15 dantaon , saka pa lamang natalakay ang pagtatanghal ng 
pag-unlad ng bilig, at kundi pa hanggang ika-17 dantaon, saka pa lamang naitanghal ng mga 
siyentipiko ang pagkabuo ng mga bilig na sisiw, salamat sa imbensyon ni Van Leeuwenhoek ng 
mikroskopyo. Ang pagtatanghal ng bilig ng tao ay unang nailarawan noong ika-20 dantaon ni 
Streeter, ngunit nang panahong yaon, ang konsepto ng epigenesis ng Qur’an (yugtu-yugtong pag- 
unlad ng bilig) ay 13 dantaong gulang na at balbasing sapat na magpahiya kay Rumpelstiltskin. 
Gaano kakompleto ang mga paglalarawan ng Qur’an sa tanghalang embriyolohikal? Pagpasyahan 
sa inyong sarili: 


At inilagay Namin siya bilang (isang patak ng) nutfah 
(mga halong patak, sa pagtatalik naibuga) 
sa isang pahingahan, na matatag, at ang nutfah 
ay ginawa Namin bilang dugong pinakulta; 
at ang namuong dugo’y ginawa Naming kinimpal 
(na bilig); at pagkatapos, mga buto’y inilagay 
at ang mga buto’y binihisan Namin ng laman; 
at binuo Namin dito ang isang bagong nilalang. 

Kaya’t mapagpala ang Allah, sa paglikha’y Pinakamahusay! 
(TMQ 23:13-14) 


Sa pananaw na siyentipiko, bawat bagay sa banggit na ito na naglalarawan sa mga unang 
yugto ng embriyohenesis (pagtubo ng bilig) ay kaalamang ika-20 dantaon: ang mala-patak na 
anyo ng nutfah {zygote, ang unang-unang yugto ng pinaghalong esperma at itlog), at ang 



pinatatag na pagdikit ng “kinultang dugo” {blastocyst, binuo ng paghahati-hati ng zygote, na 


kahawig ng isang munting kimpal ng namuong dugo sa ilalim ng mikroskopyo) sa “pahingahan” 
(ang sinapupunan, uterus). Ang kimpal, blastocyst, ay bumubuo ng chorionic villi (panlabas na 
na lumulusob sa gilid (dinding) ng sinapupunan , na nagreresulta sa pagdikit at nutrisyon, 
sapagkat ang chorionic villi ay napaliligiran ng pagkaliliit na lacunae (“mga lawa”) ng dugo. Sa 
yugtong ito, ang dugo ay di-natitinag at walang pagsasalin ng dugo sa mga arterya (malalaki) at 
maliliit na ugat, sapagkat ang kimpal ay sapat ang Hit upang makasipsip ng pagkain. Kaya ang 
kimpal ay nakikita sa mikroskopyo bilang munting namuong dugo. Ang saliang Arabik na alaqah 
(isinaling “kimpal” sa itaas) sa katunayan ay naglalarawan ng tatlong katangian: isang nakultang 
dugo, animo’y linta ang anyo, at nakakawil. At sa katunayan, lahat ng tatlong katangiang ito 
ay angkop. Ang anyo ng bilig sa yugtong ito ng pagkabuo ay katulad ng isang linta, kapwa sa 
anyo at katawan. Minsan pa, ito ay kaalamang ika-20 dantaon, pinangunahan ng 14 na dantaon 
ng paglalarawan ng Qur’an. 

Kaugnay ng mga talatang ito sa Quar’an tungkol sa pagkabuo ng tao, isinusulat ni Dr. 
Keith L. Moore sa kanyang labis sa katanyagang aklat sa embriyolohiya, The Developing Human, 
na siya ay “namamangha sa katumpakan ng mga pahayag na naitala noong ika-7 dantaon AD, 
bago natatag ang siyensya ng embriyolohiya.”*^^ Nililinaw ni Dr. Moore na ang salitang 
mudghah, na inilalarawan sa surah 23:14, ay nangangahulugang talaga ng “isang nginuyang 
kimpal.” Iniuugnay niya ang paglalarawang ito sa mga nagiging buto ng gulugod (somites), ang 
mga paliko at baha-bahaging kimpal ng laman at buto (mesoderm) ng nagiging gitnang katawan 
ng sanggol na kahugis ng mga kagat ng ngipin. *^^ 


*^^ MusnadAhmad. 

ed. Jeddah: Dar Al-Qiblah may pahintulot ng Pambungad ng W.B. Saunders Co. 

pagkabuo ng tao. Gayunpaman, ang sumusunod na talaan ng kanyang mga katunayan at gantimpala ay 
nagpapakitang ang di-pagkilala sa isa sa mga pinakapangunahing anatomista at embriyologo sa mundo ay 
hindi gaanong madali: Professor Emeritus (Retiradong Palagiang Propesor) ng Anatomia at Biyolohiya ng 
Selula sa University of Toronto; dating Katulong na Dekano sa Basic Sciences (mga Batayang Agham) sa 
Pagtuturo ng Medisina at Pangulo ng Kagawaran ng Anatomia nang walong taon; tumanggap ng 1984 
J.C.B. Grant Award ng Canadian Association of Anatomists (ang pinakamataas na kaloob sa larangan ng 
anatomiya sa Canada); at dating direktor ng mga pandaigdigang kapisanang kilala bilang Canadian and 
American Association of Anatomists and the Council of the Union of Biological Sciences. Ang The 



Bukod dito, ang banggit sa itaas, “At pagkaraan ay ginawa namin ang mga buto mula sa 
kimpal na yaon at binihisan ang mga ito ng laman” (TMQ 23:14) ay akmang-akmang iniuugnay 
ang kasunod na pagkabuo ng mga somites sa pagiging kalansay ng mga butong malalambot, na 
sinusundan ng pagkabuo ng mga kalamnan (muscles). 

“At pagkatapos ay binuo namin mula roon ang isang bagong nilalang” (TMQ 23:14) ay 
maaaring tumukoy sa pagbabagong-anyo sa ikawalong lingo mula sa isang di-makilalang binhi sa 
pagiging isang bilig na may makikilalang mga katangian ng tao. Binabanggit ng Surah 22:5, “At 
mula sa isang kimpal na animo’y linta, at mula sa tila isang subong laman, na may buo at di- 
buong bahagi...” — na maaaring tumukoy sa katotohanang ang ilang himaymay ay makikilala 
sa yugtong ito, samantalang ang iba ay hindi. 

Ang pagsususuri ni Moore ay napakahaba para sa isang sapat na pagtalakay sa isang 
aklat na hindi nakatalaga sa paksa. Subalit sa ganang siyensya, wala alinman sa itaas ang 

nalaman nang una sa imbensyon ni Leeuwenhoek ng mikroskopyo noong ika-17 dantaon, 
sapagkat wala ritong maaaring makita ng mata lamang. 

SAMU’T SARING OBRA 


Pulot-pukyutan. Ayon sa Qur’an, ang pulot-pukyutan ay isang sustansyang “may 
pagpapagaling para sa mga tao” (TMQ 16:69). Sa kasalukuyan, ang mga pakinabang sa 
pagpapagaling ng pulot-pukyutan ay labis na tanyag at napakarami upang banggitin dito. Mataas 
sa anti-oksidasyon (laban sa pagkabulok o pagkasira), mga bitamina at mineral, ang pulot- 
pukyutan ay may mga katangiang kontra sa mikrobyo, halamang-singaw at impeksyon na 
makapagpapadali ng paggaling ng mga pagkapaso (sunog), sugat, at sakit ng lalamunan. 

Ngayon, ang punto ng interes ay ang pagkakatala ng sinabi ni Muhammad na nagturong, 
“Walang karamdamang ibinaba ang Allah maliban sa ibinaba rin Niya ang pagpapagaling niyon.” 

Developing Human ay naisalin sa walong wika, ang pangatlong edisyon (1983), kompleto sa mga 
karagdagang Islamiko. 

138 (EN) pang napakahusay na sanggunian ay ang Human Development, As Revealed in the Holy Quran 

and Hadith ni Dr. Mohammed Ali Albar, makikita sa maraming tindahan ng mga Islamikong aklat. 

Sa totoo o hindi, ito ang kanyang pinaniwalaan, kaya’t makatwiran nating asahan ang Qur’an 


na magtaglay ng isang aklat sa pagluluto ng mga gamot-pantahanan — iyon ay kung si 
Muhammad ang awtor. Ang ganito, gayunman, ay hindi siyang totoo. Sa katunayan, ang Qur’an 
ay kitang-kitang walang taglay na anumang mga gamot na nakagagaling. 

Hindi gay on sa mga turo ni Muhammad. 

Ang Sahih Al-Bukhari, isa sa mga pinakapinagpipitaganan at mahigpit na 
mapatutunayang koleksyon ng mga hadith, ay nagtataglay ng 58 entrada sa kabanata tungkol sa 
medisina pa lamang, Gayong kakapal ang talaan ng mga karaniwan at natural na panggamot ni 
Muhammad kung kaya’t nalathala ang mga aklat tungkol sa paksang ito. Ang medisina ay waring 
labis na nasa isip ni Muhammad. Gayunman, kagaya ng kaso ng kanyang mga asawa at mga anak 
na babae, ang Qur’an ay hindi nagpapakita ng malasakit ni Muhammad. Sa kabilang dako, ang 
tanging pagtukoy ng Qur’an sa isang panggamot ay sa pulot-pukyutan, at sa bagay na ito ay 
walang tumututol. 

Pagtatatak ng bakas ng daliri. Ang babasahing siyentipikong Inggles , Nature, ay 
naglarawan sa pagiging kakaiba ng mga tatak ng daliri noong 1880. Sumunod, iminungkahi ni 
Sir Francis Gallon ang isang sistema ng pag-uuri na binuo, inilathala at ginamit ng Scotland Yard 
(pulisya) noong unang bahagi ng 1900. Ang sistemang Galton-Henry sa pag-uuri ng bakas ng 
daliri mula noon ang siyang ginamit sa buong mundo. 

Bakit ito nakaaakit? Sapagkat samantalang ang pagiging kakaiba ng mga bakas ng daliri 
ay nakilala ng siyensya noong ika-19 na dantaon, ang Banal na Qur’an ay nagpahiwatig nito 
mahigit na 12 dantaon nang mas maaga. Ang Surah 75:3-4 ay tumutukoy sa Araw ng 
Paghuhukom at nagbibigay-diin sa perpektong kakayahan ng Allah na buhaying muli ang 
sangkatauhan hanggang sa dulo ng kanilang mga daliri: 

“Iniisip ba ng tao na ang kanyang mga buto ay hindi Namin kayang tipunin? 

Tunay, sa ganap na ayos ang kadulu-duluhan ng kanyang mga daliri’y 

Al-Bukhari, Muhammed ibn Ismaiel; isinalin ni Dr. Muhammad Muhsin Khan. 1997. Sahih Al-Bukhari. 

Riyadh: Darussalam. Volume 7, hadith #5678, p. 326. 



kaya Naming pagsama-samahin.” 


At ngayon, para sa isang ganap na hindi kapani-paniwala. 

Sa buong Qur’an, tinutukoy ng Allah ang Kanyang Sarili bilang “Panginoon ng Silangan 
at ng Kanluran.” Ang karaniwang mambabasa ay maaaring makapansing wala saanmang tinukoy 
ng Allah ang Sarili bilang “Panginoon ng Hilaga at Timog.” 

Marahil, dapat nating isaalang-alang na paulit-ulit na binibigyang-diin ng mga 
kasulatang ipinahayag ang walang-hanggang kaganapan at mga kapangyarihan ng ating Lumikha. 
Wala saanman naglagay ang kasulatang ipinahayag, maging ang Lumang Tipan, Bagong Tipan o 
ang Banal na Qur’an, ng limitasyon sa Diyos. Gayundin ang paglalarawang nasa itaas. 

Pag-isipan ito. Kung sabihan tayong maglakbay patungong hilaga, at magpatuloy sa 
paglalakbay sa hilaga hanggang hindi na tayo makapaglakbay patungong hilaga pa, makararating 
tayo sa North Pole (Polong Hilaga) at titigil, sapagkat ang pagpapatuloy ay pagharap sa timog. 
Gayundin ang paglalakbay patungong timog —^pagdating sa South Pole (Polong Timog), isang 
hakbang pa ay patungong hilaga. Ang Hilaga ay may hangganang paitaas, ang timog ay 
hangganang paibaba. 

Ngayon, paano naman ang silangan at kanluran? Kung sabihan tayong maglakbay 
patungong silangan (o kanluran), at magpatuloy sa gayong direksyon hanggang hindi na tayo 
makapaglakbay pa, makaiikot tayo sa paligid ng mundo hanggang tayo ay mamatay. O sa 
kawalang-hanggan. At iyan ang punto. Para ilarawan ang Allah bilang “Panginoon ng Hilaga at 
Timog” ay pagbibigay ng limitasyon sa Kanya, samantalang ang “Panginoon ng Silangan at 
Kanluran” ay nagtataglay ng pakahulugan ng kawalang-hanggan. 

Kaakit-akit, kung gayon, na ang Qur’an ay nagpapakilala sa Allah bilang Panginoon ng 
Silangan at Kanluran, at hindi ng Hilaga at Timog. Maisasaisip ba nating ang pagpiling ito ay 
isang pagkakataon? Marahil ay hindi, at sa isang napakasimpleng dahilan. 

Sa surah 2:144, ipinabago ng Allah ang direksyon ng pagdarasal ng Muslim mula sa 
Jerusalem paharap sa banal na moske sa Makkah. Sa naunang dalawang ayat, sinabihan ng Allah 
ang mga mananampalataya kung paanong sasagutin ang pagtutol sa pagbabagong ito: “Sabihin: 



Sa Allah nabibilang kapwa ang Silangan at ang Kanluran . . (TMQ 2:142) 

Ngayon, narito ang kaibahan. Ang mga talatang ito ay ipinahayag noong ang mga 
Muslim ay nakatira sa Madinah, sa kilala ngayong Saudi Arabia. Sa Madinah, ang pagpapalit ng 
direksyon mula sa Jerusalem at pagkatapos ay sa Makkah ay nangahulugan ng pagbaligtad ng 
Hilaga-Hilagang Kanluran paharap sa Timog. At gayunman, paanong tinuruan ang mga Muslim 
sa pagsagot sa mga pagtutol? Sa pagsasabing , “Sa Allah nabibilang kapwa ang Silangan at 
Kanluran.” Kung sakaling may isang lugar na nagsabing, “Sa Allah nabibilang kapwa ang Hilaga 
at Timog, ” ito na nga iyon. Ano ang maaaring masabi ng isang karaniwang tao? “Baguhin ang 
direksyon mula Hilaga paharap sa Timog, sapagkat ang Allah ay “Panginoon ng Hilaga at 
Timog.” Ano ang sinasabi ng Qur’an? “Sa Allah nabibilang kapwa ang Silangan at Kanluran.” 
Malinaw na may isang mas malalim na mensahe, at kung hindi ang kawalang-hanggan ng sakop, 
kapangyarihan at buod ng Allah, magtataka tayo kung ano pang iba ang mensahe. 

Isa pang pangwakas na punto. Nang kapanahunan ni Muhammad, ang mga Polong 
Hilaga at Timog {North and South poles) at ang aksis (iniikutan) ng Daigdig ay hindi kilala. Sa 
dahilang ito, ang pagiging bilog ng Daigdig ay hindi napatunayan ng siyensya sa mga dantaon, 
kundi man sa isang milenyo (sanlibong taon). Ang mga Arabe ay namuhay sa isang pook na 
ganggaselyong laki sa mundo kung saan ang mga direksyon ng kumpas ay di-nagkaroon ng 
alinmang pagtukoy sa tinalakay sa itaas. Kaya’t kahit hinangad man ng mga Arabeng ipahayag 
ang kawalang-hanggan ng Allah sa ganitong paraan, hindi nila ito magagawa. Sa halip, 
makabubuting isaisip nating kahit ang pinakamatalino, pinakaedukado at pinakamalawak ang 
nalakbay na Bedouin ng nakalipas na 14 na dantaon, na magnais na ipahayag ang pagiging 
kataas-taasan ng Allah, ay ilalarawan ang Allah bilang Panginoon ng Hilaga, Timog, Silangan at 
Kanluran at lahat ng mga pook na nasa pagitan. Ang katotohanang ang Hilaga at Timog ay 
kapansin-pansing hindi nababanggit ay maaaring hindi magpatotoo ng pinagmulang makadiyos 
ng rebelasyon, subalit na ito ay sumasalungat sa aasahan nating isang awtor na tao. 



9: Buod ng Ebidensya 


Ang mga katotohanan ay mga bagay na sutil; 
at anuman ang ating maging mga hangarin, 
mga hilig, o mga atas ng silakbo ng ating mga damdamin, 
Hindi na nila mababago pa 
ang kalagayan ng mga katotohana ’t ebidensya.. 

—John Adams 


Ang Qur’an ay nag-aangking salita ng Allah, at sa gayon ay walang kamalian: 

“Walang kabulaanang makalalapit dito 

mula sa harapan o sa likuran nito: 

ito’y ibinaba Niyang ang Karunungan ay ganap, 

sa lahat ng papuri ay Karapat-dapat.” (TMQ 41:42). 

Sinasabi ng mga di-Muslim na ang Qur’an ay inakda ni Muhammad. Datapwat, gaya ng 
ibinabadya ni Dr. Maurice Bucaille, “Madaling isulong ang haka-haka kay Muhammad sa 
pagiging isang matalinong palaisip, na maipapalagay na nag-isip sa kanyang sarili ng 
matutuklasan ng makabagong siyensya pagkatapos ng mga dantaon. Sa paggawa nito, gayunman, 
sadyang labis nakakalimot ang mga taong banggitin ang isa pang aspeto ng nalikha ng mga 
henyong ito ng pangangatwirang pilosopikal, kumbaga, ang mga dambuhalang kamaliang 
nagpaparumi sa kanilang mga nagawa..”’"^° 

Ang Qur’an ay hindi lamang Hindi narurumihan ng “mga dambuhalang kamalian,” 
bagkus ito ay wala ring pinakamaliliit na mga kamalian. Ito ay lalo pang kapansin-pansin kung 
isasaalang-alang ang kasaganaan ng impormasyong inilalahad dito. Katiyakang ang mga pahayag 
na matatagpuan sa Qur’an ay magiging kakaiba noong kapanahunan ni Muhammad, kundi man 
di-mauunawaan, at maaaring di-kailangan sa rebelasyon. Sakaling si Muhammad ay mapag- 

isipang isang impostor, dapat tayong magtaka kung bakit niya hinulaan ang mga pangyayari sa 
hinaharap at mga katotohanang siyentipikong mananatiling di-mapatutunayan sa mga dantaon, 
kundi man sa isang milenyo. At paano niyang nagawang tama ang lahat ng mga iyon? Nang 
wala kahit iisang kamalian? 

Sa mga salita ni Dr. Bucaille, “Papaanong ang isang taong namuhay nang 14 na dantaong 
nakalipas ay makagagawa ng mga pagtutuwid sa umiiral na paglalarawan hanggang sa naialis 
niya ang materyal na mali ayon sa siyensya at, sa kanyang sariling kusa, ay gumawa ng mga 
pahayag na napatotohanan ng siyensya sa kasalukuyang panahon lamang? Ang ganitong palagay 
ay buung-buong di-maipagtatanggol.”'"^' 

Bilang pagtatanggol sa sarili, ilang mga Muslim ang naghaharap ng mga argumentong 
“ang aklat namin laban sa nasa inyo,” sa pagbabadyang kung ang Qur’an ay salungat sa mga 
Luma o Bagong Tipan, ito ay hindi rebelasyon. Datapwat ang argumentong ito ay may bisa 
lamang kung ang mga aklat na inihahambing ay nagtataglay ng gayunding kapangyarihan, at ang 
pagpiling ito — ang pagpili ng kung aling aklat ang pinakamapagtitiwalaan — ay nasa pasya ng 
mambabasa. 

Ang mga di-Muslim ay nakikipagtalo rin kung minsan batay sa mga kaugalian at 
tradisyon, subalit ang mga isyung ito ay walang kaugnayan sa pagsusuri sa relihiyon. Ang ibang 
mga isyu, gaya ng poligamya, talukbong ng kababaihan, mga gampaning pampamilya, at mga 
pagbabawal sa pagkain, ay batay sa relihiyon, subalit banyaga sa mga pamumuhay na Kanluranin. 
Magkagayon, ang mga ito ay hindi mga batayan sa pagpapatotoo, bagkus sa pagkiling, na isang 
mapanganib na batayan para sa isang pagsusuri, sapagkat 

“Maaaring tinatanggihan ninyo ang isang bagay na makabubuti para sa inyo, 

at iniibig ninyo ang isang bagay na makasasama sa inyo. 

Subalit ang Allah ang nakaaalam, 

at kayo ay hindi nakaaalam” (TMQ 2:216). 

Ang personal na pagpili, sa ibang salita, ay maaaring makapagligaw. 

Sa kabila ng lahat ng pilosopikong pagtatalo, ang mga hamon ay nananatili upang 
hanapin ang kaisa-isang kabulaanan o bumuo ng isang sampung-salita, tatlong-linyang surah na 
mas mainam kaysa nasa Qur’an. Kung aalagataing ang mga hamong ito ay hindi kailanman 
natugunan at napagtagumpayan, ang Qur’an ay karapat-dapat sa ating paggalang. 

Ang isang estadistiko (statistician) o ang isang taong nakikipagpustahan ay 
mapagkikilalang marami sa mga prediksyon sa Qur’an ang lumilitaw na masasamang pusta sa 
kanilang kapanahunan. Ang mga hulang katulad ng mga ukol sa mga labanang Roma at Persia, at 
ang pagsumpa kay Abu Lahab, sa kanyang asawa at kay Al-Walid ibn Al-Mughirah ay tiyak na 
lalagpak sa ganitong kategorya. Ang mga pagkakataong matupad ang gayong mga prediksyon ay 
di-matutuos, subalit kahit ang bawat isa ay mabigyan ng posibilidad na 50 bahagdan (porsyento), 
ang maliit na bilang ng gayong mga prediksyon ay matutuos sa isang napakaliit na pagkakataong 
maging tumpak sa bawat pagkakataon. 

Halimbawa, ang kaganapan ng dalawang prediksyon, na bawat isa ay may probabilidad 
na 50 bahagdan, sa pagiging kapwa tama, ay isa sa apat. Sa pinakabuod, may tatlong 
kombinasyon ng kamalian (ang unang prediksyon ay tama at ang ikalawa ay mali, o ang una ay 
mali at ang ikalawa ay tama, o ang dalawa ay kapwa mali). Isang pagkakataon sa apat, ibig 
sabihin. Ang pagkakataon ng tatlong gayong prediksyon para maging tamang lahat ay isa sa 
walo, at sa bawat isang karagdagang prediksyon, ang probabilidad ay muling magdadalawang 
hati. Ang probabilidad ng bawat isang prediksyon na maging tama ay maliit. May mahigit sa 60 
gayong bagay ng ebidensya ang binanggit sa mga naunang kabanata, at ang mga ito ay 
kumakatawan lamang sa bahagi ng kabuuang isinaad ng mga iskolar ng Islam. Datapwat kung 
ang bawat isa sa mahigit sa 60 bahaging ito ng ebidensya ay naitakda sa konserbatibong 
probabilidad na 50 bahagdan, ang probabilidad ng lahat ng mahigit sa 60 bagay upang maging 
tama sa napakaliit na batayan ay (1/2)*°, na maisasalin sa high sa isang probabilidad sa 
1,000,000,000,000,000,000. lyan ay isa sa isang quintillion. Ang katotohanang isang popular na 
relihiyon ang nakapaligid sa isang rebelasyong may gayong walang-hanggang Hit ng probabilidad 
na maging tama ayon sa pagkakataon ay di-gaanong kataka-taka. Katunayan, ang katotohanang 



lubhang marami ang tumututol sa gayong mga pagkakataon ay siyang tunay na kataka-taka. 


Sa kabila ng ebidensya, maraming taga-Kanluran ang nagrereklamo na ang Qur’an ay 
hindi nagbibigay-inspirasyon sa kanila na gaya ng ginagawa ng Bibliya. Dapat nating alalahanin, 
gayunman, na walang salin ang nagbibigay-katarungan sa Arabik. Sa dahilang ito, dapat nating 
igalang ang mga opinyon niyaong nagpakadalubhasa sa wikang Arabik. Ang ilan sa gayong mga 
awtor ay nagkokomentaryo, 


Lahat ng mga bihasa sa Quran sa Arabik ay nagkakaisa sa pagpupuri sa kagandahan ng 
aklat na ito ng relihiyon; ang kadakilaan ng anyo nito ay lubhang napakataas na walang 
pagsasalin sa alinmang wikang Europeo ang makapagpapahintulot sa ating hangaan ito.*"^^ 


Ang katotohanan ay, hindi ako nakakakita ng isang awtor na nakauunawa na tumutuligsa 
sa kagandahan ng Alcoran, sa pagkilala rito ng karamihan bilang pamantayan ng wikang Arabik 
at ng kahusayan sa wika . . 


Ang Quran, sa orihinal nitong kasuutang Arabik, ay may kaakit-akit na ganda at 
sariling panghalina. Nakaluklok sa angkop at mataas na estilo, ang maiikli nitong mga 
pangungusap na punung-puno, na karaniwang nakatugma, ay nagtataglay ng isang 
madamdaming lakas at sumasabog na sigla na napakahirap ihatid sa isinaling literal na 
bawat salita.'"*"* 


Maraming Kanluranin ang maaaring magdusa nang gayon sa hindi nila kakayahang 
hangaan ang Qur’an sa kagandahan ng inihayag na Arabik. Ang suliraning ito ay maaaring 
palalain ng napakaraming mahinang pagsasalin na madaling makamtan sa pamamagitan ng mga 
tindahan ng aklat na Kanluranin. Ang salin ng kahulugan {The Holy Qur’an) ni Abdullah Yusuf 
Ali, ang sa Saheeh International {The Qur’an), ang pinagsamang pagsisikap nina Muhammad Al- 
Hilali at Muhammad Khan {The Noble Qur’an), at ni Marmaduke Pickthall {The Glorious 

Qur ’an) ay kabilang sa pinakamahuhusay. May ibang mga kapita-pitagang pagsasalin, subalit 
yaong kina Alexander Ross, George Sale, Rev. J. M. Rodwell, Edward Henry Palmer, at Richard 
Bell ay katiyakang dapat iwasan. 

Ang nalalabi, kung gayon, para sa mga tao ay basahin ang Qur’an, na inuunawang ang 
mga katangiang puno ng damdamin ay nawawala sa pagsasalin. Sa pagsasabi nito, ang mensahe 
at ang mensahero ay di-mapaghihiwalay, at marami ang nakatutuklas na hinahangaan nila nang 
napakabuti ang kasulatan kapag pinag-aaralan nila ang buhay ng lalaking naghatid nito. 



IKALAWANG BAHAGI: MGA SUGO 


Lahat ng mga pusa ay abuhin kapag nasa dilim. 

— K 

awikaang Vietnames 

Gayundin ang mga sugo. Kaya’t bigyan natin sila ng kaunting liwanag. 

Hindi lahat ng mga propeta ay pare-pareho. Ang ilan ay tumanggap ng rebelasyon, ang 
ilan ay nag-angking tumanggap ng inspirasyon (pagkasi), at ang dalawang grupong ito ay hindi 
sapat mangahulugang magkasama sa isa’t isa. Halimbawa, si Jesucristo ay nag-angking 
nabibilang sa unang uri, at si Pablo sa ikalawa. Ang pag-angkin ni Jesus ay buo; ang kay Pablo ay 
mahiwaga. 

Sino, kung mayroon man, ang dapat nating pagtiwalaan? 

Sa kasaysayan ng relihiyon, ang isang katotohanang madaling maging kapansin-pansin 
ay ang pagkakatatag ng Judaismo, Kristiyanismo, at Islam sa isang kahanga-hangang di- 
nabagong pangunahing mensahe. Sa panahon ng kanilang pagsisimula, lahat ng tatlong relihiyong 
ito ay nagturo ng pagiging iisa ng Diyos, ng pagiging tao ng Kanyang mga propeta, at ng isang 
kalipunan ng mga batas na nagpakita ng kaunti lamang na pagbabago mula sa unang rebelasyon 
hanggang sa sumunod. 

Gayon ding kapansin-pansin ang katotohanang unti-unting nilusob ng mistisismo 
(kahiwagaan) ang bawat isa sa tatlong relihiyong ito at sinira ang mga paniniwala mula sa mga 
pinanghawakan noong panahon ng mga pagsisimula, na lumikha ng sarisaring sektang nagsilihis 


145 (EN) nating hindi si Jesus, kundi si Pablo ang nagbuwag ng batas ng Lumang Tipan. Si Jesus ay 

nagturong “Huwag ninyong isiping dumating ako upang sirain ang Batas o ang mga Propeta. Hindi ako 
naparito upang mangwasak kundi upang tumupad” (Mateo 5:17). Para sa buong pagtalakay, tingnan ang 
NaDiyos ’grasya. 



sa orihinal. Sa kalagitnaan ng bawat isa sa mga ligaw na sektang ito ay laging may isang 
“kinasihang propeta.” 

Kung kaya, ang Ortodoksong Judaismo ay natabunan sa kalakhan ng higit na maluwag na 
Reformadong Judaismo; ang mahigpit na monoteismo at pagtalima sa batas ng Lumang Tipan na 
nagbigay-uri sa sinaunang Kristiyanismo ay sinira ng pormulang Trinitaryo at ng kawalang-batas 
ng konsepto ni Pablo sa kaligtasan sa pamamagitan ng pananalig (pananampalataya); at ang 
ortodoksong Islam ay naagnas ng maraming kilusang “pangreporma,” “makabago” at 
“mahiwaga” na nagtangkang muling sulatin ang mga batas ng Islam. Sa ulo ng bawat isang 
sektang lihis ay isang lalaki, babae o pangkat na nakahikayat ng pagsunod sa pamamagitan ng 
pag-aalok ng mas malalaking kaluwagang panrelihiyon, karaniwang kakabit ng halos walang 
kahirap-hirap na pangakong kaligtasan. May ilang taong pinipiling sumunod sa kasulatan at sa 
mga propetang naghatid niyon; ang iba ay nagtitiwala sa mga turo ng mga pinunong nagkaroon 
ng mahiwagang “inspirasyon.” 

Ang katotohanang ang mga turo ng mga “kinasihang” pinunong ito ay karaniwang 
sumasalungat sa mga turo ng mga tunay na propeta ay hindi nakaiwas ng pagpansin. Ni hindi ng 
katotohanang ang mga tunay na propeta ay tumangging hugisin ang rebelasyon upang sumang- 
ayon sa mga hangad ng kanilang mga tagasunod. Kung ang pagpapakabanal ay isang pagtitipon, 
ang bawat isa ay makadadalo. Subalit hindi gayon. Samantalang ang mga masalita (at ang 
kanilang mga tagasunod) ay madalas mamuhay sa luho at kaluwagan, ang mga tunay na propeta 
(at ang kanilang mga tagasunod) ay lalong kilala sa pagdaranas ng karalitaan at pag-uusig, subalit 
may ebidensya ng makadiyos na proteksyon. Ang ginhawa ay malapit, ngunit laging dumating 
kasunod ng isang panahon ng pagsubok. 

Halimbawa, ginantihan ng Diyos ang di-natinag na pananampalataya ni Jose, sa kabila ng 
pagkaalipin at kasunod na pagkabilanggo, ng paglaya at isang puwesto ng kapangyarihan. 
Ginantimpalaan niya ang matiyagang pagtitiis ni Job ng pagsasauli ng kanyang kalusugan, 
kayamanan, at katayuan, ang katapatan ni Noe ng kaligtasan mula kapwa sa mga taong di- 
naniwala at sa pagbaha, at ang pagtitiyaga ni Moises ng kalagayan ng pagiging pinuno ng mga 
Judio. Patuloy ang listahan at ang kaanyuan ay di-nababago. Ang mga huwad na propeta ay 



nagtatamasa ng mataas na uri sa makamundong pamumuhay na ito na may walang-ingat na 
pagwawalang-bahala sa kaparusahang naghihintay sa kanila sa kabilang-buhay. Ang mga tunay 
na propeta, sa kabilang dako, ay nagpapatotoo ng kanilang katapatan sa pamamagitan ng 
pagtitiyaga sa pagsubok, at sa huli ay ginagantimpalaan sa kanilang pananalig at pagpapakasakit. 

“Paano naman si Jesucristo?” maaaring itanong ng ilan. “Paano ang kanyang 
krusipiksyon at paghihirap? Paano ang kanyang pasyon (pagpapakasakit)?” Oo, bueno, kung si 
Jesucristo ay hindi naipako sa krus, kung gayon ay iniligtas siya ng Diyos at walang 
pagpapakasakit. Kung gayon ang nangyari (na ang ebidensya nito ay tinalakay sa unang aklat ng 
seryeng ito, NaDiyos ’grasya, iniligtas ng Diyos si Jesus sa pamamagitan ng pagtaas sa kanya 
mula sa makamundong buhay na ito, at sa malapit sa Araw ng Paghuhukom ay ibabalik siya sa 
Daigdig sa isang puwesto ng kapangyarihan. 

Ang isa pang pagkakatulad ay ipinadala ang lahat ng mga tunay na propeta upang ituwid 
ang mga paglabag sa nangaunang kasulatan. Sa buong kasaysayan ng rebelasyon, ang ilan ay 
yumakap sa katuruan, ang iba ay binago ang mensahe, at ang iba pa ay tinanggihan iyon nang 
lubusan. Ang pagkakaiba-iba ng mga sektang panrelihiyon ay isang tuwirang resulta ng ganitong 
kasalimuutan ng kalikasang pantao. Ang mga pangunahing tema ng kaisahang makadiyos at ng 
mga batas ng Diyos ay naglalagos sa pundasyon ng lahat ng inihayag na relihiyon, samantalang 
ang mga punong kahalagahan ng mistisimo (kahiwagaan) at teolohiyang makasarili ay naglalagos 
sa mga sektang ligaw. Ang mga kalakarang panrelihiyon, kung wawariin, ay lumilitaw na hindi 
gaanong nagbabago. 

Karamihan sa mga tao ay itinuturing ang kanilang sariling may kakayahang 
papagkaibahin ang mga tunay na propeta sa mga huwad, at ang dalisay na rebelasyon sa 
dinumihan, subalit isang mahapding katotohanang sa bawat propeta ay may mga nagturing sa 
kanyang nalinlang, at sa bawat isang nalinlang na masalita, may mga nagturing sa kanya bilang 
propeta. Sa kabutihang-palad, may mga palatandaang umiiral para linawin ang pag-angkin ng 
isang kandidato sa pagkapropeta, at ang mga palatandaang ito ang nangangailangan ng pagsusuri. 



1: Adan hanggang kay Moises 


Ang isang taong may katapangan ay isang karamihan. 

ndrew Jackson 

Ang Judaismo, Kristianismo at Islam ay pawang naglalarawan ng kadena ng 
pagkapropeta mula kay Adan hanggang kay Moises, at kinikilala ang bawat propeta sa 
pagtayong halos nag-iisa sa larangan ng pagkamatuwid sa kanyang kapanahunan. Ang mga 
Bibliya ng mga Judio at mga Kristiyano, gayundin ang Banal na Qur’an, ay pawang bumabanggit 
sa mga sumusunod (na may mga pangalang Arabik, kung saan may pagkakaiba, sa mga 
panaklong): Adan, Noe (Nub), Lot (Lut), Abraham (Ibrahim), Ismael (Isma’il), Isaac (Ishaq), 
Jacob (Yaqoub), Jose (Yusuf), Aaron (Harun), Moises (Musa), David (Dawood), Solomon 
(Sulaiman), Job (Ayyub), Ezekiel (Zulkifl), Jonas (Yunus), Elias (Ilyas), at Eliseo (Al-Yasa’). 

Samantalang ang Lumang Tipan, Bagong Tipan at Banal na Qur’an ay kumikilala sa 
mga propetang ito, nagkakaiba-iba sila ng mga detalye ng kanilang mga buhay. Halimbawa, ang 
tatlong kasulatan ay nagpapatotoong ang bayan ni Lot ay napawi bilang parusa sa kanilang mga 
“saliwang” pamumuhay, si propeta Jonas ay nadupilas sa magkabilang direksyon sa ibabaw ng 
madulas na katubigan ng lalamunan ng isang balyena, at si David ay gumawa ng isang kagulat- 
gulat na una (at huling) impresyon kay Goliath. 

Gayunman, may mga mahahalagang pagkakaiba. 

Itinatala ng Islam na pinatawad ng Allah sina Adan at Eba sa kanilang kasalanan ng 
pagkain ng bawal na prutas, na nagpipinid ng pinto sa konsepto ng Kasalanang Orihinal. Ang 
Banal na Qur’an ay hindi nag-uugnay ng pagtatalik ng magkapamilya, paglalasing, 
pakikipagkasunduan sa prostitusyon at pagpaslang sa ilang propeta, sa malaking pagkakaiba sa 
Lumang Tipan at mga paglalarawan kina Lot, Noe, Juda, at David, ayon sa pagkakasunud-sunod. 
Bagkus, itinuturo ng Islam na ang mga propeta ay isinabuhay, sa halip ng sinalungat, ang 



matuwid na pag-uugaling inatasan silang ihatid. 

Bukod dito, binabanggit ng Banal na Qur’an sina Hud, na ipinadala sa bayan ng ‘Ad 
(TMQ 7:65); Salih, na ipinadala sa bayan ng Thamud (TMQ 7:73); at iba pang mga propeta, 
bagamat hindi kinakailangang sa pangalan. 

Ngayon, samantalang mapaninindigan natin ang kadena ng mga pangunahing propeta, 
ang hugis ng pagkapropeta ay namamalaging tila mailap sa mga kasulatang Judio at Kristiyano. 
Katiyakan, ang tala-angkanan ng tao ay waring napagkasunduan: si Adan ay nagkaasawa, sila ay 
nagkaanak, at mula sa kanila ay lumitaw ang lahi ng tao. Ang dalawang anak na lalaki ni Adan ay 
nagsimula ng kaugaliang away-magkapatid sa di-maliit na antas, habang sabay na kinakatawan 
ang magkasalungat na polo ng pagkamatuwid at kawalang-kabanalan. At ang mga tao mula noon 
ay nagsimulang magtalu-talo. 

Isang serye ng mga kilalang propeta ang sumunod nang may maayos na pagkakatuluy- 
tuloy, na may ibang di-kilalang propetang mga sanga-sanga mula sa punong linya. Subalit bakit? 
Ano ang pangkabuuang hangarin? 

Katiyakan, ilang propeta ang sumunod sa mga yapak ng iba, kagaya ng tila walang 
katapusang pagkakasunud-sunod ng mga propetang ipinadala sa mga Judiong suwail. Datapwat, 
paano naman ang mga kulturang yaon, na sumibol, umunlad at pumanaw nang hindi man lamang 
nagkaroon ng isang Moises o Cristo para dalhin ang populasyon sa kaligtasan? Ano ang nangyari 
sa mga taong yaon? Sa loob ng mga sakop ng mga katuruang Judeo-Kristiyano, ang tanging mga 
sagot sa tanong na ito ay batay sa haka-haka. 

Ang Islam, sa kabilang dako, ay nagtuturong walang bayang kailanman ay naiwang 
walang patnubay. Gaya ng isinasaad ng Banal na Qur’an , 

“Tunay, ipinadala ka Namin [Muhammad] nang may katotohanan, 

bilang isang tagahatid ng balita ng kasiyahan, 

at bilang isang babala: at kailanman ay walang isang bayan 

(sa nakaraan) na di-nagkaroon ng tagababalang sa kanila’y namuhay ” 

(TMQ 35:24). 



Minsan sa nakaraang panahon, ipinagkaloob ng Diyos sa sangkatauhan ang biyaya ng 
wikang nakasulat, at ang sumunod na rebelasyon ay naitala sa nahahawakang sipi. Ang Suhuf 
(Mga Pahina) ay inihayag kay Abraham, ang Zaboor (mga Salmo) kay David, ang Tawraat 
(Torah) kay Moises, ang Injeel (Ebanghelyo) kay Jesus at ang Qur’an kay Muhammad. 

Sa pagdating ng mga nakatitik na talaan, bawat rebelasyon ay nagtamasa ng mas 
mahabang panahon at paglaganap, na may maliit na pangangailangan sa mga paalalang pantao. 
Datapwat ang mga naunang kasulatan ay napakialaman at binago (gaya ng tinalakay sa 
NaDiyos ’grasya), at nangailangan ng panibagong rebelasyon upang ituwid ang nakatala. Kung 
tutuusin, ano ang pangangailangan sa isa pang propeta kung ang naunang kasulatan ay nasa 
labas ng pagkasira? 

Sapagkat ang mga kasulatan ng Lumang Tipan ay sinira, si Jesucristo ay kinailangan 
upang ibalik ang kadalisayan ng rebelasyon. Ang kadalisayang ito, gayunpaman, ay hindi 
nagtagal, at ang Bagong Tipan ay sumasaksi sa pagsirang ito. Kaya, ang pangangailangan sa 
isang pangwakas na propeta — gaya ng prediksyon kapwa sa Luma at Bagong Tipan — at para 
sa isang makadiyos na pangwakas na rebelasyong may proteksyon. 

Sino ang huling propetang ito? At ano ang pangwakas na rebelasyon? Ayon sa Islam, si 
Muhammad at ang Banal na Qur’an. Gayunpaman, upang mapagkilala ang pag-angking iyan, 
dapat muna nating suriin ang mga buhay at mga mensahe nina Moises at Jesus. 



2: Moises 


Ang nagsasabi ng totoo ay dapat nakatapak ang isang paa sa estribo. 

— K 

awikaang Hindu 

Sino ang Moises ng Lumang Tipan? Isang Kabayong Trojano sa bahay ng Faraon, isang 
nagtapon sa sarili sa ibang bayan matapos aksidenteng mapatay ang isang abusadong mapang- 
alipin, isang taong may dangal at paninindigang nagbalik sa palasyo ng Faraon, walang takot sa 
mga mangyayari, upang tuparin ang utos ng kanyang Lumikha, at isang propetang nakibaka laban 
sa kasawian, kapwa sa labas at sa loob ng mapaghimagsik na pangkat ng mga takas na nailigtas sa 
pagkaalipin ayon sa kalooban ng Diyos — ito ang taong si Moises. Siya ay isang propetang 
tinanggihan ng karamihan sa kanyang bayan, paulit-ulit na kinalaban niyaong mga pinagdalhan sa 
kanya upang iligtas, na nakipaglaban hanggang sa dulo ng kanyang mga araw upang magpunla ng 
kaunting kabanalan sa isang bayang paulit-ulit na hayagang lumabag sa mga utos ng Diyos. 

At gayunman ay nagpakatatag siya. 

Siya ay nahulog mula sa isang mataas na tungkuling maharlika hanggang sa 
pinakamababang katayuang di-kilala, upang mapagkalooban lamang ng gantimpala ng 
rebelasyon, mabigyan ng patotoo ng isang serye ng mga himalang nagtaguyod. At dito ay waring 
nagtagumpay siya, sapagkat nilisan niya ang mundo matapos niyang maisakatuparan ang ipinag- 
utos sa kanya. Ang ilan sa kanyang mga tagasunod ay nanatiling masunurin sa mga dikta ng 
batas ng Lumang Tipan, at ang malaking bahagi ay hindi. Ang pinakapambihira, gayunman, ay 
ang pagbibigay-babala sa mga Judio ng rebelasyong hatid ni Moises dahil sa kanilang mga 
paglabag, datapwat paulit-ulit na ang tanging mensaheng tila nanatili sa kanila ay ang konsepto 
ng kanilang pagiging “pinili.” Ang kahalagahan ng katapatan sa mga utos ng Diyos ay naging 
pangalawa, sa marami sa kanilang isip, sa payak na konsepto ng kataasang-uri ng lahi, at ito ay sa 
kabila ng mga talata ng Lumang Tipan na pumupuna o bumabatikos sa mga Judio. 

Halimbawa, si Moises ay nagdaan sa napakakapal na hiyeroglipiko (nagpaalala ng 



lumang kasaysayan) alang-alang sa pagdadala ng mensahe ng rebelasyon. Gayunman ay hindi 


man lamang siya makapagniig (makapag-usap) nang 40 araw sa kanyang Lumikha nang hindi 
nagbalik sa paganismo ang kanyang mga tagasunod. Kahit na nasaksihan nila ang mga himala — 
paglakad sa pagitan ng mga pader ng tubig-dagat, paglilim ng isang haliging ulap sa araw at 
pagbigay-init ng isang haliging-apoy sa gabi, pagkain ng manna (makalangit na tinapay) at pugo 
at pag-inom ng tubig mula sa batong may 12 bukal, lahat ayon sa biyaya ng Diyos — sa 
sandaling nawala si Moises para sa kaunting pakikipagniig sa Isang nagligtas at nagprotekta sa 
kanilang lahat, nagsimula silang gumawa ng isang walang-silbing rebulto ng isang nagpapatak- 
duming may apat na paa! (Neh 9:9-18) 

Ang reaksyon ng Diyos? Magbigay-payo kay Moises: 


Bumangon ka, dagliang manaog mula rito, sapagkat ang mga taong dinala mo 
mula sa Ehipto ay kumilos nang masama; agad silang tumalikod sa landas na Aking 
ipinag-utos sa kanila; iginawa nila ang kanilang sarili ng hinugis na anyo . . . Nakita Ko 
ang bayang ito, at tunay silang isang bayang matigas ang leeg. Hayaan mo Akong mag- 
isa, upang wasakin sila at pawiin ang kanilang pangalan mula sa ilalim ng kalangitan . . . 
(Deuteronomio 9:12-14) 


Nagpapatuloy ang Lumang Tipan sa pagpapaalaala sa paghihimagsik ng mga Judio laban 
sa mga utos ng Diyos (Deuteronomio 9:22-24), sa kanilang katigasan at kaimbihan 
(Deuteronomy 9:27), sa kanilang pagsira sa kanilang tipan at sa kasunod na galit ng Diyos 
(Deuteronomy 31:16-21), na mabisang sinusuma ni Moises: 


Kunin ninyo ang Aklat na ito ng Batas, at ilagay sa tabi ng kaban ng tipan ng 
Panginoon ninyong Diyos, upang ito ay maging isang saksi laban sa inyo; sapagkat 
batid ko ang inyong paghihimagsik at ang inyong matigas na leeg. Kung ngayon, 
samantalang ako ay nabubuhay pang kasama ninyo, kayo ay naging suwail sa 
Panginoon, kaya’t gaano na kaya matapos akong mamatay? Tipunin ninyo ang lahat ng 
mga nakatatanda sa inyong mga tribo, at ang inyong mga pinuno, upang maipahayag ko 
ang mga salitang ito na kanilang maririnig at matawagan ang kalangitan at kalupaan 
upang sumaksi laban sa kanila. Sapagkat nababatid kong pagkatapos ng aking 



kamatayan, kayo ay magiging labis na masasama, at tatalikod sa landas na aking ipinag- 
utos sa inyo. At ang kasamaan ay sasapit sa inyo sa mga huling araw, sapagkat gagawa 
kayo ng kaimbihan sa harap ng PANGINOON, upang Siya ay pagalitin sa pamamagitan ng 
gawa ng inyong mga kamay (Deuteronomio 31:26-29). 

Sa Deuteronomio 32:21, nakatalang sinabi ng Diyos, 

Pinapanibugho nila Ako dahil sa isang hindi Diyos; 

Sa kanilang mga hangal na rebulto, Ako ay kanilang pinagpuyos. 

Ngunit papaninibughuin Ko sila sa mga hindi isang bansa; 

Pagagalitin Ko sila dahil sa isang hangal na bansa. 

Ang huling linyang ito tungkol sa “mga hindi isang bansa . . . isang hangal na bansa” ay 
maaaring makatawag ng pansin, sapagkat sino sa lupain ng mga Israelita ang high na nahahati 
kaysa mga Ismaelita,o sa ibang salita, mga Arabe? Isang di-nag-aral at mangmang (“hangal,” 
kung inyong nais), kakaiba at nahahating grupo ng mga taga-desyerto sa una sa Panahong 
Islamiko ng Kamangmangan, sila ay gayong “hindi isang bansa” kung kaya’t si Alejandro 
Magno, ang Imperyong Persiano, ang Imperyong Romano, at ang mga Ehipsiyo ay pawang 
nilagpasan sila. Bakit? Sapagkat walang isang bansang Arabyanong dapat sakupin. Gayon silang 
nahahati at kalat-kalat, gayong kahiwa-hiwalay at mga tribo, kaya’t walang pambansang 
pagkakakilanlan at walang mga maharlikang kayamanang sukat pagnasaan. 

Datapwat, kasunod ng rebelasyon ng banal na Qur’an, nagkaisa ang mga taong ito sa 
kauna-unahang pagkakataon sa kasaysayan, bumangon upang paunlarin ang mga pinakadakilang 
paaralan sa kanilang panahon, palawakin ang mga nasasakupang hangganan mula sa Espanya 
hanggang sa gilid ng China upang itatag, sa loob ng maikling panahong 25 taon, ang isang 
imperyong sumakop sa higit pang maraming kaharian at bansa kaysa ginawa ng Imperyong 
Romano sa 800 taon. Bukod pa rito ay nilupig nila ang mga Judio, upang mabisa nilang 
“pagalitin sila ng isang hangal na bansa. 

At nagbigay pa ang Diyos ng predisksyon ng lalo pang mga malalaking parusa: 



Bubuntunan Ko sila ng mga kapahamakan; 

Sa Aking mga palaso, sila’y gugugulan. 

Sila’y maaaksaya sa kagutuman, 

Lalamunin ng salot at mapait na kapinsalaan; 

Padadalhan Ko rin sila ng mga ngipin ng mababangis na hayop, 
May lason ng mga ulupong sa alikabok. 

Sa labas, sa tabak sila’y wawasakin; 

Sa loob, sila ay tatakutin, 

Para sa kabataang lalaki at sa birhen, 

Sa sanggol na pasusuhin at lalaking ubanin. . . . 

Akin ang paghihiganti, at ang paniningil, 

Ang kanilang paa ay dudulas sa tamang kapanahunan; 

Sapagkat darating ang araw ng kapahamakan, 

At magmamadali ng pagdating sa kanila ang mga bagay-bagay. 


At gayunpaman, sa kabila ng paulit-ulit na mga parusa ng Diyos, mga pagkastigo, mga 
pagsumpa at paglait, gaanao kadalas nating matagpuan ang mga Judio na pinagninilayan ang 
kahalagahan ng gayong mga mararahas na pahayag ng paninisi, na salungat sa buong kapalaluang 
ginagaya ang parirala ng “bayang pinili”? Ang kamalian ay nakalulungkot, sapagkat 
nakapagligaw ito sa marami upang ipagwalang-bahala ang mga prediksyon ng Lumang Tipan ng 
tatlong propeta upang sundin. Naunawaan ng mga Judio ng panahon ni Jesus ang prediksyong ito, 
at iyan ang dahilan kung bakit ang mga Pariseo ay nagtanong tungkol sa pagkatao ni Juan 
Bautista. 


Ngayon, ito ang patotoo ni Juan, nang ipinadala ng mga Judio ang mga pari at mga Levita 
mula sa Jerusalem upang tanungin siya, “Sino ka ba?” Nagtapat siya, at hindi nagkaila, ngunit 
nagtapat, “Hindi ako ang Cristo.” At tinanong nila siya, “Ano kung gayon? Ikaw ba si Elias?” 
Sinabi niya, “Hindi ako.” “Ikaw ba ang Propeta?” At tumugon siya, “Hindi” (Juan 1:19-21). 

Pagkatapos ng paiwas na tugon ni Juan Bautista, nagpumilit ang mga Pariseo sa 
pagtatanong, “Kung gayon, bakit ka nagbibinyag kung hindi ikaw ang Cristo, ni si Elias, ni ang 


Propeta?” (Juan 1:25) 



Cristo, Elias, at “ang Propeta,” malinaw na nabanggit hindi miminsan lamang, kundi 


makalawa. Ayon sa kasulatan, si Juan Bautista ay hindi ang Cristo, bagamat maaari siyang si 
Elias — sa kabila ng diumano’y pagtanggi ni Juan, kinilala siya ni Jesucristo bilang Elias sa 
Mateo 17:11-13. Sa pagsasantabi ng mga salungatan, ang maselang isyu ay ang pagkakakilanlan 
sa pangatlong sugo. Sino “ang Propeta”? 

Yayamang ang mga iskolar na Judio sa kapanahunan ni Juan Bautista ay nagsiasam ng 
tatlong sugong darating, makatwiran nating asahang makakita ng ebidensya sa Lumang Tipan, 
sapagkat mula sa aling pinagmulan malalaman ng mga Pariseo ang umasam ng tatlong 
makadiyos na hinirang na panauhin? 

At, sa katunayan, ang Lumang Tipan ay punung-puno ng mga prediksyon at tagalarawan 
ng mga darating na sugo. Ang mga pahayag na yaong nakaugnay kina Juan Bautista at Jesucristo 
ay lubhang tanyag, subalit, maraming pahayag ang hindi umaangkop sa paglalarawan ng 
dalawang propetang ito — na gaya ng maaasahan natin, kung isasaalang-alang na ang mga Judio 
ay umasam ng isang pangatlo. Kabilang sa mga nanghulang ito ang Isaias 42, kung saan ang 
propetang itinatanong ay makalawang tinukoy na isang sugo para sa mga Hentil (Isaias 42:1 at 
42:6), hindi gaya ni Jesucristo, na nag-angking hindi ipinadala “maliban sa nawawalang mga 
tupa sa bahay ni Israel” (Mateo 15:24). 

Bukod dito, kasang-ayon ng mga humula sa Lumang Tipan ng isang propetang Ismaelita 
(Genesis 17:20, 21:13 at 21:18), inilalarawan ng Isaias 42:11 ang inihulang propeta bilang isang 
Ismaelita sa hanay ni Kedar — kumbaga, ang linya ng mga ninuno ni Muhammad. 

Kaugnay ng paksang ito, ang mga pangalang Isaac at Ismael ay maaaring napagpalit sa 
kasulatang biblikal batay sa pagkiling sa relihiyon. Ang pahiwatig na ito ay hindi walang 
katwiran, sapagkat ang ibang mga elemento ng kuwento sa Lumang Tipan ay naaakmang gaya ng 
kuwadradong tulos sa isang bilog na butas (magkasalungat).'"^^ 

Bakit mahalaga ito? Sapagkat ang Isaias 42 ay hindi ang tanging kabanata sa Lumang 


146 (EN^ Ang The Isaac/Ishmael question (Suliraning Isaac/Ismael), katulad ng ibang kaugnay na mga 

kamalian sa Lumang Tipan ay tinatalakay nang may higit na detalye sa NaDiyos ’grasya, Ika-4 na Bahagi, 
Kabanata 1. 



Tipan na humula sa isang propeta maliban kay Juan Bautista o Jesucristo. Bukod dito, gaya ng 
makikita natin pagkatapos, walang dahilang maghinalang ang pangwakas na propetang ito ay 
nagbuhat sa linya ng mga Judio, kundi sa linya ng mga Ismaelita. 

At paano natin malalaman ang huling propetang ito? Ang Jeremias 28:9 ay nagsasaad, 
“Sa ganang propetang nagbibigay ng mga propesiya ng kapayapaan, kapag ang salita ng propeta 
ay dumating, malalamang ang propeta ay siyang tunay na ipinadala ng PANGlNOON.” Kung 
tatanggapin natin ang talatang ito bilang pamantayan sa paghatol sa isang propeta, ang mga 
Muslim ay mabilis na nagpapahayag na si Muhammad ay humula ng kapayapaan. Bukod dito, 
gaya ng tinalakay natin sa una, bawat prediksyon sa loob ng Banal na Qur’an ay alin sa natupad 
na, o sa pinakamababa, ay nananatiling hindi mapapabulaanan. Ang “salita ng propeta,” sa wari 
“ay dumating na.” 

Ang isa pang karagdagang punto: ang salitang Hebreo para sa “kapayapaan” sa Jeremias 
28:9 ay shalom, na katumbas sa Arabik na salam, o “Islam.” Kaya, kung ang talata sa itaas ay 
isasalin sa Arabik, ito ay mababasang, “Sa ganang propetang nagbibigay ng mga propesiya ng 
salam . . .o ”Sa ganang propetang nagbibigay ng mga propesiya ng Islam . . .” 

Ang pinakamahalaga, gayunpaman, ay hindi lumilitaw na si Jesucristo ang propetang 
tinutukoy sa Jeremias 28:9. Totoo, ang mga Kristiyano ay nagpapahayag na si Jesucristo ang 
“Prinsipe ng Kapayapaan,” ngunit ano ang sinabi ni Jesus? Isang bagay na labis na kakaiba: 
“Huwag ninyong isiping naparito ako upang maghatid ng kapayapaan sa mundo. Hindi ako 
dumating para maghatid ng kapayapaan kundi ng isang tabak/espada” (Mateo 10:34) at 
“Ipinapalagay ba ninyo na ako ay dumating upang magbigay ng kapayapaan sa mundo? Sinasabi 
ko sa inyo, hindi nga gayon, kundi pagkakahati” (Lucas 12:51). Kaya’t sino ang inihulang 
propetang magpopropesiya ng kapayapaan (salam, o Islam), kung hindi si Jesus? 

Tanungin natin si Jacob. Sa Genesis 49:10, nakatalang si Jacob ay nagsabi, 

Ang setro ay hindi lilisan sa Judah, 

Ni isang mambabatas mula sa pagitan ng kanyang mga paa, 

Hanggang sa ang Shiloh ay dumatal; 

At sa Kanya ibibigay ang pagtalima ng kanyang bayan. 



Oookey. Sino, o ano, ang “Shiloh?” Isang tao, isang pook, isang kaisipan? Hindi ito 
gaanong mahalaga. Maaari bang ang “Shiloh” ay tumukoy kay Jesucristo? Pinakamalamang na 
hindi, sapagkat siya ay isinilang mula sa lahi ni Juda, na ang setro ay tinutukoy na sa kanya 
lilisan. Maaari bang ang “Shiloh” ay tumukoy sa Islam, yayamang ang Shiloh at Islam ay kapwa 
nangangahulugan ng kapayapaan? Bueno, maaari. Ngunit maaaring hindi. Muli, hindi gaanong 
mahalaga. Ang tunay na mahalaga ay inihuhula ang pagkawala ng kapangyarihan ng 
pagsasabatas at pagkapropeta sa lahi ni Isaac. Ito ay isang bagay na tapos na. Kung ang Lumang 
Tipan ay igagalang, nangyari na ito o mangyayari pa lamang. Kung tutuusin, tungkol saan ba ang 
buong akiat ng Malakias, kundi sa paglipat ng rebelasyon mula sa mga ligaw na Israelita sa linya 
ng mga Hentil? 

Kaya’t ano ang sinasabi namin? Na ang Lumang Tipan ay humula ng isang huling 
propetang susunod kay Jesus — at hindi lamang basta isang huling propeta, bagkus isang nasa 
linya ng mga Ismaelita? 

Ah, 00 , iyan ang eksaktong sinasabi namin.Ngunit kung gayon nga, hindi ba natin 
maaasahang nagsalita sina Moises at Jesus tungkol sa bagay na ito? 

Ang totoo, lumilitaw na ginawa nga nila. Ayon sa Deuteronomio 18:18, inihahatid ni 
Moises ang rebelasyon ng Diyos sa mga salitang ito: “Itataas Ko para sa kanila ang isang 
Propetang katulad mo mula sa kanilang mga kapatid, at ilalagay ang Aking mga salita sa kanyang 
bibig.” 

Kaya’t sino ang maaaring maging propetang “katulad ni Moises”? Hindi ito lumilitaw 
na naging si Jesucristo, sapagkat ang kanyang linya ay sa linya ni Isaac, at ang propeta sa usapan 
ay inihulang itataas mula sa mga kapatid ng mga Israelita, na hindi tayo masisising maunawaang 
tumutukoy sa mga Ismaelita. Subalit maging malinaw tayo sa puntong ito. Ang “mga kapatid” ba 
ay nangngahulugang “mga kapatid,” na tila ayon sa pag-iisip, o nangangahulugan ba ito ng mga 
supling at kamag-anak, na ipinahihiwatig ng ibang mga awtor? 

Tanungin natin ang Bibliya. 

Itinuturo ng Genesis 16:12 na si Ismael “ay mananahan sa piling ng lahat ng kanyang 



mga kapatid.” Ngayon, sa panahong ipinahayag ang bersong ito, si Ismael ay walang anak (sa 
bagay na iyan, ni hindi pa siya isinisilang). Kaya’t bigyan natin siya ng 14 na taon upang 
gumulang, isang taon para sa kanyang unang anak, isa pang 15 taon para sa panganay na anak 
para gumulang at maghalo ng linya ng dugo sa isang tagalabas, isa pang 15 taon para sa 
paggulang — halos 50 taon ang lilipas bago lumabnaw sa 25 bahagdan (%) ang linya ng dugo ni 
Ismael. Kaya’t sino ang magiging mga kapatid, na makakapiling sa paninirahan ni Ismael, kung 
ang ibang mga Ismaelita, sa darating na 50 taon o higit pa, ay ang kanyang sariling mga anak at 
apo? Kung ang talata ay tumutukoy sa kanyang mga anak, maaasahan nating iyan ay ginawang 
malinaw. Yayaman din lamang, na para tawaging “mga kapatid” ang sariling mga anak ng isanng 
tao ay baliin at idugtong ang ilang sanga mula sa isang matandang punongkahoy. Ang tanging 
natitirang kandidato para sa mga kapatid ni Ismael, kung gayon, ay ang kanyang mga kapatid, ang 
mga Israelita. 

Kaya’t kung nauunawaan nating ang inihulang propeta ay magmumula sa linya ni Ismael, 
sino kaya siya? Sino ang propetang “katulad ni Moises”? 

Ilista natin ang nalalaman natin tungkol kay Moises, at tingnan natin kung paano ito 
maihahambing kay Jesucristo. 

1. Si Moises ay isinilang sa kapawa ama at ina, samantalang si Jesus ay isinilang ng 
Birheng pagsilang, na ibig sabihin, walang ama. 

2. Si Moises ay nag-asawa at nagkaanak, samantalang si Jesus ay hindi nag-asawa at 
nagpamilya. 

3. Si Moises, bagama’t sa Simula ay tinanggihan ng kanyang bayan, ay tinanggap sa hull, 
samantalang si Jesus hanggang ngayon ay tinatanggihan ng mga taong pinagdalhan sa kanya 
(alalaong-baga, ang mga Israelita). 

4. Si Moises ay isang hari sa kanyang bayan, na nagtangan ng kapangyarihang maghatol 
ng punong parusa o kamatayan (Mga Bilang 15:35-36), samantalang si Jesus ay nanindigang 
“Ang Kaharian Ko ay hindi sa mundong ito . . .” (Juan 18:36). Bukod dito, si Jesus ay 
tumangging ihatol ang kamatayan, gaya ng nakatala sa kuwento tungkol sa babaeng mapakiapid 
(Juan 8:3-7). 

5. Si Moises ay naghatid ng isang bagong batas samantalang ipinangaral ni Jesus ang 


luma. 



6. Pinangunahan ni Moises ang kanyang bayan tungo sa kalayaan sa isang maramihang 
paglikas {exodo) mula sa lupa ng kanilang pag-uusig. Walang gayong kapantay sa talaang 
kasaysayan ni Jesus. 

7. Si Moises ay matagumpay sa kanyang mga kaaway, samantalang isinasaad ng talang 
biblikal na si Jesus ay ang kabaligtaran — isang biktima ng kanyang mga kaaway. 

8. Si Moises ay kinilala ng kanyang bayan sa pagiging isang propeta, ngunit isang taong 
mortal. Si Jesus ay kinikilala ng mga Kristiyano bilang isang Diyos, isang anak ng Diyos, at / o 
katambal (kapartner) ng Diyos. 

9. Si Moises ay namatay nang natural at inilibing. Inaangkin ng mga Kristiyanong si 
Jesus ay ipinako sa krus at ang kanyang katawan ay itinaas sa kalangitan. 

10. Minsang namatay, si Moises ay nanatiling patay, samantalang inaangkin ng mga 
Kristiyanong si Jesus ay nabuhay na mag-uli. 

Ngayon, ano ang tungkol kay Muhammad? Siya ay isinilang “mula sa mga kapatid” ng 
mga Israelita, sa hanay ng pangalawang anak ni Ismael, si Kedar. At yayamang si Jesus ay 
bigong pantayan ni Moises sa mga pamantayan sa itaas, tingnan natin hung paanong susukatin si 
Muhammad: 

1. Sina Moises at Muhammad ay kapwa may mga ama. 

2. Sila ay kapwa nagsipag-asawa at nagkaanak. 

3. Sila ay kapwa tinanggihan sa Simula ng kanilang bayan, ngunit sa huli ay tinanggap at 
iniangat sa pagkakaroon ng kapangyarihan ng mga hari. 

4. Sa pagkakaroon ng kapangyarihan ng mga hari, sila ay kapwa nagtaglay ng 
kapangyarihang magtakda ng parusang kamatayan at atasan ang mga tao sa pakikidigma. 

5. Kapwa sila naghatid ng mga pagbabago sa naunang batas, samantalang pinanatili ang 
mga sangkap ng monoteistikong pananampalataya (sa iisang Diyos). 

6. Dinala ni Moises ang kanyang bayan sa kalayaan sa isang maramihang paglikas mula 
sa lupa ng pag-uusig sa kanila, gayon din ang ginawa ni Muhammad sa paghahatid sa kanyang 
bayan mula sa Makkah patungong Medina sa hijra (pangingibang-bayan). 

7. Sina Moises at Muhammad ay kapwa matagumpay sa kanilang mga kaaway. 



8. Kapwa sila kinilala ng kanilang bayan bilang mga propeta, ngunit mga taong mortal. 


9. Kapwa sila nagkaroon ng mga likas (natural) na kamatayan at inilibing. 

10. Wala sa kanilang dumanas ng pagsamba bilang Diyos, at wala sa kanilang nabuhay 
na mag-uli. 

Samantalang may ilang mahahalagang pagkakatulad sa pagitan nina Jesus at Moises, 
maging sa kanilang mga makamundong buhay o mga misyon bilang propeta, isang hamon ang 
makakita ng kahit iisang sangkap ng kahalagahan sa buhay ng alinman kina Muhammad o Moises 
na walang malapit na pagkakatulad sa buhay ng isa’t isa. 

Si Muhammad, di-gaya ni Jesus, ay lubhang “katulad ni Moises.” 

Bukod dito, natutugunan ni Muhammad ang buong paglalarawan ng Deuteronomio 
18:18-22, gaya ng sumusunod (na may paghahambing ng awtor sa mga panaklong): 


Itataas ko para sa kanila ang isang Propetang katulad mo [ Moises] mula sa 
kanilang mga kapatid [ang mga Ismaelita, na pinagkunan ni Muhammad ng kanyang 
linya], at ilalagay Ko ang Aking mga salita sa Kanyang bibig, at Siya ay mangungusap sa 
kanila ng lahat ng Aking iuutos sa Kanya [si Muhammad ay nag-angkin ng binigkas na 
rebelasyong hatid ng anghel ng rebelasyon]. At mangyayaring kapag may sinumang 
hindi marinig ang Aking mga salita, na Kanyang bibigkasin sa Aking pangalan, ipag- 
uutos Ko iyon sa kanya. Subalit ang propetang mag-akalang nagsasalita sa Aking ngalan 
[walang alinlangan kung kaninong ngalan si Muhammad ay nag-angking nagsalita, 
sapagkat lahat maliban sa isa sa 114 na mga surah ng Banal na Qur’an ay nagsisimula 
nang may pag-aalay, “Sa ngalan ng Allah, Puspos ng Awa, Lubhang Maawain”], na 
hindi ko inatasang mangusap , o nangungusap sa ngalan ng ibang mga diyos, ang 
propetang iyon ay mamamatay [inihatid ni Muhammad ang rebelasyon ng Qur’an nang 
high sa 23 taon, nang hindi nagdusa ng kamatayang ipinangako para sa mga propeta.] 

At kapag sinabi ninyo sa inyong puso, “Paano naming malalaman ang salitang 
hindi binigkas ng PANGlNOON?” — kapag ang isang propeta ay nangusap sa ngalan ng 
PANGINOON, kung hindi mangyari o maganap ang bagay na iyon, iyan ay ang bagay na 
hindi binigkas ng PANGlNOON; kung binigkas iyon ng propeta bilang haka-haka, hindi 
kayo matatakot sa kanya. [Walang rebelasyon sa Qur’an ang kailanman ay nabigong 
magkatotoo, at walang anumang napatunayang huwad, salungat sa ipinangakong 
kahihinatnan ng mga huwad na propesiya.] 



Kaya’t sino ang naniniwalang ang propetang inihula sa Deuteronomio 18:18-22 ay siya 
ring “ang propetang” inihula sa Juan 1:21? Bueno, ang mga Kristiyano, bilang halimbawa. 
Hanapin ang Juan 1:21 sa alinmang Bibliyang nagtataglay ng hambing-sanggunian (halimbawa, 
ang New International Version Study Bible), at makikita ninyo ang Deuteronomio 18:18 na may 
hambing-sanggunian. Ang mga iskolar ng Kristiyanismo ay naniniwalang ang dalawang pahayag 
na ito ay kapwa inihuhula ang iisang huling propeta. 

Ang mga Muslim ay nag-aangking tinutupad ni Muhammad ang lahat ng mga hula sa 
Lumang Tipan tungkol sa inihulang propeta, at nagtatakang bakit ang utos, “Siya ay inyong 
diringgin” ay ipinagwawalang-bahala ng mga nag-aangking tumutupad sa utos ng Diyos. Ang 
mga Kristiyano, gayunman, ay naninindigang ang prediksyon sa bibliya ng isang huling propeta 
ay nananatiling di-natutupad. Sa ganito, inihahambing ng mga Muslim ang pagtanggi ng 
Kristiyano kay Muhammad sa pagtanggi ng Judio kay Jesus. Sa kanilang mga isipan, ang mga 
kaso kapwa ng mga Kristiyano at mga Judio ay tumatanggi sa ebidensyang malinaw, at ang 
dalawang katayuan ay naglalantad ng high na debosyon sa doktrina kaysa sa pagkamakadiyos. 

Para sa mga Kristiyano, ang pagpapatibay o pagtutol sa nakahihiyang bintang na ito ay 
matatagpuan sa kung ano ang sinasabi ni Jesus tungkol sa paksa. 



3: Jesucristo 


Idiniin sa paglilingkod ay nangangahulugang diniinang nawala sa ayos. 

obert Frost, “The Self-Seeker” 


Sino si Jesucristo? Ang tanong na iyan ay bumabagabag sa daigdig ng Kristiyanismo sa 
loob ng dalawang milenyo (2,000 taon). Ang Jesus ng kasaysayan ay gayong nababalot ng 
misteryong nakapag-anyaya ng libu-libong aklat sa nasabing paksa, na walang alinmang 
nagkaroon ng pagkakasundo ng opinyon. Maraming awtor ang nanahi ng mga maginhawang 
unan ng haka-haka na hinimlayan ng nabuong opinyong pangmadla, samantalang ang iba ay 
pumunit ng tagiliran nang pabukas at bumunot ng nakapalaman sa pagsisikap na makilala ang 
salungat na ebidensya. Ang teologong Aleman na si Heinz Zahmt ay bumubuo ng gayong 
kapani-paniwalang argumento, na nagpapasya. 


Minsang ang kasaysayang biblikal ay tinanggalan ng dogma, ang Cristong 
ipinahayag ng Simbahan ay waring naging di-maiiwasang salungat kay Cristo mismo. 
May lantad na salungatan sa pagitan ng makasaysayang pagsisiyasat na natuklasan 
tungkol kay Jesus ng Nazareth at sa sinasabi ng Simbahan tungkol sa kanya sa 
pangangaral nito, sa pagitan ng orihinal na ipinahayag ni Jesus tungkol sa kanyang sarili 
at sa ginawa sa kanya ng Simbahan pagkatapos.'"'^ 

Tungkol sa mga kakulangan ng makasaysayang tala, isinasaad nang masakit ni Zahrnt 
ang problema: 


Ito ang dahilan kung bakit yaong nagsipag-aral sa buhay ni Jesus ay hindi 
kailanman makatatakas sa kanilang kagipitan. Paanong pupunan ang mga puwang? Sa 
pinakamasamang pagkakataon ay ginawa ito nang bukambibig, sa pinakamabuti sa 
pamamagitan nang pangangarap sa kasaysayan .... 

Ang larawan ng makasaysayang Jesus na binubuo ngayon ay katotohanang hindi 
talaga inilarawan mula sa mga makasaysayang pinagmulan. lyon ay nakalalamang na 
nasakop ng mga haka-hakang tinanggap ng mga nagsisulat mismo.*"'* 

Isa pang Alemang teologo, si Martin Kahler, ang nagbibigay ng ganitong konklusyon: 

Ang Jesus ng “Lives of Jesus (Mga Buhay ni Jesus)” ay wala kundi isang 
makabagong kaibahan ng mga produkto ng inimbentong sining na pantao, hindi hihigit sa 
pinawalang-karangalang dogmatikong Cristo ng Kristolohiyang Bizantino; ang mga ito 
ay kapwa lubhang napakalayo sa tunay na Cristo.*"^® 


Ang kabiglaanan sa pagbabalik-tanaw sa gayong kasulatan ay hindi sa pagtuklas ng 
gaano kaliit ang alam tungkol sa pribadong buhay ng dakilang sugong ito ng Diyos, kundi sa 
pagkaalam kung gaano kaliit ang alam tungkol sa kanyang buhay na hayag at kung gaano kalaya 
ang mga tao sa paghahaka sa hindi nalalaman. Kakaunting kaalaman ang umiiral tungkol sa 
taong nagturo sa mga sinagoga, nagsermon sa bundok, at nagtatag ng patnubay at pagpapakain sa 
madia. Para sa isang lalaking nilibot ang kanayunan, napabalitang ginawang alak ang tubig, 
nagpatahimik ng mga unos, lumakad sa ibabaw ng tubig, nagpalayas ng mga demonyo, 
nagpagaling ng mga ketongin, ginamot ang mga bulag, binuhay ang patay — maaaring nakaakit 
siya ng napakalaking pansin at nakagawa ng labis na impresyon. Bakit, kung gayon, napakaliit ng 
talang makasaysayan kay Jesus? At bakit ang katiting na naibaba sa talang makasaysayan ay 
nalibing sa ilalim ng mga salungat na dogma, hanggang sa puntong, “ang di-pagkakarugtong ng 
makasaysayang Jesus at ng Cristo ng Simbahan ay naging gayong kalaki kaya’t halos 
imposibleng makilala ang anumang pagkakaisa sa pagitan ng dalawang katauhan”? 


Ang nagiging mabigat na tanong, kung gayon, ay kung si Jesus ay ang Cristo ng 
kasulatan o ang Cristo ng Paulinong (Trinitaryong) teolohiya. Ang Cristo ng kasulatan ay 
nagpahayag ng isang propetang darating. Ang Cristo ng Paulinong teolohiya ay hindi nagpahayag 


Ibid., pp. 47M8. 

Kahler, Martin. 1953. Der sogemnante historische Jesus und der geschichtliche, biblische Christus. Munich: 

ng gayong bagay, na nagtatanggal ng pangangailangan sa paghanap ng baling propeta sa 
pamamagitan ng pangangako ng kaligtasan batay sa pananampalataya lamang — ang kahawig na 
Kristiyano ng konseptong Judio ng pagiging “bayang pinili.” Ipinapalagay sa sarili ng mga 
Judiong sila ay pinili; ipinapalagay sa sarili ng mga Kristiyanong Paulino na sila ay napatawad. 
Wala sa alinmang pananaw ang itinaguyod ng mga propeta ng kasulatan, at kapwa 
nagpapatotoong mapanira sa pamamagitan ng pag-aanyaya sa isang huwad na kamalayan ng 
kaligtasang pangkaluluwa, pagmamataas sa relihiyon, at pagiging sarado ng isip. Sino ang 
maghahanap sa huling propeta kung naipalagay na nila ang mga sariling nailigtas? 

Kahawig nito, ang Cristo ng kasulatan ay nagpahayag tungkol sa kanyang sarili bilang 
isang “anak ng tao,” gayunman, ang teolohiyang Paulino ay inilarawan siya bilang “anak ng 
Diyos.” Ang Cristo ng kasulatan ay nagpahayag ng lisang Diyos; ang mga nagpabago sa 
relihiyon ay hinati ang lisang Diyos sa tatlong metapisikal (supernatural) na hati. Si Jesus ay 
tumuon sa Diyos; ang mga Kristiyanong Paulino ay tumuon kay Jesus, o lalong kakatwa, sa 
kanyang ina. Si Jesus ay nagpahayag ng di-pagbago sa batas; ipinagwalang-bahala ito ni Pablo. Si 
Jesus ay nagpahayag tugkol sa huling propeta at sa anghel ng rebelasyon; pinilipit ng mga 
teologong Paulino ang kanyang mga salilta upang ipakahulugan ang isang di-maunawaang 
“banal na espiritu..” Sa halip na hanapin ang huling propetang inihula ni Jesus, ang mga 
Kristiyanong Paulino ay itinuon ang kanilang mga unang pagpapahalaga sa pagsasakatawan ng 
“espiritu santo,” na ipinamalita ng kanilang mga tagapangaral na tinataglay nila bilang mga 
esklusibong karapatan sa pamamahagi. 

Sa sandaling ang matibay na pagkakasalungatan sa pagitan ng Cristo ng kasulatan at ng 
Cristo ng teolohiyang Paulino ay mapagkilala (tingnan ang NaDiyos ’grasya para sa mas malalim 
na pagtalakay ng paksang ito), dapat ipasya nang makatwiran ng mga Kristiyano na maaari nilang 
taglayin ang isa, ngunit hindi ang dalawa. 

Ang isang tao ay maaaring makatarungang asamin ang ilang tiyak na katangian mula sa 
isang propeta, kabilang ang kababaang-loob, katapatan, pagkamapagbigay, pagkamalumanay, 
kabutihan, at kagandahang-asal. Inaasahan natin ang isang propetang maging abala sa pagsamba, 
sa halip ng mga makamundong paghahangad,. At sa high na malaking bahagi, ang hugis-larawan 




sa bibliya ni Jesucristo ay tumutugon sa mga pag-asam na ito. Subalit hindi lagi. 

Ang pagsumpa sa isang puno ng igos dahil sa hindi pamumunga (Mateo 21:19, Marcos 
11:20-21), paghahalintulad sa mga Hentil (at huwag kayong magulat, subalit iyan ang 
pinakamarami sa buong sangkatauhan, pinakamarami sa mga mambabasa ng aklat na ito, at 
karamihan sa mga Kristiyano) sa mga aso (Mateo 15:26, Marcos 7:27) o baboy (Mateo 7:6), at 
pagtanggi sa hiling ng sarili niyang ina, na tila hindi siya isa sa mga “tumatalima sa kalooban ng 
aking Ama sa langit” o “nakikinig sa salita ng Diyos at nagsasagawa nito” (Mateo 12:48-50, 
Marcos 3:31-35, Lucas 8:20-21) — ang mga pahayag na ito ay humahatak sa isang gulong sa 
malambot na gilid ng lansangan ng matatayog na pag-asam. Ang ulap na alikabok na nagiging 
resulta ay bahagyang natataboy, lalo na kapag natatabunan ng buhaghag na graba ng pag-angking 
si Jesucristo ay nawalan ng pananalig sa kanyang Lumikha, pinag-aalinlanganan ang makadiyos 
na kapasyahan sa pamamagitan ng mga lapastangang salitang, “Diyos ko, Diyos ko, bakit mo ako 
pinabayaan?” (Mateo 27:46). Ang kasaysayan ay nag-iinit sa dami ng mga halimbawa ng mga 
matutuwid na kalalakihan at kababaihang nagsiranas ng katumbas o higit pang pagdurusa, pag- 
uusig, at kamatayan sa daan ng pinaniniwalaan nilang pagsunod sa Makapangyarihang Diyos. 
Ang mga salaysay ng gayong mga martir na nangamatay na may marubdob at matatag na 
pananampalataya ay labis-labis. Datapwat pinaniniwala tayong si Jesucristo ay namatay na nag- 
aalinlangan sa kautusan ng kanyang Lumikha? Si Socrates ay namatay nang walang isa mang 
salita ng kawalang-pagtitiis o pag-asa. Sina Michael Servetus at Juana de Arco ay sinunog 
hanggang sa mamatay nang may higit na dangal, paninindigan at di-nabawasang pananalig. 
Minsan pa, alin sa dalawa, ang mga salitang iniugnay kay Jesus ay mali, o ang mga awtor ay 
binanggit ang mating tao. 

Kaya, ano ang ating makukuha sa mga banggit sa itaas? Kung paniniwalaan ang mga ito, 
ang isang higit na makatao (at kulang sa pagiging Diyos) na Jesus ang lilitaw. At marahil iyan 
ang punto. Sa kabilang dako, kung ang mga banggit sa itaas ay hindi dapat paniwalaan, babalik 
tayo sa tanong na aling bahagi ng Bibliya ang maaaring pagtiwalaan. 

Sa pagsasabi nito, ang layunin ng aklat na ito ay humango ng mga konlusyong batay sa 
isang tanikala ng katanggap-tanggap na ebidensya, at hindi upang itapon ang isa pang kuru-kuro 
sa mabundok na bunton ng haka-haka. Kung ang karayom ng katotohanan tungkol sa 
makasaysayang Jesus ay hindi pa naihaharap sa pagsusuri ng kasulatan ng kasalukuyang 
panahon, malamang na mananatili itong nakabaon hanggang sa siya ay magbalik. 

Gayunman, tinatanggap ng karamihan sa mga Kristiyano ang sinabi ni Jesus ayon sa 
Bibliya. At sa ganitong pananaw sinusuri at pinagtatakhan niyaong naghihintay sa inihulang 
huling propeta, gaya ng ginawa ng mga Judio kay Moises, kung ano ang masasabi ni Jesus sa 
paksa. 

Tungkol sa paninindigang ang huling propeta ay manggagaling sa linya ni Ismael, si 
Jesus ay binabanggit na nagturo ng talinghaga tungkol sa ubasan, na ang aral ay hahalinhan ng 
Diyos yaong mga sumusuway sa Kanya ng mga “maghahandog sa Kanya (Diyos) ng mga 
bungangkahoy sa mga panahon ng kanilang pamumunga” (Matthew 21;41). Pagkatapos ng 
talinghagang ito, iniuulat na sinabi ni Jesus: 


Hindi ba ninyo kailanman nabasa sa mga Kasulatan: 

“Naging punong bato ang batong tinanggihan 

Ng mga manggagawa; ito’y kagagawan 

Ng Panginoon, at sa aming mga mata ito’y kababalaghan”? 

Kaya’t sinasabi ko sa inyo, ang makadiyos na kaharian 
Ay aalisin sa inyo at doon ibibigay 
Sa isang bayang siyang nagtataglay 

Ng mga bunga niyon. At ang sinumang sa batong ito ay lumagpak, 

Siya ay mapapahamak; 

At sa kaninumang ito ay malaglag, 

Dudurugin siya nito at pupulbusing ganap. 

Ang reaksyon ng mga punong pari at mga Pariseo? “Inisip nilang sila ay tinutukoy niya” 
(Mateo 21:45). Pansining hindi nagbabala si Jesus na ang kaharian ng Diyos (kumbaga, ang 
pagkapropeta at rebelasyon) ay aalisin. Ang isang babala, ayon sa pakahulugan, ay may 


kondisyon sa hanay ng mga salitang, “Kapag hindi mo ginawa ito, ang gayon at ganito ay 



magaganap.” lyan ang isang pagbababala. Subalit ang nasa itaas ay hindi babalang may 
kondisyon; iyon ay isang pasyang walang kondisyon. lyon ay naganap na. Naibigay na ang hatol. 
lyon ay magaganap. At bukod dito, sinumang sumalungat sa rebelasyon kapag dumating ito ay 
mapapahamak o mapupulbos. 

Amy. 

Kaya’t narito ang isang pahayag na nagpropesiyang ang paglipat ng “kaharian ng Diyos” 
mula sa mga Israelita tungo sa isang “bansang nagtataglay ng mga bunga nito.” Hindi lamang 
isang bansang tapat, bagkus isang “magiging punong bato.” Kung kanino eksaktong tumutukoy 
ang pahayag na ito ay siyang paksa ng walang katapusang pagtatalo. Gayunman, ang di¬ 
map agtatalunan ay ang katotohanang ang mga talata ay prediksyon sa paglipat ng propesiya sa 
labas ng linya ng mga Israelita. Kaya’t sino ang “batong tinanggihan ng mga manggagawa?” Sino 
ang nakatakdang tumanggap ng rebelasyon? Tanungin ang sandaang Kristiyano. Tanungin ang 
sanlibong Judio. Tanungin si Pablo ng Tarsus. Ang tugon ay laging iisa: ang “tinanggihan” ay 
ang mga Ismaelita. 

Sa unang aklat ng seryeng ito, ang “parakletong” inihula ni Jesucristong susunod sa 
kanyang pangangaral ay sinuri, kaya’t hindi na kailangan ang pag-ulit dito. Sapat nang sabihin 
lamang na si Jesucristo ay inilarawang isang “parakleto” sa Unang Sulat (Epistola) ni Juan 2:1, at 
apat na pahayag sa Ebanghelyo ayon kay Juan (14:16, 14:26, 15:26, at 16:7) ay humuhula ng 
pagdating ng isa pang parakleto. Ang inihulang propetang ito ay inaasahang maging “Espiritu ng 
katotohanan” at “mananatiling kasama ninyo habambuhay” (Juan 14:16-17), maghatid ng isang 
malawak na rebelasyon, parangalan si Jesucristo (Juan 14:26 at 15:26), at gayunman ay 
tatanggihan ng nakararami sa sangkatauhan (Juan 14:17). Isang bantog na iskolar, makaraang 
itala ang ebidensya, ay nagwakas, “Ang Parakleto, samakatwid, ay isang taong kapantay mismo 
ni Jesus; at ang konklusyong ito ay pinatitibayan ng katotohanang ang titulo ay angkop sa dalawa. 
Malinaw sa 14:16 na ang pinagmulan ay nagturong may dalawang pagpapadala ng dalawang 
Parakleto, si Jesus at ang kanyang kahalili, yaong susunod sa isa.”'^^ 

Ang konsepto ng isang di-natutupad na propesiya ay nag-iiwan sa mga Kristiyano ng 


isang blangkong tseke ng kasulatan. Ang mga Muslim, sa kabilang dako, ay nag-aangking ang 
huling propeta ay dumating na. Kinikilala ng kanyang mga tagasunod bilang “ang Espiriitu ng 
katotohanan,” ang katapatan ni Muhammad ay hindi hinamon maging ng kanyang mga 
kaaway, at tinaglay niya ang reputasyong nagsabi ng totoo kahit nagbibiro. Ang mga 

detalye ng kanyang buhay ay nakapreserba sa mga malawak na talaang hadith, na 
“mananatiling” kasama ng sangkatauhan hanggang sa kasalukuyan. Bukod dito, pinararangalan 
ng Banal na Qur’an si Jesucristo at nililiwanag ang kanyang mga turo. Kasabay nito, ang Qur’an 
ay isang malawak na rebelasyong tinatanggap ng mahigit sa isang bilyong Muslim, subalit 
tinatanggihan ng mas nakararami sa sangkatauhan. 

Bakit? Ano ang gayong nakaaakit sa ilan at di-nakasisiya sa iba tungkol kay Muhammad 
at sa rebelasyong kanyang inihatid? At yaong mga nagbibigay-hatol ba kay Muhammad ay 
nakikilala man lamang ang taong ito? 

Yaong tumatanggi kay Muhammad ay karaniwang gumagawa nito batay sa personal na 
di-pagkakagusto sa taong ito, sa kanyang mensahe, o sa dalawa. Ang walang batayang 
propagandang Kanluranin, na sa karamihan ay negatibo, ay karaniwang namamayani. Ang mga 
kuru-kuro at mga konklusyon ng mga di-Muslim batay sa makatwirang pag-aaral ay bihira, 
ngunit taglay ang gayong layunin sa isip, papasukin natin ang susunod na kabanata. 


Basil Blackwell, p. 567. 

153 (EN) ngayon, kinikilala ng mga teologong Kristiyano ang kahanga-hangang aspetong ito ng 

pagkatao ni Muhammad; “Ang pansariling katapatan ng Propeta ay di-maaaring pag-alinlanganan. Ayon sa 
paninindigan, maaaring sumang-ayon o hindi sa nilalaman ng kanyang mga rebelasyon subalit hindi dapat 
gawing mumurahin ang hindi pagsang-ayon sa pamamagitan ng paghamak kay Muhammad bilang isang 
tao.”— Kiing, Hans. 2007. Islam, Past, Present and Future. One World Publications, p. 118. 



4: Muhammad 


Tungkol sa pamamaraan, lumangoy na ang agos ay kasabay, 
Tungkol sa prinsipyo, manindigang tulad ng bato. 

—Thomas Jefferson 


Kaya’t sino si Muhammad? 

Maraming mabubuting talambuhay ang nasulat, na ang pinakamataas ang parangal sa 
wikang Inggles ay ang Muhammad, His Life Based on the Earliest Sources, ni Martin Lings, at 
When the Moon Split, ni Safi-ur-Rahman al-Mubarakpuri. Ang isang buong talambuhay 

ay wala sa sakop ng aklat na ito, subalit maihaharap ang ilang mahahalagang bahagi. 

Si Muhammad ibn Abdullah'^^ ay isinilang sa Makkah sa makapangyarihang tribo ng 
Quraysh noong o bandang 570 CE. Ang panahon, pook, at kultura ng kanyang pagsilang ay 
pinangibabawan ng pagsamba sa diyus-diyusan (idolo/rebulto) at mga kaugaliang pagano. 
Pumanaw ang ama ni Muhammad bago siya isinilang, at yumao ang kanyang ina nang siya ay 
anim na taong gulang. Ang ulilang si Muhammad ay pinalaki ng isang pamilyang Bedouin na 
nagturo sa kanya ng pangangalakal sa pandarayuhan (caravan) at pagpapastol. Sa paglipas ng 
panahon, nakilala siya sa isang mataas na pamantayan ng kagandahang-asal at katapatan, 
kababaang-loob, katarungan, kahinahunan at isang malalim na mapagnilay na makadiwa. 
Umangat siya sa pagyaman at mataas na katayuan sa lipunan nang makasal, sa gulang niyang 25 


154 (EN) j^akaunting sulatin, kabilang yaong pinakamahuhusay, ang walang kamalian, at ang talambuhay na 

sinulat ni Martin Lings ay nagpapatotoo ng puntong ito. Ang dalawang kamaliang sapat na mahalaga 
upang mabanggit ay ang paninindigang pinanatili ni Muhammad ang mga larawan nina Jesus at Maria, 
gayundin ang isang larawan ni Abraham, nang wasakin niya ang mga rebulto sa Kaaba, at ang 
pagpapakasal ni Muhammad kay Zainab dahil sa pisikal na pagkaakit. Wala alinman sa mga paninindigang 
ito ang sinusuportahan ng ebidensyang nakasulat (kumbaga, ang hadith), at ang dalawang ito ay kapwa 
itinatatwa ng mga iskolar ng ortodoksong Sunni. Ang talambuhay maliban dito ay malawak, may mabuting 
sanggunian, nasulat nang maganda, nagbibigay-inspirasyon, at pinahahalagahang mataas ng kapwa mga 
Muslim at Orientalista. Dahil dito, ang karaniwang kuru-kuro ng edukadong pamayanang Islamiko ay; sa 
kabila ng ilang kamaliang natagpuan doon, wala na marahil nakahihigit na talambuhay ni Muhammad sa 
wikang Inggles sa kasalukuyan kaysa niyong kay Martin Lings. 

155 (EN) Ajjg 7^^ ay isinasaling “anak ni.” Ang buong pangalan ng ama ni Muhammad ay Abdullah ibn 
‘Abdul-Muttalib ibn Hashim. 



sa isa sa pinakamarangal na biyuda ng Quraysh, si Khadijah. Si Khadijah ay 15 taon ang 


katandaan sa kanya, gayunman ay namalagi siyang tapat sa kanya sa buong panahon ng kanilang 
pag-aasawang puno ng pag-ibig, hanggang sa kanyang pagpanaw. 

Sa gulang na 40, nakamtan niya ang isang matagumpay na buhay, sa pagkakapag-asawa 
at pagkakaroon ng mga anak, ng kayamanan, at mataas na katayuang panlipunan. Gayunman, sa 
yugtong ito siya nagsimulang tumanggap ng rebelasyon, sa isang nakasisindak na pagbaligtad sa 
kanyang kinamihasnang kapayapaan at katahimikan, at isinakripisyo niya ang halos bawat bagay 
sa mundong ito alang-alang sa paghahatid ng mensaheng inihayag sa kanya. Sa pagtatapos ng 
layuning ito ay pumanaw siya sa makamundong buhay noong 632 CE. 

Ang monoteismo ng rebelasyon ay nagbunga ng pagiging kaaway ng kanyang mga 
kalipi, na ang relihiyon ay nangailangan ng maraming mga diyus-diyusan, at niyaong mga Judio, 
mga Kristiyano, at mga paganong nagsitanggi sa kanyang mensahe. Napilitan sa simulang 
lumikas at sa huli ay makipaglaban, ang maliit na pangkat ng sinaunang mga Muslim ay dumami 
laban sa mga napakalaking kalamangan. Unti-unti, napagbago ng Islam ang pamumuhay sa 
kabuuan ng Tangway (peninsula) ng Arabia, binuwag ang pagsamba sa diyus-diyusan at ibang 
mga kaugaliang pagano, pinalaya ang kababaihan sa kalupitan ng kaugalian ng tribo, at nagtatag 
ng isang marangal na pamantayan ng pag-uugali, kagandahang-asal, at katarungang panlipunan. 
Higit na malalim kaysa alinmang ibang tagumpay, ang rebelasyon ay nagtatag ng isang relihiyong 
may pagsambang nakatuon sa lisang Diyos: isang pananampalatayang Simula noon ay lumago 
upang magkaloob ng gabay at inspirasyon sa ikalimang bahagi ng populasyon ng mundo. 

Ang ika-17 dantaong manunulat ng Scotlandia, si Alexander Ross, bagamat hindi isang 
kaibigan ng relihiyong Islamiko, gayunpaman ay malinis na binubuod ang layunin ni Muhammad 
nang ganito: 


Hindi siya nagkunwaring maghatid ng isang bagong relihiyon sa kanila, bagkus 
muling buhayin ang isang luma, na unang ibinigay ng Diyos kay Adan; at nang mawala 
sa pagsira ng lumang daigdig, ibinalik itong muli sa rebelasyon kay Abraham, na nagturo 
nito sa kanyang anak na si Ismael na kanilang ninuno, at nang siya, nang magsimulang 
manirahan sa Arabia, ay nagturo sa mga tao niyon din; subalit sa pagbaba ng kanilang 



salinlahi sa pagsamba sa diyus-diyusan, ipinadala siya ng Diyos upang lansagin ito, at 
ibalik ang relihiyon ni Ismael. Ipinahintulot Niya kapwa ang Luma at Bagong Tipan, at 
ang pagkapropeta nina Moises at Cristo mula sa Diyos at ang pagpapadala sa kanya 
upang alisin sila sa mga pagkasirang iyon, at ibalik ang Batas ng Diyos sa gayong 
kadalisayan nang ito ay unang ipinadala. . . 

Noong kanyang kapanahunan, si Muhammad ay iginalang sa kanyang mga katayuan 
bilang ama, kaibigan, asawa, kapitbahay, negosyante, guro, tagapangaral, hukom, mambabatas, 
komandante, estadista (punong-bansa), pinuno at repormador (tagapagbago) ng lipunan at 
relihiyon. Isa siya sa mga pinakamaimpluwensyang tao sa kasaysayan, datapwat hindi siya nag- 
aral at namuhay siya sa piniling karalitaan. 

Ang pagkatao ni Muhammad ay ganap na dokumentado, mula sa pisikal na anyo 
hanggang sa mga katangian, hilig, pagtuturo at pagpapahintulot. Mula sa huling bahagi ng 1800, 
sa panahon at pook na ang gayong mga pagkilala sa Propeta ay sadyang bihira, kundi man 
tahasang isinumpa ng isang mapang-usig na Simbahang Anglicano, nababasa natin, 


Si Mohammad ay may katamtamang taas, may kapayatan, subalit may malalapad 
na mga balikat, malapad ang dibdib, matibay ang buto at kalamnan. Malaki ang kanyang 
ulo, matibay ang pagkabuo. Maitim na buhok, bahagyang kulot, alun-alon sa masinsing 
kakapalan na halos hanggang sa kanyang mga balikat; kahit sa pagkakaidad, ito ay 
nakalatan ng halos 20 uban (puting buhok), nilikha ng mga dusa ng kanyang “mga 
Rebelasyon.” Ang kanyang mukha ay hugis-itlog, bahagyang kulay-kayumanggi. Ang 
mga pino, mahahabang nakaarkong kilay ay napapagitnaan ng isang ugat, na kitang-kita 
ang pagpintig sa mga sandali ng matinding damdamin. Ang malalaking matang itiman ay 
kumislap sa ilalim ng mahahaba at makakapal na pilik-mata. Ang kanyang ilong ay 
matangos, bahagyang hugis-tukang-agila. Ang kanyang mga ngipn, na masusi niyang 
pinangalagaan, ay pantay nang maayos, maningning na puti. Isang balbas sarado ang 
nagkuwadro sa kanyang mukhang maginoo. Ang kanyang balat ay malinaw at malambot, 
ang kanyang kutis ay “pula’t puti,” ang kanyang mga kamay ay tila “seda at sutla,” 
pantay na gaya ng sa isang babae. Ang kanyang hakbang ay mabilis at paulit-ulit, ngunit 
matatag na gaya ng sa isang humahakbang “mula sa isang mataas hanggang sa isang 
mababang lugar.” Sa kanyang paglingon, ipinihit din niya ang kanyang buong katawan. 


Ross, Alexander. 1718. The Life of Mahomet: Together with The Alcoran at Large. London, p. 7. 



Ang kanyang buong paglakad at pagtindig ay marangal at kahanga-hanga. Ang kanyang 
mukha ay malumanay at mapag-isip. Ang kanyang pagtawa ay bihirang higit sa isang 
ngiti.. 

Sa kanyang mga hilig, siya ay napakasimple, bagamat labis siyang maingat sa 
kanyang pagkatao. Ang kanyang pagkain at pag-inom, ang kanyang pananamit at 
kasangkapan ay nanatili, maging nang siya ay nakarating sa ganap na kapangyarihan, sa 
kanilang pagiging halos likas na katutubo. Ang tanging mga karangyaang tinamasa niya 
ay, bukod sa mga armas, na labis niyang pinahalagahan, isang pares na botang dilaw, 
isang regalo mula sa Negus ng Abyssinia. Ang mga pabango, gayunman, ay marubdob 
niyang minahal, sa pagiging labis na sensitibo sa mga samyo (amoy). Matapang na 
inumin, kanyang kinasuklaman. 

Siya ay biniyayaan ng mga malakas na kapangyarihan ng isip, pagtaas ng 
kaisipan, sarap at pagiging pino ng pakiramdam. “Higit siyang mabini kaysa isang 
dalagang birhen sa likod ng kanyang kurtina,” ang nasabi tungkol sa kanya. Siya ay 
napakaluwag sa kanyang mga nasasakupan, at hindi kailanman pinahintulutang 
mapagalitan ang asiwa niyang munting tagapaglingkod anuman ang nagawa nito. 
“Sampung taon, ” ani Anas na kanyang katulong, “na kasama-sama ko ang Propeta, at ni 
minsan ay hindi niya ako nasabihan ng ‘oops’ Lubha siyang mapagmahal sa kanyang 
pamilya. Isa sa kanyang mga anak na lalaki ang pumanaw sa kanyang dibdib sa mausok 
na bahay ng tagapag-alaga, maybahay ng isang panday. Lubha siyang magiliw sa mga 
bata; pinatitigil niya sila sa mga lansangan at tinatapik ang kanilang maliliiit na ulo. Wala 
siyang hinampas na sinuman sa kanyang buhay. Ang pinakamasamaing nasabi niya sa 
pakikipag-usap ay, “Ano ang dumating sa kanya? Maitiman sana ng putik ang kanyang 
noo!” Nang hilingan siyang sumpain ang isang tao, ang tugon niya, “Hindi ako ipinadala 
upang manumpa, kundi maging isang awa sa sangkatauhan.” “Dumalaw siya sa maysakit, 
sumunod sa bawat libing na kanyang nakita, tumanggap ng paanyaya ng isang alipin para 
sa hapunan, sinulsihan ang sarili niyang mga damit, ginatasan ang mga kambing, at 
naghintay na mag-isa,” salaysay na buod ng isang kasabihan. Kailanman ay hindi siya 
naunang bumitiw sa palad ng ibang lalaki, at hindi tumalikod hanggang hindi naunang 
tinalikuran. 

Siya ang pinakatapat na tagapagtanggol niyaong kanyang binigyan ng 
proteksyon, ang pinakamasarap at pinakakasundong kausap. Ang mga nakakita sa kanya 
ay agad napupuno ng paggalang; ang nagsilapit sa kanya ay nagmahal sa kanya; ang mga 
naglarawan sa kanya ay nagsabing, “Wala akong nakitang katulad niya nang una o 
pagkatapos.” Siya ay labis na walang-imik, subalit kapag siya ay nagsalita ay may diin at 



pangangatwiran, at walang makalilimot sa kanyang sinabi. 

Maging ang mga pinakamahihigpit na kaaway ni Muhammad, mula sa kanyang 
kapanahunan hanggang sa mga kasalukuyang panahon, ay tinanggap ang kanyang mga 
kabutihang-ugali. Si George Sale ay naglathala ng isang pahayag ng dokumentadong kasuklam- 
suklam na galit, na pinalumanay ng paghanga sa mga personal na kabutihan ni Muhammad. Sa 
kanyang pambungad “Sa Mambabasa” sa kanyang salin noong 1734 ng Banal na Qur’an, si Sale 
ay nagpapahayag. 


Sapagkat gaano man maging kriminal habambuhay si Mohammed sa paggiit ng 
isang huwad na relihiyon sa sangkatauhan, ang mga papuring angkop sa kanyang tunay 
na pag-uugali ay hindi dapat ipagkait sa kanya; ni hindi ko magagawa ang kabaligtaran 
maliban sa ipagbunyi ang katapatan ng banal at maalam na si Spanhemius, na, bagamat 
inamin niyang ito (Muhammad) ay naging isang imbing impostor, subalit kinilala niyang 
nagtaglay ng mga likas (natural) na katangian, maganda ang pagkatao, may banayad na 
talino, makakasundong ugali, nagpapakita ng pagkamapagbigay sa mga dukha, paggalang 
sa bawat isa, katapangan laban sa kanyang mga kaaway, at higit sa lahat, mataas na 
pagdakila sa ngalan ng Diyos; mabalasik laban sa mga sinungaling, mapakiapid, 
mamamatay-tao, mandarambong, mapaglustay, mapagnasa, bulaang saksi, atbp., isang 
dakilang tagapangaral ng pagtitiis, kawanggawa, awa, pagkabukas-palad, utang na loob, 
pagpaparangal sa mga magulang at nakatataas, at isang madalas na magdiwang ng mga 
papuri sa Diyos. 


Ang kasaysayang Islamiko ay nagtatala ng isang hadith kung saan si Hind ibn Abi Hala, 
ang anak (sa unang asawa) ng maybahay ni Muhammad na si Khadijah, ay naghahandog ng 
kanyang sariling mga kapansin-pansing pagmamasid; 


Ang Sugo ng Allah ay may sunud-sunod na pagdurusa, tuluy-tuloy na pag-iisip, 
hindi nagpahinga, matagal sa pananahimik. Hindi siya umimik nang walang dahilan. 


Lane-Poole, Stanley. 1882. The Speeches and Table-Talk of the Prophet Mohammad. London: MacMillan 
and Co. Introduction, pp. xxvii-xxix. 

Sale, George. 1734. The Koran. London: C. Ackers. “To the Reader.” Page v. 



Nagsalita siya nang puno ang kanyang bibig (hindi nagmayabang), at nagsalita nang 
buong linaw. Ang kanyang talumpati ay makatarungan, nang walang kalabisan ni 
kakulangan. Hindi siya marangya, ni mapanghamak. Ipinagdangal niya ang lahat ng mga 
biyaya gaano man kaliit at hindi minaliit ang kahit isa man lamang. Hindi niya kailanman 
pinuri o pinintasan ang kanyang pagkain. Kailanman ay hindi siya napagalit ng mga 
bagay sa makamundong buhay na ito o anumang kaugnay nito. Gayunman, kung ang 
katarungan ay nalabag, walang makapapantay sa kanyang galit hanggang maitatag ang 
katarungan. Hindi siya kailanman nagalit para sa kanyang sarili o naghangad ng pagganti 
ng utang na loob para sa kanyang sarili. Kung siya ay kumumpas, ginamit niya ang 
kanyang buong palad. Kung siya ay namangha, pinigil niya ito. Kung siya ay nagsalita, 
hinampas niya ng kanyang kanang palad ang loob ng kanyang kaliwang hinlalaki. Kung 
siya ay nagalit, siya ay tumalikod, at kapag siya ay masaya, ibinaba niya ang kanyang 
tingin. Ang karamihan ng kanyang pagtawa ay (limitado sa) pagngiti.’^® 

Kahawig nito, pinansin ni Ali ibn Abi Talib, pinsan ng propeta at isa sa mga unang Califa 
ng Islam: 


Hindi siya magaslaw, ni hindi nagpahintulot ng kagaslawan, at hindi siya isang 
sisigaw sa pamilihan. Hindi niya ginantihan ng masama ang kasamaan, bagkus 
nagpatawad siya at nagpaumanhin. Hindi siya kailanman sa kanyang buong buhay 
nanghampas ng anuman sa pamamagitan ng kanyang kamay maliban nang siya ay 
nakipaglaban sa ngalan ng Allah. Hindi siya namalo ng isang utusan o isang babae, at 
kailanman ay hindi ko siya nakitang naghiganti para sa isang kawalang-katarungang 
ginawa sa kanya, maliban kung ang mga pagbabawal ng Allah ay nalabag. Sapagkat kung 
ang mga pagbabawal ng Allah ay nilabag, siya ay isa sa mga pinakamatindi ang galit. 
Kailanman ay hindi siya pinamili sa dalawang bagay subalit pinili niya ang pinakasimple 
sa dalawa. Kung siya ay pumasok sa sariling tahanan, siya ay isang lalaking katulad ng 
iba, naglilinis ng sariling damit, ginagatasan ang sariling kambing, at sinisilbihan ang 
sarili. 

Siya ay palaging nakangiti, mabini sa pag-uugali, likas na malumanay. Siya ay 
hindi marahas, matigas ang puso, maingay, mapagmalabis, o mapagmaramot. 
Ipinagwalang-bahala niya ang hindi niya naibigan, at kailanman ay walang sinumang 
nawalan ng pag-asa sa kanya. Hindi siya kailanman tumugon sa pang-uuyam o 
masasamang salita. Ipinagbawal niya sa sarili ang tatlong bagay: pakikipagtalo. 

Isinalaysay ni At-Tabarani saAl-Mujam Al-Kabeer. 



pagmamataas, at anumang hindi nagsasangkot sa kanya. At iniligtas niya ang mga tao sa 
tatlong bagay: Hindi niya hinamak ang sinuman sa kanila o pinagmalabisan sila, hindi 
niya siniyasat ang kanilang karangalan o pansariling kapakanan, at hindi siya nakipag- 
usap maliban sa mga bagay na inasahan niyang magantimpalaan. Kapag siya ay 
nangusap, ang kanyang mga tagapakinig ay yumukong tila dinapuan ng mga ibon. Sa 
sandaling siya ay natapos, sila ay nagsalita. Hindi sila nagpaligsahan sa isa’t isa upang 
magsalita sa kanyang harap, subalit kapag nagsalita ang sinuman sa kanyang harap, ang 
iba ay nakinig hanggang siya ay makatapos. Ang pagsasalita sa kanyang harap ay yaong 
sa una sa kanila. Nakitawa siya sa kanila, at nakimangha sa kanila. May tiyaga siya sa 
mga dayuhan kapag namaos sila sa pakikipag-usap at paghiling, hanggang sa puntong 
dalhin sila sa kanya ng kanyang mga kasamahan. Sinasabi niya sa kanila: “Kung may 
makita kayong sinumang nangangailangan, dalhin ninyo siya sa akin.” Hindi siya 
tumanggap ng papuri maliban doon sa may pagiging timbang at hindi mapagmalabis, 
Hindi niya ginambala ang pagsasalita ninuman maliban kung sila ay lumabag, na kung 
magkagayon ay pinagalitan niya sila o kaya ay umalis.*^° 

Isa sa pinakamaganda at pinakaangkop na komentaryong naitala sa panitikang hadith ay 
nagsasaad: “Siya ang pinakamapagbigay ang puso, makatotohanan ang dila, pinakamalambot ang 
pagpapasya, at marangal ang pakikipag-ugnayan.” 


Ang mga banggit na ito ay nagkakaloob ng isang pagsilip sa isang maliit na durungawan 
ng buhay at pag-uugali ni Muhammad. Sa isang kapansin-pansing kaibahan sa malabong anyo ng 
makasaysayang Abraham, Noe, Moises at Jesus, ang pagkatao ni Muhammad ay nadadala sa 
isang matibay na pagtuon ng maraming bulto ng mga makatotohanang hadith na nagsasaaklat ng 
pinakamalalapit na tagalarawan ng anyo at pagkilos, pagkatao at pag-uugali. Bilang bunga, yaong 
nagnanais gumawa nito ay maaaring tunghayan ang buhay ni Muhammad sa malinaw na pagtuon 
(pokus). Sa bagay na ito, ang arkiyologo at iskolar na Inggles na si D.G. Hogarth ay sumulat: 


Seryoso o pangkaraniwan, ang kanyang pang-araw-araw na pagkilos ay nagtatag 
ng isang batas na milyun-milyon ang nagsasakatuparan hanggang ngayon nang may 


Mukhtasar Ash-Sha ma’elAlMuhammadiya ni Imam At-Tirmithi, p. \S, hadith Big. 6. Pangalawang 
parapo insinalaysay din sa At-Tabaranid sa Al-Mu ’jam Al-Kabeer. 

Isinalaysay sa Al-Bukhari at Muslim. 



kamalayan sa paggagad (panggagaya). Walang sinumang kinilala ng alinmang bahagi ng 
lahi ng tao bilang Ganap na (Perpektong) Tao ang natularan nang gayong kahigpit. Ang 
pag-uugali ng Tagapagtatag ng Kristiyanismo ay hindi gayong nakasakop sa karaniwang 
pamumuhay ng kanyang mga tagasunod. Bukod dito, walang tagapagtatag ng isang 

relihiyon ang naiwan sa gayong pagsasarili sa katanyagan kaysa sa Apostol na Muslim. 

Kabalintunaan (kakatwa), na ang mga Kristiyano ay pambihirang tinutularan ang maliit 
na nalalaman natin kay Jesucristo. Sa katotohanan, gaya ng natalakay sa NaDiyos ’grasya, 
namamangha tayong matuklasan ang halimbawa ni Jesus na higit na napananatili sa mga 
kaugalian ng mga Muslim kaysa mga Kristiyano. Pumili ng isang isyu. Si “Rabbi” Jesus ay 
kumapit sa “buhay para sa isang buhay” ng batas ng Lumang Tipan. Nagpatubo siya ng balbas, 
maluluwag na pananamit (roba) (at, sa bagay na iyan, ang kanyang ina ay nagsuot ng talukbong 
sa ulo), iniwasan ang kame ng baboy at ang patubo sa pautang, at di-nagsagawa hindi lamang ng 
labag na pakikipagtalik kundi maging ng pinakamagaang pakikipag-ugnayang pisikal 
(pangkatawan) sa kababaihan sa labas ng pag-aasawa. Siya ay nagdasal nang patirapa, nagsalita 
nang may kababaang-loob, at nagturo ng kaisahan ng Diyos at ng kanyang sarili sa pagiging isang 
tao sa pagkapropeta. Pambihirang pinamamalagi ng mga Kristiyano ang mga kahalagahang ito. 

Sa katunayan, ang mga nagsisigawa nito ay kadalasang kinukutya ng kanilang mga karelihiyon, 
na hindi pambihirang tinatatakan sila bilang mga “Jesus na kakatwa,” na para bang may bagay na 
mail sa pagtulad sa isang propeta. 

Bilang isang huwaran (modelo) para pamarisan, ang pagkatao ni Muhammad ay may 
sapat na katibayang nakasulat (dokumentado): 

Siya ay matiisin at mapili sa kanyang pagkain, at isang masugid na tagasunod sa 
mga pag-aayuno. Hindi siya nagbihis nang marangya, nagmalabis sa payak na pag-iisip; 
hindi rin naapektuhan ang kanyang simpleng pananamit; kundi bunga ng isang tunay na 
pagwawalang-bahala sa kasikatan dahil sa isang walang halagang dahilan. . . . 

Ang kanyang mga tagumpay sa pakikipaglaban ay hindi gumising sa 

Hogarth, D.G. 1922. Arabia. Oxford: Clarendon Press, p. 52. 



pagmamayabang, walang kapalaluan, na maaaring nangyari kung naisagawa ang mga ito 
para sa mga mapag-imbot na layunin. Sa panahon ng kanyang pinakadakilang 
kapangyarihan, nagpanatili siya ng gayunding kapayakan (kasimplihan) sa pag-uugali at 
kaanyuan katulad sa mga araw ng kanyang kabiguan. Kaya’t malayo sa pagiging 
apektado ng karangyaan, siya ay nasuklam kung, sa pagpasok sa isang silid, pinakitaan 
siya ng di-karaniwang patotoo ng paggalang. Kung naghangad siya ng pandaigdig na 
pananakop, iyon ay pananakop ng pananampalataya: sa ganang pamumunong 
makamundo na kanyang hinawakan, sa dahilang ginamit niya iyon nang walang 
pagmamalabis, kaya’t wala siyang ginawang hakbang upang pamalagiin iyon sa kanyang 
pamilya. 

Ang mga kayamanang bumuhos sa kanya mula sa mga buwis at nakamkam sa 
digmaan, ay ginugol sa pagpapalaganap ng mga tagumpay ng pananampalataya, at sa 
pagtulong sa mga maralita sa mga tapat doon; sa gayon ang kanyang kabang-yaman ay 
laging naubusan ng pinakahuli nitong kusing. Si Omar ibn A1 Hareth ay nagpapahayag na 
si Mahomet, sa kanyang pagkamatay, ay di-nakaiwan ng isang gintong dinar ni isang 
pilak na dirham, isang aliping lalaki o babae, ni anumang bagay maliban sa kanyang 
abuhing kabayong si Duldul, kanyang mga sandata (armas), at ang lupang ipinamana niya 
sa kanyang mga asawa, mga anak, at mga dukha. “Ang Allah,” anang isang manunulat na 
Arabiano, “ay nagkaloob sa kanya ng mga susi ng lahat ng kayamanan ng daigdig, subalit 
tinanggihan niyang tanggapin ang mga iyon. 


Ang kaugnay na tanong, gayunman, ay hindi kung naiibigan, hinahangaan o iginagalang 
natin si Muhammad, kundi kung siya ang propetang gaya ng kanyang pag-angkin. Upang masuri 
ang ganitong pag-angkin, maraming hamon ang lumilitaw. Walang alinlangan, dapat nating 
ipagwalang-bahala ang mga kasinungalingan at iwasan ang pagkiling, maging positibo o 
negatibo. Dapat nating simulan ang pagtuklas sa pagtatatag ng katotohanan ng kaso ni 
Muhammad nang may blangkong batayan ng isip at damdamin, sapagkat kadalasang ang mga 
damdamin ay nagdadala sa sangkatauhan sa pagkaligaw. Ang mga katotohanan, at pawang mga 
katotohanan lamang, ang dapat nating maging gabay. 

Magsimula tayo, kung gayon, sa pagsuri ng mga karaniwang tanggap na pamantayan ng 
pagkapropeta. Ang mga propetang biblikal ay pawang nagsipasa sa pagsusuring ito, at dapat 

gayundin ang baling propeta. 




IKA-3 BAHAGI: KATUNAYAN NG PAGKAPROPETA 


Angpinakamabuting paraan para isipin kung ano ang darating, 
kung ano ang nakalipas ay siyang alalahanin.. 

eorge Savile, Marquis of Halifax 

Maraming propetang biblikal ang inihula sa sinaunang kasulatan. Iniuugnay ng mga 
iskolar na Kristiyano si Juan Bautista sa aklat ni Malakias, at si Jesucristo sa maramihang 
prediksyong nakakalat sa kabuuan ng Lumang Tipan. Ang mga nagsihula sa Luma at Bagong 
Tipan, gaya ng tinalakay sa NaDiyos ’grasya, at sa nangaunang kabanata tungkol kina 
Moises at Jesus sa aklat na ito, ay madaling maiuugnay kay Muhammad nang may pantay o digit 
pang kaangkupan. Hindi kataka-taka, kung gayon, na ang New Catholic Encyclopedia ay 
nagpapahayag,, “May sapat na dahilan upang paniwalaang maraming Judio, na umaasam ng 
malinaw na pagdating ng isang mesiyas sa Arabia, ay nagpamalas ng natatanging interes sa kanya 
[kay Muhammad].” 


Tingnan ang Unang Bahagi, Kabanata 4 at Ika-3 Bahagi, Kabanata 11 
New Catholic Encyclopedia. Vol 7, p. 677. 



1: Mga Mahimalang Tanda 


Ang isang himala ay hindi ang pagsira ng mga batas ng daigdig na nabuwal. 
lyon ay angpanibagong pagtatatag ng mga batas ng kaharian. 

ndre Borisovich Bloom, Living Prayer 

May dalawang uri ng himala — yaong nakapaligid sa isang tao at yaong ipinadadala sa 
pamamagitan ng isang tao. Ang unang uri, na tatawagin kong “mga mahimalang tanda,” ay 
siyang paksa ng kabanatang ito at ang pangalawa, na tatawagin kong “miga himalang 
isinagawa,” ang siyang paksa ng susunod. 

Ang mga halimbawa ng mga mahimalang tanda ay kinabibilangan ng pagliligtas ng 
Diyos kay Danaiel sa mga Icon, kay Jonas sa balyena, kay Abraham sa apoy, at kay Moises sa 
Faraon at kanyang hukbo. Katiyakan, ang Pagsilang ng Birhen kay Jesus at ang himala ng Tala 
sa Silangan ay nakahanay nang gayunding kataas. Di-gaanong batid ng mga Kanluranin ay ang 
himala ng bituing (talang) naghudyat ng pagsilang ng isa pang propeta. Si Hassan ibn Thabit, ang 
maalamat na makatang Muslim at isang kasapi ng Sahaba (mga kasamahan ni Muhammad), ay 
isa lamang saksi. Sa araw ng pagsilang ni Muhammad sa Makkah, siya ay nasa Medina, mahigit 
200 milyang layo, kung saan narinig niya ang isang Judiong sumisigaw sa pinakamataas niyang 
tinig, “O aking pamayanang Judio, ngayong gabi, ang bituin ni Ahmad (ang inihulang propetang 
si Muhammad) na kanyang sinilangan, ay lumitaw na.”'^^ Sa isang hiwalay na hadith, 
isinalaysay ni Zaid ibn Amr ibn Nufa’il na sa araw ng pagsilang ni Muhammad, siya ay nasa 
Syria, at isang iginagalang na iskolar na Judio ay nagsabi sa kanya, “Isang propeta ang sumipot sa 
iyong bayan, o kaya ay sisipot siya, sapagkat ang kanyang bituin ay lumitaw na. Magbalik ka (sa 
iyong bayan)! Maniwala ka sa kanya, at sundan mo siya.” 

May mga iba pang palatandaan: isang popular na tradisyon sa mga Muslim ang 

nagsasalaysay na nang isilang si Muhammad, ang “walang-hanggang” apoy ng mga Zoroastrong 
sumasamba sa apoy sa Persia ay mahimalang namatay. Maraming iba pang pangyayari ang 
nagpapahiwatig na si Muhammad ay nagtamasa ng proteksyong makadiyos. Gaya ng naunang 
binanggit, si Muhammad ay nakaligtas sa maramihang pagtatangka sa kanyang buhay sa 
makadiyos na pamamagitan. Sa isang pangyayari, ang isang walang pananampalataya ay lumapit 
kay Muhammad nang nagbibihis ang Propeta para sa kanyang pahinga sa hapon. Kinuha ang 
isang sable (espada) na isinabit ni Muhammad sa isang puno at binalaan siya, na nagtatanong, 
“Sino ang magliligtas sa iyo ngayon?” Nang tumugon si Muhammad, “Ang Allah,” ang kamay ng 
di-nanampalataya ay biglang naparalisa (nanigas) at nabitiwan niya ang espada. 

Lumapit si Abu Jahl kay Muhammad habang ito ay nagdarasal, sa pagtatangkang 
wasakin ang kanyang ulo ng isang malaking bato habang nakapatirapa. Datapwat, isang pangitain 
ng isang mabisyong (naglilikot na) kamelyo, na hindi nakikita ng kanyang mga kasama, ang 
pumigil sa kanya.*® 

Ang asawa ni Abu Lahab (na ang pagsumpa para sa impyemo ay binanggit sa Unang 
Bahagi, Ika-7 Kabanata ng aklat na ito) ay minsang hinanap si Muhammad sa layuning batuhin 
siya. Nang makita niya ang kasamahan nito, si Abu Bakr, itinanong niya ang kinaroroonan ni 
Muhammad, bagamat siya (Muhammad) ay nakaupong katabi lamang ni Abu Bakr. Ang kanyang 
mga mata ay malinaw na binulag sa kabila ng kanyang pagiging naroon. 

Sa ibang mga okasyon, si Muhammad ay nagpahayag ng pagtanggap ng kaalaman, 
alinman sa pamamagitan ng himala o ng anghel ng rebelasyon, tungkol sa mga pagtatangkang 
siya ay patayin. Sa gayon, naiwasan niyang malason, maihulog sa gilid ng bundok, at 
madurog ng isang malaking batong inihulog mula sa isang tuktok.'^^ 

Ang nakapagpapaniwala sa kasaysayang ito ay hindi lamang dahil sa ang bawat 
pangyayaring ipinahayag ni Muhammad na kanyang unang nalaman ay talagang 


*** Al-Bukhari at Muslim. 

nagkatotoo, kundi dahil sa hindi nagkaroon ng mga maling babala. Ni minsan, sa buong 
buhay ni Muhammad, ay nag-angkin siya ng isang pangyayaring hindi nagkatotoo. 

Hindi niya nakasanayang tumanggi sa pagkain dahil sa hinala ng lason, maghago ng 
daraanan sa paglalakhay para iwasang maitulak sa isang bangin, o magpalit ng mga 
upuan dahil sa hinalang siya ay pinaghandaang hagsakan ng malaking hato. May sapat 
siyang dahilang maging matatakutin, at gayunpaman, huong tapang siyang sumulong 
para sa kanyang layunin, nang hindi isinaalang-alang ang mga makatwirang pag-iingat 
na iisipin ng nakararaming tao. Paminsan-minsan lamang na ang kanyang maaaring 
maging mapanganib na lakad ay nagambala ng isang kutob o ng isang tuwirang 
rebelasyon ng isang pagtatangka sa kanyang buhay. At sa gayong mga kaunting 
pagkakataon, siya ay hindi kailanman nagkamali. 

Tinanggal ni Muhammad, gaya ng naunang nabanggit, ang kanyang mga tanod 
pagkatanggap ng rebelasyong “Ipagtatanggol ka ng Allah sa mga tao (na may hangad na 
masama)” (TMQ 5:67). Hindi siya nagkaroon ng tagatikim ng pagkain, hagamat ang 
panlalason ay isang madalas na hanta sa mga pinuno noong kanyang kapanahunan, at 
gayunman ay hindi siya nahahala ng mga hinala o guni-guning takot (paranoia). Bagkus, 
mapayapa niyang hinarap ang bawat araw at pagkakataon nang may tiwalang “ang Diyos 
ay kasama niya.” Ang kanyang pagkilos, sa katunayan, ay nagpamalas ng tiwalang 
nagbabadya ng lalim ng tiwala sa makadiyos na pangangalaga. Sa harap ng mga 
pinakamapanganib na pangyayari, kumilos siyang may kahinahunang higit sa kakayahan 
ng tao. 

Halimbawa, sa gabi ng kanyang binalak na paglikas mula sa Makkah patungong 
Medina, isang pangkat ng asasinasyon ang pumaligid sa bahay ni Muhammad. Ang tugon 
ni Muhammad? Sa halip na magtagong palihim, magsikap na gumapang nang patago o 
magmadaling tumakas sa paglaya, mahinahon siyang nagtiwala sa pagtatanggol ng 



kanyang Lumikha, nagsumamo sa Allah at dinalit ang Banal na Qur’an. Pagkaraan ay 
lumakad siyang palabas ng kanyang tirahan at sa gitna ng kanyang mga kalabang 
natuklasan niyang mahimalang nawalan ng pakiramdam, at palabas ng Makkah. 

Sa hull, habang iniiwasan ang mga nagsisihabol patungong Medina, siya at ang 
kanyang kasamang si Abu Bakr ay nagtago sa isang maliit na yungib sa Bundok Thawr. 
Nang ang nagsisihabol ay sumapit sa bunganga ng yungib, pinayapa ni Muhammad ang 
mga pangamba ni Abu Bakr sa masuyong paalaalang ang Allah ang kanilang 
tagapagtanggol. Bagamat nakaupo sila nang di-hihigit sa ilang hakbang sa loob ng 
kuweba, nagsilisan ang mga humahabol nang hindi nagsipasok. Nang magsiyasat sina 
Muhammad at Abu Bakr, natuklasan nilang ang pasukan ng kuweba ay naharangan ng 
isang puno ng akasya, isang malaking bahay-gagamba, at isang kalapati sa ibabaw ng 
isang bagong-gawang pugad. Nagsialis ang mga humahabol, sa paniwalang walang 
makapapasok sa yungib nang hindi magagambala ang mga kababalaghang iyon. 
Datapwat ang puno, ang sapot, at ang pugad ay hindi dating naroon nang pasukin nina 
Muhammad at Abu Bakr ang yungib. 

Kahawig nito, nang abutan ni Suraqah ibn Malik ang dalawa sa hayag na lupa, 
nakita ni Abu Bakr ang dakilang mandirigma. Subalit ang tiwala ni Muhammad ay 
nanatiling di-nayanig sa pagpapayapa niya sa pangamba ni Abu Bakr, sa pagsasabing 
“Huwag kang malungkot, tunay, ang Allah ay nasa atin.” Gaya ng makikita natin sa 
mga susunod na pahina, ang mga pagtatangka ni Suraqah na dakpin ang dalawa ay 
nabigo ng kahawig na mga di-pangkaraniwang (supernatural naj pangyayari, at sina 
Muhammad at Abu Bakr ay nakapagpatuloy sa kanilang balak na patutunguhan. 

Sa napakahalagang Labanan sa Badr, ang hukbong Muslim ng 300 ay humarap sa 
1300 Quraysh. Ang mga Muslim ay may dalawang kabalyero (mangangabayo), ang 

Quraysh, 100. Ang mga Muslim ay may kaunting mga sandata; 600 sa mga Quraysh ay 
may suot na baluting pananggol (armor). Ano ang ginawa ni Muhammad? Nag-utos na 
umurong? Nagtatag ng labanang gerilya? Hindi. Sa isang simbolikong galaw ng kamay, 
naghagis siya ng sandakot na buhangin at graba sa kalabang nasa malayo at nanalangin 
“Sakmalin ang kanilang mga mukha ng kalituhan!” Biglang-bigla, isang matinding 
bagyong-buhangin ang sumagupa sa mga mukha ng kalaban, at inihayag ng Allah, “Nang 
isaboy mo (ang sandakot na alikabok), iyon ay hindi mo kagagawan, kundi ng Allah . . .” 
(TMQ 8:17). Ang wakas ng paglalaban ay nakakita ng 70 patay sa mga Quraysh, gayong 
bilang ng nabihag, at kakaunting 14 na mga Muslim na nasawi, sa kabila ng katotohanang 
ang mga Muslim ay kulang sa gamit at nahigitan nang 4 laban sa isa. Kasunod ng 
labanan, ang magkabilang bahagi ay nagpatotoong nakakita ng mga anghel na 
nakipaglaban sa hanay ng mga Muslim. 

Ang mga ito ay ilan lamang sa mga pangyayaring ang mga lakas ng kalikasan ay 
nakalap upang paglingkuran si Muhammad. Sa isa pang okasyon, ang mga paganong 
taga-Makkah ay nagkasundong boykoteohin ang mga Muslim hanggang itakwil ni 
Muhammad ang kanyang pag-angkin sa pagkapropeta o kaya ay itakwil ng kanyang 
angkan. Pagkaraan ng tatlong taon ng nakamamatay na kagutuman, ang ilang pagano ay 
nagsikap na wakasan ang pagdurusa ng kanilang mga kamag-anak na Muslim. Habang 
nagtatalu-talo ang mga paganong Quraysh, si Muhammad ay tumanggap ng isang 
rebelasyon na kinain ng mga langgam ang mga kasulatang kinatitikan ng masamang 
kasunduan, maliban sa mga salitang nagluluwalhati sa Allah. Inihatid ng amain ni 
Muhammad, si Abu Talib, ang rebelasyon sa mga pagano, at nangakong isusuko sa kanila 
si Muhammad kung ang rebelasyon ay mapatunayang di-totoo. Nang mabawi ng mga 
pagano ang kasunduan, natuklasan nilang nakain ng mga langgam ang lahat maliban sa 

mga salita, “Sa ngalan ng Allah.” Inamin nilang ang proklamasyon ay pinawalang-bisa 


ng Allah, na ginamit ang mga langgam bilang Kanyang mga ahente, at kinansela nila ang 
boykoteo.'^^ 

Bukod dito, iniulat ni Maisara, kasamahan ni Muhammad sa caravan, na ang 
Propeta ay sinundan ng mga ulap sa desyerto, na nagdulot ng lilim. Napansin ni Bahira, 
ang Nestoryong monghe ng Syria, ang gayunding kababalaghan nang si Muhammad ay 
isang batang 12 taong gulang, sa pagdaraan sa pamilihan ng Basra kasama ang caravan 
ng kanyang amaing si Abu Talib. Pagkatapos tanungin si Mhammad, si Bahira ay lalong 
nakatiyak na siya ang inihulang huling propeta at sinuri ang kanyang katawan. 

Natuklasan niya ang kanyang hinahanap: isang balat (marka sa pagsilang) na inangkin 
niyang tatak ng pagkapropetang inilarawan sa mga lumang kasulatan bilang isang tanda 
ng pangwakas na propeta. 

Ang pinakamadulang halimbawa ng ganitong uri ng himala ay ang mahiwagang 
paglalakbay sa gabi, na inilalarawan ng mga Muslim na Al-Isra ’ w ’al-Mir’raj (ang 
paglalakbay at pag-akyat). Iniuulat ng tradisyon na inilipad ng anghel Gabriel si 
Muhammad sa himpapawid mula sa Makkah hanggang Jerusalem, kung saan sila ay 
umakyat pagkatapos sa mga kalangitan. Nang isalaysay ni Muhammad ang himalang ito 
sa mga mamamayan ng Makkah pagkaumaga ng kanyang pagbabalik, ang kanyang 
pahayag ay sinalubong ng mauunawaang pagkabigla. Paanong makapaglalakbay si 
Muhammad sa Jerusalem — isang biyaheng isang-direksyon ng may di-kukulangin sa 20 
araw, makaakyat sa pitong kalangitan, at makabalik sa Makkah — lahat sa loob ng isang 
gabi? At gayunman, nang hinamon, inilarawan ni Muhammad ang Jerusalem sa 
napakaganap na detalye sa mga nakaaalam nang mabuti sa lunsod, bagamat hindi pa siya 

nanggaling doon/^^ 

Bukod dito, isinalaysay ng mananaysay na Islamiko ng ikalawang dantaon 
AH Ibn Hisham, na sa makalangit na lakbaying ito, iniulat ni Muhammad na nakita 
niya ang isang Bedouin sa isang caravan na naghahanap ng isang nawawalang kamelyo, 
at itinuro niya rito mula sa kanyang maayos na kinalalagyan sa itaas ang kamelyong 
kitang-kita sa mataas na pananaw. Inilarawan ni Muhammad ang papalapit na caravan sa 
pagiging dalawang araw ang layo, at idinagdag sa kanyang paglalarawan ang mga 
natatanging tanda ng nangungunang kamelyo. Inilarawan niya kung paanong nabalian ng 
paa ang isang kamelyo, gayundin ang mga anyo ng mga nangakasakay at ang kanilang 
mga kamelyo. 

Lubhang mga mabibigat na pahayag, maiisip ng isang tao. 

At gayunman, hindi lamang talagang dumating ang caravan nang dalawang araw, 
kompleto sa pagkakalarawan ng natatanging pangunahing kamelyo at lahat ng ibang 
nangakasakay, ngunit ang isa sa mga Bedouin ay nagpatotoong siya ay nagabayan sa kanyang 
nawalang kamelyo ng isang tinig mula sa panggabing langit. 


MusnadAhmad. 

180 (EN) ikalawang dantaon sa kalendaryong Muslim {After Hijra, o AH) ay katumbas ng 719-816 CE 
(Christian Era) isa kalendaryong Gregorian (Kristiyano). 

2: Mga Himalang Isinagawa 


Ang isang himala ay isangpangyayaring sa pananampalataya ay lumilikha. 
lyan ang layunin at kalikasan ng mga himala. 

—George Bernard Shaw, Saint Joan 

Kapag isinasaalang-alang natin ang mga katangiang nagpapakahulugan sa isang propeta, 
ang isa sa mga bagay na naiisip natin ay ang mga himala (milagro). Ang mga milagrosong 
pangyayari ang nagbibigay-kaibahan ng mga propeta sa mga ibang tao, samantalang ang mga 
himalang isinagawa ng mga propeta mismo ay nagbabadya hindi lamang ng makadiyos na 
kagandahang-loob, kundi ng kapangyarihan (awtoridad). Yaong mga himalang nakaugnay kina 
Moises at Jesus ay lubhang kilala, at yaong mga nauugnay kay Muhammad ay labis ang darning 
nangangailangan ng panibagong buong aklat. 

Ang puntong ito ay hindi isang pagpapalabis. Maraming aklat na ang naisulat, sa Inggles 
at maging sa Arabik, tungkol sa paksang ito lamang. Ang mga himalang iniuugnay kay 
Muhammad ay sumasaklaw sa bawat bagay mula sa mga prediksyon hanggang sa mga pisikal na 
pananagumpay, datapwat ang pinakadakilang milagro ay ang Qur’an mismo. Ang di- 
mapapantayang kagalingan, kawalang-kaibahan sa naunang (di-alam na) rebelasyon, 
pagpapatotoo sa naunang (di-alam na) kasaysayan, mga high sa inaasahang pagpapahayag ng 
katotohanang siyentipiko, mga prediksyon, mga di-natugunang hamon at higit na marami pa, ay 
pawang natalakay sa itaas. Kapag kinuha sa kabuuan, ang naiiwan sa atin ay isang rebelasyong 
may di-mapantayang kaganapan. At kung iyan ay hindi isang himala, ano ito kung gayon? 

Sa anu’t ano man, may dahilan tayo upang itanong kung ano ang mga himalang 
nakatalang naisagawa ni Muhammad. 

Ang sagot ay, marami. 

Ang isang buong listahan ay hindi praktikal sa saklaw ng kabanatang ito, subalit yaong 
mga nagnanais ng mas malawak na detalye ay maaaring basahin ang mga naunang binanggit na 
mga talambuhay, gayundin ang Ash-Shifa, ni Al-Qadi ‘Ayad (makakamtan ngayon sa salin sa 
Inggles), at ang maraming koleksyon ng hadith. Sa pagitan ng mga pabalat ng mga librong ito, 
natatagpuan natin ang kayamanan sa mga himalang di-madaling igawa ng talaan. Nakatatagpo rin 
tayo ng isang kaparaanan ng pagpapatotoo at pag-iingat ng talaang makasaysayan na nagbibigay- 
kahihiyan sa mga Kanluraning artsibo (sinupan ng mga kasulatang pambayan) ng alinmang 
panahon. 

Nakatatagpo tayo ng mga kuwento kay Muhammad, sa pamamagitan ng paghiling ng 
mga biyaya mula sa Allah, tungkol sa pagpapagatas sa mga tuyong gatasan ng mga tupang 
walang produksyon, pagpapasigla sa mga kamelyong sadyang labis ang pagod na sumabay sa 
pinakamabibilis sa pangkat, pagpapakain at pagpapainom sa mga tao mula sa napakakaunti, at 
pagpapalit-anyo ng isang patpat na naging isang espada para sa isang kawal, si Ukashah ibn 
Mihsan Al-Asdi, na ang sandata ay nabali sa Labanan sa Badr. 

Dala-dalawampung mga dukha ang napainom sa isang tasa ng gatas na sa tingin ay sapat 
para sa iisa lamang. Isang hukbong higit sa sanlibo ang napakain ng isang sukat ng arina at 
palayok ng kame, napakaliit na iisiping sapat lamang para sa sampung katao sa “Labanan sa 
Kanal,” na pagkatapos ay mukhang hindi nabawasan ang pagkain. Isa pang hukbo ng 1,400, 
patungo sa Labanan sa Tabuk, ang napakain mula sa ilang dakot na halu-halong kakanin, na 
dinasalan ni Muhammad ng paghingi ng pagpapala, at ang naragdag ay sapat na mapunan hindi 
lamang ang mga sikmura ng hukbo, kundi maging ng mga sako sa mga saklay ng kanilang mga 
kabayo. 

Isang ekspedisyon ng 80 tao sa isang okasyon, at isang hukbo ng 1,400 (patungo sa 
paglutas sa Kasunduan sa Hudaibiya) sa isa pa, ang napagkalooban ng sapat na tubig para inumin 
at sa ablusyon mula sa tubig sa ilang sapo ng kamay lamang na ni hindi sapat para sa isang tao. 

Napalayas ang masasamang espiritu (jinn), ang nabaling paa ni Abdullah ibn ‘Ateeq at 
ang nasugatang binti ni Salama ibn Aqua’a sa digmaan ay gumaling noon din, ang namagang 
mata ni Ali ibn Abi Talib ay napagaling, ang nagdurugong sugat ni Al-Harith ibn Aws ay 



napatuyo at napagaling, ang nakalalasong kagat sa paa ni Abu Bakr ay napayapa, at ang paningin 
ng isang lalaking bulag ay naibalik. Sa isang okasyon, si Qutadah ibn An-Nu’man ay nasugatan 
sa Labanan sa Badr nang napakalubha na ang kanyang mata ay lumaylay sa kanyang pisngi. 
Hinangad ng kanyang mga kasamahang patirin ang mga pinagkakabitan subalit dinalanginan ni 
Muhammad ang mata, ibinalik iyon, at mula sa araw na iyon ay hindi na masabi ni Qutadah kung 
aling mata ang nasugatan at alin ang hindi. 

Hanggang sa Labanan sa Uhud, ibig sabihin. 

Sa Labanan sa Uhud ay isang palaso ang tumama sa ukit ng mata ni Qutadah habang 
ipinagtatanggol si Muhammad, at nang tangkain nilang tanggalin ang palaso, ang mata ay 
sumama rito. Subalit nanalangin si Muhammad, “O Allah, iligtas mo ang kanyang mata gaya ng 
pagliligtas niya sa aking mukha, at gawin mong ang kanyang mata ang pinakamabuting matang 
taglay niya, at ang pinakamalakas na matang ikakikita niya.” Ibinalik ni Muhammad ang 
minsang-naulilang mata sa ukit nito at mula noon ay iyon ang pinakamalakas na mata ni 
Qutadah. 

Si Muhammad ay minsang humiling ng pag-ulan mula sa isang walang ulap na langit sa 
isang panahon ng tagtuyot, na pagkaraan ay napuno ang langit ng mga ulap at ang mundo ay 
nakulapulan ng ulan hanggang, makaraan ang isang lingo, pinakiusapan siyang hilingin sa Allah 
ang pagtigil ng delubyo. Bilang tugon, nanalangin si Muhammad para sa ulan upang “pumaligid 
sa amin, ngunit hindi bumuhos sa amin,” na pagkaraan ang lunsod ay napaligiran ng ulan ngunit 
naligtas sa nakapipinsalang mga bunga ng patuloy na pagbuhos. 

Maraming ulit na tumanggap si Muhammad ng rebelasyon na, bagamat hindi nakabilang 
sa Banal na Qur’an, ay napatunayang propetiko. Lahat ng gayong kaalaman ay napatunayang 
naihatid nang iba sa pangkatawang pamamaraan. Sa isang okasyon, ipinaalam ni Muhammad sa 
mga sugo mula sa Persia, pagdating nila sa Madina, na ang kanilang emperador ay pinaslang sa 
kanilang pag-alis. Nang makabalik sa Yemen ang mga sugo, natanggap nila ang liham na 
katatanggap mula sa bagong pinuno ng Persia, na nagpatotoo sa balita. Yayamang walang 


183 


Sa’eid Hawwa. p. 322. 



paraang malaman ni Muhammad ang asasinasyon, maliban sa pamamagitan ng rebelasyon, ang 


gobemador na Persiano ng Yemen at ang kanyang mga nasasakupan ay nagsiyakap sa Islam sa 
ebidensyang ito lamang. 

Kahawig nito, inihula ni Muhammad , “Ang Yamama ay nakatakdang mag-angat sa 
isang bulaang mag-aangkin ng pagkapropeta sa kanyang sarili subalit siya ay mapapatay 
pagkatapos.” Nagkatotoo ang predisksyong ito nang ang isang lalaking nagngangalang 
Musailimah ay pabulaang nag-angkin ng pagkapropeta sa Yamama. Bagamat pinayuhan siya ni 
Muhammad, “Ikaw ay isinumpa. Kahit ka magsisi at tumigil sa iyong ginagawa, itinakda ng 
Allah na ikaw ay papaslangin,” nagpumilit si Musailimah at, tulad ng ipinangako, napatay 
noong panahon ng pagka-Califa ni Abu Bakr. 

Ang isa pang huwad na propeta, si Al-Aswad al-‘Ansi, ay napatay sa Yemen isang araw 
bago pumanaw si Muhammad . Gayunman ay ipinaalam ni Muhammad sa mga kinatawan ni Al- 
Aswad na ang balita ng pagkamatay nito ay nakarating sa kanya sa pamamagitan ng makadiyos 
na rebelasyon. Kasunod ng pagpanaw ni Muhammad, ang katotohanan ng kanyang pahayag ay 
napatunayan ng mga pinagmulan sa Yemen.'** 

Ang pagkamartir ni Amir sa labanan sa Khaibar ay inihula, tulad ng pagsumpa sa isa sa 
mga sundalong Muslim, na sa hub ay nagsagawa ng walang-kapatawarang kasalanan ng 
pagpapakamatay. '*^ Sa isa sa pinakamapangahas na prediksyon kailanman, inihayag ni 
Muhammad, “Kapag si Khusraw [si Chosroes — ang emperador ng Persia] ay nawasak, wala 
nang magiging Khusraw pa pagkatapos niya; at kapag si Cesar ay nawasak, wala nang magiging 
Cesar pa pagkatapos niya. Sa Ngalan Niyang Nagtatangan ng aking buhay, gugugulin ninyo ang 
kanilang mga kayamanan para sa kapakanan ng Allah.” 

Katunayan, nabihag ng mga Muslim ang mga lupain ni Chosroes, gayundin niyaong kay 


'*'* FathAl-Bari. 

Heracleo, ang Kanluraning Romanong emperador. Ang mga henerasyon ng dalawang emperador 


ay nagwakas at ang kayamanan ng kanilang mga tesorerya ay ginugol para sa kapakanang 
Muslim. 

Nang hinanapan ng paganong Quraysh na magpakita ng isang milagro, idinako ni 
Muhammad ang kanilang paningin sa panggabing langit at ipinakita ang buwan, na nahati sa 
dalawa. Nahati sa dalawa? Lubhang mahirap mangyari, sa mga isip ng marami. Subalit 
maraming kumikilalang ang lahat ng nilikha ay sakop ng Maylikha. Kung nahati ng Diyos ang 
dagat para kay Moises, gayon ding mahahati Niya ang buwan para kay Muhammad. 

Nang tawagin para makipagbuno kay Rukanah, isang di-natalong kampeon, nagwagi si 
Muhammad nang mahimala. Hinipo lamang si Rukanah sa balikat, ang kampeon ay bumagsak, na 
talunan. Sa isang muling paglalaban, ang himala ay naulit. Ang pangatlong hamon ay nagbigay 
ng gayunding resulta. 

Nang pakiusapang humiling ng ulan, ginawa niya, at bumuhos ang ulan. Nang 
pakiusapang pakainin ang mga tao, ang kanyang mga dalangin ay nagdala ng pagkain; kung saan 
galing, hindi alam ng mga tao. Nang mamagitan bilang tagapagpagaling, ang mga sugat at 
kapinsalaan ay naglahong gayon na lamang. 

Sa maikling salita, ang mga panalangin ni Muhammad ay nagdulot ng ginhawa at mga 
biyaya sa mga naniwala. At gayunpaman, maging nang hinamak ng kanyang tribo at nang binato 
sa Ta’if, ginutom sa Makkah o sinaktan sa loob ng Kaba, hinarap ni Muhammad ang mga 
personal na pagsubok, na napakarami, nang may pagtitiis, pagtitiyaga, at pagpipigil. 

May natututuhan tayong kahanga-hanga rito kay Muhammad tungkol dito. Samantalang 
agad niyang hiniling sa Allah na pagbawahin ang mga paghihirap ng mga naniwala, bihira niyang 
hiniling ang makadiyos na pagpapamagitan para sa kanyang sarili. Kung isasaalang-alang ang 
magulong panahon nang kanyang panahon, ang katangiang ito ng walang pag-iimbot na pagtitiis 
at katatagan ang humahamon sa ating matuto nang higit tungkol sa pagkatao ng dakilang lalaking 
ito. 



3: Pagkatao 


Ang Hang tao ay napalalakas ang lipunan 
sa pagiging uri ng taong kanilang kinabibilangan. 

—John W. Gardner 

Ipikit mo ang iyong mga mata at isipin mo sina Abraham, Ismael o Isaac, at ano ang 
iyong nakikita? Hindi marami, sa hula ko. Ngayon, isara mo ang iyong mga mata at isipin sina 
Noe, Moises, Jesus, at ano ang iyong nakikita? Mga tagpo sa pelikula, marahil ay isang larawang 
nakita mo sa isang pinintahang salaming bintana, isang larawan sa pader o ipininta, isang 
karikatura sa magasin o maging isang inilarawang aklat pambata. Marami ka pang nakikita, 
subalit tama ba ang alinman dito? 

Batay sa pahiwatig, alam nating ang lahat ng mga propeta ay nagpamalas ng pagkataong 
marapat pamarisan. Gayunpaman, nahihirapan tayong ipagkasundo ito sa mga kuwentong biblikal 
kay Noe na walang damit at walang malay-tao dahil sa pagkalasing, kay Lot na nagkaroon ng 
pagtatalik sa kapamilya (bagamat hindi nalalaman) samantalang lasing, at kay David na gumawa 
ng pagpaslang. Ang ating pagkabigla ay nararagdagan kapag nababasa nating si Juda ay 
nagsagawa ng pagtatalik sa labas ng pag-aasawa at si Jesus ay isinusumpa ang isang puno ng 
igos, hinahamak ang mga Hentil at sinusumbatan ang kanyang ina. 

Ang mga kuwentong ito ay hindi tumutugma sa ating mga inaasahan. 

Bukod dito, ang ating mga hangad para sa mga detalye ay nananatiling bigo. Ang 
kakulangan ng impormasyon tungkol sa mga propetang biblikal, nakakalatan ng di-mawaring 
mga salungatang gaya ng nabanggit sa itaas, ay nagsama-sama upang bumuo ng isang paghahalu- 
halo ng mga malalabong larawang tulad ng likha ni Picasso. Ang kurba ng isang konsepto ay 
lumiligid sa anino ng isang lalong di-mawaring disenyo. Ang mga detalyeng kailangan upang 
malinawan ang salungatang ito ay karamihang nagkukulang. Ano ba ang katulad ni Abraham? 
Bueno, alam mong siya ay isang propeta. Oo nga, ngunit kailangan ko ng mga detalye. Oh, 
dinaramdam ko, hindi kita matutulungan diyan. 



Samantalang ang kalagayan ng mga propetang biblikal ay waring di-malulutas, ang 
magandang balita ay walang gayong suliranin sa kaso ni propeta Muhammad. Ang larawang 
nakakamtan natin mula sa mga aklat ng kasaysayan at hadith ay kapansin-pansing malinaw, di- 
nagbabago, at kapani-paniwala. 

Isang halimbawa, si Muhammad ay waring hindi anuman kung hindi isang halimbawa ng 
kabanalan. Sa pagsulyap sa mga kuru-kuro ng lumipas, nakakakita tayo ng mga komentaryong 
gaya ng, 

Ang pangunahing katapatan ng kanyang (Muhammad) kalikasan ay hindi mapag- 
aalinlanganan at ang isang makasaysayang pagsusuring walang pinipikitang katotohanan, 
walang inihahadlang sa mapaniniwalaan, tumitimbang sa bawat patotoo, walang 
kinikilingang kapakanan, at naghahanap lamang ng katotohanan, ay marapat kumilala sa 
kanyang pag-aangkin bilang nasa hanay na iyon ng mga propeta, na anuman ang naging 
kalikasan ng kanilang karanasang pisikal, sa mga panahon at pamamaraan ng kahirapan, 
ay nagbigay-babala, nagturo, sumambit ng payak at matayog na mga kaisipan, naglatag 
ng mga prinsipyo ng pag-uugaling higit na marangal kaysa roon sa kanilang natagpuan, at 
nagtalaga ng kanilang sarili nang walang takot sa kanilang matayog na tungkulin, na di- 
mapigilang matulak sa kanilang pangangaral ng isang panloob na kapangyarihan. 

At: 


Ang kanyang kahandaang sumailalim sa pag-uusig para sa kanyang mga 
paniniwala, ang mataas na mabuting pagkatao ng mga taong naniwala sa kanya at 
kumilala sa kanya bilang isang pinuno, at ang kadakilaan ng kanyang pangwakas na 
tagumpay — ay pawang naninindigan sa kanyang pangunahing karangalan. Para 
ipalagay na si Muhammad ay isang impostor (mapagpanggap) ay nagtataas ng higit na 
suliranin kaysa nalulutas niyon. Bukod dito, walang sinuman sa mga dakilang tao sa 
kasaysayan ang gayong kababa ang pagkilala sa kanluran kaysa kay Muhammad. Ang 
mga manunulat na Kanluranin ay karamihang may pagkakataong maniwala sa 
pinakamasama tungkol kay Muhammad, at, sa tuwing ang isang pakahulugang 
mapagtatalunan tungkol sa isang gawain ay nagmukhang tila mapaniniwalaan, sila ay 
natungo sa pagtanggap niyon bilang isang katotohanan. Kung kaya, hindi lamang dapat 
nating kilalanin si Muhammad sa pagtataglay ng pangunahing katapatan at kadakilaan ng 

layunin, kung talagang siya ay ating uunawain ; kung ituttuwid natin ang mga kamaliang 
namana natin sa nakalipas, kailangan natin sa bawat partikular na kaso ang manangan 
nang mahigpit sa paniniwala sa kanyang katapatan hanggang ang kabaligtaran ay ganap 

na mapatunayan . . . 

Si Muhammad ay namuhay, kinikilala kapwa ng mga Muslim at di-Muslim, na matapat 
sa mensaheng inangkin niyang siyang rebelasyon. Ang mga makamundong kaginhawan ay may 
maliit o walang halaga sa kanya. Sa kabilang dako, nakatala ang kanyang buhay sa gayong 
pagpipigil na, para sa mga karaniwang tao, makakabigat iyon sa mga kaluwagan at 
makakapinsala sa pagtitiis. 

Iniuulat ng kasaysayan na si Muhammad ay nanirahan sa pang-isahang silid ng mga 
aksesoryang yari sa ladrilyong luwad, na kasinlaki ng isang maliit na tulugang may makabagong 
mga sukat. Nanamit siya nang pangkaraniwan, natulog sa isang banig ng magaspang na katad na 
napalamnan ng hilatsa ng palmerang tamar (dates o datiles),, kumain ng anumang mayroon sa 
panahon ng kahirapan, at sa panahon ng kasaganaan ay kumain ng mga hindi repinado, sa 
katamtamang dami. 

May pagkakataong si Muhammad ay tumagal nang ilang buwan nang walang pagkain 
maliban sa tamar at tubig, na paminsan-minsan ay may gatas ng kambing. Umiwas siya sa mga 
luho (karangyaan) mula sa unang araw ng rebelasyon hanggang sa araw ng kanyang pagpanaw, 
hanggang sa punto ng pag-iwas sa tinapay na gawa sa pinong giniling na arina. Kinaugalian 
niyang magdasal sa ikalawang-katlo ng gabi, nag-ayuno sa lahat ng uri ng panahon, at namigay sa 
mga nangangailangan ng anumang mga regalo o pakinabang na tinanggap niya. Siya ay 
inilarawang higit na mahiyain kaysa isang babaeng birhen sa kanyang pribadong silid, datapwat 
pinakamatapang sa mga mandirigma sa pakikilaban. Si Ali, mismong bantog sa katapangan sa 
pakikihamok, ay nagsalaysay, “Sa tuwing naging lalong marahas ang paglalaban at lalong namula 
ang mga mata ng mga mandirigma, nakagawian naming humingi ng saklolo sa Propeta. Siya ang 

laging pinakamalapit sa kaaway.” 

Ang pagkamapagbigay ni Muhammad ay maalamat, huwaran ang kanyang mga pag- 
uugali, nakapagpapasigla ang kanyang asal. Yumao siya kung paano siyang namuhay, isang 
dukha, na naipamigay ang kanyang mga sandata sa mga Muslim at kahuli-hulihang taglay niyang 
pitong dinar sa kawanggawa. Naiwan niya, sa rurok (ituktok) ng kanyang tagumpay, ang isang 
sasakyang bisiro, ang kanyang kalasag (na naisanla sa isang mayamang Judio), at isang pirasong 
lupang itinakda para sa kawanggawa. Sa mga maybahay niyang nabuhay nang matagal kaysa 
kanya, nag-iwan siya ng pangako ng Allah para sa Kanyang mga alipin: isang pangakong 
ibinunyag ng kasaysayan na natupad nang napakaganda. Sa tanging nalabing anak niyang babae, 
si Fatimah, nag-iwan siya ng magandang balitang siya ang kauna-unahan sa pamilyang sasama sa 
kanya sa kabilang-buhay: balitang ikinagalak nito. Pagkaraan ng anim na buwan, at sa kabila ng 
kabataan ni Fatimah kung ihahambing sa mga nabubuhay pang maybahay ni Muhammad, ang 
kanyang salita ay napatunayan, maging matapos ang kamatayan. 

Anumang bagay maliban sa isang makasariling halimbawa ng isang laki sa layaw na 
maharlika, nakaugaliang gatasan ni Muhammad ang kanyang sariling kambing, sulsihan ang 
kanyang sariling mga damit, kumpunihin ang kanyang sariling mga sapatos, paglingkuran ang 
kanyang pamilya sa kanilang tahanan, at lingapin ang mga maralita at may karamdaman. Nang 
kinailangan ang gawaing pangkamay, humakot siya ng dalawang bato nang ang lahat ng iba pa ay 
nagdala ng tig-isa. Sa pagtatayo ng moske ng Quba sa Medina, siya ang unang naglatag ng mga 
ladrilyo at bato. Sa “Labanan sa Kanal,” naghukay siyang katabi ng kanyang mga tagasunod, na 
sa isang pagkakataon ay nadurog niya ang isang malaking batong hindi magalaw ng kanyang mga 
kasamang nagtulung-tulong. Flindi nag-atas kaninumang gawin ang hindi niya mismo gagawin, 
tinanggihan ni Muhammad ang mga alok ng kanyang mga kasamahan sa Labanan sa Uhud na 
kalabanin ang isang naghamon (si Ubai ibn Khalaf) sa halip niya, at sa pagharap sa 
mangangabayo nang siya ay nakatindig, inundayan niya ito ng isang nakamamatay na sugat. 

Binigyang-kahulugan ni Aristoteles ang doktrina ng gintong kalagitnaan bilang 


pagkakaroon ng kabutihang-ugali sa gitna ng mga magkaibayong kasukdulan ng pagmamalabis 
sa sarili at pagtatakwil sa sarili. Kahawig nito, ang relihiyong Islamiko ay nagbibigay-diin sa 
kabutihang-ugali ng pagtahak sa “gitnang landas” tungkol sa mga bagay na ipinapahintulot. May 
oras para sa paggawa at may oras para sa laro, subalit muli ay may oras para sa pagdarasal at 
pagninilay — mga gawaing nangangailangan ng pisikal at sikolohikal (pangkatawan at 
pangkaisipan) na paninindigan, ngunit naghhatid ng gantimpala ng kapayapaang panloob. Ang 
Islam ay nagtuturo, sa karamihan ng mga pagkakataon, na kumain nang katamtaman. Gayunman, 
sa pagwawakas ng ayuno, ang mga Muslim ay maaaring magdiwang. Ang salapi ay hindi 
ititinggal (itatago) sa paraan ng isang sakim ni lulustayin sa paraan ng isang bulagsak. At bagamat 
ang mga kabutihang-asal ng pagkakawanggawa ay binibigyang-diin, ang tanging tungkulin ng 
Muslim ay magbayad ng zakat, o takdang pangmaralita. Ang mga kaluguran ng mundo ay 

maaaring tamasahin, ngunit hindi sa hangganan ng paglabag. Sa magkabilang ibayo ng 
timbangan, ang pagkakait sa sarili ay hindi isinusumpa maliban kung isinasagawa sa sukdulan. 
Ang huwarang Muslim, sa ibang salita, ay hindi maluho ni hindi asetiko (sukdulang walang 
layaw). Gayunman, walang masama, at katunayan ay labis na kahanga-hanga, ang pagiging 
zahid. 

Ang salitang Arabik na zahid ay walang katumbas na salin, ngunit marahil ay 
pinakamabuting ipakahulugang “matiisin.” Tulad ng mga Estoico, na nanindigang ang 
kaligayahan ay nababatay sa panloob na kapayapaan sa halip ng panlabas na pangyayari, ang mga 
zahid ay itinuturing ang mga kaginhawang makamundo bilang mainam ngunit hindi 
kinakailangan, at nakikita ang kanilang kaluguran mula sa kalooban. Sa sandaling ang gayong 
nangingibabaw na kapayapaan ay natuklasan, ang ginhawa ay natutunaw sa kawalang-saysay. 

Di-tulad ng mga walang kaayusan, walang kasiyahang mayayaman, tinatanggap ng mga 

zahid ang kanilang Maylikha, at hindi ang mga makamundong elemento ng Kanyang paglikha, 
bilang kanilang pinagtutuunang-pansin. Kung pumapasok sa kanilang mga buhay ang salapi, mga 
kaginhawahan, at mga kaluguran ng pagnanasa, iyan ay mainam. Ngunit kung hindi, iyan ay 
mainam din, sapagkat ang pagtitiis at kabanalan ang mga tunay na susi tungo sa kapayapaan at 
kasiyahan. 

Sa ikaiikli ng isang mahabang kuwento, si Muhammad ay isang zahid. Bagamat nagdusa 
ng kawalan, mga pananakit at pang-aabuso o napaliligiran ng kayamanan ng isang lumalaking 
kaharian, nanatili siyang di-nagbabago sa kanyang mga paninindigan, hindi nakatali sa mga 
materyal na bagay, at matiyaga sa tiisin. Bagamat ang kanyang mga kalagayan sa pamumuhay ay 
nasa panlabas na anyo ng isang asetiko, gayunman ay hindi siya talagang isang asetiko, sapagkat 
hindi siya nagsagawa ng sukdulang pagkakait (sa layaw) sa sarili. Sa halip, siya ay walang 
malasakit sa kayamanan, at malayang nagpamigay sa iba ng anumang mayroon siya. Minabuti 
niyang alisin sa sarili ang anumang nakasagabal sa pagsasagawa ng kanyang relihiyon, kaya’t 
nakatatagpo tayo ng mga kuwento kay Muhammad na nagpapamigay ng isang makulay na damit 
sa isang okasyon, at ng kanyang kahuli-hulihang salapi sa isa pa. 

Ang isang lider ng relihiyon na umiwas sa pagdakila, isang emperador na nagtakwil ng 
karangyaan at karangalan, isang pinunong nagtrabahong katabi ng kanyang mga tagasunod, isang 
heneral na nakipaglaban sa harap ng kanyang hukbo — si Muhammad ay lahat-lahat ng mga ito. 
Siya ay isang lalaking pinapagbago ang isang bayan, nagtatag ng isang estado, at inihatid ang 
isang rebelasyong natakdang gumabay sa ikalimang bahagi ng sangkatauhan sa kasalukuyang 
panahon. At gayunpaman, ang kanyang mahinahong ugali at kahanga-hangang kababaang-loob 
ay nagbigay ng balabal ng pagiging karaniwan sa taong itong ganap na di-karaniwan, sapat na 
makapagbigay-sigla sa pag-ibig ng kanyang mga tagasunod. 

“Nakita ko,” sinabi ng embahador na ipinadala ng matagumpay na Kuraish sa hinamak 
na destiyero sa Medina; “Nakita ko ang Persianong Chosroes at ang Griyegong Heracleo 
na nangakaluklok sa kanilang mga trono, datapwat kailanman ay hindi ko nakita ang 
isang lalaking namumuno sa kanyang mga kapantay na gaya ni Muhammad.” 

Pinuno ng Estado gayundin ng Simbahan, siya ay Caesar at Papa sa iisa; subalit 



siya ay Papa na walang mga pagkukunwari ng Papa. At Caesar na walang hukbo ng 
Caesar. Walang hukbong nakatayo, walang personal na tanod, walang palasyo, walang 
tiyak na kita, kung sakaling sinumang tao ay nagkaroon ng karapatang sabihing siya ay 
namuno sa bisa ng isang karapatang Makadiyos, iyon ay si Mohammad; sapagkat siya 
ay nagtaglay ng lahat ng kapangyarihan nang walang mga kasangkapan at walang mga 

. 1 QC 

suporta niyon. 

Nakita natin kung paanong hindi pinag-alinlanganan ang katapatan ni Muhammad, 
hanggang sa puntong maging ang mga di-nanampalataya ay nagtiwala sa kanyang salita. Nang 
makaharap niya si Suraqah ibn Malik sa kanyang paglikas sa Medina mula sa Makkah , nakilala 
ng kasamahan niyang si Abu Bakr ang dakilang mandirigma. Gayunman, ang tiwala ni 
Muhammad ay namalaging matatag habang pinapayapa niya ang pangamba ni Abu Bakr, 
nagsasabing, “Huwag kang masiraan ng loob, katotohanang ang Allah ay nasa atin.” Naakit 
ng pabuyang sandaang kamelyo, na inialok ng paganong Quraysh para sa pagbabalik ni 
Muhammad, si Suraqah ang tanging mandirigmang Quraysh na humalang sa dalawa, nag-iisa at 
walang armas. Gayunman, nakasagupa siya ng kaunting hirap. 

Sa kanyang paglapit, nadapa ang kabayo ni Suraqah at siya ay natilapon. Ito ay sapat na 
pambihira sa mangangabayong ito kung kaya’t tumigil siya para magpanibagong-isip. Gaya ng 
kaugalian ng paganong Arabe sa gayong pagkakataon, gumawa siya ng sapalaran (palabunutan) 
upang magpasya kung magpapatuloy o hindi, at natuklasan ang sapalarang hindi naaayon. 
Gayunman, pinayagan niyang ang kanyang pag-aalala ay mayurakan (madaig) ng kanyang 
pagnanasa para sa sandaang mabalahibong sumpunging gantimpala (kamelyo), kaya’t bumalik 
siya sa paghahabol. Ang kanyang kabayo ay muling nadapa at siya ay nahulog. Si Suraqah ay 
sumakay na muli. Nadapa at nahulog. Muling sumakay. Ang kombinasyon ng hindi mabuting 
sapalaran at ang paulit-ulit na insulto sa kanyang katawan at pagpapahalaga sa sarili ay nagsilbing 
panggising sa kanya sa malinaw na pagiging kakatwa ng mga pangyayari. Taglay ang higit na 
hinahon, lumapit siya nang sapat para kay Muhammad na matawag siya at mangakong kung 

iwawaksi ni Suraqah ang kanyang hangarin, balang araw ay isusuot ni Suraqah ang mga pulseras 
at korona ni Chosroes, ang emperador ng Persia. 

Bagamat hindi siya isang Muslim, pagkarinig sa gayong pangako mula sa isang taong 
kilala niya bilang “As-Saadiq Al-Ameen” (ang makatotohanan; ang mapagkakatiwalaan), itinigil 
ni Suraqah ang paghahabol at bumalik sa Makkah, nagtitiwalang ang pangako ay matutupad 
balang araw. 

Ngayon, si Suraqah nang lumaon ay yumakap sa Islam. Nabuhay nang matagal kaysa kay 
Muhammad nang mahigit sa isang dekada, naligtasan ang maramihang kampanyang militar laban 
sa napakalaking (kundi man di-mapaniniwalaang) kalamangan, lumahok sa pagtatagumpay laban 
sa Imperyong Persiano at nabuhay upang isuot ang korona at mga pulseras ni Chosroes. 

Waw. Kamangha-manghang propesiya. 

Oo, subalit hindi iyan ang pinakamahalagang puntong dapat gawin. 

Sa panahong ginawa ni Muhammad ang kanyang propesiya kay Suraqah, siya ang 
pinunong ispiritwal ng isang munting grupo, may bilang na ilang daan, at nagsisitakas mula sa 
paganong Quraysh. At gayunman ay tinanggap ng di-Muslim na si Suraqah ang pagtiyak ni 
Muhammad na balang araw ang maliit na pangkat na ito ng mga takas, na nangabigong itatag ang 
kapangyarihan ni Muhammad sa maliit na bayan sa desyerto ng Makkah, ay lalago upang ibagsak 
ang malaking kapangyarihang pangmundo ng Persia. At bilang karagdagan, siya, si Suraqah, ay 
magsusuot ng korona at mga pulseras ng monarka. 

Hindi mahirap isipin ang mga guni-guning maaaring sumaisip ng isang karaniwang 
Bedouin pagkarinig sa gayong tila labis na nakagigimbal na hula; 

“Ilayo ang hayop na iyan dito! Aasahan ninyong maniwala ako ...” 

“Halika, isukat mo ang mga ito. ” 

“Ano? Oh, hey, ang koronang ito ay nakasasakit nang kaunti, ngunit ang mga pulseras 
ay medyo kasya ...” 

Para tanggapin ang gayong pangako ay nangailangan ng paniniwala, kundi man sa 
makadiyos na gampanin ng isang sugo, kung gayon ay sa katapatan ni Muhammad. At naroon 



ang kagulat-gulat na di-pagkakatulad: Marami sa mga kapanahon ni Muhammad ay tumanggi sa 
mensahe ng Islam, subalit gayunpaman ay nagtiwala sa kanya sa bawat letra ng kanyang salita. 
Ang mga madulang halimbawa ay nagpapatotoo sa sarili, Simula sa nagkakaisang damdamin ng 
buong populasyon ng katutubong lunsod ng Makkah ni Muhammad. 

Unang ipinahayag ni Muhammad ang kanyang pagkakatalaga sa pagkapropeta sa 
pamamagitan ng pagtipon sa mga mamamayan ng Makkah at pagsasabi ng katotohanan. Subalit, 
bago gawin ang pagbabalita, sinubok niya ang kanilang tiwala sa pagtatanong kung paniniwalaan 
nila siya kung sasabihin niyang isang hukbo ang papalapit mula sa kabilang bahagi ng bundok. 

Isa sa pamayanan ang tumugon, na kailanman ay hindi pa nila nahuli siyang nagsinungaling, at 
wala isa mang tumutol.At nakilala nila siya sa loob ng 40 taon. 

Nang sundan ni Muhammad ang pagbotong ito ng tiwala sa pamamagitan ng 
pagpapahayag ng kanyang pagiging propeta, tinanggihan ng mga tao ang kanyang mensahe 
ngunit hindi ang kanyang pagkamakatotohanan.'^^ 

Paano nating bibigyan ng pangangatwiran ito? Tanungin natin si Abu Jahl. 

Si Abu Jahl ay isa sa mga pinakamahigpit na kaaway ni Muhammad at ng mensahe ng 
Islam. Gaya ng matatandaan ninyo, minsan niyang isinumpang dudurugin niya ang ulo ni 
Muhammad sa pamamagitan ng isang malaking bato, upang mabigo lamang sa pagtatangka. 
Upang hindi maging talunan, ginugol niya ang buo niyang nalalabing buhay sa pag-uusig sa mga 
tagasunod ni Muhammad. Sa isang kaso ng kahindik-hindik na kalupitan, pinatay niya ang isang 
walang-labang babaeng Muslim, si Sumaya bint Khibat, sa pagsaksak ng isang sibat sa kanyang 
pribadong ari. Nang malaon, siya ay napatay habang pinamumunuan ang hukbo ng Quraysh laban 
sa mga Muslim sa Labanan sa Badr. 

Hindi siya isang kritikong malumanay na magsalita. 

Magkagayunman, nakasulat na tinutulan ni Abu Jahl ang katumpakan ni Muhammad 
ngunit hindi ang kanyang pagkamakatotohanan, sa mga salitang, “Hindi ka namin 

pinagbibintangang sinungaling, ngunit tinatanggihan namin ang iyong dala-dala.”'^* 


Kasunod ng palitang ito, ang talata ay ipinahayag, 

“Batid Namin, (O Muhammad), na ikaw ay nalulumbay 
sa sinasabi nila. At sa katunayan, 
hindi ka nila tinatawag na di-makatotohanan, 
subalit ang mga talata ng Allah ang tinatanggihan 
niyong mga mapaggawa ng kasamaan.” (TMQ 6:33) 

Sapat na nakawiwili, na bagamat ito ang maaaring maging isa sa mga talatang 
pinakamadaling pag-alinlanganan ng mga walang pananampalataya, walang sinuman sa kanilang 
gumawa nito. 

Kaya’t gaano kalalim ang narating ng nakalilitong paninindigang ito? Higit na malalim 
kaysa sugat ni Ubai ibn Khalaf, iyan ang katiyakan. 

Narito ang kuwento. Minsan ay nagbanta si Ubai na papatayin si Muhammad, na 
nagsabing hindi, siya iyong pumatay kay Ubai. Ang dalawa ay naglaban sa Labanan sa Uhud, at 
si Muhammad ay nagdulot ng isang sugat kay Ubai na sa malas ay hindi hihigit sa isang maliit na 
kalmot sa leeg. Gayunman, ang tiwala ni Ubai sa salita ng isang taong hindi niya kinakitaan ng 
isang pagsisinungaling o isang di-natupad na pangako ay gayon na lamang, kung kaya’t sinabi 
niya sa kanyang mga kasamahan, “Sinabi na niya [Muhammad] sa akin nang kami ay nasa 
Makkah: ‘Papatayin kita.’ Sa ngalan ng Allah, kung ako ay dinuraan niya, ako ay kanyang 
mapapatay.” 

Marahil ay mas malalim ang sugat ni Ubai kaysa sa naibalita, at siya ay namatay sa 
panloob na sugat. Marahil ay namatay siya sa isang atake ng alta presyon o sa puso na nagmula sa 
malaking takot. Alinman dito, napatay siya ni Muhammad gaya ng ipinangako. Higit na 
mahalaga, ang mga kasamahang mandirigma ni Ubai ay nag-ugnay ng tindi ng kanyang dusa 
hindi sa kanyang sugat kundi sa lalim ng kanyang tiwala sa pangako ni Muhammad, sapagkat 

pinayuhan nila si Ubai, “Sa ngalan ng Allah, ikaw ay natatakot hanggang kamatayan. 

At 


siya nga ay namatay. 

Isang hiwalay na pangyayari? 

Hindi, hindi naman talaga. 

Sa isang pagkakataon, isang di-nanampalatayang nagngangalang ‘Utaibah ibn Abi Lahab 
ang nakagawa ng maling pasyang abusuhin ang propeta, na pagdaka’y nagsumamo si 
Muhammad, “O Allah! Dalhin Mo ang isa sa lyong mga aso sa kanya.” 


Kaunting panahon pagkatapos, nang naglalakbay sa Syria, namataan nina ‘Utaibah at ng 
kanyang mga kasamahan ang isang Icon sa malapit.^°' Sa pagkakaalaala sa mga salita ni 
Muhammad, sinabi ni ‘Utaibah , “Kawawang kapatid ko! Tiyak akong lalamunin ng leong ito 
gaya ng ipinanalangin ni Muhammad . Napatay na niya akong talaga sa Syria samantalang siya ay 
nasa Makkah.” Bagamat si ‘Utaibah ay nabigyan ng babala, ang hayop ay dumaluhong sa grupo 
at winasak ang kanyang ulo.^°^ 

Marahil ang pinakakahanga-hangang kuwento ay matatagpuan sa Sahih al-Bukhari, 
isa sa dalawang pinakapinagpipitaganan at mahigpit na napatotohanang koleksyon ng mga 
hadith. Ang kuwentong ito ay nagsasalaysay ng pagtatanong ni Heracleo kay Abu Sufyan. 

Ngayon, pansinin nating si Abu Sufyan ay anumang bagay maliban sa pagiging isang kaibigan ni 
Muhammad. Nauna sa pagsakop ng Muslim sa Makkah, si Abu Sufyan ay isang kasapi ng tanyag 
sa lipunang alyansa ng mga makapangyarihang Quraysh na masigasig sa pagpapahamak kay 
Muhammad at pagwasak sa mensaheng Islamiko. Ito ang mga taong yumuko sa mga 
pinakamababang taktika at mga pinakaimbing gawain upang pahinain ang paglago ng Islam. 
Gayunman, bagamat hindi sila tumigil ng pagsisinungaling tungkol kay Muhammad nang hindi 
nila maiwasan iyon, naging tahimik sila sa pagkalat ng mga kasinungalingang maisusumpa ng 


Ibn Hisham. As-Seerah An-Nabawiyyah. 

Ang mga leon ay hindi na natatagpuan, subalit ang mga leon at tigre ay kapwa dating nabubuhay sa 
Tangway ng Arabia. 

Tafheem-ul-Qur’an. 

203 (EN) Muslim, nangangahulugang ang kabuuan ng hadith na tinipon ng bantog na pantas 

(iskolar) ng Islam, si Muslim ibn Al-Hajjaj. 



kanilang bayan. Sapagkat batid ng mga Arabeng taga-Makka ang pagkatao ni Muhammad at 


tatanggihan ang mga paninirang-puri sa kanyang pagkatao. 

Di-gaya niyaong naninira kay Muhammad ngayon (samantalang sa lahat ng pagkakataon 
ay may maliit o walang nalalaman tungkol sa kanya), yaong namuhay na kasama niya, lumakad 
at nagsalitang kasama niya, namahala ng mga kapakanang kasama niya, sa maikling salita, 
nakilala siya sa mga malapit, mahabang pagsasamahan, ay tumangging tawagin siyang isang 
sinungaling. 

Isinasalaysay ng tradisyon: 


Ang Sugo ng Allah (sumakanya ang kapayapaan) ay lumiham sa Caesar 
(Emperador Heracleo ng Roma) at inanyayahan siya sa Islam. Ipinadala ng Sugo ng 
Allah (sumakanya ang kapayapaan) si Dihyah al-Kalbi na taglay ang kanyang liham at 
inatasan siyang iabot ito sa Gobemador ng Busrah na siyang magpapahatid nito sa 
Caesar, na bilang tanda ng pasasalamat sa Allah, ay lumakad mula sa Hims hanggang 
Ilya ( Jerusalem) nang pagkalooban siya ng Allah ng tagumpay laban sa hukbong 
Persiano. 

Kaya’t nang makarating ang liham ng Sugo ng Allah (sumakanya ang 
kapayapaan) sa Caesar , sinabi niya pagkabasa niyon, “Ihanap mo ako ng sinuman sa 
kanyang bayan, kung narito ngayon, upang matanong ko tungkol kay Muhammad.” Nang 
panahong iyon si Abu Sufyan ibn Harb ay nasa Sha’m na kasama ng ilang kalalakihan 
mula sa Quraysh na nagsirating (sa Sham) bilang mga negosyante sa panahon ng 
kasunduan sa pagitan ng Sugo ng Allah (sumakanya ang kapayapaan) at mga pagano ng 
Quraysh. 

Isinalaysay ni Abu Sufyan, “Natagpuan kami ng sugo ng Caesar sa isang pook 
sa Sha’m kaya’t dinala niya ako at ang aking mga kasama sa Ilya (Jerusalem). 

Pinapasok kami sa palasyo ng Caesar, at nakita siyang nakaluklok sa kanyang 
maharlikang palasyo na suot ang korona at napaligiran ng mga nakatatandang pinuno ng 
mga Bizantino. 

“Sinabi niya sa kanyang interprete (tagapagsalin), ‘Itanong mo sa kanila kung 
sino sa kanila ang malapit na kamag-anak ng taong nag-aangking isang propeta.’” Sinabi 
ni Abu Sufyan, “Sumagot ako, ‘Ako ang pinkamalapit niyang kamag-anak.’ Itinanong 
niya, ‘Ano ang iyong relasyon sa kanya?’ Sumagot ako, ‘Siya ay aking pinsan.’ At wala 



nang iba sa Banu Abdul Manaf sa caravan kundi ako lamang. Sinabi ng Caesar, 

‘Palapitin ninyo siya.’ Inatasan niya pagkatapos ang aking mga kasama na tumayo sa 
likuran ko na malapit sa aking balikat at sinabihan ang interprete, ‘Sabihin mo sa 
kanyang mga kasama na tatanungin ko ang taong ito tungkol sa lalaking nag-aangking 
isang propeta. Kung siya ay magsisinungaling, bigyan nila ako ng isang senyas.’” 

Idinagdag ni Abu Sufyan, “Sa ngalan ng Allah! Kung hindi rin lamang 
nakakahiyang tawagin akong isang sinungaling ng aking mga kasama, hindi ko sana 
sinabi ang katotohanan tungkol kay Muhammad nang tinanong ako ng Caesar . Subalit 
itinuring kong kahiya-hiya ang masabing isang sinungaling ng aking mga kasama. Kaya’t 
sinabi ko ang totoo. 

“Pagkatapos ay sinabi ng Caesar sa kanyang interprete, ‘Itanong mo sa kanya 
kung sa anong uri ng pamilya nabibilang si Muhammad Tumugon ako, ‘Nabibilang 
siya sa isang marangal na pamilya sa amin..’ Sinabi niya, ‘Mayroon bang sinuman sa 
inyo ang nag-angkin ng gayon nang una sa kanya?’ Tumugon ako, ‘Wala.’ Sinabi niya, 
‘Nalaman ba ninyong siya ay nagsinungaling bago niya inangkin ang kanyang pag- 
aangkin?’ Tumugon ako, ‘Hindi.’ Sinabi niya, ‘Mayroon bang sinuman sa kanyang mga 
ninuno ang naging hari?’ Tumugon ako, ‘Wala.’ Sinabi niya, ‘Sinusundan ba siya ng 
mga marangal o ng mga dukha?’ Tumugon ako, ‘Ang mga dukha ang sumusunod sa 
kanya.’ Sinabi niya, ‘Sila ba ay paparami o papakaunti?’ Tumugon ako, ‘Sila ay 
paparami.’ Sinabi niya, ‘Mayroon bang sinuman sa mga yumakap sa kanyang relihiyon 
ang di-nasiyahan at pagkatapos ay itinakwil niya ang kanyang relihiyon?’ Tumugon ako, 
‘Wala.’ Sinabi niya, ‘Sinisira ba niya ang kanyang mga pangako?’ Tumugon ako, ‘Hindi, 
ngunit may kasunduan kami ngayon sa kanya, at nangangamba kaming maaari niya 
kaming pagtaksilan.’” Idinagdag ni Abu Sufyan, “‘Maliban sa huling pangungusap, hindi 
ako makapagbibigay ng isa mang salita laban sa kanya.’ Ang Caesar ay nagtanong 
pagkatapos, ‘Nakipagdigmaan na ba kayo sa kanya?’ Tumugon ako, ‘Oo.’ Sinabi niya, 
‘Ano ang resulta ng inyong mga pakikilaban sa kanya?’ Tumugon ako, ‘Iba-iba ang 
resulta; kung minsan ay matagumpay siya at kung minsan ay kami.’ Sinabi niya, ‘Ano 
ang iniuutos niyang gawin ninyo?’ Sinabi ko, ‘Sinasabi niyang sumamba kami sa Allah 
lamang, huwag sumamba sa iba kaagapay Niya, at itakwil ang lahat ng dating sinamba 
ng aming mga ninuno. Inaatasan niya kaming magkawanggawa, maging malinis, tuparin 
ang aming mga pangako at isauli ang anumang ipinagkatiwala sa amin.’ 

“Nang masabi ko iyan, sinabi ng Caesar sa kanyang interprete, ‘Sabihin mo sa 
kanya: Tinanong kita tungkol sa kanyang lahi at ang tugon mo ay kabilang siya sa isang 
marangal na pamilya. Katunayang lahat ng mga sugo ng Diyos ay nagmula sa 

pinakamarangal na lahi ng kanilang mga bayan. Pagkatapos ay tinanong kita kung may 
sinuman sa inyo ang nag-angkin ng gayong bagay, at ang tugon mo ay wala. Kung ang 
tugon ay naging sang-ayon, maiisip kong ang taong ito ay sinusundan ang pag-aangking 
ginawa ng nangauna sa kanya. Nang tinanong kita kung siya ay nabalitaang 
nagsinungaling, ang sagot mo ay hindi, kaya’t ipinalagay kong ang isang taong hindi 
nagsinungaling tungkol sa mga tao ay hindi maaaring magsinungaling tungkol sa Diyos. 
Pagkaraan ay tinanong kita kung sinuman sa kanyang mga ninuno ay isang hari. Ang 
tugon mo ay hindi at kung ito ay naging positibo, maiisip kong ang taong ito ay 
naghangad na ibalik ang kaharian ng kanyang mga ninuno. 

‘“Nang tinanong kita kung mga mayaman o maralitang tao ang sumunod sa 
kanya, tumugon kang ang mga maralita ang sumunod sa kanya. Sa katunayan, gayon ang 
mga sumusunod sa mga sugo ng Diyos. Pagkaraan ay tinanong kita kung ang kanyang 
mga tagasunod ay paparami o papakaunti. Tumugon kang sila ay paparami. 

Sa katotohanan, ito ang resulta ng tunay na pananampalataya hanggang ito ay maging 
ganap (sa lahat ng mga kapakanan). Tinanong kita kung mayroong sinumang di- 
nasiyahan pagkatapos yumakap sa kanyang relihiyon, at itinakwil ang kanyang relihiyon, 
at ang iyong tugon ay wala. Sa katunayan, ito ang tanda ng tunay na pananampalataya, 
sapagkat kapag ang pagpapala nito ay pumasok at humalo sa mga puso nang ganap, 
walang sinumang hindi masisiyahan dito. 

‘“Tinanong kita kung nakasira na ba siya ng pangako. Tumugon ka nang hindi. 

At gayon ang mga sugo ng Diyos; hindi nila kailanman sinisira ang kanilang mga 
pangako. Nang tinanong kita kung nakipaglaban ka sa kanya at nakipaglaban siya sa 
inyo, tumugon kang ginawa nga niya, at kung minsan ay matagumpay siya at kung 
minsan ay kayo. Katotohanan, gayon ang mga sugo ng Diyos; sila ay dinadaan sa mga 
pagsubok at ang pangwakas na tagumpay ay sa kanila. 

“‘Pagkatapos ay tinanong kita kung ano ang iniatas niya sa inyo. Tumugon kang 
inatasan niya kayong sumamba sa Allah lamang at huwag sumamba sa ibang kaagapay 
Niya, itakwil ang mga dating sinamba ng inyong mga ninuno, mag-alay ng mga 
panalangin, magpahayag ng katotohanan, maging malinis, tumupad ng mga pangako, at 
isauli ang ipinagkatiwala sa inyo. Ang mga ito ang mga nalalaman kong katangian (mula 
sa mga naunang Kasulatan) ng isang propetang darating, subalit hindi ko alam na siya ay 
magmumula sa inyo. Kung ang sinasabi mo ay totoo, sandali pa at bibihagin niya ang 
lupa sa aking paanan, at kung nalaman kong tiyak akong makararating sa kanya, agad 
akong tutungo upang salubungin siya; at kung makakasama ko siya, kung gayon ay tiyak 
na huhugasan ko ang kanyang mga paa.’” Tinipon ng Caesar pagkatapos ang kanyang 
mga pinuno at mga militar at tinanong sila kung ano ang kanilang magiging tugon kung 
tatanggapin niya ang pakiusap ni Muhammad. Ang buong palasyo ay nasadlak sa 



matinding pagkakagulo at ingay, ang mga opisyal ay malabis na naligalig na nagsitaas ng 
kanilang mga tinig sa pagtutol at ang kanilang mga mata ay naging mabalasik. Nang 
makita niya ito ay dagli niyang isiningit at ipinahayag na naitanong lamang niya ang 
gayon upang masubok ang kanilang kapasyahan at matibay na paninindigan. Kaya’t 
binawi niya ang una niyang pasya at tinanggihan ang mensahe ni Muhammad.^°^ 

Ang nasa itaas ay isang mahabang tradisyon, na may maraming dakilang aral. Kaugnay 
ng kasalukuyang paksa, dalawang punto ang nangingibabaw, ang una ay, minsan pa, ang mga 
kaaway ni Muhammad ay sumaksi sa kanyang pagkamakatotohanan. Hindi lamang pinatunayan 
ni Abu Sufyan ang katapatan ni Muhammad, subalit walang sinuman sa kanyang mga 
kasamahan ang sumalungat sa kanyang pahayag. 

Ngayon, gaano katiyak iyanl Si Muhammad ay nag-aanyaya sa Islam kay Heracleo, ang 
pinuno ng isa sa mga pinakadakilang kapangyarihan sa mundo. Kung si Heracleo ay nag-Muslim, 
maaari niyang pagulungin ang Imperyong Romano sa Quraysh tulad ng isang trak na Mack sa 
isang langgam. Si Abu Sufyan at ang kanyang mga kasamahan ay maaaring mawalan ng pag- 
asang siraan si Muhammad at ang kanyang mensahe ng Islam. Ngunit hindi nila ginawa. At 
magtataka tayo kung bakit, kung hindi dahil sa kanilang katapatan. 

Ang pangalawang punto ay ang paulit-ulit na kabalintunaan (paradox) ng pagkilala sa 
pagkamakatotohanan ni Muhammad subalit pagtanggi sa kanyang mensahe. Sa isang banda ay 
sinabi ni Heracleo, “Ipinagpalagay kong ang isang taong hindi nagsinungaling tungkol sa mga 
tao ay hindi kailanman makapagsisinungaling tungkol sa Diyos” at, “gayon ang mga sugo ng 
Diyos; hindi nila kailanman sinisira ang kanilang mga pangako.” Sa kabilang banda, nang makita 
niya ang mga binhi ng paghihimagsik sa kanyang palasyo, “binawi niya ang kanyang unang 
pasya . . .” 

Narito ang isang taong hindi lamang kumilala sa pag-angkin ni Muhammad ng 
pagkapropeta, ngunit nagpaliwanag pa ng kanyang dahilan. Datapwat, nang mapilitang pamiliin 
sa kanyang mga paninindigang panrelihiyon at mga makamundong kapakanan, siya ay gumuho. 
Ang ganitong di-pagkakatugma ay nasasaksihan sa maramihang pagkakataon, ang isang 

Sahih Al-Bukhari. 



kapansin-pansing bagay ay yaong iniulat ni Safiyah, isang babaeng Judio na sa hub ay 


napangasawa ni Muhammad. Ang kanyang ama, si Huyayi, at ang kanyang amain, si Abu Yasir, 
ay dalawang mga lider na Judiong dumalaw kay Muhammad nang dumating siya sa Quba. 
Inilarawan ni Safiyah na ang kanyang ama at amain ay 

. . . hindi nagsibalik hanggang sa paglubog ng araw nang dumating silang 
patamad at lubos na bigo. Ako, tulad ng dati, ay nagmadaling sumalubong nang nakangiti 
sa kanila, ngunit hindi sila lumingon sa akin dahil sa kalungkutang sumakmal sa kanila. 
Narinig ko ang aking amaing Abu Yasir na nagsabi kay Ubai at Huyayi, “Talaga bang 
siya (ang inihulang propeta)?” Sumagot ang una, “Siya na nga, sumpa ko sa Allah!” 
“Nakilala mo ba siyang talaga?” tanong nila. Sumagot siya, “Oo, at ang aking puso ay 
nagliliyab sa galit sa kanya..” 

Talaga, iyan ay nagbibigay-katinuan. Siya ang inihulang propeta, kamuhian natin siya. 
Bueno, hindi ito ang unang pakakataong ang katotohanan ay nalaglag na sakripisyo para 
sa kaluwagan. Ang punto rito ay, gayunman, na kahit yaong mga namumuhi kay Muhammad ay 
kinilala ang kanyang katapatan. 

Ang Qur’an mismo ay bumabanggit sa kabalintunaang ito, sapagkat ang mga di- 
naniniwala ay nasaksihan ang habampanahong katapatan ni Muhammad, gayunman ay 
tinanggihan ang kanyang mensahe ng rebelasyon: 


“Isang habampanahong nauna rito 
ay naghintay akong kasama ninyo: 

hindi ba ninyo kung gayon mauunawaan ito?” (TMQ 10:16) 

Bukod dito, si Muhammad ay inaliw ng rebelasyon: 

“Batid Namin, sa katunayan, ang idinudulot na lumbay 
ng mga salita nilang ibinibigay: 

Hindi ikaw ang kanilang tinatanggihan: 
ang mga Tanda ng Allah ang kinamumuhian 
niyong mga taong tigib ng kasamaan” (TMQ 6:33). 

Minsan pa, pansinin nating walang nakakilala kay Muhammad na tinanggihan ang 
talatang ito. Pagbanggit sa New Catholic Encyclopedia, “Ang kanyang mga kaaway, kabilang ang 
maraming Judio at Kristiyano, ay sabik na nag-abang sa mga palatandaan ng panlilinlang; at si 
Mohammed ay matagumpay na nagtaglay ng isang kahanga-hangang katiyakan sa sariling 
pananaw laban sa anumang uri ng mga pagbibintang na katulad niyan..” 

4: Pagtitiyaga at Katatagan 


Ang Diyos na Makapangyarihan 
ay nasusuklam sa isang umaayaw. 

—Samuel Fessenden, 1896 

Kinutya man sa pagbuo ng isang arka sa isang walang tubig na desyerto, tinugis ng isang 
mapaghiganting faraon o hinagupit at hinatulan ng krusipiksyon , ang mga propeta ay nagdusa 
nang higit kaysa anumang makatwirang asahang tiisin ng sinumang impostor. At ang di- 
pangkaraniwang tiyagang ito ang nagbabalabal ng pagiging kapani-paniwala ng mga pag- 
aangkin ng mga propeta sa makadiyos na paghirang. 

Ipinahihiwatig ng kasaysayan na si Muhammad ay kabilang sa marangal na kalipunang 
ito. Sa mahigit na 23 taon, dinala niya ang isang rebelasyong nagpagalit sa kanyang mga kaaway 
upang libakin, lusubin, pagmalupitan at patayin pa mandin ang mga naniniwala rito. Si 
Muhammad mismo ay pinagbantaan, dinusta, sinaktan, binato, at itinaboy nang palabas mula sa 
kanyang tahanan at lunsod. Ang kanyang minamahal na maybahay, si Khadijah, ay pumanaw sa 
pagpapatapong ipinataw ng paganong Quraysh. Ang mga pagtatangka sa kanyang buhay ay 
marami. Gayunman, sa loob ng lahat ng panahon ng ligalig at kahirapan, si Muhammad ay 
tumindig sa pananalangin sa gabi hanggang sa tumutol ang kanyang katawan. 

Sa isang pagkakataon, isinaad ng rebelasyon na napatawad ng Allah si Muhammad sa 
kanyang mga kasalanan ng lumipas, kasalukuyan at hinaharap (TMQ 48:2). 

Ang tugon ni Muhammad ? 

Sumandal at huminahon? 

Kahit ano maliban. Sa kabila ng katiyakan ng paraiso, si Muhammad ay tumindig nang 
dalawang-ikatlo ng gabi sa pananalangin, hanggang sa mamaga at magkabitak ang kanyang mga 
paa. Nang tinanong na, “Flindi ka ba napatawad ng Diyos sa nasa harapan mo at sa nasa likuran 



mo?” — Sumagot si Muhammad, “Hindi ba ako dapat maging mapagpasalamat na alipin?” 


Ngayon, ang mga nagdudunung-dunungan ay binibigyang-layaw ang kanilang sarili, at 
pagkatapos ay nag-aangkin ng makadiyos na pagpapaubaya bilang pahintulot upang takasan ang 
mga hirap sa pagsamba. Alinman dito ay hindi ginawa ni Muhammad. Bagkus, katulad ng mga 
propetang nauna sa kanya, siya ay nagtiis upang maihatid ang mensahe ng rebelasyon. At 
pagkaraan ay pinarangalan niya ang mensaheng iyan nang higit kaninuman sa kanyang mga 
tagasunod, hanggang sa araw na siya ay pumanaw. 

Gayundin, walang tunay na propeta ang nagmalabis sa kanyang posisyon para sa mga 
kapakanang pansarili. Isang halimbawa, walang tunay na propetang kailanman ay nag-angkin ng 
pagiging higit sa isang tao. Gaya ng tinalakay sa NaDiyos ’grasya, ang pagkadiyos ni Jesus ay 
hindi kanyang ideya, kundi ng kanyang mga tagasunod na naligaw. Taglay sa isip ang panganib 
na ito, si Muhammad ay gumawa ng lahat ng pag-iingat upang hadlangan ang gayong pagkalihis 
na mabuo sa mga isip ng mga Muslim. Siniraan niya ng loob ang pakikitungong may higit na 
pagpapahalaga, at tumugon sa mga pakita ng paggalang nang may kahanga-hangang kababaang- 
loob. Isinalaysay ng kanyang katulong na si Anas, 


Walang sinumang higit na minamahal namin kaysa Sugo ng Allah (sumakanya 
ang kapayapaan), [gayunman], kapag nakita namin siya ay hindi kami tumindig sapakat 
batid namin kung gaano niya hindi ginusto [na gawin namin iyon]. At sa isang 
pagkakataon ay may tumawag sa kanyang nagsasabing : “O pinakamabuti sa 
sangkatauhan . . .” Tumugon siya: “Iyan ay si Abraham, sumakanya ang 
kapayapaan.” 

Sa isa pang okasyon, isang lalaki ang nagsabi, “Ang Diyos at Ikaw (O Muhammad) ay 
niloob ito,” patungkol sa isang tiyak na bagay, at sinumbatan siya ni Muhammad sa pagtatanong, 
“Ginawa mo ba akong kapantay ng Diyos?^*°” 

Binigyang-diin ni Muhammad ang pagkakaiba ng Diyos at ng Kanyang mga propeta sa 


Isinalaysay sa Al Bukhari. 
Isinalaysay sa Muslim. 

Isinalaysay sa Al-Bukhari ai Muslim. 



pagtuturong, “Huwag ninyo akong pakapurihing labis kung paanong pinuri nang labis ng mga 


Kristiyano [si Jesus] ang anak ni Maria. Sapagkat ako ay Kanyang alipin lamang [ng Diyos], 
kaya’t sabihing : ‘alipin at sugo ng Allah.’” 

Di-nagbago hanggang sa kahuli-hulihan, maging nang nagdurusa sa isang nakamamatay 
na karamdaman, binalaan ni Muhammad ang kanyang mga kasamahan upang huwag gawing 
tuunan ng pagsamba ang kanyang libingan.^'^ 

Marami pang ibang pangyayari ang naglalarawan ng kababaang-loob ni Muhammad. Sa 
isang madulang halimbawa, ang araw ay naglaho (eklipse) nang araw na pumanaw ang anak na 
lalaki ni Muhammad, si Ibraheem. Dala ng pagmamahal sa kanilang propeta, ang mga Muslim ay 
nagsimulang sabihin, “Ang araw ay naglaho para sa pagkamatay ni Ibraheem.” 

Tugon ni Muhammad? 

Tigil. 

Pag-isipan ninyo ito. Ano ang maaaring sabihin ng isang nagmamarunong? Ang mga 
sinungaling at mga aktor ng tiwala ay sumusunggab ng gayong mga pagkakataon at binabaluktot 
ang mga ito para sa sariling pakinabang. 

Sa kabilang dako, pinayuhan ni Muhammad ang kanyang mga tagasunod, “Katotohanan, 
ang araw at ang buwan ay dalawang tanda ng mga tanda ng Allah; hindi nag-eeklipse ang mga ito 
dahil sa pagkamatay ng sinuman o sa kanyang pagsilang, kaya kung makita ninyo iyan (isang 
eklipse), sa gayon ay manalangin sa Diyos, igalang ang Kanyang pangalan at magbigay ng 
kawanggawa..” 

Okey, subalit teka muna. Nasaan ang “Tama iyan, ang araw ay naglaho para sa 
kamatayan ng aking anak, kaya’t manalangin at mag-abuloy?” Kung sakaling nagkaroon ng 
pagkakataon si Muhammad para sa ikapupuri ng sarili, ito na iyon. Datapwat sinunggaban niya 
ang pagkakataon hindi para sa kanyang nais, kundi para luwalhatiin ang Diyos. 

Paulit-ulit na pinababa ni Muhammad ang kanyang kahalagahan sa mga mata ng kanyang 


’ Isinalaysay sa Al-Bukhari at Muslim. 
Sahih Al-Bukhari at Muata ’h Imam Malik. 
Isinalaysay sa Al-Bukhari at Muslim. 



mga tagasunod, na tinuturuan niyang, 


“Sabihin ninyo: ‘Sinasabi ko sa inyong ang mga Kayamanan ng Allah ay wala sa akin, 
ni hindi ko alam kung ano ang nakalihim, 
ni hindi ko sinasabi sa inyong ako ay isang anghel. 

Subalit sinusunod ko ang inihayag sa akin’” (TMQ 6:50), 
at 

“si Muhammad ay hindi hihigit sa pagiging isang sugo . . (TMQ 3:144) 

Nakatatagpo tayo ng maramaing pagkakataong magagawang manipulahin ni Muhammad 
para sa sariling pakinabang, kung kanyang ginusto.’ Noong isang dekada matapos ang paglikas, 
na nabawi ng hukbong Muslim ang Makkah sa isang mapayapa at tunay na di-madugong 
pagsakop, ang pamayanan ay humingi ng kapatawaran. 

Muli, ilagay mo ang iyong sarili sa larawan. 

Sa nakaraang 20 taon, sinaktan, pinahirapan, at pinatay ng mga taga-Makkah ang iyong 
mga tagasunod. Sa nakaraang 10 taon, hayagan silang nakipagdigmaan sa iyo. Ginutom nila ang 
maraming Muslim na nangahulugan ng kamatayan, isa sa kanila ang sarili mong asawa. Pinatay 
nila ang iyong amain sa labanan — bueno, ang mga kawalan ay maaasahan sa digmaan — ngunit 
dinurog ang kanyang bangkay at nginuya ang kanyang atay. Nang makipagkasunduan ka sa 
kanila, nilabag nila ito at pinaslang ang iyong mga tagasunod. 

Ano ang ginawa nila sa iyo mismo? Binugbog ka nila, ginutom, binato ka hanggang 
magdugo, tinambakan ng dumi ng kamelyo habang ikaw ay nagdarasal, pinagtangkaan kang 
patayin sa maramihang pagkakataon at sa hub ay itinaboy ka mula sa iyong tahanan, tribo at 
bayan. Huwag nang banggitin ang mga insulto, paninirang-puri at paghamak na, sa isang 
Bedouin, ay mas malala kaysa anumang sugat. 

At ginagawa nila ito sa loob ng 20 taon.. 

Kaya’t ngayong nakalalamang ka, ano ang gagawin mo? 

Okey, maaaring hindi ikaw. Maaaring napakabait mo. O kaya ay sobrang di- 
makatotohanan. Marahil ay nakaupo ka sa isang upuang may kutson at may isang pinalaaig na 



Frappuchino sa iyong kamay, malambot na musika sa likuran, at gaano man kahirap mong 


pilitin, hindi mo kayang ilagay ang sarili mo sa larawan. 

Subalit magagawa ng mga tao ng panahong iyon. lyon ang panahon ng panggagahasa at 
pandarambong, panununog-hanggang-lupa at pananakop na tambak-ulo-sa-plasa. lyan ang 
kalakaran ng mga panahon, kahit noong walang mga damdaming mapaghiganting nasasangkot. 
Isang pananaw na “Pinatay ninyo ang aking asawa, amain at mga tagasunod, ninakaw ang aming 
mga tahanan, ari-arian at gamit, at nangahas na ‘tapusin’ ako? Bueno, ang sapatos ay nasa ibang 
paa na ngayon” ang di-makalalabag sa anumang paraan ng mga makatwirang maasahan. Ang 
paghihiganti ay hindi lamang kauna-unawa, kundi sukat maasahan. Bigyan ng lakas-loob pa 
mandin. 

Gayunman, si Muhammad ay hinidi isang taong nataboy sa karahasan o paghihiganti. 
Siya ay umayon sa uri ng taong nagabayan sa isang pamantayang mas mataas kaysa mga bugso 
ng damdamin. Sa kabila ng talaan ng mga kalupitang humihingi ng makatarungang paniningil, 
nagpamalas siya ng pagtitiis at kagandahang-loob na nagpahiwatig ng katapatan ng kanyang 
misyong propetiko. Sa pagsukat sa kanyang pagkamapagbigay bilang paghahambing sa mga 
ibang manlulupig ng kanilang panahon, ang buong pamayanan ng Makkah ay yumakap sa Islam, 
nang walang pinakamaliit na pamimilit. 

Ang katapatan ng ganitong maramihang pagbabalik-loob ay pinatutunayan ng 
pangyayaring ang mga taga-Makkah ay hindi tumalikod sa kanilang bagong pananampalataya 
nang pumanaw si Muhammad isang maikling panahon pagkatapos. 

Dalawang pangunahing komentaryo ang nagbubuod ng kaganapang ito gaya ng 
sumusunod: 


Ang araw ng pinakadakilang tagumpay ni Mohammad sa kanyang mga kaaway 
ay siya ring pinakadakilang tagumpay niya sa kanyang sarili. Malaya niyang pinatawad 
ang Koreysh sa lahat ng mga taon ng kalungkutan at malupit na galit na ipinalasap nila sa 
kanya, at nagbigay ng kapatawaran sa buong populasyon ng Mekka. Apat na kriminal 
na isinumpa ng katarungan ang bumuo ng talaan ng pagbabawal ni Mohammad nang 
pasukin niya bilang mananakop ang lunsod ng kanyang pinakamahihigpit na mga 
kaaway. Ang hukbo ay sumunod sa kanyang halimbawa, at pumasok nang tahimik at 



mapayapa; walang tahanang ninakawan, walang kababaihang hinamak. lisang bagay 
lamang ang dumanas ng pagwasak. Pagtungo sa Kaaba, si Mohammad ay tumindig sa 
harap ng bawat isa sa 360 rebulto, at itinuro ito ng kanyang tungkod, nagsasabing, 
“Dumating ang katotohanan, at ang kasinungalingan ay lilisan!” at sa mga salitang ito, 
pinagsisibak ang mga ito ng kanyang mga katulong, at ang lahat ng mga rebulto at 
pantahanang diyus-diyusan sa Mekka at paligid ay nawasak. 

Sa gayon muling pinasok ni Mohammad ang kanyang katutubong siyudad. Sa 
buong kasaysayan ng pananakop, walang matagumpay na pagpasok na maihahambing 
dito. 

Ang pagkuha sa Mekka ay sinundan agad ng pagsasanib ng buong Arabia.^'"* 

At ang bahaging ito na hinango mula sa klasika ng 1890 ni Arthur Gilman, The Saracens: 

lyon ay higit na sa kanyang [kay Muhammad na] kapurihan, sa okasyong ito, 
nang ang kanyang pagtutol sa mating paggiit sa nakaraan ay likas na makapag-udyok sa 
kanya upang maghiganti, ay pinigil niya ang kanyang hukbo sa lahat ng pagdaranak ng 
dugo, at nagpakita ng bawat tanda ng kababaang-loob at pasasalamat sa Allah para sa 
lahat ng Kanyang kabutihan .... 

Ang unang paggawa ng propeta ay ang pagwasak ng mga idolong rebulto sa 
Kaaba, at pagkatapos na magawa iyan ay iniatas niya sa kanyang orihinal na muezzin na 
ihudyat ang pag-aanyaya sa pagdarasal mula sa tuktok ng Kaaba, at nagpadala ng isang 
tagatawag sa mga lansangan upang ipag-utos ang pagwasak sa bawat rebultong maaaring 
nasa kanilang pag-aari. 

Sampu o 12 kalalakihang sa naunang pagkakataon ay may masamang pag-uugali 
ang pinagbawalan, at apat sa kanila ang ipinapatay, subalit ito ay dapat ituring na lubhang 
makatao, kung ihahambing sa mga kagagawan ng ibang mga manlulupig, katulad 
halimbawa, ng kalupitan ng mga Cruzadores ( Crusaders), na noong 1099 ay pumatay 
ng 70,000 mga Muslim na lalaki, babae, at walang-labang mga bata, nang ang Jerusalem 
ay lumagpak sa kanilang mga kamay, o ng hukbong Inggles, na nakipaglaban sa ilalim 
ng krus, na sa taon ng biyaya, 1874, ay nanunog ng isang punong lunsod na Africano, sa 
pakikidigma nito sa Gold Coast. Ang tagumpay ni Mohammed sa katotohanan ay isang 
para sa relihiyon at hindi sa pulitika; tinanggihan niya ang bawat tanda ng personal na 
pagpupugay, at tinanggihan ang lahat ng maharlikang kapangyarihan; at nang ang mga 
palalong pinuno ng Koreish ay humarap sa kanya ay kanyang itinanong: 

“Ano ang maaari ninyong asahan sa aking mga kamay?” 

“Awa, O butihing kapatid.” 

Lane-Poole, Stanley. Introduction, pp. xlvi-xlvii. 



Mangyari ang gayon; kayo ay malaya!” bulalas niya. 

Marahil ang pinakadakilang halimbawa ng katatagan ni Muhammad ay, bagamat 
nahulog mula sa kayamanan, kapangyarihan, at mataas na katayuan sa lipunan, at sa 
kabila ng sukdulang karahasan at masamang palagay na kanyang kinaharap, tumanggi 
siyang pabayaan ang mensahe ng rebelasyon. Sa isang mataas na antas ng pag-uusig kay 
Muhammad, nakiusap ang amain ni Muhammad sa kanyang itigil na ang kanyang 
pangangaral, na tinugon ng Propeta, “O aking amain! Sa ngalan ng Allah, kung ilagay 
nila ang araw sa aking kanang kamay at ang buwan sa aking kaliwa sa ilalim ng 
kondisyong bibitiwan ko ang gawaing ito, hanggang sa papagtagumpayin ako ng Allah o 
kaya ay mamatay ako roon, hindi ko ito bibitiwan. 

Ang pagsubok sa paninindigan ni Muhammad ay dumating sandaling panahon 
pagkatapos nito, nang ang mga pinuno ng paganong Quraysh ay nag-alok sa kanya ng gayong 
panubos: 

Kung ikaw (O Muhammad) ay gumagawa ng lahat ng ito sa hangaring yumaman, 
sasamahan ka namin upang bigyan ng higit na kayamanang nakamtan na ng isang 
Quraysh. Kung ang ambisyon ay magpagalaw sa iyo, gagawin ka naming pinuno. Kung 
ang pagiging hari ang hangad mo, handa kaming ihandog iyan sa iyo. Kung nasa ilalim 
ka ng kapangyarihan ng isang masamang espiritung tila tumatakot at nangingibabaw sa 
iyo kung kaya’t hindi mo ito maitaboy, tatawag kami kung gayon ng mga dalubhasang 
manggagamot upang pagalingin ka. 


Ang pagtanggi ni Muhammad ay nagpatotoo ng kanyang katapatan at di-makasariling 
paninindigan. Subalit kung gayon, bakit niya pinagtiisan ang mga pahirap at mga pagkagalit na 
naging kalakip ng kanyang pag-angkin sa pagkapropeta, kundi rin lamang sa kayamanan o 
kapangyarihan? Ang sagot, para sa mga Muslim, ay sapagkat nagsumikap siya hindi para sa 
kaginhawahan ng panandaliang mundong ito, bagkus sa mga gantimpala ng susunod. 


Gilman, Arthur, M.A. 1908. The Saracens. New York; G. P. Putnam’s Sons. pp. 184-5. 
Ibn Hisham. As-Seerah An-Nabawiyyah. 

As-Seerah An-Nabawiyyah ni Ibn Hisham, at Musnad Abu Ya ’ala. 



Isang dekada pagkaraan, muling sinakop ng mga Muslim ang Makkah at nilupig ang 
mismong populasyong nag-alok kay Muhammad ng kanilang kayamanan at pagkahari. 

Um, kaya’t ano ang punto? Na hindi tatanggapin ni Muhammad ang kanilang kayamanan 
at trono nang maaga sa isang dekada, at malaya sa makamundong kabayaran, subalit nadamang 
kailangang gugulin niya ang nalalabing buhay niya sa pagsasarili at pakikilaban upang ito ay 
makamtan? 

Malamang na hindi. 

Ang punto ay hindi nakilaban si Muhammad upang itatag ang kanyang sarili sa 
kapangyarihan, bagkus upang itatag ang relihiyon. Kung hinangad niya ang kayamanan o 
pagkahari, maaari niyang tanggapin ang alok ng mga lider ng Quraysh para siya bilhin ng mga 
bagay na ito sa Simula pa lamang. Subalit mangangahulugan iyan ng pagtatakwil sa rebelasyon. 

Sa halip, nakipaglaban siya para itatag ang salita ng Allah, at sa hub ay nagkamit ng tagumpay 
kapwa para sa Islam at para sa kanyang sarili. 

Wakas ng istorya? 

Hindi. Ang tunay na nakaaakit ay ano ang sumunod na pangyayari. 

Sa sandaling nasa kapangyarihan, karamihan ng mga nagdunung-dunungan ay dumurukot 
ng listahan ng kahilingan ng mga “inihayag” na paniningil, at nagsisimulang magpasok ng 
kahilingan. Walang ginawang gayon si Muhammad. Sa katunayan, ginawa niya ang kabaligtaran, 
naghahatid ng rebelasyon: 

Sa araw na ito ay pinaging ganap Ko 
ang inyong relihiyon para sa inyo, 
nilubos sa inyo ang kagandahang-loob Ko, 
at pinili ang Islam na relihiyon ninyo. 

(TMQ 5:3) 

Ang rebelasyong ito ay nagbadya ng kaganapan. Pagiging ganap, kasama ng ibang mga 
bagay, ng “Aking kagandahang-loob para sa inyo.” Sa panahong ang sinumang nagmamarunong 
sa mundo ay ituturing ang sariling ganap na nakahandang magsimulang “magpahayag” ng mga 



talatang nakahilig sa sariling kaluguran, si Muhammad ay naghatid ng rebelasyong nagpahayag 
ng katapusan ng kagandahang-loob ng Allah sa kanya. Hindi lamang iyan, ngunit inihatid niya 
ang rebelasyong nag-utos sa kanyang 

“Ang mga pagpupuri sa iyong Panginoon ay ipagdiwang, 

at manalangin para sa Kanyang kapatawaran . . (TMQ 110:3) 

Ang huling talata ay naipahayag siyam na gabi bago pumanaw si Muhammad.^** 
Mangyari pa, hindi niya mapangungunahan ang kanyang kamatayan sa makamundong 
pamamaraan. Sa ibang salita, kung hindi siya isang propeta, hindi niya mapangungunahan ang 
kanyang kamatayan, ngunit kung siya ay isang tunay na propeta at nalaman ang kanyang 
darating na kamatayan sa pamamagitan ng rebelasyon, siya kung gayon ay . . . abb . . . tabihan 
ninyo ako rito: isang tunay na propeta. 

Ngunit ang punto ay ito: Ang mga huling talatang inihatid ni Muhammad bilang 
rebelasyon ay nagbigay-diin sa kanyang katapatan. Sa halip na “ipahayag” ang pamana para sa 
pamilya at mga mahal sa buhay, nagsasaksak ng ilang pangwakas na salita ng karunungang 
pansarili o nagpaparangal sa sarili nang may pangako ng kaligtasan, ang mga panghuling talata 
ng Banal na Qur’an ay nagbigay-wakas hindi lamang sa kanyang buhay, kundi maging sa 
rebelasyon. 

At ano ang pinal na talata? Ang ipinahayag na huling talata ay nagpayo kay Muhammad: 

At katakutan ang Araw na kayo ay ibabalik sa Allah. 

Noon babayaran ang inani ng bawat kaluluwa, 

at walang sinumang pakikitunguhan 

nang hindi mayroong pagkamakatarungan (TMQ 2:281). 

Kung saan ang ibang mga mananakop ay nakabilad sa pagpaparangal sa sarili at 
namamatay sa mga lason ng kanilang pamamalabis, si Muhammad ay naghatid ng isang serye ng 
mga talatang nag-atas sa kanyang magluwalhati sa Lumikha at hanapin ang Kanyang 

pagpapatawad. Pumanaw siya kung paano siyang nabuhay, maralita sa mga makamundong 


pangangailangan subalit matagumpay sa kanyang relihiyon. Ang kanyang kamatayan ay hindi 
nabahiran ng paghahangad sa sariling kapurihan, at ng katuparan ng malaong kinimkim na mga 
pagnanasa o ng pagkapawi ng uhaw para sa paghihiganti. Sa halip, yumao si Muhammad na 
mayaman lamang sa katapatan at kabanalan, gaya ng pagiging gayon sa loob ng naunang 23 ng 
kanyang pagkapropeta. 

Ipinipinid natin ang kabanatang ito sa mga parangal ng tatlong bantog na manunulat. 
Una, ang sosyalistang Inggles na si H.M. Hyndman: 


Kahit ngayon, taglay ang lahat ng detalye ng unang bahagi ng kanyang buhay at 
ng sumunod na tungkuling bukas na inilahad ng mga tao ng ating sariling lahi, na 
nagsipag-aral ng buong pambihirang kuwento ng marangal na Arabiano, hindi madaling 
bagay na maunawaan ang pagkatao, o iulat ang kahanga-hangang tagumpay ni 
Mohammed sa unang bahagi ng ikapitong dantaon. Hindi nag-angkin ng mga makadiyos 
na kapangyarihan sa alinmang panahon ng kanyang misyon . . . ang lubhang makataong 
propetang ito ng Diyos ay gumawa ng mga unang pagbabalik-loob sa kanyang sariling 
pamilya, nagtagumpay, matapos ang halos walang pag-asang kabiguan, na magkaroon ng 
kontrol sa kanyang sariling aristokratikong gens [angkan], at nagkaroon ng gayong 
kahanga-hangang personal na impluwensya sa lahat ng kanyang mga nakaugnayan na, 
hindi nangyaring noong isang nagdaralita o tinutugis na takas o nasa tuktok ng kanyang 
kasaganaan, ay kinailangan niyang dumaing dahil sa kataksilan niyaong minsang 
nagsiyakap sa kanyang pananampalataya. Ang kanyang tiwala sa sarili at sa kanyang 
inspirasyon mula sa kaitaasan ay higit pang dakila kaysa nang siya ay nagdurusa sa ilalim 
ng pagdaramdam at pagkabigo kaysa nang kaya niyang itakda ang kanyang sariling mga 
kapasyahan sa kanyang mga nalupig na kaaway. Pumanaw si Mohammed kung paano 
siyang nabuhay, napaliligiran ng kanyang mga unang tagasunod, mga kaibigan at mga 
tapat na alagad: ang kanyang kamatayang walang hiwagang tulad ng kanyang buhay na 
walang pagkukunwari. 

Si Washington Irving, mananaysay, biyograpo at awtor, ay may ganitong sinabi sa 
kanyang Mahomet and His Successors: 

Maging sa kanyang sariling oras ng pagdedeliryo, kung kailan wala nang 
makamundong dahilan upang manlinlang, inihinga pa rin niya ang gayunding katapatan 
sa relihiyon, at gayunding paniniwala sa kanyang misyong apostoliko?^° 

At pangwakas, isang muling pagdalaw sa mga palagay ni Thomas Carlyle: 


Ang kanyang mga huling salita ay isang panalangin; putul-putol na mga bulalas 
ng isang pusong nakikipagtunggali, sa nanginginig na pag-asa, tungo sa kanyang 
Maylikha .. . Lumabas siya sa huling pagkakataon patungo sa moske, dalawang araw 
bago sumapit ang kanyang kamatayan; nagtanong, Kung may tao ba siyang nasaktan? 
Hayaang magdusa ng mga hampas ang kanyang sariling likod. Kung may tao ba siyang 
pinagkakautangan? Isang tinig ang sumagot, “Oo, ako, tatlong drakma,” inutang sa isang 
gayong okasyon. Ipinag-utos ni Mahomet na bayaran ang mga iyon: “Mabuti pang 
mapahiya ngayon,” anya “kaysa sa Araw ng Paghuhukom” . . . Ang mga ganyang pag- 
uugali ay nagpapamalas sa atin ng tunay na tao, kapatid nating lahat, na ipinadalang 
nakikita sa loob ng 12 dantaon . . . 


“ Irving, Washington. Vol 1, p. 345. 
Carlyle, Thomas, pp. 115-116. 



5: Kakulangan ng mga Hadlang 


Sinisiyasat natin ang mina ng karbon para sa diyamanteng mahal, 
ngunit sinisiyasat natin ang mga diyamante para sa mga kapintasan. 

. Brown 

Ang mga tunay na propeta ay mas madalang kaysa mga diyamante, at tulad ng mga 
diyamante, ay hindi inaasahang maging perpekto. Katiyakang inaasahan nating maging makatao 
ang mga propeta, kompleto sa paminsan-minsang kasalanan o kamalian sa pagpapasya. Hindi 
natin sila inaasahang maging mga anghel, basta . . . nakahihigit sa lahat sa atin. 

Datapwat ang hindi natin dapat tanggapin, ay ang mga nagmamarunong na nag-aangking 
makadiyos, nagpapabago (manipula) ng rebelasyon para sa sariling pakinabang, o nagpapakita ng 
mga tanda ng pagiging di-mapaniniwalaan, gaya ng pagsisinungaling o di-katatagan ng isip. 
Batay sa kutob, napapatungo tayo sa paghadlang sa lahat ng gayong mga nag-aangkin. 

Gaya ng nakita natin, si Muhammad ay hindi nagpamalas ng alinman sa mga hadlang sa 
itaas. Hindi siya kailanman nag-angkin ng pagkadiyos o nagmanipula ng rebelasyon, at hindi siya 
kailanman nabalitang nagsinungaling. Kaya’t paano natin hahamunin ang pag-aangkin ni 
Muhammad sa pagkapropeta? 

lyan ay isang mahirap na tanong. Ang ebidensya ay nagpipilit sa ating pawalang-halaga 
ang mga pag-aangkin ng epilepsya, pagsisinungaling, o kahibangan. Kaya’t ano ang nalalabing 
mga posibilidad? 

Bukod sa tunay na pagkapropeta, maliit o wala. O walang kahalagahan, ibig sabihin. 
Yayamang ang mga mas maalingawngaw na bintang ay madaling ipagwalang-bahala, yaong mga 
kumakalaban sa pagkatao ni Muhammad ay napipilitang tumuon sa mga isyung ganap na 
emosyonal, na sa katotohanan ay may maliit o walang kinalaman sa pagpapatotoo sa kanyang 
pag-angkin ng pagkapropeta. Ang ilan sa mga isyung ito, gaya ng pagkakaroon ni Muhammad ng 
mga kasalanan (bagamat kakaunti, at may maliit na kahalagahan), ay totoo, samantalang ang iba. 



gaya ng paninirang-puri na si Muhammad ay mapagnasa, itinutulak ng gutom sa kasiyahang 
pangkatawan, ay hindi, gaya ng makikita natin pagkatapos. Sa dalawang kaso, ang pagtatalong 
emosyonal ay nauuwi sa pagsasabi ng mga kritiko ni Muhammad na hindi siya maaaring maging 
propeta sapagkat siya ay nagkasala, nagkipagdigmaan, nagtaguyod ng poligamya, nagpatakip ng 
buhok ng kababaihan, nagbawal ng alak, o anupaman. 

Hah, anong sorpresa; hindi gusto ng mga tao ang kanyang mga ginawa, o ang 
rebelasyong kanyang inihatid. Ngunit hintay, hindi ba’t iyan ang maaasahan natin sa karamihan 
ng mga taong iganti sa isang tunay na propeta? Hindi ba’t lahat ng mga tunay na propeta ay 
hinarap nang higit na may pagtutol kaysa pagtanggap? Ang totoo, talagang lahat ng mga tunay na 
propeta ay tinanggihan sa Simula ng nakararami sa kanilang pamayanan. Walang sorpresa riyan 
— hindi iyon ang tatak ng isang propeta, kundi ng nagmamarunong, na makapagtipon ng mga 
tagasunod sa pagsasabi sa kanila ng kung ano ang gusto nilang marinig. At tanungin natin ang 
ating mga sarili, bakit nagpadala pa ang Diyos ng mga propeta, kung gayon? Para tapikin sa 
likod ang bawat isa at sabihan silang ang lahat ng ginagawa nila ay tama, o para gabayan ang 
sangkatauhan nang palayo sa ating mga lihis na hangarin at pabalik sa landas ng Kanyang 
kalooban, maging kagustuhan natin o hindi? 

Marahil ay wala nang hihigit na emosyonal na isyu sa rebelasyon kaysa sa pag-uutos na 
makipaglaban, at sadyang kawili-wili, ito nga ang tinutukoy ng Banal na Qur’an: 

“Itinatagubilin sa inyo ang pakikipaglaban, at hindi ninyo ito nagugustuhan. 

Subalit maaaring ayaw ninyo ng isang bagay na sa inyo ay may kabutihan, 

at iniibig ninyo ang isang bagay na sa inyo ay may kasamaan. 

Subalit ang Allah ang nakaaalam, at hindi ninyo nalalaman.” 

(TMQ 2:216) 

Ngayon, pag-isipan natin ito: May higit pa bang pagsubok sa pag-ibig kaysa ipaglaban 
ito? Lumalalim ang pag-ibig kapag may naninindigan para sa atin, maging ito ay ating magulang, 
anak, kaibigan, asawa, o kasamahan. Ang pakikipaglaban ang pangunahing pagsubok sa pag-ibig, 
at samantalang ang isang digmaan sa salita ay maaaring makasapat sa karamihan ng pagkakataon. 



walang nagpapamalas ng tunay na paninindigan kaysa pagtataya ng buhay. 

Gayundin, alang-alang sa pag-ibig sa Diyos, ang mga propeta ng LumangTipan ay 
namuno sa kanilang bayan upang makipagdigmaan nang paulit-ulit upang itatag ang pananaig ng 
batas ng Diyos sa mundo. Ang mga nagkrusada at mga kolonyalista ay nagbigay sa Kristiyanismo 
ng bahagi nito sa pakikipaglaban, lantarang sa ilalim din ng bandila ng Diyos. Maaaring si 
Jesucristo kailanman ay hindi nakipagdigmaan, subalit muli, siya ay wala sa katayuang gawin ito. 
Gayunpaman, sadyang ipinahayag niya ang kanyang layunin: “Huwag ninyong isiping naparito 
ako upang magdala ng kapayapaan sa mundo kundi ng isang espada.” (Mateo 10:34), at 
“Ipinapalagay ba ninyo na naparito ako upang magbigay ng kapayapaan sa mundo? Sinasabi ko 
sa inyo, hindi nga, kundi pagkakahati-hati” (Lucas 12:51). Wala bang dahilang diumano’y sinabi 
ni Jesus sa kanyang mga disipulo, “Kung sino ang walang espada, hayaang ipagbili niya ang 
kanyang kasuutan upang makabili nito” (Lucas 22:37)? 

Ang digmaan ay nagabayan at nailigaw, nagamit sa mabuti at sa masama, sa pagiging 
matuwid at kawalang-kabanalan, subalit ang pakikilaban ay isang pagsubok sa mga sinaunang 
mananampalataya at nananatiling isang pagsubok sa mga matutuwid ngayon.At gayunman, may 
mga tumatanggi sa pag-angkin ni Muhammad ng pagkapropeta sa bagay na itong isa sa mga 
pinakamadamdaming isyu. Saan, kung gayon, iniiwan niyan ang mahabang listahan ng mga 
propetang biblikal na nagsipamuno ng kanilang bayan sa digmaan sa ngalan ng Diyos? 

Isang karaniwang madamdaming kontrobersya ay ang pagpapapugot ni Muhammad ng 
daan-daan niyang mga kaaway pagkatapos ng “Labanan sa Kanal.” Ngunit teka. Ginawa 

ba niya? Ituwid natin ang ulat. Bago ang Labanan sa Kanal, lumagda ang mga Muslim ng 
kasunduan sa pakikipagtulungan sa tatlong magkakalapit na mga tribong Judio. Gayunman, 
habang may labanan, ang tribong Bani Qurai’tha ay lumabag sa kanilang kasunduan at nag-alok 
ng puwang sa mga tanggulan ng mga Muslim sa sumalakay na paganong Quraysh, kung saan 
makakalusob ang Quraysh sa mga Muslim mula sa isang bahaging walang tanggulan. Ang piano. 

gayunman, ay nabigo, at ibinilanggo ng mga Muslim ang Bani Qurai’tha sa pagtataksil. 

Salungat sa maaaring papaniwalain sa atin ng mga Kristiyanong nakikipagtalo, hindi si 
Muhammad ang humatol sa mga bilanggo. Sa halip, hiniling ng Bani Qurai’tha na hatulan sila ng 
isa sa mga tribong kaibigan nila. Sumang-ayon si Muhammad, at inialok sila sa pinuno ng 
tribong Aws, isang Muslim na nagngangalang Saad ibn Mu’ath. Ang Bani Qurai’tha ay sumang- 
ayong hatulan ni Saad, sapagkat ang mga tribong Aws at Bani Qurai’tha ay naging mahigpit na 
magkakampi sa loob ng maraming henerasyon, at umasam sila ng kapatawaran mula sa mga ito. 
Datapwat, laban sa kanilang inaasahan, hinatulan ni Saad ang mga kalalakihan ng Bani Qurai’tha 
ng kamatayan, at ang mga kababaihan at mga bata ng pagkaalipin. Bakit? Sapagkat kaibigan o 
hindi kaibigan, ang patas ay patas, at iyan ang kaparusahan para sa pagtataksil sa gayong panahon 
at pook. 

Ipagkaiba ito sa lalong hindi pa natatagalang batas ng Britanya. Bakit ang mga nagsilagda 
sa Pagpapahayag ng Kalayaang Amerikano ay itinuturing na pambihirang matatapang? Bakit 
itinudyo ni Benjamin Franklin na kung hindi sila bibigtihing hiwa-hiwalay ay bibigtihin silang 
isa-isa? Sapagkat ang parusa ng Britanya sa pagtataksil sa bayan ay bigtihin ang mga taksil 
hanggang halos mamatay, pagkatapos ay pagpira-pirasuhin ang katawan, alisan ng mga laman- 
tiyan samantalang buhay, sunugin ang mga laman-loob sa harap ng madia, at pagkatapos ay 
hatakin ang mga kamay at paa at hatiin sa apat na bahagi ang katawan (sa tulong ng apat na 
kabayong tagahatak) ng mga ito. Sa ganitong pakahulugan, ang pagpugot ay maipapalagay na 
lalong makatao kaysa pagpapahirap na inilapat ng “mga tagapagtanggol ng pananampalataya” ng 
Britanya,” ang “pananampalataya” sa pakahulugang ang Simbahan ng Ingglatera. 

Kaya’t saan tayo inihahatid nito? Pabalik sa puntong ang mga emosyonal na isyu ay hindi 
tanggap na pamantayan upang bigyang-halaga ang pag-angkin ninumang tao sa pagkapropeta. 
Kahit na si Muhammad ang naghatol ng kamatayan sa Bani Qurai’tha, gaganap pa rin siya nang 
ayon sa pamantayang militar ng kanyang panahon. Higit na mahalaga, kung tatanggihan natin 

ang pag-angkin ni Muhammad sa pagkapropeta sa batayang ito, ano ang masasabi natin kay 
Moises, na nag-utos sa mga Judio ng pagkatay (at ang ibig kong sabihin ay literal na paggilit ng 
kanilang mga lalamunan) sa mga kasamahan nilang nagsigawa at nagsisamba sa rebulto ng isang 
baka noong 40 araw ng pakikipagniig ni Moises sa Diyos? At ilan ang mga ereheng ito, na 
ipinag-utos ni Moises na puksain? Sila ay nabilang na libu-libo. 

Ang isang halimbawang di-gaanong madugo ng mga emosyonal na pakana ay 
matatagpuan sa Banal na Qur’an, na pinatawad ng Allah si Muhammad sa kanyang mga 
kasalanan (TMQ 48:2). Maraming Kristiyanong mapanirang-puri ang lumulundag sa ayah na ito 
at nagsasabing ang Islam ay nagtuturong si Muhammad ay may mga kasalanan, samantalang si 
Jesucristo ay walang sala. Gayundin, ang mga Kristiyanong nakikipagtalo ay madalas sabihing 
sina Abraham, Noe, Moises, at Muhammad ay pawang nangamatay at inilibing, subalit si 
Jesucristo ay binuhay mula sa mga patay. 

Okey, peeeeeero . . . ano ngayon? Ang mga argumentong ito ng ang-propeta-ko-ay-mas- 
magaling-kaysa-propeta-mo ay hindi magkakabisa, ayon sa maraming dahilan. Una, walang 
paligsahan kina Jesucristo at Muhammad sa relihiyong Islamiko — kapwa sila kinikilalang mga 
propeta, na ang una ay nagprediksyon sa huli, at ang mga dalisay na turo ng dalawa ay naging 
mga turo ng Islam (ang Diyos ay lisa, ako ay Kanyang propeta, at narito ang Kanyang mga batas. 
Ngayon, sundin ninyo ang mga ito). 

Pangalawa, ang aral ng parabulang biblikal ng nawawalang tupa ay, 

Ano sa palagay ninyo? Kung ang isang tao ay may sandaang tupa, at ang isa sa kanila ay 
nawalay, hindi ba niya iiwanan ang 99 at tutunguhin ang mga bundok upang hanapin ang 
nawawala? At kung makita niya ito, katiyakan, sinasabi ko sa inyo, magagalak siya sa 
tupang iyan nang high kaysa 99 na hindi nawalay (Mateo 18:12-13). 

O sa Lucas 15:7: “Magkakaroon ng high na kagalakan sa kalangitan para sa isang 
makasalanang nagsisisi kaysa 99 na matutuwid na taong hindi nangangailangan ng 
pagsisisi.” 


Ang aral ng parabula ng nawawalang barya ay gayundin. “May kagalakan sa kalipunan 



ng mga anghel para sa isang makasalanang nagsisisi.” (Lucas 15:10). At huwag nating kalimutan 


ang aral ng parabula ng waldas na anak — na may higit na kagalakan para sa pagsisisi ng 
makasalanang anak kaysa sa isang hindi kailanman naligaw, bilang pasimula (Lucas 15:11-32). 

Ano ang punto? Na ang mga Kristiyanong mapanirang-puri ay ikinakatwiran ang linyang 
“Ang aking propeta ay mas magaling sa propeta mo” sa batayan ng hindi pagiging makasalanan 
ni Jesus. Datapwat, ayon sa mga parabulang biblikal na kababanggit lamang natin, ang pagiging 
una ay dapat baligtarin, sapagkat “may higit na kagalakan sa kalangitan para sa isang 
makasalanang nagsisisi kaysa 99 na mga taong hindi nangangailangan ng pagsisisi..” 

Pangwakas, wala sa Bibliyang isang propetang hindi karapat-dapat dahil sa pagkakasala, 
o sa pagkamatay at pagkakalibing. Ngayon, walang alinlangang si Jesucristo ay isang mahirap na 
gawaing susundan, subalit kung ang pagkakaroon ng mga kasalanan o pagkamatay at pagkalibing 
ay nag-aalis sa isang tao sa pagkapropeta, kung gayon ay dapat din nating alisin ang lahat ng 
ibang propetang biblikal. At yayamang hindi natin gagawin iyan, ano ang punto ng pagtatalo? 

Ang isang puntong maaaring magawa, gayunman, ay namalagi si Muhammad sa 
kanyang misyon sa kabila ng kanyang mga makataong kakulangan. Kailanman ay hindi niya 
tinangka ang alinman sa ipaumanhin o ilingid ang kanyang mga kasalanan o pagiging makatao. 
Sa halip, inihatid niya ang isang rebelasyong nagpamalaging buhay ng mga katotohanang ito, na 
pagkatapos niyon ay nanatili siyang nagtitiyaga, sa pamamaraan ng mga propetang nangauna sa 
kanya. 

Kung paanong hindi kinilala ni Muhammad ang sinumang propetang nakahihigit sa iba, 
hindi niya iniangat ang sarili sa ibabaw ng mga propetang nauna sa kanya. 

Hindi gayon sa ibang mga relihiyon. 

Ang 13 Pamantayan ni Maimonides ng Pananampalatayang Judio ay nagtuturong si 
Moises ang pinakadakila sa mga propeta. At masdan kung saan dinala ng ganyang pananaw 
ang mga Judio: gayon nilang minahal si Moises kaya’t tinatanggihan nila hindi lamang si 
Muhammad, kundi maging si Juan Bautista at Jesucristo rin naman. Sa kabilang dako, iniaangat 

ng mga Kristiyano si Jesucristo sa pagiging Diyos at itinuturing ang kawing ng pagkapropeta 
bilang nagwawakas sa kanya, sa kabila ng prediksyon kapwa ng Lumang Tipan at ni Jesucristo 
mismo ng isang susunod na huling propeta. Hindi ito isang bagay tungkol sa mga taong may 
bulag na pananampalataya kundi ng isang pananampalatayang bumubulag sa kanila. 

Ngayon, gayong kadali ring magagawa ni Muhammad ang gayong pag-angkin, at ang 
isang grupo ng kanyang mga tagasunod ay mapaniniwala. Naniwala na silang si Muhammad ang 
inihulang huling propeta, at nasaksihan na nila ang mahabang listahan ng mga himalang naganap 
kapwa sa pamamagitan niya at sa paligid niya, kaya’t malamang na tatanggapin nila ang isang 
pag-angkin ng pagkadiyos. Yaman din lamang, na dati na nilang sinamba ang 360 mga rebulto sa 
Kaba sa Makkah bilang mga diyos. Aba, ang mga Arabe nang panahong iyon ay nagsibuo ng mga 
rebultong gawa sa tamr (dates), tinawag na isang diyos ang minatamis, at pagkatapos ay kinain 
iyon. Ano ang posibilidad na hindi nila ituturing na isang diyos si Muhammad, kung sakaling 
inangkin niya iyon? 

Subalit hindi niya ginawa. 

Sa halip, inihatid niya ang isang rebelasyong nagpahayag na ang lahat ng mga propeta ay 
mga tao, na walang sinumang dapat ituring na nakalalamang sa sinumang iba pa: 

Naniniwala kami sa Allah at sa rebelasyong sa amin ay ibinigay, 
at kay Abraham, Isma’il, Isaac, Jacob, at sa mga Angkan, 
at sa ibinigay kay Moises at Jesus, at sa (lahat ng) mga Propeta 
mula sa kanilang Panginoon: wala kaming ipinag-iiba sa isn’t isa 
at tumatalima kami (bilang mga Muslim) sa Allah (TMQ 2:136). 

Marahil ang pinakakaraniwang pag-aangkin laban kay Muhammad ay isa siyang 
makamundo, na napaliligiran ng kanyang mga pagnanasa. Kawili-wiling ito ay isang 
makabagong pag-aangkin. Ang mga walang pananampalataya sa kapanahunan ni Muhammad, 
bagamat sabik bumatikos sa kanyang pagkatao, ay hindi kailanman gumawa ng ganitong pag- 
angkin. Mapagtatawanan silang papalayo kung kanilang ginawa. 

Bagamat hindi pinagkaitan ni Muhammad ang sarili ng mga kasiyahan sa buhay, 



namuhay siya nang napakatipid. Nagpamigay siya ng taglay niyang yaman, ipinamigay sa iba ang 
anumang regalong tinanggap, at ibinahagi pati ang kanyang pagkain. Tinanggihan niya ang 
karangalan at karangyaan ng tagumpay, at laging inuna ang mga pangangailangan at hangarin ng 
kanyang mga tagasunod kaysa kanyang sarili. Minahal niya ang mga pabango at pulot-pukyutan, 
ngunit tinamasa ang mga ito nang walang pag-aaksaya. At sa alinmang pagkakataon, walang 
naglunsad kailanman ng gawaing panrelihiyon para sa pulot-pukyutan. 

Kaya’t paano ang alak, babae at awit? 

Una sa rebelasyon, ang lipunang Arabe ay nagpahintulot ng prostitusyon, mga 
pansamantalang kontrata ng kasal, at walang hangganang poligamya. Ang musika at alak ay 
palasak saanman at kailanman, at ang buong lipunan ay bigay na bigay sa sugal, handaan, pag- 
aaway, pagsumpa, paglalasing, pagsisinungaling, kamunduhan (pagnanasa), at katamaran. Kung 
ang mga iyon ang mga bagay na hinangad ni Muhammad, makakamtan niya ang mga iyon nang 
walang anumang sasabihing salita ng rebelasyon. Sa halip, mahirap makakita ng anumang ninais 
ng mga Arabe na hindi ipinagbawal o hinigpitan ng rebelasyong Islamiko. 

Kunin ang mga isyu sa itaas nang isa-isa. Pagtatalik sa labas ng kasal? Ipinagbawal. 
Musika? Binawasan. Alak, sugal, pagsisinungaling, kamunduhan? Kalimutan na lamang. Ang 
handaan (kainan) ay hinalinhan ng ayuno, ang awayan ng kapatawaran, ang pagsumpa ng 
pagsusumamo (kumbaga, kung ayaw mo sa isang bagay, huwag mong isumpa ito, na walang 
mapapala, kundi hilingin sa Allah na halinhan ito ng mas mabuti), at ang katamaran, ng mga 
tungkulin ng pagsamba. 

Ano ang nalalabi? Poligamya? Ngayon, ang maraming asawa ni Muhammad ay hindi 
naging suliranin kailanman bago ang makabagong panahon, at may napakabuting dahilan kung 
bakit. Hindi, tayka muna. Mali iyan. Hindi lamang may isang dahilan, mayroong napakarami. 

Bilang pasimula, kung naging makamundo si Muhammad tungkol sa kababaihan, 
maaasahan nating mapansin ang kanyang mga pagnanasa sa kanyang kabataan, kung kailan ang 
pagnanasa sa laman ng isang lalaki ay nasa pinakamataas. Datapwat sa buong panahon ng 
kabataan ni Muhammad ay iisa lamang ang kanyang asawa, si Khadijah. Naging mag-asawa sila 
sa loob ng 25 taon, at sa loob ng panahaong iyan ay naging walang bawas ang kanyang katapatan. 



bagamat siya (Khadijah) ay 15 taon ang katandaan sa kanya. Gayunman, ang mga tumutuligsa 


kay Muhammad ay nagpapahiwatig na, sa edad na 50, taglay ang lakas ng kanyang kabataang 
nakalipas, nagtatag siya ng isang pulutong ng mga asawa bilang kanyang layunin sa buhay? 

Hindi gay on. 

At sakali mang ang palagay ay naging totoo, kailanman sa kasaysayan ay hindi nagdusa 
ang isang lalaki nang gayon para sa isang bagay na makakamtan din naman niya kahit papaano. 
Sapagkat kung ito ang ginusto ni Muhammad, magagawa niyang magkaroon ng kahit ilang dami 
ng asawa, kalaguyo, alipin sa pagnanasa at mga babaeng bayaran, maging mula sa kanyang 
kabataan. Ang mga batas ng lipunang kanyang ginalawan ay . . . bueno . .. na noon ay walang 
mga batas. Maaari siyang nakapagrelasyon sa labas ng kasal nang malaya at bayaan ang kanyang 
mga pagnanasang makawala sa pastulan ng kalayaan ng laman. Subalit hindi niya ginawa. Sa 
kabila ng mga kalayaan sa pagnanasang maaaring makatukso sa sinumang lalaking may kabataan 
at sigla, si Muhammad ay namalaging malinis hanggang sa kanyang unang pagpapakasal, sa 
gulang na 25. Ang kanyang reputasyon ay kahinahunan, hindi kamunduhan. 

Kaya’t bakit nagpakasal si Muhammad sa bandang huli sa gayong karaming asawa? 

Sa kadalasan, para sa makatwirang mga dahilan. Sa kanyang mga pagpapakasal, 
naipanatag niya ang mga relasyon ng mga tribo, nabigyang-proteksyon ang mga naulilang biyuda 
at diborsyada, at naipamalas ang mga hangganan ng pag-aasawang Islamiko. Malayo sa pagiging 
makapangyarihang pinunong pumili ng pinakakanais-nais na mga dalaga para sa kanyang 
pansariling kasiyahan, ang mga maybahay ni Muhammad ay hindi nakilala sa kanilang kabataan, 
kagandahan, kayamanan o mataas na katayuan sa lipunan. 

Sa katotohanan, ang ganap na kabaligtaran. 

lisa lamang na maybahay, si A’ishah, ang isang birhen.^^^ Ang iba pa ay alinman sa 
pagiging matanda, diborsyada, biyuda, o isang kombinasyon ng nasa itaas. Pinakasalan ni 
Muhammad si Mai’moona na 51 taong gulang. Ang isa pa sa kanyang mga asawa ay maaaring 
maging ina ni Mai’moona (o kung iisipin ang edad ng pag-aasawa ng mga kababaihan noon, 


Al-Mubarakpuri, Safi-ur-Rahman, p. 483^85. 



kanyang lola), sapagkat pinakasalan ni Muhammad si Um Salama nang siya ay 82. Ang kanyang 
unang asawa, si Khadijah, ay isang biyuda. Ang isa pang asawa, si Zainab bint Jahsh, ay 
nagtaglay ng kapintasan sa lipunan sa pagiging diniborsyo ng isang aliping pinalaya. Sa ganitong 
mga dahilan lamang, maaari nating ipagwalang-bahala ang pagnanasa bilang isang dahilan ng 
karamihan sa mga pagpapakasal ni Muhammad. 

Kaya’t ang bintang na pumanaw si Muhammad na isang maralita ngunit may isang 
kuwadra ng mga asawa bilang isa sa kanyang mga layunin sa buhay ay isang insulto hindi lamang 
sa lalaki, kundi sa katwiran man. Pinunong espiritwal, komandante ng mga mananampalataya, 
hari ng nasasakupan — walang batas ang lampas sa kanyang pakana, kung siya lamang ay 
lumabis sa mga hangganang makadiyos. Ang iba ay nagtatag ng mga batas ng asyenda 
(pribadong lupaing pangmayaman) na kinabilangan ng mula sa prostitusyong legal hanggang sa 
kasuklam-suklam na droit du seigneur (karapatan ng panginoon), kung saan may unang karapatan 
ang mga maylupang panginoon noong Gitnang Panahon (medieval age) na makatalik ang mga 
nobya ng kanilang mga alipin. At gayunman, kailanman ay hindi nagpamalas si Muhammad ng 
mga pagnanasa ng isang makamundo. 

Kung walang anumang iba, ang halimbawa ni Muhammad ay sumasailalim ng mga 
hangganang biblikal. Sa pagkakaroon ng mas kaunting asawa kaysa kay Solomon (ahem . . . 
labis, labis na kakaunti), kaunting paglabag kaysa kay David (na, ayon sa Bibliya, ay labis na 
nagnasa kay Bathsheba kaya’t iniutos niya ang kamatayan ng asawa nito), at lalong mapagpigil 
kaysa kay Juda (na nakatalang nakipagrelasyon kay Tamar, sa paniniwalang siya ay isang 
babaeng bayaran), ang pag-angkin ni Muhammad ng pagkapropeta ay hindi matututulan sa 
pagbibintang ng pagkamakamundo maliban kung ang mga propetang biblikal ay bibintangan din 
nang gayon.. 

Kaya’t anong turo ang inihatid ni Muhammad tungkol sa kababaihan at pag-aasawa? Ang 
pagpapahintulot sa poligamya, bilang katiyakan. Gayunman, dapat nating alalahaning ang 
poligamya ay ipinahintulot din sa Lumang Tipan. Bukod dito, bagamat hindi tahasang 

ipinahintulot sa Bagong Tipan, hindi rin ipinagbawal ang poligamya. 

Sa kabilang dako, ang rebelasyong inihatid ni Muhammad ay nangailangan, sa kauna- 
unahang pagkakataon, na ang kababaihan ay igalang at pakasalan nang may kaukulang 
pormalidad. May 13 dantaon bago naipagkaloob ng maunlad na Kanluran ang kababaihan ng 
kanilang mga karapatan sa pagmamana, ari-arian, pagpili ng mapapangasawa at pantay na 
karapatan sa pag-aaral at relihiyon, ang Banal na Qur’an ay nag-utos ng mga gayong karapatan. 
Ang pinakamakabagong konsepto, marahil, ay ang pagkilala sa kababaihan ng pagkakaroon ng 
mga kaluluwa at pantay na karapatang gaya ng kalalakihan sa kabilang-buhay, dalawang 
koseptong hayagang pinagtatalunan sa mga lipunang Kristiyano hanggang sa paglipat sa ika-20 
dantaon, na pagkatapos ay nalipat ang pagtatalo sa likod ng mga nakapinid na pintuan ng 
simbahan alang-alang sa kaayusang pulitikal. 

Subalit ang punto ay, sa Islam, ang isyung ito ... kailanman ay hindi naging isang isyu. 
Marahil, ang mga di-nananampalataya ang sinasabihan ni Thomas Carlyle sa sumusunod: 

Si Mahomet mismo, pagkatapos ng lahat ng maaaring sabihin tungkol sa kanya, 
ay hindi isang mapagnasang tao. Magkakamali tayo nang malawakan kung ituturing natin 
ang lalaking ito bilang isang karaniwang makamundo, naghahangad higit sa lahat ng 
mababang kasiyahan, — gayundin, ng mga kasiyahang anumang uri. Ang kanyang 
pamamahay ay isang may pinakamatipid; ang kanyang karaniwang pagkaing sebadang 
tinapay at tubig: kung minsan ay may mga buwang hindi nagkakaapoy ang kanyang 
kalan. Itinatala nila nang may pagmamalaki na nagkumpuni siya ng sariling mga sapatos, 
nagtagpi ng kanyang sariling balabal. Isang dukha, masipag, taong kulang sa mga gamit, 
di-alumana ang pinagsusumakitan ng mga taong mahalay. Hindi isang masamang tao, 
masasabi ko, isang bagay na mas mabuti tungkol sa kanya kaysa kagutuman ng anumang 
uri — o ang mga magugulong lalaking Arabeng ito, nag-aaway at nagtutulakan at 23 taon 
sa kanyang kamay, na laging malapit sa kanya, ay hindi magiging magalang sa kanya 
nang gayon! Sila ay naging maiilap na tao, nasusuong lagi at bigla sa pag-aaway, sa lahat 
ng uri ng marahas na katapatan, walang tamang pagpapahalaga at pagkalalaki, walang 
sinumang lalaki ang makapag-uutos sa kanila.^^’ 

Subalit inutusan niya sila. At ang kalikasan ng iniutos na iyon ni Muhammad ang siyang 

may pinakamataas na halaga. 


6: Pagpapanatili ng Mensahe 

Kung nais mong manatili ang iyong lihim, 
sa katapatan ay iyo itong balutin. 

lexander Smith, Dreamthorp 

Ayon sa Islam, ang pinakabuod ng mensahe ng rebelasyon ay hindi nagbago kailanman. 
Ang monoteismo (pagsamba sa iisang Diyos) ng Islam ni Adan ay siya ring monoteismong 
Islamikong inihatid ng lahat ng mga propeta: kabilang sina Moises, Jesus, at Muhammad. Batay 
sa katwiran, hindi ito manuring maging ibang paraan, sapagkat ang pagbago ng inihatid na 
pananampalataya sa pamamagitan ng rebelasyon ay pagbago sa Maylikha Mismo. Ang 
pagsasabing nagbigay-daan ang “lisa ang Diyos” sa “Ang Diyos ay isa sa tatlo at tatlo sa isa” ay 
pag-angking ang kalikasan ng Diyos ay nabago. At iyan sa kabuuan ang iminumungkahi ng 
Kristiyanismong Trinitaryo. 

Subalit maging malinaw tayo sa puntong ito; na iyan ang iminumungkahi ng 
Kristiyanismong Trinitaryo, ngunit hindi iminungkahi ni Cristo. Kung ang unang aklat ng 
seryeng ito, NaDiyos ’grasya, ay nagbubunyag ng walang ibang katotohanan, ito ang ibinubunyag 
nito: itinuro ni Jesucristo ang monoteismo at mga batas ng Lumang Tipan. Ang Kristiyanismong 
Trinitaryo ay hindi siyang produkto ng mga turo ni Jesucristo na gaya niyong mula sa mga 
nagsisunod sa kanyang pangalan: mga taong tulad ni Pablo at ang mga sumunod na teologong 
Paulino. 

Muli, hindi ito mabibigyang-diin nang sapat: ang mga tagasunod ni Jesucristo at ang mga 
nagsisunod sa ngalan ni Jesus ay hindi iisang grupo ng mga tao. Ang unang grupo ay nanangan sa 
kanyang mga turo at, bilang resulta, ay naging mga monoteistang nakakapit sa batas ng Lumang 



Tipan: isang may kaliitang bahagi ng mga Kristiyanong Unitaryo. Datapwat kabilang sa 

mga nagsisunod sa pangalan ni Jesus ay mga Trinitario, na nagmungkahi ng isang kayarian 
tungkol sa Diyos na kailanman ay hindi itinuro ni Jesus. 

Balik sa punto. 

Ang punto ay itinuro ni Jesucristo ang kaisahan ng Diyos, ang pagiging mga tao ng mga 
propeta ng Diyos (kabilang ang kanyang sarili), at ang pangangailangan ayon sa Diyos ng 
pagtalima sa mga batas na inilahad sa rebelasyon. At iyan ang itinuro ng lahat ng mga propeta, 
hanggang kay, at kabilang si, Muhammad. 

Kaya’t iyan ang mensahe, diyan nakasalalay ang pagsubok. Ang isang tunay na propeta 
ay magpapanatili ng mensaheng iyan, di-naiiba sa mga turo ng mga propetang nangauna sa 
kanya. Ang mga nagdudunung-dunungan, sa kabilang dako, ay sumisira sa mensaheng iyan para 
sa personal na pakinabang, sa isang antas o iba pa. 

Ngayon, ano ang nakikita natin sa kaso ni Muhammad? 

Sa pasimula, gaya ng tinalakay sa naunang kabanata, wala tayong nakikitang 
ebidensyang gumawa si Muhammad ng anuman para sa sariling pakinabang, ni sumira ng 
mensahe ng rebelasyon. Namuhay siya at pumanaw na isang maralita, kaya’t wala tayong 
nakikitang ebidensya ng personal na pakinabang, tapos. 

Sumunod, hindi lamang pinananatili ng Banal na Qur’an ang mensahe ng kaisahang 
makadiyos ng mga naunang propeta ngunit, maliban sa Sabbath, pinananatili ng Islam ang 
Sampung Utos. Ang pangunahing paniniwala, sa ibang salita, ay namamalaging di-nababago. 


228 (EN) noong gitnang ika-19 na dantaon, ipinalagay ng ilan ang Unitarianismo bilang kasingkahulugan 

ng Universalismo, sa kabila ng hiwalay at magkaibang mga teolohiya (turo sa relihiyon). Ang pagsanib ng 
Universalist Church of America sa American Unitarian Association noong 1961, upang buuin ang 
Unitarian Universalist Association, ay may maliit na nagawa upang pawiin ang maling pagkakaunawang ito. 
Gayunpaman, samantalang karamihan ng mga Universalista ay maaaring maging Unitario, ang kabaligtaran 
ay katiyakang hindi siyang kaso (ang Unitario ay maging Universalista), sapagkat ang konseptong 
Universalista sa kaligtasan ng lahat ng mga kaluluwa ay salungat sa paniniwala ng Kristiyanismong 
Unitario, na nagtuturo ng kaligtasan bilang nakabatay sa tamang paniniwala at paggawa, ayon sa mga turo ni 
Jesus. Marahil sa dahilang ito, kaagapay ng pagkakaiba-iba ng mga paniniwalang Universalista, ang 
simbahang Universalista ay nabigong magpalabas ng isang pahayag ng pananampalatayang katanggap- 
tanggap sa lahat ng mga kaalyado. Bukod dito, ang teolohiyang Universalista ay high na nakasalalay nang 
mabigat sa pilosopya sa halip ng sa kasulatan, na nagpapaliwanag ng di-pagkakaisa. Para sa mga layunin ng 
sulating ito, ang “Kristiyanismong Unitario” ay tumutukoy sa klasikong teolohiyang Unitariong nakatatag 
sa kasulatan at kaisa ng pagpapatibay sa kaisahang makadiyos. Ang Universalismo ay walang dahilang 
ipakahulugan sa pagbanggit sa Unitarianismo dito, at hindi na muling tatalakayin pa sa sulating ito. 



Gayundin ang mga batas na itinuro nina Moises at Jesus, na may kaunting kaibahan. 

Subalit paano ang “kaunting kaibahang” iyan? Hindi ba iyan mahalaga? 

Depende sa iyong pananaw. Madali nating mauunawaan kung bakit ang tunay na 
pananampalataya sa walang-hanggang Diyos ay di-mababago, subalit paano ang mga batas ng 
Diyos? Ang mga iyon ba ay palagian din? 

Ang sagot ay oo, ayon sa huling rebelasyon, ang mga batas ng Diyos ay naging palagian. 
Subalit, nauna rito, may mga halimbawang binago ng Diyos ang ilang batas mula sa isang 
rebelasyon hanggang sa sumunod. 

Sa Lumang Tipan, ipinahintulot ng Diyos ang mga anak na lalaki at babae ni Adan na 
magkapangasawahan. Nang bandang hub lamang niya ipinabawal ito. Sa panahon ni Noe, 
maaaring kumain ang mga tao ng lahat ng uri ng kame at mga hayop. Sa bandang huli lamang 
inihayag ng Diyos ang mga paghihigpit sa Batas ni Moises. Sa isang panahon, maaaring 
pakasalan ng isang lalaki ang dalawang magkapatid na babae, pagkatapos ay ipinagbawal ang 
gawaing ito. Ang pinakamabilis na pagbabago sa mga utos ng Diyos ay matatagpuan sa kuwento 
ni Abraham. Una, iniutos ng Diyos kay Abraham na isakripisyo ang kanyang anak na lalaki, 
subalit binawi Niya ang utos nang isasakatuparan na ito ni Abraham. 

Hindi inaangkin ng mga Kristiyano na ang isa o dalawa sa Sampung Utos ay 
pinawalang-bisa, kundi ang buong batas ay nabago. Hindi lamang nahalinhan ang batas ng 
Lumang Tipan ng doktrina ng kaligtasan sa pamamagitan ng pananampalataya, subalit ang mga 
Kristiyanong Trinitario ay nag-aangking ang Diyos Mismo ay nagbago mula sa magagalitin at 
marahas na Diyos ng Lumang Tipan na naging lubhang mapagpatawad na Diyos ng 
BagongTipan. At gayunpaman, mabisang iginigiit ng mga Kristiyano, “Sinasabi naming Ang 
Diyos Mismo ay nagbago at ang lahat ng nangaunang batas ay nabago. Subalit sinasabi ng Islam 
na ang alkohol ay ipinagbabawal ngayon? Iyan ay katawa-tawa!” 

Hmm. Itinuturo ng Islam na ang Allah ay nagpaliban ng ilang mga paghihigpit at utos 
hanggang ang sangkatauhan ay makayanang tuparin ang mga iyon. Ang mga naunang paghihigpit 
ay makabibigat sa mga tao nang higit kaysa kanilang makakaya. Ang sangkatauhan, sa ibang 
salita, ay hindi handa; kailangan nitong gumulang pa. Kung paanong tinuturuan natin ang mga 



anak ayon sa kanilang antas ng paggulang, kinailangan ng Allah na awatin ang lahi ng tao nang 


unti-unti, hanggang sa ito ay maging handa sa pagtanggap ng mga paghihigpit sa rebelasyon. 

Kaya’t kung ang mga paghihigpit sa Sabbath ay ginunita rito, at ang pagpapahintulot sa 
alkohol ay binawi roon, hindi ito dapat ipagtaka. 

Sa kabuuan, ano ang natatapuan natin sa relihiyong Islamiko? Ang Kaisahan at 
pangingibabaw ng Makapangyarihang Diyos, gaya ng itinuro ng lahat ng mga naunang 
propeta,^^® at isang malawak na aklat ng mga batas. 

At ano ang hindi natin nakikita? Hindi natin nakikitang binago ni Muhammad ang mga 
kaugaliang pangrelihiyon para sa pansariling pakinabang, o nagpakita ng alinman sa maraming 
palatandaan ng huwad na pagkapropeta. Sa katiyakan, kailanman ay hindi niya inangking maging 
isang santo o Kristong nagbalik, kagaya ng ginawa ng napakaraming manlilinlang. Bukod dito, 
naghatid siya ng isang rebelasyong nagtuwid, sa halip ng nagpatibay, ng mga kilalang mating 
pang-unawang Judio at Kristiyano. Ito ay maaaring maging tiyak na kakaibang paraan ng 
pagtipon ng mga tagasunod sa pagsabi sa mga Judio at Kristiyanong ang mga kuru-kurong 
hawak nila (at hawak pa hanggang ngayon) ay mali, at pagkaraan ay magsimulang ituro sa kanila 
ang sarili nilang kasulatan. Kataka-taka ang humarap sa isang paakyat na pakikilaban nang 
walang malinaw na makamundong gantimpala. Kataka-taka sa lahat maliban sa isang tunay na 
propeta, ibig sabihin. 

Kaya’t si Muhammad ba ang huling propeta, gaya ng prediksyon kapwa sa mga Luma at 
Bagong Tipan? Kung gayon nga, isang bagay ang tiyak, at iyon ay binigo ang napakaraming tao 
ng rebelasyong kanyang inihatid. Nakakagulat? Marahil ay hindi. Walang high na pagkamuhi 
kaysa taglay ng isang di-banal para sa isang matuwid na mabuting halimbawa. Bukod dito, ang 
pagkapropeta kailanman ay hindi isang timpalak-kagandahan, bagkus isang pagsubok sa 
katapatan at katatagan, paninindigan at katumpakan. At, tamang-tamang nakahanay sa parabula 
ng pagtitipon sa kasalan, na nagwawakas sa aral, “Sapagkat marami ang tinatawag, datapwat 
kakaunti ang pinipili” (Mateo 22:14), laging ang minorya (mas mababang bilang) ang 


Tingnan sa NaDiyos ’grasya, Ika-3 Bahagi, Kabanata 8. 



sumusunod. 


Sa pagpinid sa kabanatang ito, tunghayan natin ang mga turo ni Muhammad sa 
pamamagitan ng mga patotoo ng iba. Si Ja’far (ang anak ni Abu-Talib, amain at tagpagtanggol ng 
Propeta) ay nagpatotoo kay Najashi (Negus), ang Kristiyanong hari ng Abyssinia nang ganito: 


O Hari ng Abyssinia, dati kaming mga taong mangmang, sumamba sa mga 
diyus-diyusan, kumain ng mga patay na hayop, nagsagawa ng mga kalaswaan, pumutol 
ng mga bigkis ng pamilya, gumawa ng kasamaan sa aming mga kapwa, at ang malalakas 
sa amin ay nang-api ng mahihina. Ito ang aming naging pangkalahatang katangian 
hanggang sa padalhan kami ng Diyos ng isang sugo. Kilala namin ang kanyang lahi, ang 
kanyang pagiging makatotohanan, ang kanyang pagiging mapagkakatiwalaan, at ang 
kanyang kalinisan. Tinawag niya kami sa Allah upang sambahin Siya nang nag-iisa at 
itakwil ang lahat ng aming dating sinasamba bukod sa Kanya sa mga bato at rebultong 
ito. Inutusan niya kaming maging makatotohanan sa pananalita, panatilihin ang mga 
tiwala, patibayin ang mga bigkis ng pamilya, maging mabuti sa aming kapwa, iwasan ang 
mga pagbabawal at dugo, at iwasan ang lahat ng mga kalaswaan, pagsisinungaling, 
pagnanakaw ng salapi ng mga ulila, at ang paninirang-puri sa mga kababaihang malinis. 
Iniutos pa rin niyang sambahin namin ang Allah nang nag-iisa, hindi nag-aagapay ng 
anuman sa pagsamba sa kanya. Inutusan niya kaming magdasal, magkawanggawa, at 
mag-ayuno (at itinala niya para sa kanya ang mga pangangailangan sa Islam). Kaya’t 
naniwala kami sa kanya, tinanggap ang kanyang mensahe, at sinunod siya sa kanyang 
tinanggap mula sa Allah, nang hindi nag-aagapay ng anumang mga katambal sa Kanya, 
umiiwas sa lahat ng mga pagbabawal, at tinatanggap ang lahat ng ipinahintulot sa 


Ang ilan, gaya ng Kristiyanong hari ng Abyssinia, ay napahanga ng pahayag na ito, at 
sumunod. Ang iba ay tumanaw sa naghatid ng gayong mga turo nang may di-pagkagustong nag- 
udyok sa kanilang sikaping patayin ang sugo, ang kanyang mensahe, o ang dalawa — katulad na 
katulad ng mga walang utang na loob na inanyayahan sa kasalang handa ng hari sa parabula ni 
Jesus (Mateo 22: 1-14). At tingnan ang nangyari sa kanila. 

Sa buong kasaysayan, maraming mga iskolar ang nakatagpo ng sapat na dahilang mag- 

ugnay ng kadakilaan kay Mohammad. Ang dakilang makata at estadistang Franses, si Alphonse 
de Lamartine, ay sumulat nang mahusay tungkol sa impluwensya at kadakilaan ng Propeta: 

Kung ang kadakilaan ng layunin, kaliitan ng pamamaraan, at mga kahanga- 
hangang resulta ang tatlong pamantayan ng pagiging henyo ng tao, sino ang 
magkakalakas-loob na ihambing ang sinumang dakilang tao sa makabagong kasaysayan 
kay Muhammad? Ang mga pinakabantog na tao ay lumikha ng mga armas, batas at 
kaharian lamang. Sila ay nagtatag, kung mayroon man, ng di-hihigit sa mga 
kapangyarihang materyal na kadalasang gumuho sa harap ng kanilang mga paningin. Ang 
lalaking ito ay nagpagalaw hindi lamang ng mga hukbo, mga batas, mga kaharian, mga 
tao at dinastiya, kundi maging milyun-milyong tao sa ikatlong bahagi ng mundong 
pinamayanan noon; at mahigit pa riyan, ginalaw niya ang mga altar, mga diyus-diyusan, 
mga relihiyon, mga kaisipan, mga paniniwala at mga kaluluwa. Sa batayan ng isang 
Aklat, na ang bawat titik niyon ay naging batas, lumikha siya ng isang espiritwal na 
pagkamamamayang pinaghalo ang mga mamamayan ng bawat wika at lahi. Iniwan niya 
sa atin bilang di-mapapawing katangian ng kanyang pagkamamamayang Muslim ang 
pagkamuhi sa mga huwad na diyos at ang marubdob na pag-ibig sa lisa at walang- 
hanggang Diyos. Ang mapaghiganting pagkamakabayang ito laban sa paglapastangan sa 
Kalangitan ay bumuo ng karangalan ng mga tagasunod ni Muhammad; ang 
pagpapasakop ng ikatlong bahagi ng mundo sa kanyang dogma ay kanyang himala; o sa 
halip na himala ng isang tao, iyon ang himala ng katwiran. Ang kaisipan sa Kaisahan ng 
Diyos, ipinahayag sa gitna ng pagkaubos ng mga di-mapaniniwalaang alamat ng mga 
diyos, ay siya mismong gayong himala, na sa pagsambit nito ng kanyang mga labi ay 
nakawasak sa lahat ng mga antigong templo ng mga diyus-diyusan at nagpaapoy sa 
ikatlong bahagi ng mundo. Ang kanyang buhay, mga pagninilay, mga magigiting na 
pagsalungat sa mga pamahiin ng kanyang bansa at tapang sa pagtanggi sa mga galit ng 
idolotriya (pagsamba sa diyus-diyusan), katatagan sa pagbabata sa mga ito sa loob ng 15 
taon sa Mecca, pagtanggap ng pagkamuhi ng madia at halos pagiging biktima ng sarili 
niyang mga kababayan; lahat ng mga ito at, sa wakas, ang kanyang paglikas, walang 
patid na pangangaral, mga pakikidigma laban sa mga nakalalamang, pagtitiwala sa 
kanyang tagumpay at high sa pantaong katatagan sa kasawian, katatagan sa tagumpay, 
ambisyong buong nakabatay sa isang kaisipan at walang paraang paghahangad sa isang 
kaharian; walang humpay na pananalangin, mahiwagang pakikipagniig sa Diyos, 
kamatayan at tagumpay pagkatapos ng kamatayan; lahat ng mga ito ay nagpapatotoo 
hindi sa isang pagiging impostor bagkus sa isang matibay na paninindigang nagbigay sa 
kanya ng kapangyarihang ibalik ang isang dogma. Ang dogmang ito ay dalawang bahagi. 



ang kaisahan ng Diyos at ang pagkawalang-hanggan ng Diyos; ang una ay nagsasabi 
kung ano ang Diyos, ang huli ay nagsasabi kung hindi ano ang Diyos; ang isa ay 
nagpapabagsak sa mga huwad na diyos sa pamamagitan ng espada, ang ikalawa ay 
nagsisimula ng isang kaisipan sa pamamagitan ng mga salita. 

Pilosopo, mambibigkas, apostol, mambabatas, mandirigma, manlulupig ng mga 
kaisipan, tagabalik ng makatwirang mga dogma, ng isang kultong walang mga rebulto; 
tagapagtatag ng 20 makamundong kaharian at isang espiritwal na kaharian, iyan si 
Muhammad. Ayon sa mga pamantayang pagbabatayan ng pagsukat sa kadakilaan ng tao, 
makabubuting itanong natin, mayroon pa bang sinumang taong higit na dakila kaysa 
kanya? 


,PP- 

IKA-4 NA BAHAGI: ANG MGA DI-NAKIKITA 


Walang dulot na kabutihan 

ang makipagtalo sa hindi maiiwasan. 

—James Russell Lowell, 1884 

Ang nangaunang mga kabanata ay tumalakay sa materyal na katotohanan ng mga propeta 
at mga aklat ng rebelasyon. Ngayon ay lilipat tayo sa mga di-nakikita: ang di-nahahawakang mga 
pag-iral at konseptong matagal nang naging bahagi ng pangunahing pinaghambing na relihiyon. 
Samantalang nagbubunyag ang mga nangaunang kabanata ng ebidensyang nagpapahiwatig ng 
pagiging tuluy-tuloy ng rebelasyon mula sa Judaismo hanggang sa Kristiyanismo hanggang sa 
Islam, ang kasalukuyang pangkat na ito ay nagpapakita ng pagkakatulad ng mga konseptong 
makalangit. May mga pagkakaibang umiiral, mangyari pa, subalit ang mga pagkakaibang ito, 
unang-una, ay bunga ng pantaong kapritso (hilig). Ang mga pangunahing pagpapahalaga, 
nangangahulugang yaong natatagpuan natin sa rebelasyon, ay lubhang maayos. 



1 :Mga Anghel 


Tao, taong mapagmayabang, 

Nabibihisan ng kaunti at maikling kapangyarihan, 
Pinakamangmang sa kanyang sukdulang katiyakan, 

Ang kanyang kalikasang walang kabuhay-buhay, 

Tulad ng isang unggoy na may galit na taglay, 

Sa mataas na langit ay nagpapakita ng gayong panlilinlang 
Na di-mapaniniwalaan, 

Kaya ’t ang mga anghel ay nag-iiyakan. 

—Shakespeare, Measure for Measure 


Mga anghel; naroroon sila. May mga tanong ba? 

Sa anu’t ano man, iyan ang pananaw ng lahat ng tatlong pananampalatayang 
Abrahamiko. Gusto nating maniwala sa mga bagay na nakikita at nahihipo natin, kaya’t bigo 
tayong ang mga anghel ay wala rito para sa pagsusuring personal, pananaliksik na siyentipiko, at 
mga talakayan sa tanghalan. Sila ay isa sa mga di-nakikitang nilikha ng Diyos, gaya ng mga 
demonyo, kalangitan, impyemo, at ibang mga makalangit na pag-iral. 

Tinatanaw kapwa ng Judaismo at Islam ang mga anghel sa isang praktikal na paraan. 
Maaaring ituring ng sangkatauhan ang sarili bilang pinakadakilang nilikha, subalit walang taong 
higit sa isang munting tuldok ng protoplasma, mabuway na nakadapo sa gilid ng isang marupok 
na kamatayan. Bawat isa sa atin ay nakatira sa hiram na lupa sa isang bolang putik na sinlaki ng 



ulo ng aspili, tinatawag na Daigdig, lumilibot sa orbitong 150 milyong kilometre mula sa 
pinakamalapit na dwendeng dilaw na may kahanga-hangang G2 na pampainit-kamay, labis na 
walang-alam sa ating mga kapitbahay sa galaksing Milky Way. Ang mga kapitbahay na ito ay 
sumasaklaw sa isang katiting na 80,000 taon-ng-liwanag sa diametro, at nakabaon sa tinatawag na 
isang Grupong Lokal na may mahigit sa 30 galaksing sumasaklaw ng isang silindro ng kalawakan 
at may limang milyong taon-ng-liwanag ang diametro. Ang Grupong Lokal na ito mismo ay isa 
lamang walang halagang tumpok na nakakulong sa Lokal na Tumpok na dala-dalawampung mga 
kumpol na tinatawag na “mga ulap-galaksi,” na ang iba ay nagtataglay ng halos 200 galaksi, at 
nag-aangkin ng isa pang walang halagang maliit na silindro ng kalawakan na 150 milyong taon- 
ng-liwanag ang diametro. Ang lahat-lahat ng mga ito ay maingat na nakasiksik sa puso ng 
kilalang uniberso — isang nakatatakot na 40 bilyong taon-ng-liwanag ang diametro (bawat taon- 
ng-liwanag sa pagiging halos anim na trilyong milya).^^^ Sa lahat-lahat, iyon ay isang 
napakalayong biyahe, at ang Planetang Daigdig ang huling hintuan. 

Ang pang-unawang Islamiko ay hindi tayo nag-iisa. Katiyakan, ang sangkatauhan ay 
hindi ang pinakadakilang nilikha. Ang tanging katangiang pantaong papalapit sa 240 sekstilyong 
(iyan ay 240 na may 21 sero) milya ang diametro, may 140 bilyong kilalang galaksi at lumalaki 
nang higit sa 90 porsyento ng tulin ng liwanag ay ang pagkamakasarili ng ilang tao. Gaya ng 
sinulat ni Rudyard Kipling “You haf too much Ego in your Cosmos (Sobra ang iyong 
Pagkamakasarili sa iyong Mundo).” Nilikha ng Diyos ang sangkatauhan, subalit nilikha rin 
Niya ang mga anghel at jinn (mga espiritu), at ang bawat isa sa mga sangkap na ito ng paglikha 
ay may iba’t ibang pag-aari at kapangyarihan, na ang marami sa mga iyon ay labis na 
nakahihigit sa taglay natin. Ang sangkatauhan at jinn ay may malayang kalooban. Ang ilan ay 
masama, ang ilan ay pilyo lamang, ang ilan ay matuwid at tapat. Ang mga anghel, sa kabilang 
dako, ay walang malayang kalooban. Sila ang mga tagapagpatupad ng Diyos at mga ganap na 
masunurin. Sinasamba nila ang Diyos, inihahatid ang rebelasyon sa mga propeta, itinatala ang 

mga gawa ng bawat tao, tumutulong sa mga matutuwid kapag ipinag-utos nang gayon ng Allah, 
humahango sa mga kaluluwa ng naghihingalo, pinamamahalaan ang panahon, nagtatanod sa 
kalangitan at impyerno, at gumaganap ng ibang mga tungkulin. Ang pinakabantog na anghel ay si 
Gabriel, ang anghel ng rebelasyon (kilala rin sa relihiyong Islamiko bilang “banal na espiritu.”) 

Ang tanong ay paminsan-minsang itinataas: Bakit hindi ginawa ng Diyos ang lahat ng 
sangkatauhang tapat at mabuti, at pagkalooban ang bawat tao ng paraiso? Ang isang sagot ay 
katiyakang magagawa Niya, kung Kanyang ninais. Subalit ang Allah ay mayroon nang mga 
anghel, na mga ganap na masunurin. Bakit lilikhain ng Allah ang sangkatauhan sa gayunding 
kayarian? Di-gaya ng mga anghel, binigyan ng Allah ang mga tao ng pagpili. Maaari tayong 
maging mas mabuti kaysa mga anghel, sa pagiging masunurin ayon sa ating malayang kalooban, 
o maaari tayong maging mas masama kaysa mga demonyo. Ang mga anghel ay walang kalayaan 
sa bagay na ito. Subalit muli, ang lahi ng tao at hindi ang mga anghel ang haharap sa paghatol sa 
kabilang-buhay at tatanggap ng alinman sa mga biyaya ng paraiso o parusa ng impyemong-apoy. 

Salungat sa pang-unawang Judio at Muslim, naniniwala ang mga Kristiyano sa isang 
hukbo ng mga guni-guning anghel na ang pag-iral ay hindi napatutunayan ng kasulatan. Bukod 
dito, ang mga Kristiyano ay gumawa ng tinatanggihang gawin ng mga Judio at Muslim, na 
paglalarawan ng kahalintulad ng mga anghel. Maaaring ito ay di-nakapipinsala, subalit ang 
purista (mahigpit sa kadalisayan) sa relihiyon ay madaling maalaala ang utos, “Huwag ninyong 
igawa ang inyong sarili ng anumang inukit na anyo, o anumang kahalintulad ng anumang nasa 
kalangitan sa itaas, o nasa lupa sa ibaba, o nasa tubig sa ilalim ng lupa . . (Exodo 20:4). 
Tanungin ninyo ang mga tao ng inaakala nila kung ano ang anyo ng isang anghel, at 99 na 
porsyento ng pagkakataon ay aalalahanin nila ang isang kahalintulad na nilikha ng mga 
nagsilabag sa utos na ito. 

Siyempre, ang isyung ito sa Simula ay magmumukhang di-mahalaga, maliban kung 
tatanggapin sa nilalaman ng mga utos ng Diyos. Datapwat ang pagtalima sa mga utos ng Diyos, 
mangyari pa, ay siyang kahulugan kung ano ang relihiyon. 



2 Araw ng Paghuhukom 


Hindi ka nagkakaroon ng pangalawang pagkakataon 
upang makagawa ng isang mabuting unang impresyon. 

Matandang Kawikaan 

Ang tamang paniniwala ay umaani ng gantimpala sa kabilang-buhay. Gayundin ang 
maling paniniwala, nguuuunit .. . ayaw ninyo nito. Gayon ang naging mensahe ng lahat ng mga 
propeta: bawat isa at bawat sinuman sa kanila. 

Paano nating maipagtatanggol ang susunod na buhay? Bueno, saan pa maaaring ituwid 
ang mga kawalang-katarungan sa buhay na ito, kundi sa isang susunod na buhay? Kung hindi 
pinantay ng Diyos ang mga kawalang-katarungan ng makamundong buhay ng mga angkop na 
gantimpala at parusa sa kabilang-buhay, iyon ay magiging isang mahinang larawan ng Kanyang 
diwa ng pagiging makatarungan. Ang ilan sa pinakamasama-sa-mga-kasama-samaan ay 
nagtatamasa ng mga buhay na pinakamaluho at pinakawalang-pakialam. Samantala, ang ilan sa 
pinakamabuti-sa-mga-kabuti-butihan ay nagdurusa nang labis-labis. Halimbawa, aling propeta 
ang nagkaroon ng mabuting panahon niyon? Aling mga propeta ang namuhay nang may 
kalayawang may ningning na makakapantay ng sa isang pinuno ng mafia (sindikato sa krimen), 
panginoon ng droga o malupit na namumuno, maging sa panahon natin o nila? Kung tayo ay 
magtitiwala sa awa at katarungan ng ating Lumikha, hindi tayo makapaniniwalang hinihigpitan 
Niya ang mga gantimpala ng kabanalan at mga parusa ng paglabag sa makamundong buhay na 
ito, sapagkat ang mga di-pagkakapantay ng buhay ay malinaw. 

Kaya’t magkakaroon ng isang Araw ng Paghuhukom, paroroon tayong lahat, at iyon ay 
magiging masamang pagkakataon para magsimulang mag-isip ng pagbabago ng ating mga buhay 
para sa mas mabuti. Sapagkat . . . ngayon ay tabihan ninyo ako rito . .. sapagkat ang ating mga 
buhay ay, sa isang salita, tapos na. Ang talaan ng ating mga gawa ay matatapos na. At wala nang 


balikan. 



Ang sangkatauhan ay uuriin ayon sa mga paniniwala at mga gawa. Ang mga 
mananampalataya ay mabibigyang-katarungan, ang mga di-nanampalataya ay susumpain, at ang 
mga lumabag (kung hindi mapatawad) ay parurusahan ayon sa bigat ng kanilang mga kasalanan. 

Ang mga Judio ay nagpapahayag na ang paraiso ay isang karapatan sa pagsilang ng 
“bayang pinili,” ang mga Krisityano ay nag-aangking “hindi perpekto, napatawad lamang,” at ang 
mga Muslim ay naniniwalang ang lahat ng mga pumanaw sa pagtalima sa Maylikha ay may 
karapatan sa katubusan. Yaong mga sumunod sa rebelasyon at propeta ng kanilang panahon ay 
magtatagumpay, samantalang yaong mga tumanggi sa rebelasyon at propeta ng kanilang panahon 
ay nagsigawa ng gayon sa ikapapahamak ng kanilang mga kaluluwa. 

Alinsunod sa Islam, ang mga nanampalatayang Judio ay nasa katotohanan hanggang nang 
tinanggihan nila ang mga propetang nagsisunod (alalaong-baga, sina Juan Bautista at Jesucristo) 
at ang kanilang mga turo, huwag nang banggitin ang rebelasyong inihatid ni Jesus. Sa ganitong 
paraan, ang mga Judio ay namuhay sa pagsunod sa Diyos hindi ayon sa Kanyang takda, kundi 
ayon sa kanilang takda. Nang ipinadala ng Diyos ang mga propeta o rebelasyong hindi nila gusto, 
pinili nilang sumunod sa relihiyon ng kanilang mga ninuno sa halip ng sa Diyos. Sa ganitong 
paraan ay nabulid sila sa pagsuway at di-paniniwala. 

Kahawig nito, ang mga tagasunod ni Jesus ay sumunod sa katotohanan, tuluy-tuloy 
hanggang sa tinanggihan nila ang huling propeta, si Muhammad. Minsan pa, ang mga tagasunod 
ni Jesus ay tumalima sa Diyos, subalit ayon lamang sa kanilang takda. At iyan ay hindi pa. Nang 
tinawagang kilalanin ang propetang si Muhammad at ang ang huling rebelasyon ng Banal na 
Qur’an, tinanggihan nila at nahulog sa gayunding di-pagsunod at di-paniniwala ng kanilang mga 
pinsang Judio. 

Ayon sa mga Muslim, ang relihiyon ng katotohanan ay namalaging Islam, yayamang ang 
pinakabuod ng mensahe ng pagtalima sa kalooban ng Allah ay siyang itinuro ng lahat ng mga 
propeta. Gayunman, ang pagtalima sa kalooban ng Allah ay nag-uutos ng paninindigan sa huling 
rebelasyon at sa huling propeta. Kaya, ang tanging grupong tumatalima sa relihiyon ng Diyos sa 
kasalukyan ay ang mga Muslim. Yaong mga nakaaalam sa Islam at tumatanggi rito ay susumpain. 
Yaong nakaaalam sa Islam at kusang-loob na umiwas sa pananagutang matutuhan ang relihiyon 



ay susumpain din. Datapwat ang mga nagsiyao, na hindi nalalaman ang Islam o hindi kusang- 
loob na umiwas na siyasatin ito, ay susubukin sa Araw ng Paghuhukom, upang mapatunayan 
kung ano ang kanilang maaaring gawin, kung kanilang nalaman. At sa gayong batayan, 
hahatulan sila ng Allah. 

Sa ganitong paraan, mapag-iisipang may mga Judiong nangamatay nang hindi nalaman 
ang mga propetang nagsisunod, at mga Kristiyanong nangamatay nang hindi nalaman si 
Muhammad at ang Banal na Qur’an, sila ay hindi susumpain. Sa halip, hahatulan sila ng Allah 
ayon sa kanilang pagtalima sa rebelasyong ipinahayag sa kanila, at susubukin ang kanilang 
pananampalataya at pagtalima. Gayon din, sa mga pumanaw na hindi alam ang rebelasyon sa 
kabuuan; kung namatay silang tapat na naghanap ng relihiyon ng katotohanan, may pag-asa sila 
sa kaligtasan. Ang ganito, gayunman, ay hindi maaaring sabihin para sa mga kusang-loob na 
nagwalang-bahala sa katotohanan. 



3: Tadhanang Makadiyos 


Ang tao ang nagpapanukala, 
Ang Diyos ang nagpapaubaya. 
(Ibang bersyon: Nasa tao ang gawa, 
Nasa Diyos ang awa). 

—Thomas a Kempis 


Ang kapalaran, o tadhana, ay di-mapatutunayan. Lahat tayo ay nalalaman iyan. Ang 
maaaring patunayan, gayunpaman, ay ang pagiging pangkalahatan ng konsepto. Sapagkat lingid 
sa karamihan ng mga Judio at Kristiyano, ang tadhana ay isang bahagi ng pananampalatayang 
tanggap sa lahat ng tatlong relihiyong Abrahamiko. 

Natalakay na natin ang konseptong Judio ng pagiging “bayang pinili” ng Diyos. Subalit 
bukod sa napakatayog na katiyakan ng kaisipang ito, napakaliit ng nakasulat sa Lumang Tipan 
tungkol sa tadhana. Ang Holman’s Bible Dictionary ay nagkokomentaryo, 


Sa pana-panahon, ang mga angkan ni Israel ay natuksong pangunahan ang 
mabiyayang kagandahang-loob ng Allah, para ipalagay, halimbawa, na dahil sa inilagay 
ng Panginoon ang Kanyang templo sa Jerusalem, sila ay di-saklaw ng paghuhukom. 
Muli at muli, sinikap ng mga propetang ilayo sila sa maling kaisipang ito ng kaligtasan 
sa pagtukoy sa tunay na kahulugan ng tipan at ng kanilang misyon sa mga bansa.(Jer. 
7:1-14; Amos 3:2; Jonah). 


Maging si Jesucristo ay nakatalang nanaghoy. 


O Jerusalem, Jerusalem, na pumapatay ng mga propeta at bumabato sa mga 
ipinapadala sa kanya! Gaano kadalas kong ninais na tipunin ang iyong mga anak, kung 
paanong tinitipon ng isang inahin ang kanyang mga sisiw sa ilalim ng kanyang mga 
pakpak, subalit ikaw ay hindi sumang-ayon! (Matthew 23:37) 

Na nagtataas sa katanungan, “Pinili para saan? Patayin ang mga propeta at batuhin ang 
mga sugo?” Di-sapat maging isang makatwirang paraan para sa kaligtasan, maiisip ng sinuman. 
Subalit muli, pagkatapos, gaano kadalas makapaglalagos ang makatwirang paninindigan sa 
kalasag ng mapagmataas na pandaraya? 

Katiyakan, ang mga Israelita ang “bayang pinili” hangga’t pinararangalan nila ang 
kanilang propeta at ang relihiyong kanyang inihatid. Gayunman, sinira nila ang kanilang tipan sa 
Diyos nang tinanggihan nila ang mga propetang inihula ng kanilang sariling kasulatan. Sa 
pamamagitan ng kanilang matatag na pagsuway, ipinagwalang-bahala nila ang pangakong 
kaligtasan ng Diyos. Ang Encyclopedia Judaica ay nagkokomentaryo: 

Ang ugnayan sa tipan na inilarawan sa paraang ito ay nagtataglay rito ng mga 
pananagutan, sa katulad na paraang ang mga piniling tao ay may pananagutan sa ilang 
gawain at kinakailangang magkaroon ng partikular na gampanin .... ang Israel ay 
nabigyan ng pananagutan ng pagpiling ito upang “panatilihin ang Kanyang mga 
kautusan, at tuparin ang Kanyang mga Batas (Ps. 105:45). 

Sa ibang salita, kasunduang nabali, kasunduang nawalang-bisa. Magpatuloy tayo. 

Ang Bagong Tipan ay nagpapahiwatig ng paunang kaalaman at takdang kapalaran sa 
Mga Romano 8:29 — “Sapagkat para sa Kanyang unang nalaman, Kanya ring itinakda ang 
kapalaran . . .” Ang Mga Eefeso 1:3-14 ay naglalarawan nang tiyakan o di-tuwiran ng takdang 
kapalaran nang sampung beses, at ang Mga Gawa 4:27-28 ay nagsasaad, “Sapagkat katotohanang 
laban sa lyong banal na Aliping si Jesus, na lyong pinahiran, kapwa sina Herodes at Poncio 
Pilato, kasama ng mga Hentil at ng bayan ni Israel, ay natipon upang gawin ang anumang 
ipinasya noong una ng lyong kamay at ng lyong layuning maisagawa.” Ang 1 Pedro 1:1-2 ay 
nagdaragdag, “Sa mga peregrino ng Paghihiwalay sa Pontus, Galacia, Cappadocia, Asia, at 
Bithynia, pinili ayon sa unang kaalaman ng Diyos Ama . . .” na may karagdagan ng ikaapat na 
talata, “sa isang pamanang di-masisira at di-mababago at di-mawawala, nakalaan sa kalangitan 
para sa inyo . . .” 

Si Jesucristo ay waring nagturo ng takdang kapalaran nang sinabi niya, “Halina, kayong 


pinagpala ng aking Ama, magmana ng kahariang inihanda para sa inyo Simula nang itatag ang 
daigdig” (Mateo 5:34), at, “subalit sa halip ay magalak, sapagkat ang inyong mga pangalan ay 
nakasulat sa kalangitan” (Lucas 10:20).^^^ 

Mula sa batayan ng kasulatan, isang paghahalu-halo ng mga teoriya ang sumibol. 

Ang teolohiyang Katoliko ay nagmumungkahi ng walang kamaliang unang kaalaman ng 
Diyos sa kung sino ang maliligtas, sino ang hindi, at bakit. Ayon sa The Catholic Encyclopedia, 
“ang takdang kapalaran ay naipapaliwanag sa ilang paraan ng unang kaalaman ng Diyos sa pag- 
uugali ng tao.” Dagdag dito, ililigtas ng Diyos ang mga pinagpala sa ganap na paraang 
Kanyang itinakda.^^* 

Ang Repormasyong Protestante ay naglunsad ng mga teoriya nina Martin Luther at John 
Calvin, na magkatulad na mapanindigan. Sina Luther^^® at Calvin^"^° ay kapwa nagpapahayag na 
itinakda ng Diyos ang bawat isa sa atin para sa alinman sa walang-hanggang kaligtasan o walang- 
hanggang parusa. Samantalang iminungkahi ni Luther ang paniniwala kay Cristo bilang tatak ng 
mga pinili, si Calvin ay nagmungkahing, yayamang ang tao ay alinman sa nailigtas o naisumpa 
mula sa panahon ng paglikha, ang mga “pinili” ay walang pisikal na kakayahang pawiin ang 
kanilang kaligtasan at ang mga “isinumpa” ay walang kakayahang magkamit ng katubusan. 

Sa gusot na ito pumasok ang isang kaakit-akit na nagngangalang Jacobus Arminio. 
Isinilang noong 1560 CE, 14 na taon pagkamatay ni Martin Luther at apat na taon una sa kay 
Calvin, si Arminio ay lumaking pinag-alinlanganan ang mungkahi ni Calvin ng walang 
kondisyong pagkakaligtas at di-mababawing biyaya. Hinahamon ang pagkakasalungatan ng 
kawalang-katarungan ng di-mababawing pagsumpa sa walang-hanggang katarungan ng Lumikha, 
iminungkahi ni Arminio na ang malawakang kaalaman ng Diyos ay sumasaklaw sa kalooban ng 
tao. Kaya’t kahit na hindi man niloloob ng Diyos para sa mga tao ang mga tiyak na gawain ni 

hindi itinatakdang una ang isang tiyak na kapalaran, batid Niya ang kanilang layuning espiritwal 
at kayariang moral mula nang bago sila isilang. Sa pamamagitan ng Kanyang walang-hanggang 
kaalaman, batid ng Diyos kung ano ang iisipin at gagawin ng bawat isang tao, ano ang 
mangyayari sa kanya, at anong wakas ang kanyang aanihin sa kabilang-buhay. 

Mahalaga ang teoriya ni Arminio, dahil pinapagkasundo niya ang malayang kalooban ng 
tao sa makadiyos na walang-hanggang kaalaman at tadhana ng tao. Magkagayunpaman, ang 
Simbahang Repormado ay itinatwa ang kanyang mga teoriya sa Sinodo ng Dort noong 1618-19. 
Ang iba’t ibang denominasyong protestante pagkatapos ay nakilahok sa umiiral na kuru-kuro at 
nagpabalik-balik sa mga teoriya nina Luther, Calvin at mga pagkakaiba-iba sa mga Katoliko. Sa 
makabagong panahon, karamihan ng mga sektang Protestante ay pumalaot sa ika-20 dantaong 
pagkakahinang ng takdang kapalaran at Kristolohiya. 

Alinman sa mga teoriyang ito ay walang nagtamo ng nagkakaisang pagtanggap, kaya’t 
ang paksa ay namamalaging buhay na buhay sa mga palibot na Kristiyano. 

Ang takdang kapalaran marahil ay pinagtatalunan nang mas kaunti sa loob ng relihiyong 
Islamiko, sa simpleng dahilang lahat ng mga relihiyon ay may mga hiwaga ng pananampalataya, 
at ito ay itinuturing ng Islam na isa sa mga iyon. Bukod dito, ang mga katuruang Islamiko ay 
nagpapahina ng loob sa pagtatalo sa kinikilalang isang paksang masuliranin sa harap ng mga 
hangganan ng talinong pantao. 

Kagaya ng teoriya ni Arminio (o marahil ay dapat nating sabihing kagaya ng mga teoriya 
ni Arminio, na tulad niyaong sa Islam, yayamang ang mga prinsipyong Islamiko ay nauna sa 
pagsilang ni Arminio ng halos sanlibong taon), kinikilala ng Islam kapwa ang makadiyos na 
takdang kapalaran at pantaong malayang kalooban, at pinapagkakasundo ang mga elementong ito 
sa walang-hanggang kaalaman ng Allah. 

Magkagayunman, itinuturo ng Islam na naitalaga ng Allah ang bawat bagay na ating 
ginagawa. 

Sa isang kaugnay na hadith, tinanong ng isang Bedouin si Muhammad kung ang bawat 
ginagawa natin ay naunang itinakda, o kung ginagawa natin ito ayon sa ating malayang kalooban. 
Tumugon si Muhammad, “Sa halip, ito ay naunang itinakda.” Itinanong pagkatapos ng Bedouin, 



kung gayon, bakit hindi na lamang natin itigil ang paggawa ng anumang gawain, at umasa sa 


anumang itinakda para sa atin?” Tumugon si Muhammad, “Hindi, bagkus isagawa mo (alalaong- 
baga, ang nais mong gawin), sapagkat sa bawat tao ay magiging magaang gawin ang anumang 
bagay na itinakda para sa kanya..”^"^* 

Isa pang tradisyong naglilinaw sa pang-unawang Islamiko ay ang hadith kung saan 
itinuro ni Muhammad, 


Walang sinuman sa inyong hindi napaglaanan ng isang luklukan sa Paraiso o Impyemo at 
hindi natitikan kung siya ay magiging isang taong kahabag-habag o maligaya. Ang isang 
lalaki ay nagsabi, “O Apostol ng Allah, hindi ba dapat kaming umasa sa aming takda at 
pabayaan ang aming gawa?” Sa gayon ay sinabi ng Sugo ng Allah, “Sinumang nabibilang 
sa pangkat ng kaligayahan, magkakaroon siya ng mga mabubuting gawang pinagaan para 
sa kanya, at sinumang nabibilang sa pangkat ng kahirapan, magkakaroon siya ng mga 
masasamang gawang pinagaan para sa kanya.” Pagkaraan ay dinalit niya, 

“Kaya’t sinumang nagbibigay (kawanggawa) at may katakutan 
(sa Allah), at (matapat na) nagpapatotoo sa Pinakamahusay, 
tunay, gagawin Naming magaan para sa kanya ang daan 
patungo sa Kaligayahang Walang-Hanggan. 

Subalit yaong sakim na gahamang nag-aakalang 
para sa sarili’y may sapat siyang taglay, 
at nagpapasinungaling sa Pinakamahusay, 
tunay naming pagagaanin para sa kanya ang daan 
patungo sa Kasawian.” (TMQ 92:5-10).^"^^ 


Ang pagtatangkang ituwid ang malayang kaloobang pantao sa takdang kapalaran ay nag- 
aanyaya ng walang-katapusang pagtatalo. Datapwat, di-tulad ng paunang palagay sa mga lihim ng 
di-nakikita, gaya ng kalikasan ng mga angel, mga espiritu, ng Araw ng Paghuhukom, kalangitan, 
impyemo, at iba pa, ang argumento sa takdang kapalaran ay maaaring humantong sa kawalang- 
paniniwala. Marahil, sa dahilang ito, hindi binibigyan ng Islam ang mga Muslim ng lakas ng 

loob upang pagtalunan ang isyung ito. 


Upang ilarawan ang puntong ito, minsan ay inabutan ni Muhammad ang isang pangkat ng 
kanyang mga kasamahang nagtatalu-talo sa takdang guhit ng kapalaran. May ilang bumanggit ng 
mga talata mula sa Qur’an upang patunayang niloloob ng Allah ang bawat bagay; ang iba ay 
bumanggit ng mga talatang nagpapatotoo ng malayang kalooban ng tao. Nang malaman ni 
Muhammad ang paksa ng talakayan, nagalit siya at nagsabi, 

Ito ba ang iniutos na gawin ninyo? Ito ba ang dahilan kung bakit ako ipinadala sa 
inyo? Tunay, ang mga taong nauna sa inyo ay winasak nang sila ay nagtalu-talo sa bagay 
na ito. Binabalaan kong huwag kayong magkaiba-iba tungkol dito.^"^^ 

Yaong nakikinig sa babala ni Muhammad ay nagpapatuloy sa kanilang pagsisikap sa 
buhay at relihiyon, sa lahat ng sandali ay tinatanggap na “Ang mga panulat ay naiangat na at ang 
mga pahina ay natuyo na” — isang pilosopyang sadyang naangkop sa lumang kawikaan, 
“Manalangin sa Diyos, subalit magpatuloy na pumupukpok.” 

IKA-5 BAHAGI: MGA PANGWAKAS 


Ang kaalaman ng susunod na gagawin ay karunungan. 

Ang pagsasagawa niyon ay kabutihan. 

avid Starr Jordan 

Ang mga pinakadakilang pagpapalagay sa buhay ay karaniwang mula sa isang 
pagkakasunud-sunod ng mga mas maliliit na tiyak na hakbang. Ang susunod na tatlong kabanata 
sa bahaging ito ay kumakatawan sa mga hakbang na inaakala ng may-akdang ito na 
kinakailangan upang makarating sa pinakatimbang at tumpak na pangwakas tungkol sa paksa ng 
librong ito. 



1: Ang “Lihis” na Relihiyon 


Ano ang katotohanan? wika ni Pilatong nang-uuyam; 
at hindi namalagipara sa isang katugunan. 

rancis Bacon, Essays 

Maraming taon na ang nakalilipas nang isang panatikong Kristiyano ang naglarawan sa 
akin ng Islam bilang “isang lihis na relihiyon.” Ang paghamong iyan ang pampalakas sa mga 
aklat na ito. Ang pananalumpating may kuru-kuro ay maaaring magkaroon ng matuling pang-akit 
na madamdamin, subalit ang ebidensya ay naninindigan sa isang katotohanang pampalagian. 

Ang partikular na Kristiyanong ito ay nanggaya sa isang pangkaraniwang paninirang 
Kanluranin. Ngunit para sa mga gumagamit ng kanilang talino, ang propagandang pangrelihiyon 
ay bigong magpawalang-bisa sa iniisip ng mga tao para sa kanilang sarili. Parami nang parami, 
napagkikilala ng mga taong minsang angatin natin ang talukbong ng mga paninira sa mukha ng 
isang labis na inuupasalang institusyon, madalas nating nahaharap ang isang katotohanan ng 
gayong kalabis na pang-akit na sapat makapawi ng lahat ng mga maling pag-aakala. 

Ang dalawang librong ito, NaDiyos ’grasya at NaDiyos ’kubre?, ay sinulat upang angatin 
ang talukbong na iyan ng mga paninira at ilantad ang batayang katotohanan. Suriin natin ngayon 
ang bintang na pagiging lihis. 

Bilang panimula, ang pagsusuri sa pagiging lihis ay nangangailangang tayo ay magtatag 
ng isang matibay na balangkas ng sanggunian. Hanggang sa maitatag natin ang sangguniang ito, 
hindi natin kailanman matutugunan ang katanungang, “Paglihis sa ano?” Tungkol sa relihiyon, 
sadyang walang pagtatalunan. Ang sukat ng katumpakang pangrelihiyon ay walang iba kundi ang 
pagtalima sa mga atas ng Makapangyarihang Diyos. 

Kung inaakala nating makakakita ng katumpakan sa isang batas ng relihiyong likhang- 
tao, ilalagay natin sa panganib ang pagsangguni sa isang maling batayan. Bawat pangkat ng mga 
kawal na nakatayong nasa labas ng hanay ay ituturing ang lahat ng iba bilang lihis sa kanilang 



wala sa hanay na batayan, kung sila ay bulag sa posibilidad ng pagiging lihis nila mismo. Sa 
kasamaang-palad, karamihan ng mga sektang pangrelihiyon ay nagtataguyod ng gayong kilalang 
kawalan ng pakiramdam, nagtatanim ng isang matigas sa kaloobang pananaw na “kami laban sa 
kanila” ng pagmamataas na espiritwal. 

Ang pagpasok sa ganitong hadlang ng pinaninindigang kamangmangan ay karaniwang 
hindi posible. Gayunman, ito ang pangalawang sangkap na kailangan para sa pagkilala ng 
paglihis. Dapat nating suriing matapat at yakapin ang katotohanan, maging ito ay nagpapatotoo sa 
mga opinyong inaakala nating hindi kanais-nais o mga salungat sa mga konseptong ating 
pinaninindigan. 

Maaaring sukatin ng ilan ang paglihis ayon sa mga kalakarang umiiral sa lipunan, ngunit 
ang pamamaraang ito ay maaari ring magkamali. Kung ang nakararaming opinyon ay ang 
pamantayan sa pagsukat ng katotohanan, kung gayon, ang mga konsepto ng mga planetang 
lumiligid sa araw, ng daigdig sa pagiging bilog, at ang teoriya ng mga mikrobyo sa pagkakasakit 
ay mga mail sa panahong ang mga ito ay naisaisip. 

Kahawig nito, ang minorya ang laging tumanggap sa mga propeta nang kanilang 
panahon. Kung ang namayani ay ang mas nakararami (mayorya), mali ang mga propeta. 

At iyan ang punto. 

Ang mga kalakarang panlipunan at ganap na katotohanan ay hindi nangangahulugang 
lumuluksong hawak-kamay sa Daan ng Katotohanan (hindi magkaugnay). Kaya’t sukatin natin sa 
pamamagitan ng tanging mapagtitiwalaang pamantayan, na sa pagkakataong ito ay ang kalooban 
ng ating Lumikha. 

Ang mga Muslim ay nag-aangking yumuyukod sa kalooban ng Allah sa Islam, gaya ng 
inihatid sa pamamagitan ni Muhammad at ng Banal na Qur’an. Yaong nag-aangking sumusunod 
sa kalooban ng Allah sa Judaismo o Kristiyanismo ay nararapat humarap sa ebidensyang 
inilalahad sa aklat na ito. Ayon sa ebidensya, aling relihiyon ang nasa tamang landas ng panukala 
ng ating Lumikha, at alin ang lumihis doon? Aling pangkat ang tumatalima sa salita ng Diyos, at 
alin ang sa paniniwalang batbat ng kamaliang binuo ng mga taong namamali at nagmamanipula 


ng kasulatan? 



Ang impormasyong inilalahad sa dalawang aklat na ito ay dapat magpahintulot sa 
karamihan ng mga taong sagutin ang mga tanong na ito para sa kanilang mga sarili. Subalit, sa 
isang pakahulugan, ang sagot ay hindi mahalaga, at sasabihin ko sa inyo kung bakit. Kung ikaw 
ay Judio, ang Bibliyang Judio (ang Lumang Tipan) ay nag-uutos sa iyong tanggapin ang mga 
inihulang propeta. At saan ito dinadala? Una kay Jesus at pagkatapos ay kay Muhammad. Sa 
kabilang dako, kung ikaw ay Katoliko, inatasan ni Jesucristo ang kanyang mga tagasunod na 
hanapin ang inihulang huling propeta. At iyan din ay dinadala kay Muhammad. 

Lahat ng daan, ay waring patungo sa Islam. 

Marahil ay mas mabuting sabihing isang daan ang patungo sa Islam, o sa pinakamababa, 
ang isang daang tinatalakay natin sa mga aklat na ito — ang daan sa kaligtasan. 

Kumilos man o hindi ang mga tao sa pananaw na ito ay nakasalalay sa kusang-loob ng 
bawat taong tumalima sa di-mapagtatalunang ebidensya. 



2: Pagtalima (Pagsuko) 


Angpasasalamat na mabilis ang siyangpinakamatamis. 


atandang Kawikaan 


Ang pagtalima (pagsuko) sa Diyos, sa biglang-tingin, ay di-dapat maging mahirap, 
subalit karamihan ng mga tao ay “tumatalima” lamang sa ilalim ng mga tadhanang may 
kondisyon. Ang pambalanang unang kondisyon ay ang pag-iral ng Diyos, gaya ng natatagpuan sa 
masamang-kaisipang pambungad sa panalanging, “Oh, Diyos, kung Ikaw ay nariyan . . Isa 
pang popular na kondisyon ay humiling na magabayan sa pagiging isang mas mabuting . . . 
anumang pananampalatayang magkataong sinusunod ng isang tao sa oras na iyon: “O Diyos, 
gawin mo akong isang mas mabuting _(punan ang puwang).” 

Ngunit iyan ba ay pagsuko? Paano kung ang napiling pananampalataya ng isang tao ay 
mali? Paano kung ang ating piniling relihiyon ay hindi ang relihiyong pinili ng Diyos? Ang 
kababaang-loob ay pumipilit sa ating kilalanin ang pagiging salawahang makatao at ang 
pagkamakatwiran ng pagtanggap sa lahat ng mga maaaring mangyari, pati na ang pagiging mali. 

Sa ganitong paraan, ang pagtalima o pagsuko sa Diyos ay ganap lamang kapag hindi 
makasarili. 

Sa katotohanan ang pagtalima ay isang madaling salita, isang konseptong di-madali at 
isang gawaing mapaghamon, sapagkat karamihan sa atin ay nag-uugnay ng pagtalima sa pagsuko 
sa isang kaaway. Gayunman, samantalang ang pagsuko sa isang kaaway ay isang nakasisirang- 
loob na pagkatalo, ang pagsuko sa Lumikha ay isang tagumpay ng pananampalataya. Ang isang 
kaaway ay nagbabanta ng pagsasamantala, paghamak, pagpapabilanggo, pahirap, maging 
kamatayan. Ang Lumikha ay nangangako ng awa at kagandahang-loob, kapayapaan at 
kaligtasan. 

Kahawig ng isang pagsukong pangmagkaaway, ang pagsukong pangrelihiyon ay nag- 
uutos sa ating iwaksi ang ating mga kasangkapan sa pagtatanggol sa sarili, iwanan ang anumang 
bigkis ng lipunan o pamilyang nagbabantang umalipin sa atin, tanggihan ang di-pagpapatibay ng 



mga kaibigan at kapangyarihang nagnanais na humadlang sa atin, at pabayaan yaong nagbabanta 
sa ating pananalig. Datapwat, di-tulad ng pagsukong pangmagkalaban, hindi natin tinatanggalan 
ng armas ang ating sarili sa isang katayuan ng kahinaan, manapa’y sa isang katayuan ng lakas. 
Sapagkat anong higit na lakas ang makakamtan natin kaysa pag-ibig at pagtataguyod ng 
Makapangyarihang Diyos? 

Yaong nagsisisuko sa isang kaaway sa panahon ng digmaan ay nagnanais na takasan ang 
pamumuksa. Yaong nagsisisuko sa Diyos ay lumalayo sa isang mundo ng kasinungalingan at 
panlilinlang, masalimuot na kalayawan at mga panunuksong nang-aakit, tungo sa Isang Yaon na 
ang kaawaan ay pinananagutan, ang pag-ibig ay tinitiyak, at ang kapanatagan ay ganap. 

Siya Yaong mapagtitiwalaan nating tumanggap sa atin nang may biyayang mapagmahal 
at di-maihahambing na pagiging bukas-puso. 

Siya Yaong lumikha sa sangkatauhan. 

Siyang tumutustos sa sangkatauhan. 

Siyang naghihintay sa sangkatauhan. 

At gayunpaman, Siya Yaong tinatanggihan ng nakararami sa sangkatauhan. 

At Siya ay karapat-dapat sa higit mula sa atin. 

Ang mga tapat ay magpapakababa sa kanilang sarili sa Maylikha, na humahanap ng 
kaligtasan sa pamamagitan ng pagkilala at pagsunod sa Kanya. At upang magawa ito, buong 
katapatan nilang hahanapin ang Kanyang patnubay. 

Nang walang pasubali, walang pag-uuri, walang paghadlang. 

Isang ganap, walang pagbabaka-sakali. Anumang kakulangan ay pakikipagtawaran 

lamang. 

Di-tulad ng pagsukong pangmagkaaway, ang pagsukong pangrelihiyon ay nag-uutos ng 
paggawa. Dapat nating suriin ang mga relihiyong kinalalantaran natin at salain ang propaganda. 
Yaong nagtataboy sa Judaismo dahil sa masamang palagay laban sa pinagkaisahang kasakiman, o 
Kristiyanismo dahil sa pagkamuhi sa mga paring mahilig sa kabataan, ay nagsihatol ayon sa mga 
kahinaang pantao sa halip ng mga turo ng pananampalataya. Kahawig nito, yaong tumatanggi sa 
Islam batay sa pinalaganap na paninira ay humahatol sa relihiyon hindi ayon sa sinasabi ng Diyos 



kundi sa sinasabi ng mga tao. 

Hindi rin natin dapat tulutang ang mga kaugalian at mga tradisyon ng isang pamayanan 
ay makahadlang sa ating pagsusuri. Gaya ng tumpak na isinaad ni Suzanne LaFollette, “Walang 
higit na likas na makatao kaysa sa kahiligang pagbago para sa naging kaugalian ng makadiyos na 
kautusan..” Kaya’t bagamat ang mga Kristiyano ay pare-parehong nagrerekomenda ng mga 
punong pamasko (Christmas trees) at mga krusipiho, ang mga gawaing ito ay bunga ng mga 
kaugalian sa halip ng mga turo ng kasulatan. Sa katunayan, maraming makikipagtalong ang mga 
tradisyong ito ay isinusumpa ng kasulatang biblikal at ng mga banal na halimbawa ng mga paring 
apostoliko.^"*^ 

Hawig dito, maraming kaugalian ng mga pamayanang Judio at Muslim ang nakagugulo 
sa relihiyon. Sa pinakasukdulan, ang mga panatikong di-nagabayan ay gumagawa ng mga 
kalupitang sumasalungat sa mismong mga turo ng kani-kanilang pananampalataya. 

Halimbawa, ang pamimilit sa relihiyon, panliligalig (terorismo), at pang-aapi ng mga 
kababaihan ay hindi mga sangkap ng relihiyong Islamiko. Ito ay mga paninirang laban sa Islam 
na itinatag sa ibabaw ng lihis na halimbawa ng ilang di-banal, mapaghangad ng katanyagang mga 
Muslim, subalit ang mga ito ay hindi bahagi ng ideolohiyang Islamiko. 

At kung hahatulan natin ang mga relihiyon batay sa mga mas mahinang kinatawan ng 
kanilang mga pananampalataya, na napakarami ng mga ito, itatapon natin hindi lamang ang 
Islam, bagkus lahat ng mga relihiyon. 

Ang problema ay maaaring makalikha ng isang di-makatarungang maling pananaw ang 
mga kasalukuyang balita, karanasang personal, at palibot ng media, na mas madalas kaysa hindi 
ay nagtutulak sa mga taong pag-isipan ang mga di-karaniwang elemento bilang mga normal. 
Hindi ang mga milyun-milyong Judio ang gumagawa ng balita, kundi ang mga Baruch 
Goldstein. Hindi ang bilyun-bilyong mabubuti at mapagkawanggawang Kristiyano ang nalalagay 
sa pangunahing balita, kundi ang mga Jeffrey Dahmer at ang mga tagabomba ng mga klinika ng 

aborsyon. At hindi ang isang bilyong mabubuting Muslim, kundi ang mga extremists 
(mapagmalabis) at ang mga panatikong mapanlaban. Hindi lahat ng mga Judio ay namamaril ng 
mga Muslim samantalang nakayuko ang mga ito sa pagdarasal, hindi lahat ng mga Kristiyano ay 
mga baliw na kanibal o mga nambobomba ng mga klinika ng aborsyon, at hindi lahat ng mga 
Muslim ay terorista o di-mapagparaya sa mga pananampalataya ng ibang mga tao. At kung 
pahihintulutan nating ang ating mga sariling maniwala ng taliwas, sa gayon ay magwawakas tayo 
sa paghatol sa mga institusyon hindi dahil sa kanilang tunay na kahalagahan kundi sa kakaunting 
mga lihis na nagbibigay sa atin ng dahilan upang mamuhi. At iyan ay sumisira hindi lamang sa 
mas malawak na katotohanan, kundi sa ating pagiging tao. 

Kaya’t umiwas tayo sa paghatol sa anumang relihiyon nang batay sa propaganda o sa 
mga labag na gawain ng mga naligaw na tagasunod, na hindi naman napakarami. 

Sa sandaling lumagpas-tanaw tayo sa mga elementong ito ng pagsira sa relihiyon, 
madaragdagan natin ang ating paghahanap sa pamamagitan ng pagdarasal para sa patnubay. Ang 
Ama Namin ay maaaring maging panimulang punto ng mga Kristiyano, o ninuman sa bagay na 
iyan. Ang panalanging ito ay hindi pandenominasyon, at ang isang taong makatwiran ay halos 
hindi tututol sa isang pakiusap na “mailayo sa tukso.” Kung sakaling mayroon mang pagtutol, 
iyon ay magiging dahil sa ang patnubay ay hindi tiyak na ipinakiusap o kaya’y dahil sa ang 
dalawang nakatalang anyo ng panalangin ay nagkakaiba (ihambing ang Mateo 6:9-13 sa Lucas 
11:2-4). 

Kung aling panalangin, kung ang isa o ang dalawa, ay binigkas ni Jesus ay 
nananatiling di-tiyak — lalo na at isasaalang-alang na ang The Jesus Seminar, isang 
pangkat ng mga tanyag na iskolar ng bibliya, ang nagpahayag na ang tanging salita sa 
Ama Namin na tuwirang naiuugnay kay Jesus ay “Ama.”^"^^ Ang konklusyong ito ay 
nakagugulat, sapagkat hindi lamang nito niyayanig ang isa sa mga pinakatanggap na 
punongkahoy sa kagubatan ng pananampalatayang Kristiyano, kundi pinag-aalinlanganan 
nito ang pagiging lehitimo ng punong iyan mismo. 

Newsweek. October 31, 1988. p. 80. 



Ang ilang makabagong salin ay nagtatangkang itago ang di-pagkakasundo ng dalawang 


bersyon ng Ama Namin, subalit ang maraming nalimbag na Bibliya nang una sa 1970 ay 
nagtatala ng 2,000-taong pagkakaiba. 

Dahil sa ganitong kagulat-gulat na di-katiyakan, ang mga Muslim ay nag-aalok ng 
sumusunod na panalangin bilang isang tanggap na pagpipilian: 


Sa ngalan ng Allah, Puspos ng Awa, Mapagbigay. 

Purihin ang Allah, Ang Tumutustos sa mga Sandaigdigan: 
Puspos ng Awa, Mapamigay; 

Sa Araw ng Paghuhukom ay Maytangan. 

Ikaw ang sinasamba namin, at Ikaw ang aming hinihilingan. 
Igabay mo sa amin ang tuwid na daan, 

Ang landas niyaong lyong biniyayaan, 

hindi niyaong lyong kinamuhian, at hindi niyaong nangaligaw. 
(TMQ 1:1-7) 


Simple, hindi pangsekta at tuwiran, dinadalit ng mga Muslim itong unang surah ng 
Banal na Qur’an sa pinakamababang 17 beses isang araw sa buong mundo. Kapansin-pansing ang 
panalanging ito ay nagluluwalhati sa Diyos at humihiling ng Kanyang paggabay, subalit walang 
binabanggit saanman na Islam sa pangalan. Kagaya ng Ama Namin, mahirap tumutol sa isang 
panalanging gayong kawagas ang damdamin at walang pagkiling. 



3:Ang mga Bunga ng Katwiran 


Ang mga bunga ng katwiran ay panakot sa mga mangmang 
at liwanag sa mga taong may karunungan. 

—Thomas Henry Huxley, Animal Automatism 

Tinutukoy ng mga Judio at mga Kristiyano na ang Ayah 2:136 ng Banal na Qur’an ay 
nagtuturo sa mga Muslim na kilalanin ang “ibinigay kay Musa (Moises), Tsa (Jesus) at mga 
Propeta mula sa kanilang Panginoon. Wala kaming pagtatangi sa isa’t isa sa mga iyon . . 

Ang argumentong ipinapahiwatig dito ng mga Judio at mga Kristiyano ay ito; Kung ang 
Banal na Qur’an ay nagsasabi sa mga Muslim na kilalanin ang mga rebelasyong ibinigay kina 
Moises at Jesus, at huwag magtangi-tangi sa pagitan ng mga propeta, binibigyang-bisa kung 
gayon ng Banal na Qur’an ang mga Luma at Bagong Tipan. 

Hindi totoo. 

“Ang ibinigay kina Musa (Moses), Tsa (Jesus) at sa mga Propeta mula sa kanilang 
Panginoon” ay rebelasyon. Datapwat, gaya ng alam ng lahat ng mga iskolar ng relihiyon, ang 
Torah ni Moises at ang Ebanghelyo ni Jesucristo ay nangawala, at nagkagayon sa libu-libong 
taon. Ang mayroon tayo ngayon —at sa bagay na iyan, ang nasa atin sa huling 2,000 taon — ay 
kilalang nasira na mula sa mga orihinal na teksto.^"^* Samakatwid, bagamat kinikilala ng Qur’an 
ang orihinal na rebelasyong ibinigay sa mga propeta, walang paraang binibigyang-bisa nito ang 
mga Luma at Bagong Tipan sa kanilang kasalukuyang hindi dalisay na anyo. 

Pangalawa, kahit tanggapin ang mga Bibliyang Judio at Kristiyano kung ano ang mga ito 
ngayon, ang Lumang Tipan, Bagong Tipan at Banal na Qur’an ay nagtatatag ng tuluy-tuloy na 
kawing ng pagkapropeta, rebelasyon, at paniniwalang monoteistiko. Ang hindi natin natatagpuan 
sa mga Luma at Bagong Tipan ay ang mga paniniwalang makasarili na pinagkakatiwalaan ng 
marami para sa kaligtasan — ang mga gayong paniniwala sa mga Judio bilang ang “bayang 
pinili” pa rin, sa kabila ng pagsira ng kanilang tipan sa Diyos, at ng mga Kristiyano bilang 

Para sa ebidensya at pagtalakay, tingnan ang NaDiyos ’grasya, Ika-4 na Bahagi. 



“nailigtas ng pananampalataya,” bagamat si Jesucristo kailanman ay hindi nagturo ng gayong 
bagay. Sa bagay na iyan, wala saanman nagturo si Jesus ng mga bumubuo ng teolohiyang 
Trinitario.^"^^ 

Bilang bunga, ipinapahiwatig ng mga Muslim na matutuklasan ng mga sumusunod sa 
mga turo ng mga propeta ang relihiyong Islam sa sarili nilang mga aklat. Sa ibang salita, ang 
lahat ng mga propeta ay nagturo ng iisang paniniwalang monoteistiko, iisang pagkakatuluy-tuloy 
ng kawing ng pagkapropeta at, lakip ang ilang mga pagsusog, ng iisang batas na makadiyos. 
Datapwat, kung paaanong nakikita natin ang walang salungatan sa mga turo ng mga propeta, 
natutuklasan natin ang salungatan sa mga nagsisikap na sirain ang rebelasyon. Inihahatid tayo ng 
mga propeta sa katotohanan, ang kanilang mga katunggali (gaya ni Pablo) ay nagtatangkang 
ihatid tayo sa pagkaligaw; ang kasangkapan ng mga propeta ay rebelasyon, at ang sa mga 
katunggali: kahiwagaan (mistisismo). 

Ang pananaw na Islamiko, kung gayon, ay naghanda ang bawat yugto ng rebelasyon sa 
mga tunay na mananampalataya para sa susunod. Ang paniniwala ay walang pagbabago at ang 
kawing ng pagkapropeta ay di-naputol. Yaong nagsisunod sa kawing ng pagkapropeta ay daraan 
sa unang hulog hanggang sa susunod, patungo sa makatwirang konklusyon ng pagtanggap sa 
huling propeta, si Muhammad, at ang rebelasyon ng Banal na Qur’an. 

Bilang bunga, ang pagsamo ay iniaalay. 


Sabihin mo: “O Bayang May Aklat [mga Judio at Kristiyano]! Halina kayo 

sa pagkakasundo namin at ninyo: 

na sa Allah lamang magsisamba tayo; 

na huwag tayong mag-agapay ng kahit na sino 

bilang Kanyang magiging katambal; 

na mula sa ating sarili’y iwasang 

lumikha ng mga Panginoon at patnubay 

maliban sa Allah.” Kung sakaling ikaw ay talikdan. 


249 


Tingnan ang NaDiyos 'grasyaisGod’ed, Ika-3 Bahagi: Mga Pagkakaiba sa Doktrina. 



sabihin mo: “Kayo ay mga saksing tunay 
na mga Muslim kami (sumusunod sa kalooban 
ng Allah, lisang Diyos lamang).” (TMQ 3:64) 


Ang sangkatauhan ba ay darating sa ganitong pagkakasundo? Lahat ba tayo ay 
magkakaisa sa pagsamba sa Allah at tanging sa Allah lamang? Hindi nag-aagapay ng katambal o 
kahati sa Kanyang pagkadiyos? Bueno, hindi pa ito nangyayari. 


Subalit hindi sa lahat ng sangkatauhan tayo may pananagutan, kundi sa ating mga sarili 

lamang: 


O kayong mga nananampalataya! 

Ingatan ang inyong sariling kaluluwa: 
kung susundin ninyo ang (tamang) patnubay, 
hindi kayo masasaktan niyong mga nangaligaw. 

Ang layunin ninyong lahat ay para sa Allah: 

ang katotohanan ng lahat ng gawa ninyo ay Kanyang ipapakita.” 

(TMQ 5:105). 



Ang Islam kung gayon ay mapatitibayan ang sarili sa pamamagitan ni Abraham bilang 
pinakamatanda at pinakatotoong relihiyon, itinuro ng lahat ng mga propeta (ang iisang bagay ay 
ipinahayag sa kanilang lahat) at ipinahayag sa wakas sa isang bago at tiyak na paraan ni 
Muhammad, ang tagapagpatibay na “selyo (seal)” ng mga propeta, pagkaraang matanggap ng 
Propeta nang tuwiran sa pamamagitan ng isang anghel mula sa isang tunay na Diyos, nang 
walang mga kamalian at mga pagsira ng mga Judio at mga Kristiyano. Para sa Qur’an, malinaw 
na ang mga Muslim ay ang tumatayong pinakamalapit kay Abraham; sa pagiging mula kay 
Abraham, sila ay hindi lamang tanging tagasamba sa Diyos kundi sila ang tanging mga tunay 
Niyang tagasamba. 

—Hans Kiing. 2007. Islam, Past, Present and Future (Islam, Nakaraan, 

Kasalukuyan at Hinaharap). 

One World Publications, p. 51 



Apendise 1—Idolatriya [Pagsamba sa Diyus-Diyusan) 


Isang kataka-takang kabalintunaang 
ang nagsisisamba sa mga bato ay naninirahan 
sa mga ideolohiyang yari sa kristal. 

rancis Bacon, Essays 


Idolatriya — kinamumuhian ng bawat monoteista ang kaisipan, at gayunman ay marami 
sa kanila mismo ang gumagawa ng nasabing krimen. Kakaunti ngayon ang nakasasakmal nang 
ganap sa mga kasalimuutan ng isyung ito, sapagkat ang kahulugan ng idolatriya ay nabbing sa 
ilalim ng halos 1,700 taon ng tradisyong pansimbahan. 

Ang pangalawang utos ay nagsasaad, “Hindi ka lilikha para sa iyong sarili ng isang inukit 
na larawan — anumang kahalintulad ng anumang bagay na nasa kalangitan sa itaas, o nasa lupa 
sa ibaba, o nasa tubig sa ilalim ng lupa; hindi ka yuyukod ni maglilingkod sa mga ito” (Exodo 
20:4-5). Ang ibang mga salin ay nagbibigay ng kaunting kaiba, bagamat mahalagang, 
pagkakasabi, gaya halimbawa ng: “Hindi ka yuyukod sa mga ito o sasamba sa mga ito” (NRSV, 
NIV). 

Ang utos na huwag gagawa ng mga inukit na lartawan ay nagpapaliwanag sa sarili, 
kagaya ng sumusunod na utos na huwag gumawa ng anumang kahalintulad na anupaman. 

Ang mga utos na ito ay hindi magiging mas malinaw. 

Ang kalikasan ng tao, gayunpaman, ay maghanap ng mga butas sa mga batas, mga buwis 
at kasulatan. Bunga nito, mayroong mga nagtuturing na ang unang utos na huwag lumikha ng 
“mga inukit na larawan” o “anumang kahalintulad ng anumang bagay” ay nakasalalay sa 
sumusunod na utos na huwag maglingkod o sumamba sa mga larawan — at ang argumento ay 
kung walang sinumang sumasamba sa larawan mismo, kung gayon ay pinahihintulutang gumawa 
nito. Subalit hindi iyon ang sinasabi ng utos.At sa alinmang kaso, idinidikta ng pag-iingat ang 
pag-iwas sa ipinagbabawal ng Diyos sapagkat yaong lumalabag ay papananagutin. 

Subalit umurong tayo ng isang hakbang. Ano ang talagang kahulugan ng maglingkod at 



sumambal 


Ang pandiwang to serve (maglingkod), ayon sa Merriam-Webster’s Dictionary, ay 
nangangahulugang “to give the service and respect due to (a superior) [ibigay ang paglilingkod 
at paggalang na angkop (sa isang nakatataas)].”^^° 

Kung gayooon, kung ang paglalagay ng mga imahen sa kagalang-galang na posisyon 
(ang mga rebulto ng mga santo ay literal na inilalagay sa mga pedestal, ang mga larawang 
relihiyoso ay ikinukuwadro, atbp.), ginagastusan ng panahon, lakas at salapi upang palisan ng 
alikabok, linisin, pagandahin, at ipreserba ang mga ito ay hindi mga gawaing paglilingkod at 
paggalang, ano ang mga ito? 

Ang karaniwang tugon ng Kristiyano? Na ang mga ganitong gawain ng paglilingkod ay 
hindi mga gawain ng pagsamba. 

Ngayon, sandali lang. Ang salitang worship (pagsamba) ay ni hindi ginamit sa 2,000 
taong nakalipas. Sa katunyan, wala pa ito nang nakalipas na 1,000 taon. Wala ito sa wikang 
Inggles nang panahon ng rebelasyon, kahit na ang Bagong Tipan ay nasulat man sa wikang 
Inggles, na hindi naman nagkagayon. Kaya’t anong mga salita ang naroon sa mga panahong 
bibliko? Ano ang kahulugan ng pinagmulan ng salitang worship (pagsamba)! 

Hindi kataka-taka, natutunton natin ang salitang worship (pagsamba) na pabalik sa sense 
of having worth: a sense of worthiness: pang-unawa ng pagkakaroon ng halaga: isang pang- 
unawa ng kahalagahan. 

Worship (pagsamba) ay nagsimula ng buhay bilang isang pangngalang tambalan 
(compound noun) nangangahulugan sa katunayan ng “worthiness (kahalagahan). ” Ito ay nabuo 
mula sa pang-uring (adjective) worth (mahalaga) at ng pangngalang hulaping (noun suffix) -ship 
“state, condition (kalagayan, katayuan), ” at nang una ay ginamit sa “distinction, credit, dignity 
(pagkilala, reputasyon, karangalan) Ito ay nalipat pagkatapos sa “respect, reverence 
(paggalang, pagpaparangal), ” ngunit hindi ito ginamit nang tiyak sa mga pakahulugang 
relihiyoso hanggang ika-13 dantaon. Ang pandiwa (verb) ay nagsimula noong ika-12 dantaon.^^* 

At ito mula sa New Catholic Encyclopedia: 


Merriam-Webster’s Collegiate Dictionary. 1997. Tenth edition. Merriam-Webster, Inc. 

A)^o, John. 1991. Bloomsbury Dictionary of Word Origins. London: Bloomsbury Publishing Limited. 



Worship: Sa Anglo-Saxon, “weord-scipe ” ay nangahulugang “worth-ship, ” kung saan 
ang “worth ” ay dapat maunawaan sa pakahulugang value or honor (kahalagahan o karangalan). 
Ang worship (pagsamba), samakatwid, ay nangahulugan sa Simula ng state of worth, the quality 
of being valuable or worthy (kalagayan ng kahalagahan, ang katangian ng pagiging mahalaga 

Kaya’t ano ang talagang sinasabi ng pangalawang utos? Hindi lamang di-dapat yumukod 
o manalangin ang isang tao sa mga larawang likhang-tao (sa paraan ng maraming Katoliko), 
subalit ni hindi dapat pahalagahan ang mga larawang ito. 

“Ngunit hindi namin pinapahalagahan ang mga iyon,” ang karaniwang Kristiyano ay 

tutugon. 

Ow, siyanga? Bueno, kung ganyan, hindi mo mamasamaing ihagis namin ang mga iyon 
sa basurahan o bombahan (flush) ng tubig sa inidoro. Ibig kong sabihin, walang kuwenta ang mga 
ito, hindi ba? Walang halaga, tama? At ano ang ginagawa natin sa mga walang kuwentang bagay? 
Itinatapon natin, hindi ba? 

Ang punto ay, oo. Pinapahalagahan ng mga Kristiyano ang kanilang mga larawan, at sa 
ganitong paraan ay nilalabag nila ang pangalawang utos. 

Ipinapakita ba ng idolatriya ang sarili sa ibang mga paraan? 

Tiyak. Nagtaka ba kayo kung bakit nagawang (at sa ilang pagkakataon, ginagawa pang) 
batiin ng mga tao ang nakatataas-sa-andanang pari, maharlika, at mga kabilang sa mataas na 
lipunan ng “Your worship (Inyong kamahalan)? ” Sa ganitong katawagan, pinararangalan ng mga 
karaniwang tao ang mga kalalakihan at kababaihang may mataas na kahalagahan, katayuan, at 
kalagayang panlipunan. Kaya’t iyan ba ay pagsamba? Ayon sa depinisyon ng salita, oo. Ang 
“Your worship ’’ ay nangahulugang “Your worthiness (Inyong kamahalan), ” at nagpapahiwatig 
ng katangian ng kamahalan (mataas na halaga). 

Kaya’t nangangahulugan ba itong ang mga karaniwang taong gumamit ng salitang ito ay 
sumamba (worshipped) sa kanilang tinawag sa gayong paraan? Ah, oo. Ganoon na nga iyon. 

Hindi lamang nila sinamba sila, inidolo pa nila, at nakikita natin ang ganitong gawaing 
nakalapat nang gayon din sa mga artista sa musika, palakasan, at pelikula sa kasalukuyan gaya ng 
gawa natin sa mga pari, maharlika, at nasa mataas na lipunan. 

“Aba naman,” sasabihin ninyo, “Nagpapatawa ka niyan.” 

Hindi, nagiging totoo lamang ako. 

Hindi ko sinasabing ipinagbawal sa atin ng Diyos na igalang ang gayong mga tao; 
sinasabi ko lamang na, oo, ang pagtawag sa mga taong iyon ng mga gayong katawagang “Your 
worship ” ay isang anyo ng pagsamba. Datapwat, kung saan tumatawid ito sa guhit ng 
pagbabawal ay kapag pinarangalan ng mga tao ang iba bilang mga diyos , o bigyan sila ng 
karangalan at paggalang na nakalaan para sa ating Lumikha. Sakaling pahalagahan nilang higit 
ang mga paggabay ng mga taong ito kaysa mga batas at gabay ng rebelasyon, kinakamkam nila 
ang kapangyarihan ng Diyos. Gayundin, sakaling parangalan nila ang gayong tao ng, oh sabihin 
nating, ituring siyang di-nagkakamali o niyuyukuran siya (kahit man lamang halikan ang kanyang 
sinsing), pinagkakalooban nila siya ng mga karapatan ng tanging pagpaparangal na nakalaan sa 
Makapangyarihang Diyos. 

Sa ganitong paraan, ang idolatriya ay hindi nangangailangan ng rebulto (estatwa), 
bagamat ang mga rebulto ay katiyakang nagpapataas ng paglabag. Yaman din lamang, na ang 
“idolatriya ay tumutukoy sa pagsamba ng mga diyos bukod sa isang tunay na Diyos, at ang 
paggamit ng mga larawan ay katangian ng buhay ng mga pagano.” 

Kalugud-lugod na magkaroon ng isang ensiklopedyang Katoliko upang magkaroon ng 
gayong depinisyon, hindi ba? Aba, ni hindi natin kailangang magbasa sa pagitan ng mga linya 
upang makilalang ito ay may pagbatikos sa sarili! 

Sa kasamaang-palad, maraming makabagong denominasyong Kristiyano ang 
nagtatanggol sa kanilang mga kaugalian batay sa tradisyon sa halip ng kasulatan. Pambihirang 
ang kasulatan ay binibigyan ng unang pahalaga (prayoridad) kaysa tradisyon. Ang mga 
halimbawa ay umiiral, gayunman. Sing-aga ng mga 1500, ang mga Kristiyanong Nestorio ng 

Malabar Coast sa India ay hinandugan ng isang imahen (rebulto) ni Birhen Maria sa kauna- 


unahang pagkakataon. Karamihang nasilungan ng impuwensyang Europeo, ang mga 
Kristiyanong ito ng Malabar Coast ay namalaging walang alam sa mga pagbabagong ipinasok ng 
maraming konseho (sanggunian) at sinodo (kapulungan) ng mga simbahang Europeo. Noon 
lamang natatag ang mga rutang pandagat noong ika-16 na dantaon nagkaroon ng kaugnayan ang 
dalawa. Gaya ng puna ni Edward Gibbon, 


Ang pagkakahiwalay nila sa mundong Kanluranin ay nagsanhi ng kanilang di- 
kaalaman sa mga pag-unlad o mga pagkasira ng sanlibong taon; at ang kanilang 
pagsunod sa pananampalataya at gawain ng ikalimang dantaon, ay makasasama ng loob 
sa mga pagkiling ng isang maka-Papa o isang Protestante.^^'' 


Kaya’t paano silang tumugon nang hinandugan ng isang imahen ni Birhen Maria? 

Ang titulong Ina ng Diyos ay masakit sa kanilang taynga at sinukat nila na labis ang 
kasakiman ng mga pagpaparangal kay Birhen Maria, na dahil sa pamahiin ng mga Latino ay halos 
itinaas nila sa ranggo ng isang diyosa. Nang ang imahen niya ay unang inialay sa mga disipulo ni 
Sto. Tomas, buong galit nilang ibinulalas, “Kami ay mga Kristiyano, hindi mga nang-iidolo!” 
Mahalagang pansinin na ang mga Kristiyanong ito ng Malabar Coast ay hindi mali ni 

nag-iisa sa kanilang mga pananaw: 


Ang mga katutubong Kristiyano ay nagtaglay ng isang di-malulupig na pagtanggi 
sa paggamit at pagmamalabis sa gamit ng mga imahen, at ang ganitong pagkamuhi ay 
maiuugnay sa kanilang pagiging mula sa mga Judio, at sa kanilang galit sa mga Griyego. 
Ang batas ni Moises ay matinding nagbawal ng lahat ng paglalarawan sa Diyos; at ang 
turong iyan ay matibay na natatag sa mga prinsipyo at gawa ng bayang pinili. Ang talino 
ng mga tagapagtanggol na Kristiyano ay tinukoy laban sa mga hangal na nang-iidolo, na 
yumukod sa gawa ng kanilang sariling mga kamay, ang mga imaheng yari sa tingga at 
marmol, na, hung sakaling ang mga iyon ay napagkalooban ng pakiramdam at paggalaw, 
ay marapat magsimula sa halip sa pedestal upang sambahin ang mga mapanlikhang 

kapangyarihan ng maylikhang artista. 

O, kung ilalagay sa mas simple at mas modemong Inggles, 


Ang mga katutubong Kristiyano ay tumuligsa sa pagsamba ng mga imahen 
bilang gawain ng demonyo at nagkaroon ng maramihang pagwasak ng bawat uri ng idolo 
nang sa wakas ay magtagumpay ang Kristiyanismo. Subalit sa mga sumunod na dantaon, 
nagsibalik ang mga imahen, lumitaw sa ilalim ng mga bagong pangalan ngunit, sa 
mapanuring mata, na may iisang gampanin. Ang mga Kristiyano ng Silangan ang unang 
nagsimulang makaramdam na ang karamihan ng paganong relihiyong winasak ng 
kanilang mga ninuno, nang may gayong halaga ng dugo ng mga martir, ay wala sa 
katwirang ibinabalik. 


Ang sining sa relihiyon gayunman ay napagtibay sa Konseho ng Nicea noong 325 CE, at 
ang pagsamba ng idolo ay sumakop sa mga serbisyong Katoliko mula nang panahong iyon. 

Si Gibbon ay nagkokomentaryo: 


Sa Simula ang eksperimento ay ginawa nang may pag-iingat at pag-aalinlangan; 
at ang mga pinararangalang larawan ay palihim na ipinahintulot upang turuan ang mga 
mangmang, gisingin ang mga nanlalamig, at bigyang-kasiyahan ang mga pagkiling ng 
mga paganong tagapagpalaganap. Sa isang mabagal bagamat di-maiiwasang pagsulong, 
ang mga karangalan ng orihinal ay nalipat sa kopya; ang debotong Kristiyano ay nagdasal 
sa harap ng imahen ng isang santo; at ang paganong ritwal ng tiklop-tuhod, mga liwanag, 
at insenso, ay sumingit na muli sa simbahang Katoliko. 


Sa paglipas ng panahon (nagpapatuloy si Gibbon), 


Ang pagsamba ng mga imahen ay nakasingit sa simbahan nang di-naramdamang 
antas, at ang bawat munting hakbang ay kalugud-lugod sa mapamahiing isip, bilang 
nagbubunga ng ginhawa at walang-kaalaman sa kasalanan. Subalit sa Simula ng 


Ibid., Chapter XLIX, p. 359. 

Chamberlin, E. R. 1993. The Bad Popes. Barnes & Noble, Inc. p. 11. 

ikawalong dantaon, sa buong kalakhan ng pag-abuso, ang mga Griyegong higit na 
matatakutin ay nagising sa pag-aalalang sa ilalim ng maskara ng Kristiyanismo, 
naibalik nila ang relihiyon ng kanilang mga ninuno; narinig nila, nang may lungkot at 
kawalang-tiyaga, ang katawagang nag-iidolatriya; ang walang patid na bintang ng mga 
Judio at mga Mahometano, na humango sa batas at sa Koran ang isang walang 
kamatayang pagkamuhi sa mga nililok na imahen at lahat ng mga kaugnay na 
pagsamba. 

Lahat ng may Kristiyanismong batay sa kasulatan, halimbawang apostoliko, at ang mga 
turo ng mga propeta ay sumalungat sa pagsasala ng pagsamba sa idolo. Kaya’t nang ang 
kapangalang kapatid ni Emperador Constantino, si Constantina, ay humiling ng isang 
representasyon ni Jesucristo noong 326 CE, si Eusebio ng Nicomedia ay sumagot nang matigas, 
“Ano, at anong uri ng larawan ni Cristo ang mayroon? Ang gayong mga larawan ay 
ipinagbabawal ng pangalawang utos.”^^” 

Noong mahigit sa dalawang dantaong nakalipas, si Joseph Priestley ay sumulat ng isang 
buod na hindi lamang nagpaliwanag ng kasaysayan, kundi nagbigay rin ng dahilan ng ganitong 
pagsira ng orihinal na Kristiyanismo: 


Sa pagtatayo ng mga templo ngayon bilang parangal sa mga partikular na santo, 
at lalung-lalo na ng mga martir, naging natural na palamutian ang mga ito ng mga 
ipinintang larawan at mga eskulturang kumakatawan sa mga dakilang pakikipagsapalaran 
ng gayong mga santo at mga martir; at ito ang isang pangyayaring gumawa sa mga 
simbahang Kristiyano na maging lalong kagaya ng mga templong pagano, na 
napalamutian din ng mga estatwa at larawan; at ito ay nagkaroon ng pagkakataong 
mahatak ang mga mangmang na kalipunan tungo sa bagong pagsamba, na nagpadali sa 
paglilipat. 

Si Paulino, isang lipat-pananampalataya mula sa paganismo, isang taong may 
ranggong senador, ipinagdiwang para sa kanyang mga pagbahagi at pag-aaral, at namatay 
pagkatapos na Obispo ng Nola sa Italya, ay natanyag sa ganitong paraan. Muli niyang 
ipinatayo, sa isang natatanging paraan, ang sarili niyang simbahang episkopalyo, 
inihandog kay Felix, ang martir, at sa mga pintuan nito, ipininta niya ang mga himala ni 

Moises at ni Cristo, kasama ng mga ginawa ni Felix at ng ibang mga martir, kung saan 
ang kanilang mga alaalang gamit (relikya) ay nakatago. Ito, sinasabi niya, ay ginawang 
may hangaring hatakin ang mga taong magagaslaw, namihasa sa mga di-banal na ritwal 
ng paganismo, tungo sa isang kaalaman at mabuting pananaw sa doktrinang Kristiyano, 
sa pamamagitan ng pag-aaral ng mga gayong larawan kung ano ang hindi nila natutuhan 
sa mga aklat, sa mga buhay at gawain ng mga santong Kristiyano. 

Sa sandaling muling nasimulan ang kaugaliang magkaroon ng mga larawan sa 
mga simbahan, (na nasa bandang katapusan ng ikaapat o Simula ng ikalimang dantaon, at 
karamihan ng mga lipat-relihiyon mula sa paganismo), ang mga mas nakaririwasa sa mga 
Kristiyano ay waring nagpaligsahan sa isa’t isa, kung sino ang magpapatayo at 
magpapalamuti sa kanilang mga simbahan sa pinakamagugol na paraan, at wala na 
marahil nakapag-ambag nang high doon kaysa halimbawa ng Paulinong ito. 

Lumilitaw mula kay Crisostomo, na ang mga larawan at imahen ay makikita sa 
pangunahing simbahan ng kanyang panahon, subalit ito ay sa Silangan. Sa Italya, ang 
mga ito ay madalang lamang sa Simula ng ikalimang dantaon, at ang obispo ng bansang 
iyon, na nagpapinta ng kanyang simbahan, ay nag-isip na humingi ng paumanhin para 
roon, sa pagsasabing ang mga taong masisiyahan sa mga larawan ay magkakaroon ng 
mas kaunting oras sa pagpipiging sa kanilang mga sarili. Ang pinagmulan ng kaugaliang 
ito marahil ay sa Cappadocia, kung saan ang obispo ay si Gregorio Niseno, na siya ring 
nagpapuri kay Gregorio Taumaturgo sa pagpapakanang gawin ang mga kapistahang 
Kristiyanong makahawig ng sa mga pagano. 

Bagamat maraming simbahan sa panahong iyon ang napalamutian ng mga 
imahen ng mga santo at martir, mukhang hindi marami ang para kay Cristo. Sinasabing 
ang mga ito ay sinimulan ng mga taga-Cappadocia ; at ang kauna-unahan sa mga ito ay 
mga simboliko lamang, sa pagiging gawa sa anyo ng isang tupa. Ang isa sa ganitong uri 
na natagpuan ni Epifanio nang taong 389, at siya ay labis na nagalit dito, kaya’t sinira 
niya ito. Noon lamang dumating ang Konseho ng Constantinopla, na tinawag na In 
Trullo, na ginanap nang gayong kahuli sa taong 707 CE, na ang mga larawan ni Cristo ay 
ipinag-utos na iguhit sa anyo ng mga tao.^^* 


Noong 726 CE, 19 na taon lamang kasunod ng Konseho ng Constantinopla, ang 
Emperador ng Constantinoplang si Leo III (kilala rin bilang Leo Isauro, ngunit pinakatanyag 

bilang Leo Iconoclasto o laban sa pagsamba sa rebulto) ay nagsimulang wasakin ang mga rebulto 


sa loob ng lumalawak na bilog ng kanyang impluwensya. Itinala ni Thomas Hodgkin, 


Ang ugnayan sa Mohamedanismo ang siyang nagbukas ng mga mata ni Leo at 
ang mga taong tumayo sa paligid ng kanyang trono, mga taong simbahan gayundin mga 
layko (di-pari), sa mga hamak at mapag-idolong pamahiing gumapang sa Simbahan at 
nangibabaw sa buhay ng isang relihiyon, na ayon sa pagkapahayag nito ay pinakadalisay 
at pinakaespiritwal, ay mabilis na nagiging isa sa mga pinakamapamahiin at 
pinakamateryalistikong nakita ng mundo. Sa Simula ay nangurong mula sa anumang 
representasyon ng mga bagay na nakikita, at pagkaraan ay napahintulot sa sarili ng 
paggamit ng magaganda at malulungkot na mga simbolo (gaya ng Mabuting Pastol), 
noong ikaapat na dantaon ay sinikap ng Simbahang Kristiyano na turuan ang mga lipat- 
relihiyon na inihahatid sa kanya ng kanyang tagumpay nang libu-libo sa ilalim ni 
Constantino, sa pamamagitan ng mga representasyon ng pangunahing kaganapan sa 
kasaysayan ng Kasulatan sa mga binding ng mga simbahan. Mula rito, ang ganitong 
pagbabago tungo sa natatanging pinarangalang mga larawan ni Cristo, ng Birhen at ng 
mga Santo, ay naging likas at magaan. Ang tampok na pagiging kakatwa at ang 
kalapastanganan, ang paglalarawan sa Makapangyarihang Maylikha ng Sandaigdigan 
bilang isang balbasing matandang lalaki, nakalutang sa langit, ay hindi pa isinakatuparan, 
ni hindi pinangahasan hanggang ang lahi ng tao ay nakagawa ng maraming hakbang 
pababa sa kadiliman ng Edad Media (Gitnang Panahon); subalit may nagawa nang sapat 
pang ipakita kung saan nagagawi ang Simbahan, at upang bigyang pahalaga ang pang- 
uuyam ng mga tagasunod ng Propeta nang kanilang itaas ang taguring “mga mapag- 
idolo (tagasamba ng mga diyus-diyusan)” sa mga takot at masunuring populasyon ng 
Ehipto at Syria. 


Ang kabalintunaan ng pagbabagong-anyo ni Emperador Leo mula sa pagiging 
matagumpay sa mga Saracenos sa Silangang Europa sa pagiging Leo Iconoclasto (laban sa 
idolatriya) ay di-matatakasan. Pagkaraang talunin niya ang mga Muslim, inangkin niya ang 
kanilang kampanya upang buwagin ang idolatriya. Sa anumang kaso, tinangka ni Papa Gregorio 
II na palamigin ang pagsusumigasig ni Leo sa sumusunod na payo: 

Ikaw ba ay di-nakaaalam na ang mga papa ang bigkis ng pakakaisa, mga 
tagapamagitan ng kapayapaan sa pagitan ng Silangan at Kanluran? Ang mga mata ng 
mga bayan ay nakatutok sa aming kababaang-loob; at pinararangalan nila, bilang isang 
Diyos sa lupa, ang apostol San Pedro, na ang imahen ay pinagbabantaan mong 
wasakin . . . Itakwil mo ang iyong marahas at nakasasawing gawain; magnilay, manginig, 
at magsisi. Kung magpapatuloy ka, kami ay walang-sala sa dugong daranak sa 
paligsahang ito; nawa’y bumuhos ito sa iyong sariling ulo. 


Gaya ng isinaad ni George Bernard Shaw sa pambungad sa kanyang dula, Saint Joan 
(Santa Juana), “Ang mga simbahan ay dapat matuto ng kababaang-loob at magturo rin nito.” 
Walang alinlangang ang taong sumisigaw, “Masdan kung gaano ako kababang-loob! Hindi mo ba 
masasabing ako ang pinakamapagkumbabang taong nakita mo?” ay dagliang mawawalang- 
karapatan. Dagdag sa puntong ito, ang papang nagbawal ng mga imahen samantalang nagsasabi 
ring, “Ngunit para sa estatwa ni San Pedro mismo, na ang lahat ng mga kaharian sa Kanluran ay 
nagtuturing sa kanyang isang diyos sa mundo, ang buong Kanluran ay maghihiganti nang 
matindi”^®^ ay dapat makakita ng salungatang pangrelihiyong sinlaki ng isang buntala. Ang 
ganap na dapat “magnilay, manginig at masisi” ay magiging malinaw nang buong tapang. 


Na si Papa Gregorio II at ang kanyang mga tagasunod ay nagnanais makipagdigmaan sa 
pagtatangol ng kanilang mga imahen ay nagpapatotoo sa napakapambihirang kahalagahan (ibig 
sabihin, ang halaga - worthiness, worship) na inilagay nila sa mga imaheng ito. At nagbuhos nga 
sila ng dugo, sa gayong hangganang ang pagkatalo ng hukbo ni Leo sa Ravenna ay nagpapula sa 
mga tubig ng ilog Po. Naging gayong karumi ang ilog na “sa loob ng anim na taon, ang 
masamang palagay ng madia ay nagtaboy mula sa mga isda ng ilog . . 

Nang ang Sinodo ng Constantinopla ay nagpulong noong 754 CE, ang Iglesia Catolica 
Romana ay nagtanghal ng boykoteo dahil sa pagsalungat ng Simbahang Griyego sa katuruang 
Katoliko. O sa pinakamaliit na antas, iyan ang dahilang maaari nilang ialay. Ang isang mas 

malamang na tagpo marahil, ay kinilala ng mga Katoliko ang kanilang kahinaang ipagtanggol ang 


isang kaugaliang ayon sa kasulatan ay itinakwil ng Makapangyarihang Diyos na inangkin nilang 
sinasamba. 

Magkagayunman, ang Sinodo ng Constantinopla ay nagpanayam nang wala sila at, 


Makalipas ang isang mabigat na talakayan nang anim na buwan, ang 338 obispo 
ay nagpahayag at nagtakda ng isang nagkakaisang kautusang ang lahat ng mga natatanaw 
na sagisag ni Cristo, maliban sa nasa Eukaristiya, ay alinman sa lapastangan o eretiko; na 
ang pagsamba sa imahen ay isang pagsira sa Kristiyanismo at isang pagpapabalik sa 
Paganismo; na ang lahat ng gayong mga sagisag ng idolatriya ay dapat wasakin o 
burahin; at ang lahat ng mga tatangging isuko ang mga bagay para sa kanilang pamahiing 
pansarili, ay nagkasala ng pagsuway sa kapangyarihan ng simbahan at ng emperador. 


Ang katotohanang hindi isinama ng sinodo ang Eukaristiya sa pag-ugnay sa paganismo 
ay partikular na kataka-taka sa mga nakaaalam ng mga matatandang ritwal at seremonya ng 
Persia at Ehipto. Ang mga Persiano ay gumamit ng binasbasang tubig at tinapay sa matandang 
kulto ni Mithras. Gaya ng itinatala ni T. W. Doane sa kanyang pag-aaral noong 1911, Bible 
Myths and Their Parallels in Other Religions, 


Sa antigong relihiyon ng Persia — ang relihiyon ni Mithra, ang Tagapamagitan, 
ang Manunubos at Tagapagligtas — nakakakita tayo ng pinakamalapit na pagkakahawig 
sa sakramento ng mga Kristiyano, at mula kung saan ay malinaw na iyon ay hiniram. 
Yaong mga naturuan ng mga misteryo ni Mithra, o naging mga kasapi, ay kinuha ang 
sakramento ng tinapay at alak .... 

Ang pagkaing ito ay tinawag nilang Eukaristiya, na walang pinahintulutang 
tumanggap maliban sa mga taong naniwalang ang mga bagay na itinuro sa kanila ay 
totoo, at mga nahugasan ng paghuhugas na para sa kapatawaran ng kasalanan. Si 
Tertullian, na nabuhay mula noong 193 hanggang 220 A.D., ay nagbabalita rin ng mga 
deboto ni Mithra na nagdiriwang ng Eukaristiya. 


' Ibid., p. 369. 

Bonwick, James, F.R.G.S. 1956. Egyptian Belief and Modern Thought. Colorado: Falcon’s Wing Press, 
p. 417. 



Ang Eukaristiya ng Panginoon at Tagapagligtas, gaya ng tawag ng mga Mago 
kay Mithra, ang pangalawang persona sa kanilangTrinidad, o ang kanilang sakripisyong 
Eukaristiko, ay laging ginawang eksakto at sa bawat aspeto ay katulad ng sa mga 
Kristiyanong ortodokso, sapagkat ang dalawa ay kapwa gumamit kung minsan ng tubig 
sa halip ng alak, o isang paghahalo ng dalawa.^®® 

Ang kulto ni Osiris (ang antigong diyos ng buhay, kamatayan, at pag-aanak ng Ehipto) ay 
naghandog ng gayunding pang-akit ng madaling kaligtasan gaya ng ginawa ng konsepto ng 
kaligtasan ni Pablo sa pamamagitan ng sakripisyo ng pagtubos ni Jesus. “Ang lihim ng ganyang 
katanyagan ay namuhay siya [Osiris] sa mundo bilang tagapagtaguyod, namatay para sa ikabubuti 
ng tao, at muling nabuhay bilang kaibigan at hukom.” Ang mga antigong Ehipsiyo ay 
ginunita ang pagsilang ni Osiris nang may isang duyan at mga ilaw at ipinagdiwang taun-taon ang 
kanyang diumano’y muling pagkabuhay. Ginunita rin nila ang kanyang kamatayan sa pagkain ng 
banal na tinapay na nabasbasan ng kanilang mga pari. Naniwala silang ang pagkonsagra (basbas) 
na ito ay nagpalit sa tinapay na maging tunay na laman ni Osiris.^’* Kung ito ay may himig 
pamilyar, dapat nga, sapagkat gaya ng komentaryo ni James Bonwick, “Sapagkat kinikilalang 
ang tinapay pagkatapos ng ritwal ng pari ay nagiging mahiwagang katawan ni Kristo, kaya ang 
mga tao ng Nile ay nagpahayag na ang tinapay pagkatapos ng ritwal ng mga pari ay naging 
mahiwagang katawan ni Isis o Osiris: sa gayong paraan ay kinain nila ang kanilang diyos. 

Dagdag dito, gaya ng isinusulat ni Bonwick, 


Ang mga cake ni Isis ay, gaya ng mga cake ni Osiris, may bilog na hugis. Ang 
mga ito ay ipinatong sa harap ng dambana (altar). Isinusulat ni Gliddon na ang mga ito ay 
“kawangis ng hugis ng konsagradong cake ng mga Simbahang Romano at Silanganin.” 

Si Melville ay tumitiyak sa atin, “Minarkahan ng mga Ehipsiyo ang banal na tinapay na 
ito ng Krus ni San Andres.” Ang tinapay ng Presencia ay hinati bago ipinamigay ng mga 

pari sa mga tao, at ipinalagay na naging laman at dugo ng Diyos. Ang milagro ay 
isinagawa ng kamay ng nagseremonyang pari, na nagbasbas sa pagkain.^^^ 

Sa kahawig na paraan, ang mga antigong Buddhist ay nag-alay ng isang sakramento ng 
tinapay at alak, ang mga Hindu ng isang Eukaristiya ng katas ng soma (isang nakalalasing na 
katas ng halaman), at ang mga antigong Griyego ng isang sakramento ng tinapay at tubig bilang 
parangal kay Demeter (kilala rin bilang Ceres, ang kanilang diyosa ng mais) at Dionysos (kilala 
ring Bacchus, ang kanilang diyos ng alak). Sa ganitong paraan, kinain nila ang laman at ininom 
ang dugo ng kanilang mga diyos.^’"^ 

Ang mga pagkakatulad na pangrelihiyon ay gayong sapat na kalinaw upang 
mangailangan pa ng paliwanag. Makatwiran nating maitatanong kung paanong ang mga kulto 
nina Isis at Osiris ay naglagay ng tatak ng krus ni San Andres sa kanilang mga konsagradong 
tinapay 2,000 taon bago isinilang si San Andres. Pagkamanghuhula ng mg Ehipsiyo, o 
pangongopyang relihiyoso sa parte ni San Andres? Dagdag dito, may mga kapansin-pansing 
pagkakatulad sa pagitan ng mga misteryo ng Kristiyanismong Paulino at ng sa mga kulto nina Isis 
at Osiris — mga misteryong ibibilang ang pagsisilang ng birhen (si Isis ang birheng ina, si Horus 
ang anak) at ang sakripisyo ng pagtubos ni Osiris, na sinundan ng kanyang muling pagkabuhay at 
pagganap ng papel ng manunubos. Pinawalaang-bahala ni Justin Martyr, ang bantog na 
tagapagtanggol na Kristiyano, ang mga pagkakahawig sa pagsasabing ginaya ni Satanas ang mga 
seremonyang Kristiyano upang iligaw ang nalalabing sangkatauhan.^’^ Datapwat, sa 
pagsasaalang-alang ng pagkakasunud-sunod ng panahon, ang mga naunang kaugaliang 
Eukaristiko at mga hiwaga ng pananampalatayang ito ay nauna sa Katolisismo ng mahigit sa 
2,000 taon. 

Sa pagkilala ng katotohanang ito, makatwirang nagwakas si T. W. Doane, 

Ang mga katotohanan ay nagpapakitang ang Eukaristiya ay isang piraso ng 
Paganismong kinuha ng mga Kristiyano. Ang kuwento tungkol kay Jesus at ng kanyang 
mga disipulo sa pagiging nasa hapunan, kung saan ang Maestro ay naghati ng tinapay, ay 
maaaring totoo, subalit ang pahayag na kanyang sinabi, “Gawin ninyo ito bilang pag- 
aalaala sa akin,”—“ito ang aking katawan,” at “ito ang aking dugo,” ay walang dudang 
inimbento upang bigyang-kapangyarihan ang seremonyang mistiko (mahiwaga), na 
hiniram sa Paganismo.^^^ 

Mga inimbentong pahayag, sa Bibliya? Paanong magkakagayon, samantalang lahat ng 
mga ebanghelyo ay nagtatala ng mga salita ni Jesus sa hapunang paskuwal (passover)! Bueno, 
lahat maliban sa isa, ibig sabihin. Ayon sa Juanl3:l, si Jesus ay dinakip bago maganap ang 
piging ng Paskuwa. Kaya’t ito’y si Juan laban sa mga Sinoptiko (tatlong ibang ebanghelista). O 
kaya, para maging patas ang paligsahan, si Juan laban sa Q (pinaikling salitang Alemang Quelle, 
nangangahulugang “pinagmulan”) — ang ipinalalagay na iisang pinagmulang dokumento ng mga 
ebanghelyong Sinoptiko. 

Bago maunawaang mali, ang mga Katoliko ay hindi nagpapahintulot ng isang 
simbolikong pakahulugan sa kanilang mga ritwal na sakramental. Ang Konseho ng Trent (1545- 
63 CE) ay nagtatag ng mga batas tungkol sa diumano’y pagpapalit-anyo ng Eukaristiya, at ang 
mga batas na ito ay nananatili pa hanggang ngayon. Maging ang mas maluwag na Pangalawang 
Consejo Vaticano (1962-65) ay hindi nagpalabas ng pagbabago. Sa maikling salita, ang hatol ng 
Konseho ng Trent ay nagsasaad: 


Batas 1: Kung sinuman ang tumangging sa sakramento ng Kabanal-banalang 
Euakaristiya ay tinataglay nang tunay, katotohanan at kabuuan ang katawan at dugong 
kasama ng kaluluwa at pagkadiyos ng ating Panginoong Jesucristo, at bilang bunga ang 
buong Cristo, subalit sinasabing Siya ay naroon bilang isang tanda lamang, o larawan o 
lakas, hayaan siyang maging isang sumpa.^’’ 

Sa ibang salita, sinumang ituring ang tinapay at alak ng Eukaristiya bilang simboliko 


lamang ay magiging anathema (o isinumpa at eskomulgado). Ang hatol ay may dagdag na lakas 
sa sumusunod: 


Batas 6: Kung may sinumang magsabing sa banal na sakramento ng Eukaristiya, 
si Cristo, ang bugtong na Anak ng Diyos, ay hindi marapat sambahin sa latria^^^ na 
lantad ding namamalas, at dahil dito ay hindi marapat parangalan nang may natatanging 
kabanalang ipinagdiriwang, ni pasanin nang may kabanalan sa prusisyon ayon sa kapuri- 
puri at pandaigdigang ritwal at kaugalian ng banal na Simbahan, ni hindi ilalantad sa 
madia para sambahin at ang mga sasamba roon ay mga nang-iidolo, hayaan siyang 
maging kasumpa-sumpa. 


Sa ibang salita, yaong tumangging sumamba, magparangal, o magluwalhati ay 
magdurusa ng katulad na kapalaran ng magturing sa Eukaristiya bilang simboliko (sagisag). Ang 
mga batas na Katolikong ito ay nananatili sa mga aklat hanggang ngayon, na nagpapaliwanag 
kung bakit napakaraming mga denominasyong Protestante ang nagsilayo sa kanilang mga 
pinsang Katoliko at alin sa binuwag o pinagaan ang kanilang pagpaparangal sa Eukaristiya. Ang 
ganitong reaksyon ay partikular na madaling unawain, sapagkat maraming kulturang pagano ang 
nagturo ng paghahalo ng mga katangian ng banal na larawan ng mga ninuno sa pamamagitan ng 
pagkain ng “tinapay na nagbagong-anyo sa laman.” Kung aling pangkat ang may tunay na banal 
na galyetas ay nananatiling paksa ng umiiral na pagtatalo. 

Bilang pagbabalik sa pangunahing paksa, ang Simbahang Katoliko ay tumugon sa Sinodo 
ng Constantinopla ng 754 CE sa pagtawag ng isang pangalawang Konseho ng Nicea noong 787 
CE. Ang Konsehong ito ay nagpabalik sa pagsamba ng imahen sa batayang “ang pagsamba sa 
mga imahen ay sumasang-ayon sa Kasulatan at katwiran, sa mga ama at mga konseho ng 
simbahan. . . 

Biglang-bigla, ang teoriyang may ilan sa kaparian ng ikawalong dantaon ang sumali sa 
pagsulpot ng mga kabuti ng guni-guni ay nagsisimulang magmukhang tila mabuti. Dapat nating 
ipagtaka kung aling mga paring apostoliko at aling kasulatan ang sinangguni ng konsehong ito. 

Sa bagay na iyan, gaano talagang kaganap na ang desisyong ito ay “sumasang-ayon sa Kasulatan 
at katwiran”? 

Sa anu’t ano man, ang mga gayong pamayanang relihiyoso na tumutol sa pagsamba sa 
idolo ng mga Kristiyano ay “nalinis” ng mga hukbong Katoliko. Simula sa pagpuksa sa mga 
Kristiyanong Unitario nang gitnang ikasiyam na dantaon, si Emperatris Teodora ay umani ng 
nakapaghihinalang karangalan ng pagiging “siyang nagpabalik ng mga imahen sa simbahang 
Oriental [Kanluraning Ortodokso].” Lahat ng mga sumunod na pagsisikap na alisin ang mga 
imahen sa simbahan ay nasugpo, na nagbunga ng mga kaugaliang idolatriyang nasasaksihan 
hanggang ngayon. 

May higit na kapakanan ay ang pagtanggap sa mga taong idolo. Ang pagsambang-pari ay 
lumitaw noong ika-13 dantaon, sa anyo ng mga paring gumaganap bilang mga tagapamagitan sa 
kumpisal at kapatawaran ng mga kasalanan. Ang pagsambang-papa ay naging lantad sa anyo ng 
ritwal na paghalik sa paa o sinsing ng Papa. Ang malikhaing doktrina ng kawalang-kamalian 
(infallibility) ng papa, gaya ng depinisyon ni Papa Pio IX sa Unang Consejo Vaticano noong 
1869-1870, ay naglagay sa papa bilang karibal ng Diyos. Ang pagsamba kay Maria at ang 
titulong “Ina ng Diyos” ay isinabatas nang lubhang una pa, sa Konseho ng Efeso noong 431 CE. 
Ang mga panalanging patungkol sa mga santo, mga anghel at sa Birhen Maria ay opisyal na 
ipinahintulot mula sa unang bahagi ng ikapitong dantaon. Ang tanyag na panalangin sa Birhen 
Maria, Ave Maria (Aba Ginoong Maria), ay naiwan nang sanlibong taon sa huli, at nakatanggap 
ng opisyal na pagkabuo sa nirepormang Aklat ng mga Awit ni Papa Pio V noong 1568. 
Gayunman, sa lahat ng mga taong sanhi ng pagsamba sa buong mundo, si Jesucristo ay di- 
tututulang siyang sinasamba ng pinakamarami. 

Ang isang makapangyarihang hamon sa kaisipangTrinitario, unang naiugnay kay 

Theophilus Lindsey (1723-1804 CE) at pagkatapos ay ipinakipagtalo ng mga Kristiyanong 


Unitaryo sa buong mundo, ay nagtatanong kung paanong yaong nagsisisamba kay Jesus ay 
tutugon, kung siya ay babalik at itanong ang mga sumusunod: 

a) Bakit mo ibinigay ang iyong mga debosyon sa akin? Inatasan ba kita kailanmang 
gawin ito, o iminungkahi ang aking sarili bilang isang layon sa pagsamba? 

b) Hindi ba’t palagian at hanggang sa hub ay nagbigay ako ng halimbawa ng 
pananalangin sa Ama, sa aking Ama at inyong Ama, sa aking Diyos at inyong Diyos? 

(Juan 20:17), 

c) Nang nakiusap sa akin ang aking mga disipulo na turuan ko silang manalangin 
(Lucas 11:1-2), tinuruan ko ba silang manalangin sa aking sarili? Hindi ba’t tinuruan ko silang 
manalangin sa walang iba kundi sa Ama? 

d) Tinawag ko ba kailanman ang aking sarili bilang Diyos, o sinabi sa inyong ako ang 
maylikha ng mundo at dapat sambahin? 

e) Si Solomon, pagkatapos itayo ang templo ay nagsabi, “Tunay bang ang Diyos ay 
nananahan sa mundo? Masdan, ang kalangitan at ang kalangitan ng mga kalangitan ay hindi 
kayang taglayin Ka; gaanong kaliit pa ang tahanang itong aking ginawa” (1 Mga Hari 8:27). 
Kaya’t paanong maaaring manahan ang Diyos sa mundo? 

Ang mga tanong na ito ay pawang lalong mahalaga, sapagkat ang mga Kristiyano ay 
umaasang kapag nagbalik si Jesus, tutuligsain niya ang maraming “Kristiyano” bilang mga 
walang pananampalataya. Gaya ng isinasaad sa Mateo 7:21-23, 


Hindi lahat ng nagsasabi sa aking, “Panginoon, Panginoon,” ay papasok sa 
kaharian ng langit, kundi yaong tumutupad ng kalooban ng aking Ama sa langit. 
Maraming magsasabi sa akin sa araw na yaon, “Panginoon, Panginoon, hindi ba’t 
nagpropesiya kami sa iyong pangalan, nagpalayas ng mga demonyo sa iyong pangalan , 
at gumawa ng maraming himala sa iyong pangalan?” At pagkatapos ay ipapahayag ko sa 
kanila, “Kailanman ay hindi ko kayo nakilala; lumayo kayo sa akin, kayong mapaggawa 
ng kawalang-batas!” 



Kaya’t kung itatakwil ni Jesus ang ilang mga Kristiyanong nagpropesiya, nagpalayas ng 


mga demonyo, at gumawa ng mga himala sa kanyang pangalan (alalaong-baga, yaong 
nagsasabing “Panginoon, Panginoon”), sino ang mga walang pananampalatayang ito? 

Sagot: yaong “mapaggawa ng kawalang-batas” (mga salita ni Jesus, hindi akin). At iyan 
ang punto, hindi ba? Sapagkat anong batas ba ang itinuro ni Jesus? Sa loob ng panahon ng 
kanyang misyon, “ang kalooban ng aking Ama sa langit” ay batas ng Lumang Tipan. Iyan ang 
siyang itinuro ni Jesus at iyan ang ipinamuhay ni Jesus. 

Kaya’t saan sa kanyang mga turo o halimbawa iniutos ni Jesus ang paglilingkod at 
pagsamba sa kanyang sarili? Wala saanman. Ang kabaligtaran pa nga, sa katunayan, sapagkat 
itinatala ng Bibliyang itinuro niya, ‘“Sasambahin ninyo ang Panginoon ninyong Diyos, at Siya 
lamang ang inyong paglilingkuran’” (Lucas 4:8). Dagdag dito, iniuulat na itinuro ni Jesus, “Bakit 
ninyo ako tinatawag na mabuti: Walang mabuti kundi Isa, iyan ay ang Diyos” (Mateo 9:17, 
Marcos 10-18, at Lucas 18:19), at, “Ang aking Ama ay higit na dakila kaysa akin” (Juan 14:28 ). 

Marahil sa mga dahilang ito, itinuon ng mga Kristiyano nang unang 18 dantaon ang 
kanilang pagsamba sa Ama, at sa Ama lamang. Gaya ng sinasabi sa atin ni Joseph Priestly, ang 
pananalangin kay Jesus ay isang modemong pagbabago, malayo kapwa sa mga turo at panahon 
ni Jesus: 


Magkagayon, ang kaugaliang pananalangin sa Ama lamang, ay matagal na 
pandaigdigan sa simbahang Kristiyano: ang maiikling panambitan kay Cristo, gaya ng 
mga nasa Litanya, “Panginoon maawa ka sa amin, Cristo maawa ka sa amin,” na may 
huling petsa kung ihahambing. Sa liturhiyang Clementino, ang pinakamatandang umiiral, 
na taglay ng Mga Saligang-Batas na Apostoliko, na marahil ay binuo noong ikaapat na 
dantaon, walang bakas ng anumang gayong bagay. Si Origen, sa isang malaking 
pagtalakay sa paksa ng pananalangin, ay nag-uudyok nang may pamimilit sa kaangkupan 
ng pananalangin sa Ama lamang, at hindi kay Cristo; at dahil hindi siya nagbibigay ng 
pahiwatig na ang mga pangmadlang anyo ng pananalangin ay may anumang ikatutuligsa 
sa bagay na iyon, tayo ay natural na makapagpapasyang sa kanyang panahon, ang mga 
gayong pagsamo kay Cristo ay hindi kilala sa mga pangmadlang pagtitipon ng mga 



Kristiyano. At sa dahilang ang gayong pagpigil ay maagang nagtatag ng mga kaugalian 
sa mga isip ng mga tao, maliban sa mga Moraviano lamang, na ang mga panalangin ay 
palaging nakatuon kay Cristo, ang pangkalahatang kaugalian ng mga Trinitaryo mismo 
ay, manalangin sa Ama lamang. 

Ngayon, sa anong prinsipyo maaaring naitatag ang ganitong maaga at 
pandaigdigang kaugalian? Ano ang nasa doktrina ng isang Trinidad na binubuo ng 
tatlong pantay-pantay na persona, na magbibigay sa Ama ng ganyang kaibahan, sa 
pagtatangi kaysa sa Anak o sa Espiritu?^*^ 


Ano nga ang naroon? Itinatala ni Priestley ang isang di-gaanong kilalang aspeto ng 
kasaysayan ng Kristiyanismo: iyon ay, hanggang sa kanyang kapanahunan (hulihan ng ika-8 
dantaon) ang “pangkalahatang kaugalian ng mga Trinitario mismo ay, ang manalangin sa Ama 
lamang. ” Yaong mga mayroong makabagong karanasang Kristiyano ay maaaring magkamaling 
maniwalang ang ika-21 dantaong kaugalian ng pananalangin kay Jesucristo ay nagsisimula sa 
unang Kristiyanismo. 

Walang higit na malayo sa katotohanan. 

Sa halos 19 dantaon matapos isilang ang Kristiyanismo, ang mga panalangin ay iniukol 
nang tuwiran sa Diyos lamang. Iyon ay kundi hanggang 1787 nang ang Simbahang Moraviano, 
isang sektang Protestanteng itinatag sa ika-15 dantaong Bohemia (sa kasalukuyang 
Czechoslovakia), ay nagdanas ng malalim na pagbabagong-anyong Pentekostal at nagsimulang 
mag-ukol ng mga pananalangin kay Jesucristo. 

Kaya’t bakit, kung ang tatlong persona ng iminungkahing Trinidad ay itinuturing na 
pantay-pantay, mananaig ang gayong pagkiling sa Ama? At hindi lamang sa isa o dalawang 
dekada, kundi sa unang 18 dataon ng Kristiyanismo? Maliban, iyong nga lamang, may mas 
malaking aral na dapat matutuhan sa pagiging nagkakaisa ng mga unang Kristiyano kaysa mga 
salungatan ng teolohiyang Trinitario. 

Si Priestley ay isa lamang sa maraming nagtangkang hadlangan ang paglihis ng mga 
debosyong Kristiyano mula sa Lumikha hangang sa Kanyang nilikha — si Jesus, si Maria, ang 

Priestley, Joseph. 1786. The Theological and Miscellaneous Works of Joseph Priestley. Inedit ni John 
Towill Rutt. Hackney: George Smallfield. Vol VI, p. 29. 



Espiritu Santo, at kalipunan ng mga santo. Gayunman, walang makasaysayang pagsusuri ng 
paksang ito ang magiging ganap kundi papansining ang Islam ay namalaging nagtaguyod ng 
isang mahigpit na monoteistikong (walang diyus-diyusang) pananampalataya, gaya ng 
inilalarawan ni Gibbon; 


Ang mga Mahometano ay matatag na natiis ang tukso ng pagpapababa sa 
kanilang pananampalataya at katapatan sa isang antas na may mga pandamdam at 
kaisipan ng tao. “Naniniwala ako sa lisang Diyos at kay Mahomet ang apostol ng Diyos,” 
ang simple at walang pagbabagong pagpapahayag ng Islam. Ang larawan ng katalinuhan 
ng Diyos kailanman ay hindi napababa ng anumang nakikitang diyus-diyusan; ang mga 
karangalan ng propeta kailanman ay hindi lumabag sa sukat ng makataong katangian; at 
ang kanyang buhay na mga turo ay pumigil sa pagkilala ng utang na loob ng kanyang 
mga disipulo sa mga hangganan ng katwiran at relihiyon.”^*^ 

Apendise 2 — Mungkahing Babasahin 


Mga Salin ng Kahulugan ng Banal na Qur’an: 

1) The Holy Qur ’an (Ang Banal na Qur’an) (King Fahd Holy Qur-an Printing Complex, 
Al-Madinah Al-Munawarah, Saudi Arabia) at Ang Qur’an (Tahrike Tarsile Qur’an Inc., 

Elmhurst, New York) ay kapwa naglalahad ng salin ni Abdullah Yusuf Ali — isang 
pinakamahusay na salin, dinagdagan ng kagandahan ng mas klasikong Inggles kaysa sa 
matatagpuan sa mas modemong mga salin. Ang isang malaking kakulangan, gayunman, ay ang 
mga maramihang kamalian ng komentaryo ng tagasalin, at pinakamabuting iwasan sa pagkiling 
sa mas klasiko, at higit na iginagalang, na tafaseer (mga paliwanag ng mga kahulugan ng 
Qur’an). 

2) The Noble Qur ’an (Ang Dakilang Qur’an) (King Fahd Holy Qur-an Printing 
Complex, Al-Madinah Al-Munawarah, Saudi Arabia) isinalin nina Dr. Muhammad al-Hilali at 
Dr. Muhammad Muhsin Khan. Isang mas modemo at literal na (tuwirang) salin kaysa sa kay 
Abdullah Yusuf Ali, masinsinang sinaliksik at dinagdagan ng mga paliwanag mula sa tafaseer 
nina Ibn Katheer, Al-Qurtubee, at At-Tabaree, gayundin ng mga banggit sa mapaniniwalaang 
mga hadith, pangunahing mula sa koleksyon ni Al-Bukhari. Ito ay walang alinlangang 
pinakaligtas sa kamalian sa mga salin sa Inggles, datapwat ang saling ito gayunpaman ay 
nagtataglay ng ilang kakulangan sa kahusayan sa wikang Inggles.Bagamat isang natatanging 
aklat-sanggunian, ang matapat na pagbasa ay nakakasawa dahil sa balangkas at mga limitasyon sa 
wika. 

3) The Qur’an (nirebisa at isinaayos ng Saheeh International, Abul-Qasim Publishing 
House, Jeddah, Saudi Arabia). Isang napakahusay, madaling basahin, at mataas sa paggalang na 
modemong salin, inaakala ng maraming sa kabuuan ay pinakamabuting modemong saling 
mayroon sa wikang Inggles. Pinakamataas na inirerekomenda bhang unang aklat para sa mga 
naghahanap ng isang magaan, tumpak at kaiga-igayang salin ng kahulugan ng Qur’an. 



Mga Siyensya ng Qur’an: 

1) An Introduction to the Sciences of the Qur’aan (Isang Panimula sa mga Siyensya ng 
Qur;an) (Al-Hidaayah Publishing, Birmingham, England), ni Abu Ammaar Yasir Qadhi. 

2) Approaching the Qur’an (Paglapit sa Qur’an) (White Cloud Press), ni Michael Sells. 

Kasaysayan ng Islam: 

1) Muhammad, His Life Based on the Earliest Sources (Si Muhammad, ang Kanyang 
Buhay Batay sa mga Pinakamaagang Pinagmulan) (The Islamic Texts Society, Cambridge, 

England) ni Martin Lings. Isang napakahusay at malawak na kasaysayan ng buhay ni 
Muhammad, na napipintasan lamang nang kaunti ng ilang mga nabanggit sa unang mga 
kamalian. 

2) When the Moon Split (Nang Mahati ang Buwan) ni Safi-ur-Rahman al-Mubarakpuri. 
Inilathala ng Maktaba Dar-us-Salam, Saudi Arabia. Isang napakahusay, nagkamit-gantimpalang 
kasaysayan ng Propeta, ang salin sa Inggles na ito ay bahagyang nakalulungkot, subalit angkop pa 
ring basahin at nakapagbibigay ng mataas na kaalaman. 

Kasaysayan ng mga Arabe: 

1) A History of the Arab Peoples (Isang Kasaysayan ng mga Mamamayang Arabe) 
(Warner Books) ni Albert Hourani. Mapanaliksik at malawak. 

Relihiyong Pinaghambing: 

1) MisGod’ed (NaDiyos ’grasya) ni Laurence B. Brown — ang unang aklat sa seryeng ito. 

2) Misquoting Jesus (Maling Banggit kay Jesus) (Harper San Francisco), ni Bart D. 
Ehrman. Marahil ang pinakamadalas basahing aklat ng kritisismo sa teksto ng bibliyang 
naisulat kailanman, itinataguyod ng pinakamataas na pag-aaral. 

3) Lost Christianities (Mga Ligaw na Kristiyanismo) (Oxford University Press), ni 
Bart D. Ehrman. Isa pang “dapat basahin.” 



4) A Muslim Study of the Origins of the Christian Church (Isang Pag-aaral na 
Muslim sa mga Pinagmulan ng Simbahang Kristiyano) (Oxford University Press), ni 
Ruqaiyyah Waris Maqsood. Isang kalungkut-lungkot na napabayaang kayamanan ng 
teolohiyang sinulat ng isang kilalang iskolar na Muslim. 

5) The Mysteries of Jesus (Ang mga Misteryo ni Jesus) (Sakina Books, Oxford), ni 
Ruqaiyyah Waris Maqsood. Gayunding aklat, ngunit nalathala sa ilalim ng isang titulong 
naiba. 


Batayang Kaalaman sa Islam: 

1) What Everyone Should Know About Islam and Muslims (Ang Dapat Malaman ng 
Bawat Isa Tungkol sa Islam at mga Muslim) (Kazi Publications, Chicago, IL), ni Suzanne 
Haneef Isang malawak, naisulat nang magandang paunang aklat. 

2) What Every Christian Should Know About Islam (Dapat Malaman ng Bawat Isang 
Kristiyano Tungkol sa Islam) (The Islamic Foundation, Markfield, England), ni Ruqaiyyah 
Waris Maqsood. Mas maikli sa aklat ni Suzanne Haneef, ngunit sa bawat bahagi ay mas kawili- 
wili at nagbibigay-kaalaman, na may mas malaking diin sa teolohiya, pinagiging timbang ng 
personal na salaysay. 

Gabay sa Mga Bagong Muslim: 

1) Bearing True Witness (or, Now That I’ve Found Islam, What Do I Do With It?) 
— (Tunay na Pagsasaksi, o, Ngayong Natagpuan Ko ang Islam, Aanhin Ko Ito?) tingnan ang 
website ng may-akda, www.leveltruth.com . 


At para sa Ikaaaliw: 

1) The Eighth Scroll (Ang Ikalawang Rolyo), ni Laurence B. Brown. Isang 


makasaysayang pampasabik. 



2) The Road to Mecca (Ang Daan Tungo sa Mecca) (Islamic Book Trust, Kuala 
Lumpur), ni Muhammad Asad. Isang kapansin-pansin at makabagbag-pusong kuwento ng 
paglalakbay ng isang lalaki, una sa Islam, at pagkatapos sa daigdig ng mga Arabe. 

3) Desert Encounter (Pagtatagpo sa Desyerto), ni Knud Holmboe. Mga alaala ng mga 
paglalakbay ng isang Muslim na Dinamarko sa “Italianong” Africa. 

Talasalitaan ng mga Katawagan 


AH: “After Hijra (Pagkatapos ng Hijra).” Ang pinakasimula ng kalendaryong Islamiko ay 
umaayon sa Hijra (paglikas o pangingibang-bayan) ng mga Muslim mula sa Makkah patungo sa 
Medina nang Hulyo ng taong 622 CE. Ang mga sumunod na petsa ay tinuos ayon sa 
kalendaryong lunar (sunod sa pag-ikot ng buwan), na naiiba sa kalendaryong Juliano ng halos 
sampung araw taun-taon. 

Ayah: Pangmaramihan ng ayaf. Talata ng Banal na Qur’an. 

BH: “Before Hijra (Una sa Hijrah).” Tingnan ang AH para sa paliwanag. 

Bint: “Anak na babae ni.” 

CE: “Common Era ” o “Christian Era (Panahong Kristiyano). ” 

Fitrah: Ang panloob na kalikasang itinalaga ng Allah bilang karapatan sa pagsilang ng 
tao. Kabilang sa Fitrah ang pagkilala at pag-unawa sa Allah bilang Panginoon at Maylikha, at 
ang katutubong kakayahan mula sa pagsilang na kilalanin ang mabuti at masama. 

Hadith: Isang tradisyong nagtatala ng mga salita, gawa, kaanyuan, o ipinakahulugang 
pagsang-ayon ni Muhammad ibn Abdullah. 

Hafith: Isang nakapagsaulo ng Banal na Qur’an. 

Haj: Ang taunang paglalakbay ng Muslim sa Makkah. 

Hijra: Ang paglikas ng Muslim mula sa Makkah patungong Medina nang Hulyo ng 
taong 622 CE. 

Ibn: “Anak na lalaki ni.” 

Imam: Namumuno sa pagdarasal, ang tumatayo sa harapan (amama) ng konggregasyon. 

Makkah: Kilala rin bilang Mecca, Bakka, Becca, Baca. Ang banal na lunsod na 
pinagdarausan ng mga Muslim ng pilgrimahe (banal na paglalakbay). Ang Kaba, na direksyong 
binabalingan ng mga Muslim sa pagdarasal, at ang balon ng Zam-Zam ay nasa gitna ng banal na 


moske. 



Mecca: Tingnan ang Makkah. 

Mushaf: “Aklat.” 

Muslim: Isang bantog na iskolar ng hadith nang ikasiyam na dantaon, Muslim ibn Al- 
Hajjaj. Hindi dapat ipagkamali sa muslim, isang tagasunod sa Islam. 

Sahaba: Ang mga kasamahan ng propeta Muhammad. 

Sunni: Orihinal na sekta ng Islam, bumubuo ng 95 porsyento ng lahat ng mga Muslim. 
Surah: Kabanata ng Banal na Qur’an. 

Tawheed: Monoteismong Islamiko (pagsamba sa iisang Diyos). 

Zakat: Ang kaloob sa dukha, na obligasyon ng mga Muslim, kahawig ng ikapu o limos. 



